Mă GXasperează — de 
“ să lucrez cu tine~ = | 
Amara eaente ANN 
ITIS serviciu AA) 


| F 
a i k i i n 
N ki 
ae, E, Aa A A A i 
>] La y 
N a f i. 
j F Tia Y ş | 
R A L N 
jama Tis, k’ Y i- | 
A 3 N 
E ki 4 | 1 
r A Eu] 
+ A + “i i Bl 
A E Ci F s i i 1 3 i 3 
i j j 


| 


PSIHOLOGIE 
PRACTICA 


COLECȚIE COORDONATĂ DE 


Vasile Dem. Zamfirescu 


TREI 


Mă exasperează 
să lucrez cu tine 


Cum să scapi din 
capcanele emotionale de la serviciu 


KATHERINE CROWLEY și KATHI ELSTER 


Traducere din engleză de Dana Țabrea 


EDITORI: 
Silviu Dragomir 
Vasile Dem. Zamfirescu 


DIRECTOR EDITORIAL: 
Magdalena Mărculescu 


DESIGN: 
Faber Studio 


DIRECTOR PRODUCȚIE: 
Cristian Claudiu Coban 


REDACTOR: 
Victor Popescu 


DTP: 
Eugenia Ursu 


CORECTURĂ: 
Elena Bitu 
Eugenia Ursu 


Descrierea GIP a Bibliotecii Naţionale a României 
Crowley, Katherine 
Mă exasperează să lucrez cu tine : cum să scapi din capeanele 
emoționale de la serviciu / Katherine Crowley și Kathi Elster ; 
trad.: Dana Țabrea. - București : Editura Trei, 2012 
ISBN 978-973-707-567-3 


|. Elster, Kathi 
II. Țabrea, Dana (trad.) 


159.923.2 


Titlul original: Working with You Is Killing Me. Freeing Yourself from 
Emotional Traps at Work 
Autori: KATHERINE CROWLEY și KATHI ELSTER 


Copyright © 2006 by Katherine Crowley and Kathi Elster 
© Editura Trei, 2012 
pentru prezenta ediție 
C.P. 27-0490, Bucureşti 


Tel./Fax: +4 021 300 60 90 
E-mail: comenzi @edituratrei.ro 


www.edituratrei.ro 


Această carte îi este dedicată lui John S. 
Crowley, un om care a întruchipat onestitatea, 
integritatea, compasiunea și profesionalismul 
prin tot ceea ce a spus și a făcut 


Cuprins 


Multumiri 


Introducere 


1 Schimbându-ți modul de a reacti 


S 
D 


îţi schimbi viata 


Problema granitelor — cum să te protejezi la servici 


= 


Chiar dacă rolul ti se potrivește, nu e obligatoriu să-l adopti 


e cunoaștem de undeva? Atractii fatale la serviciu 


gement de jos în sus — angajaţii preiau controlul 


Şefi dificili și labili — cum să-ţi păstrezi calmul 


anagementul de sus în jos — parentajul la firmă 


[e =) ~ (ep) en > (Fe) ~o 
s: 
3 
o] 
=) 


cò 
E 
= 
A 


a organizațională — eşti în locul potrivit? 


> 


Multumiri 


Cu recunoștință îi menționăm și le mulțumim clienților noștri 
pentru că ne-au permis să pătrundem în orizontul lor profesional 
și emoțional. S-au dovedit curajoși și disponibili, arătându-se des- 
chiși și lăsând garda jos. Vă mulțumim pentru că ați avut încrede- 
re în noi. 

Nu ne-am fi permis să scriem această carte dacă nu ne-ar fi 
sprijinit moral, în mod deosebit, David Winkler, Nicole Winkler 
și Cliff Edens. Le mulțumim foarte mult familiei și prietenilor 
pentru interesul constant și încurajări. Îți mulțumim, Denyse 
Thompson, pentru că ne-ai ajutat să ne păstrăm ritmul și îți mul- 
tumim, Brynne Damon, pentru suport. 

Continuăm cu a le mulțumi în mod special lui Elaine Mark- 
son, agentul nostru, și lui Gary Johnson. Îţi mulțumim, Mark 
Chimsky, pentru îndrumare și pentru ajutorul imens. Îţi mulţu- 
mim, Donna Ratajczak, pentru idei și implicare. Îi rămânem 
etern recunoscătoare lui John Aherne pentru că a mizat pe noi. 
Dorim să-l menționăm pe Roland Ottewell, un excelent tehnore- 
dactor. Vom încheia cu mulțumiri aduse editorului nostru, Dan 
Ambrosio, care ne-a ajutat să fim punctuale și la obiect. 


Introducere 


Dacă ai început să citești această carte, probabil că te calcă pe 
nervi comportamentul cuiva de la serviciu. Ar putea fi un coleg 
haotic, un șef insuportabil, un angajat anarhic, un departament 
de incompetenţi sau un client imposibil. Oricine ar fi, atunci când 
interacționezi cu respectivul sau respectivii, te ambalezi. Compor- 
tamentul lor te enervează și îţi strică ziua. 

Probabil că ţi-ai imaginat ce frumoasă ar fi viața ta dacă ai pu- 
tea să scapi de ghimpele care te irită la serviciu. Visezi că va veni 
o zi când fiecare își va vedea, pur și simplu, de treabă, fără inci- 
dente neplăcute și fără să-ți invadeze spaţiul personal. Nu ai nici- 
o șansă dacă nu încerci să schimbi situația. 

De fapt, mediul imprevizibil de la locul de muncă se compune 
din emoțiile celor care interacționează și, de cele mai multe ori, 
se enervează reciproc. Iar acest lucru se întâmplă mai ales atunci 
când oamenii stau la un loc un timp mai îndelungat, într-un spa- 
tiu restrâns, la care în mod obișnuit ne referim prin sintagma „la 
birou“. Scopul cărții de față este să te învețe cum să identifici și 
să abordezi orice relație care te împiedică să-ţi vezi de treabă. 

Prezentul volum te va ajuta să scapi din capcanele emoționale 
care te pândesc la birou și-ţi va arăta cum să te descurci cu oame- 
nii cu personalitate dificilă de la serviciu. Fiecare capitol acoperă 
un anume tip de comportament pasibil să te tulbure la locul de 
muncă. Fiecare capitol conferă un model de rezolvare a unei si- 
tuaţii deranjante din punct de vedere emoțional, începând prin 
a-ți da seama cum amplifici tu însuţi respectiva situație conflic- 

tuală și încheind cu modalități concrete, verificate în practică, 
prin aplicarea cărora ai putea să-ți schimbi viața la serviciu. 

Îți propunem următorul chestionar rapid, ca să te stimulăm să 
meditezi la situațiile conflictuale în care chiar tu ești prins la lo- 
cul de muncă: 


1. Te exasperează cineva la serviciu? 

Bifează enunțurile care ți se potrivesc. 
Ai un coleg sau un șef care te calcă pe nervi prin incompe- 
tența lui? 
Ți s-a întâmplat să nu-ți poți face treaba din cauza neglijen- 
tei în serviciu a unui anumit departament? 
Te poți gândi la un coleg, șef sau client care te scoate din 
sărite? 
Ca să faci față stresului de la serviciu mănânci sau consumi 
alcool în exces, te uiţi prea mult la TV sau apelezi la alte 
substanţe halucinogene? 


Dacă ai bifat măcar unul dintre enunțurile de mai sus, înseam- 
nă că trebuie să înveți cei patru pași de bază pentru a te elibera. Ci- 
tește neapărat primul capitol, „Schimbându-ți modul de a reacțio- 
na, îți schimbi viața“. 


2. Eşti prins la serviciu într-o situaţie fără ieșire, care te de- 
pășește? 
Bifează enunţurile care descriu propria ta experiență. 
Îți mănâncă cineva timpul prin întârzieri constante la ser- 
viciu și depășirea frecventă a termenelor finale? 
Ai vreun coleg care-ţi invadează spaţiul, făcându-ți vraiște 
biroul și folosindu-ți lucrurile? 
Te simţi vreodată agresat de zgomotul pe care alți indivizi 
îl fac în biroul tău? 
Te simţi copleșit când cineva vorbește prea mult și îți spu- 
ne lucruri care chiar nu te interesează? 


Lucrezi cu cineva ale cărui ieșiri nervoase (plânsete, țipe- 
te, urlete) te store de energie și te scot din minți? 


Ca să te poţi confrunta cu aceste situații incomode, află indi- 
cațiile despre cum să iei distanţă din capitolul „Problema grani- 
telor — cum să te protejezi la serviciu“. 


3. Bifează enunțurile care descriu cel mai bine rolul pe care îl 
joci la serviciu. 


Omul-pubelă (martirul) — orice proiect sfârșește prin a 
ajunge pe biroul meu. 

Eroul local — sunt nevoit să remediez dacă alții au dat greș. 
Omul invizibil — nimeni nu te bagă în seamă și nu-ți re- 
marcă meritele. 

Oaia neagră (rebelul) — întotdeauna sunt perceput ca o 
persoană conflictuală chiar și atunci când am dreptate. 
Bufonul — toți se bazează pe mine când vine vorba să liniș- 
tesc apele cu niște glume. 


4. Bifează enunţul care descrie cel mai adecvat cea mai mare 
problemă cu care te confrunți la serviciu. 


Nu pot spune „nu“ nici măcar atunci când mi se pasează 
sarcinile altcuiva. 

Mă simt dator să mă ocup de problemele personale ale al- 
tora la serviciu. 

Mă ciocnesc frecvent de cei aflați în poziții de autoritate. 
Uneori îmi doresc să fiu luat mai în serios de ceilalți. 
Mi-e greu să-mi susțin punctul de vedere la ședințe. 

Simt că realizările mele sunt adeseori ignorate și nu se ține 
seama de ele. 


Dacă vrei să afli cum poți scăpa de rolurile constrângătoare de 
la serviciu, mergi la capitolul al treilea, „Chiar dacă rolul ți se po- 
triveşte, nu e obligatoriu să-l adopţi“. 

5. Ai o relație la serviciu care a început promițător, dar s-a 
transformat în cel mai mare coșmar al tău? 
Dacă da, citește următoarele enunțuri și bifează-le pe cele care 
corespund situaţiei tale. 


Ca 


Repeţi mereu în gând, în timp ce conduci mașina și în vis, 
replicile pe care vrei să i le dai acestei persoane. 

Te trezești vorbindu-le despre relaţia ta prietenilor, rude- 
lor, oricui e dispus să te asculte. 

Dacă se preconizează că te vei intersecta cu această persoa- 
nă, devii neliniștit, îngrijorat și ai o senzaţie de disconfort. 
În urma discuţiilor cu respectiva persoană, te simți agitat, 
tensionat, iritat, șifonat, dezumflat, oricum, scos din fire. 
Te simți blocat într-o situaţie fără ieșire. 


să ajungi să faci față unor asemenea relații toxice, du-te la 


capitolul al patrulea, „Ne cunoaștem de undeva? Atracţii fatale la 
serviciu“. 


6. Șeful tău este o persoană care... 


Ca 
cincile 


Nu are niciodată timp să se întâlnească cu tine sau progra- 
mează întâlniri doar de dragul de a le anula. 

Nu-ţi spune niciodată ce așteptări are, pentru ca apoi să se 
enerveze că nu le-ai împlinit. 

Îţi cere să iei anumite decizii doar ca să aibă ce anula. 

Se așteaptă să-i citeşti gândurile atunci când vine vorba 
despre schimbarea priorităților. 


să scapi de asemenea experiențe, mergi la capitolul al 
a, „Management de jos în sus — angajaţii preiau controlul“. 


7. Dacă ești manager ... 
Ţi s-a urât să tot trebuiască să le repeţi subordonațţilor care 


sunt cerințele tale? 


—— Ţi-ai dori ca angajaţii tăi să se maturizeze și să-și vadă sin- 
guri de treabă? 

_____ Te simţi jignit dacă un angajat îți subminează autoritatea? 
Crezi că întâlnirile cu angajaţii tăi sunt o pierdere de vreme? 


Ca să te inițiezi în managementul de sus în jos, examinează 
capitolul al șaptelea, „Managementul de sus în jos — parentajul 
la firmă“. 


CINE SUNTEM NOI, AUTORII, 
ȘI DE GE AM SCRIS ACEASTA CARTE? 


Suntem Katherine Crowley, psihoterapeut cu studii la Harvard, 
și Kathi Elster, expert de talie naţională în întreprinderi mici și 
mijlocii. Autori consacraţi, profesori universitari, oratori și 
consultanţi cu experienţă, suntem îndrumători competenți în 
domeniul împlinirii profesionale prin introspecție și autocon- 
trol. 

Din 1989, am ajutat la reorganizarea a sute de companii, asis- 
tând mii de persoane în întreprinderea de a-și realiza obiectivele 
de afaceri, prin depășirea dificultăților emoționale declanșate de 
lucrul cu ceilalți. Am dezvoltat o metodă pentru a le face față per- 
soanelor dificile și condiţiilor solicitante de la serviciu. Mă exas- 
perează să lucrez cu tine este rezultatul a douăzeci de ani de cerce- 
tare, rodul muncii a doi experți, unul în psihoterapie și celălalt în 
strategia afacerilor. 

Fără ca ceilalţi să-și dea seama, noi suntem un soi de „tera- 
peuţi“ ai resurselor umane. Am învățat că rezolvarea unei proble- 
me în afaceri poate fi ușoară. Creșterea vânzărilor, redactarea 
unui plan de afaceri, realizarea ambalajului pentru un produs 

nou — toate acestea sunt obiective relativ ușor de atins. Un efort 
mai intens, mai solicitant și mai complex este implicat atunci 
când se pune problema depistării capcanelor emoționale în care 
sunt prinși managerii și angajații lor, și a livrării instrumentelor 
de care au nevoie pentru a ieși din acestea. 

Prin larga noastră experienţă în consilierea patronilor, a ma- 
nagerilor și a angajaţilor de orice tip, înțelegem un adevăr de 
bază, căruia rareori i se acordă atenţie: la muncă, a-ți desfășura 
efectiv activitatea nu e până la urmă chiar așa de complicat. Cei 
care lansează adevăratele provocări sunt, de fapt, oamenii cu care 
lucrezi — șefi, colegi, clienţi și vânzători. 


„Îmi place realmente ceea ce fac, dar șeful meu mă calcă pe 
nervi. În permanenţă îmi găsește ceva de făcut, pentru ca apoi să 
mă lase de izbeliște.“ 


„Șeful de birou mă ia tot timpul la întrebări de fiecare dată 
când îi spun că am nevoie de câte ceva. Cum mai poate lucra cine- 
va în asemenea condiții?“ 


„Secretara mea este foarte capabilă, dar ori de câte ori o corec- 
tez cu ceva, o ia ca pe un atac personal. Îmi e teamă să-i acord 
feedback, deoarece se înfurie și mă respinge.“ 


Acestea sunt reacţii normale, ce se fac frecvent auzite la lo- 
cul de muncă. Spre deosebire de majoritatea cărților despre afa- 
ceri, care informează cititorul cum să devină mai productiv prin 
controlarea condițiilor exterioare, Mă exasperează să lucrez cu 
tine se canalizează pe factorul cu cel mai mare impact asupra 
satisfacției obținute prin muncă — controlarea propriilor stări 
de spirit. 

Capitolul 1 dezvăluie tehnicile esenţiale ale „eliberării“. Garan- 
tează că dacă îţi poți schimba modul de reacție faţă de circumstan- 
tele care îţi creează disconfort la serviciu, îți poți schimba viața. 


Apoi expune cei patru pași pentru a te elibera: fizic, mental, ver- 
bal și profesional. 

Capitolul 2 acoperă „Problema granițelor“. Aici identificăm 
multiplele moduri prin care ceilalți îți pot invada spaţiul fizic sau 
personal la serviciu și explicităm etapele de parcurs pentru a te 
proteja de comportamentul lor. 

Capitolul 3 indică rolurile constrângătoare în care oamenii 
alunecă sau sunt prinși la locul de muncă. Află dacă joci în mod 
inconștient un rol care te împiedică să-ţi atingi scopurile. 

Capitolul 4 prezintă conceptul de „atracţii fatale“ — acele re- 
laţii care încep furtunos, dar degenerează în interacțiuni exaspe- 
rante, în care devii captiv; oricât de mult ai încerca, nu ai cum să 
câștigi și, într-un anume sens, nici nu te poți elibera. În acest ca- 
pitol, te învăţăm tehnici avansate de eliberare pentru a te ajuta să 
te descurci în aceste relații solicitante de la serviciu. 

Capitolul 5 arată angajaţilor cum să preia controlul asupra re- 
laţiilor cu managerii lor, prin managementul de jos în sus, iar ca- 
pitolul 6 investighează cele mai solicitante tipuri de manager — 
șefii labili și dificili. 

În capitolul 7 managerii învaţă cum să facă față celor mai di- 
ficili angajaţi, aplicând pricipiul dovedit al „parentajului la 
firmă“. 

În cele din urmă, capitolul 8 îți oferă ocazia să investighezi, 
prin exerciții de autoanaliză, ce tip de mediu de lucru ţi se po- 
trivește cel mai bine. Îţi vom evalua etica, valorile, modurile de 
a te comporta la serviciu și preferințele privind stilul de viață și 
le vom compara cu ethosul companiei la care ești angajat în pre- 
zent. 

Sperăm că informațiile din această carte vor aduce o ușurare 
tuturor celor confruntați cu probleme emoționale la serviciu. Sun- 
tem siguri că, dacă vei citi studiile de caz și vei aplica metodele, 
viaţa ta la serviciu ţi se va îmbunătăţi. Îţi vei petrece mai puţin 
timp simțindu-te vinovat, frustrat, dezamăgit sau prins în capca- 
nă. Abilitățile tale de comunicare se vor îmbunătăți și vei petrece 

mai puţin timp pentru a-ți reveni după serviciu, odată ce ai ieșit 
de la birou. 

Mă exasperează să lucrez cu tine trebuie citită ca un ghid și ca 
o referință. Apelează la ea ori de câte ori ai nevoie — ori de câte 
ori apare o situație dificilă la locul de muncă. Această carte nu-ți 
oferă rețete ca să-ți rezolvi rapid problemele, ci reprezintă un ma- 
nual de utilizat în viața ta profesională. 


Capitolul 


Schimbându-ti modul 
de a reactiona, 
îti schimbi viata 


Haideţi să explorăm cele două fețe ale unei afaceri — imaginea 
perfectă, asemenea unei fotografii de studio, clară și luminoasă, 
versus realitatea cotidiană de la locul de muncă din orice firmă, 
care de obicei este dezordonată, complicată, birocratică și, mai 
ales, plină de capcane emoționale. 

La suprafață, orice afacere este orientată înspre profit, oferind 
bunuri și servicii și dând rezultate. Se urmăresc rezultate finan- 
ciare record, respectarea termenelor și creșterea cifrei de vânzări. 
Evaluăm companiile individuale pe baza unor date empirice — în 
funcție de pierderi și profit, de capital, de opțiunile existente pen- 
tru ca personalul să poată achiziționa acțiuni, de potenţialul de 
dezvoltare. 

Înlăturaţi această pojghiță rațională de la suprafaţa oricărei 
companii și veți descoperi un adevărat focar de emoții: indivizi 
neliniștiți că nu vor da randament, furioși pe colegi și neînțeleși 
de șefii lor. Veţi găsi lideri exasperaţi și subalterni îngropați în re- 
sentimente. De exemplu: 

Faceți cunoștință cu Eric, șeful serviciului cu clienții la o com- 
panie de software, în plină ascensiune. El este mândru de produ- 
sele companiei sale, dar tâmplele încep să-i zvâcnească ori de 
câte ori îi răspund niște beneficiari foarte importanți. Aceștia nu 
sunt niciodată mulțumiți de niciunul dintre produsele achizițio- 
nate. Ei pretind că sistemul de programe de contabilitate este 
prea complicat, că baza de date are prea multe câmpuri și că pro- 
gramul de monitorizare nu se descarcă suficient de repede. Eric 
și angajaţii săi au dedicat ore întregi rezolvării reclamaţiilor, tra- 
tând în regim de urgență problemele, imediat ce acestea au apă- 
rut. „Ne spetim pentru ei în zadar. Cum rezolvăm o problemă, 
cum sună cu alta.“ Între o reclamaţie și alta, aceștia ameninţă că 
nu vor mai apela la serviciile companiei lui Eric, în favoarea alte- 
ia mai avantajoase. „Este epuizant“, suspină Eric. „Nu există cale 
de ieșire.“ 


Jessica este secretara administrativă a vicepreședintelui unei 
firme mici de relaţii publice. În fiecare zi, dis-de-dimineaţă, vice- 
președintele lasă mormane de sarcini pe biroul Jessicăi însoțite de 
mesajul: „Plecat să mă ocup de afaceri. Te rog să rezolvi tu astea 
până mă întorc“. Jessica ajunge la serviciu și, la vederea vrafului 
de hârtii de pe biroul ei, o cuprinde instantaneu o stare de neli- 
niște și se simte copleșită. „Șeful meu îmi dă de fiecare dată atât 
de mult de lucru, că nu aș putea termina într-o singură zi“, se 
plânge ea. „Nu reușesc să dau ochii cu el ca să stabilim ce sarcini 
au prioritate.“ Dacă Jessica nu termină tot, este catalogată ca fi- 
ind „ineficientă“ sau „lipsită de inițiativă“. 


Aceste persoane se simt prinse în capcană din cauza circum- 
stanţelor, a situaţiei fără ieșire în care se găsesc. Sunt incapabile 
să se elibereze dintr-o situație negativă. Deoarece în afaceri e de 
preferat să acționăm la rece, emoţiile lor rămân în cea mai mare 
parte neexprimate și sunt suprimate. Ajung să creadă că nu au de- 
cât două alternative, să rabde sau să-și dea demisia. 


Numim această experienţă, de a te simți acaparat la serviciu 
de o situație dificilă din punct de vedere emoțional, a fi prins în 
cursă. Dacă ţi se întâmplă să simți adesea că ai o reacție negativă 
puternică în interiorul tău, față de ceva sau cineva din mediul tău 
de lucru, atunci probabil că ești „prins în cursă“. Capcanele emo- 
tionale diferă foarte mult de la o persoană la alta și de la o ocupa- 
ție la alta. Poţi cădea într-una din ele fie din cauza a ceva banal, 
precum tonul nazal al vocii unui coleg, fie din pricina a ceva im- 
portant, precum tulburările de personalitate ale șefului. Capcana 
poate avea simplitatea unui comentariu nepoliticos ori complexi- 
tatea unui sabotaj profesional. 

Dacă ești o ființă umană normală, vie, care respiră, gândește 
și simte, ai toate șansele să fi întâlnit persoane și situații la servi- 
ciu când să te fi simţit prins în cursă. În unele cazuri, incidentul 
poate genera doar o iritare moderată. În altele, poți atinge un 
punct când simţi că respectiva situație sau persoană efectiv te ter- 
mină. 

Am cunoscut persoane muncitoare care doreau să fie eficien- 
te la serviciu și să se bucure de ceea ce fac, dar, în schimb, ajun- 
geau dezechilibrate emoțional în cele mai multe dintre cazuri. Se 
simțeau depășite de situaţie, epuizate, cu potenţialul nevalorifi- 
cat, subestimate, insuficient respectate și prețuite, neascultate, 
interogate, date la o parte, exploatate, compromise, dezgustate. 
Deși fişele posturilor lor diferă, experienţele acestora sunt asemă- 
nătoare. 

Pentru majoritatea oamenilor, a-și câștiga existența nu repre- 
zintă o alegere, ci o obligaţie. Lucrul le mănâncă mai mult timp 
decât orice altă activitate din viața lor. De ce tot mai mulţi oameni 
sunt nemulțumiți la locul de muncă, într-un moment când în so- 
cietatea în care trăim se pune atât de mult accent pe a te simți 
bine, a fi fericit, împlinit? Experiența ne dezvăluie că acest lucru 
se întâmplă în mare parte deoarece se simt prinși în cursă, depen- 
denţi de funcții, relaţii și situații care le store energia, le invadea- 
ză gândurile și îi blochează în situaţii fără ieșire. 

La locul de muncă apar foarte multe ocazii pentru a fi prinși 
în cursă, dar nu primim nicio îndrumare despre cum ar trebui 
să ne confruntăm cu aceste situații. Se cuvine să te duci la șeful 
tău cu probleme legate de producţie, avize de credit sau cifre de 
vânzări. Dar atunci când ţi se face greață după o ședință cu an- 
gajaţii sau o anumită tranzacţie îți dă dureri de cap, la cine să 
apelezi? 


S-o luăm ca exemplu pe Susan, director de vânzări la o mare 
companie de servicii financiare. E joi dimineață și aceasta se 
află la întâlnirea săptămânală cu angajaţii, în care fiecare depar- 
tament își prezintă raportul. Fără nicio jenă, colega ei, Tracy, 
își asumă o idee genială de promovare, care fusese de fapt a lui 
Susan. 

Susan simte cum o fulgeră din cap până-n picioare. Se înroșeș- 
te la față. O pleoapă începe să-i zvâcnească. Auzul îi slăbește. Îi 
vine s-o strângă pe Tracy de gât. În loc să intervină sau să partici- 
pe la ședință, cade pradă unui colaps nervos. 


Susan tocmai a fost prinsă în cursă. Reacţia ei la comporta- 
mentul lui Tracy a fost aceea de a se lăsa pradă furiei, ieșind din 
joc. Deși reacţia ei este justificată, faptul că se îndârjește în pro- 
pria furie, nu schimbă cu nimic situaţia în care se află. De fapt, 
odată ce a fost lansată, propria ei idee nu o mai interesează. 

Ceea ce i s-a întâmplat lui Susan la întâlnirea cu angajaţii de la 
firma ei nu e o experiență fără precedent. De fapt, este ceva obiș- 
nuit. În mod normal, ai tendinţa ca, atunci când cineva te supără 
prin comportamentul său, să dai vina pe acesta pentru reacţia ta. 
Așa cum ar spune Tony Soprano înainte de a ucide ultimul trădă- 
tor: „lată la ce m-ai împins!“ 

În multe cazuri, reacţia ta față de situaţia în care ești pus poa- 
te fi perfect îndreptățită. Bârfele interminabile de la birou chiar te 
înfurie. Un coleg incompetent te poate înnebuni într-adevăr. Iar 
atunci când un client se dă vedetă și nu-ţi returnează apelul, te 


simţi desigur jignit. Dar, ca și în cazul lui Susan, indignarea ta jus- 
tificată nu îmbunătățește cu nimic situația. Nu face decât să te 
menţină prins în cursă. 

Ai totuși căi de scăpare. Nu e nevoie să omori pe cineva pen- 
tru asta și nici să demisionezi. Poţi să rămâi așa cum ești și totuși 
să ai parte de experienţe diferite, mai multumitoare. Noi am aju- 
tat mii de oameni ca Eric, Jessica și Susan să-și transforme locul 
de muncă dintr-o cușcă plină de frustrări personale într-o arenă 
a dezvoltării profesionale. 

Din experienţa noastră cu directori, manageri și angajaţi din 
toate domeniile, am învățat că cea mai eficientă cale de a rezolva 
problemele interpersonale de la locul de muncă este prin aborda- 
rea situaţiei dinspre interior înspre exterior. Îi învăţăm pe clien- 
ţii noștri că secretul pentru a te confrunta cu oameni dificili și si- 
tuații dificile la serviciu constă în a ne controla mai întâi reacțiile 
interioare. Prin „reacţii interioare“ avem în vedere reacţiile pe care 
comportamentul altcuiva le declanșează automat înlăuntrul tău. 
Oamenii își pierd cumpătul în moduri diferite. Se pot înfierbân- 
ta, pot exploda, se pot închide în ei înșiși, pot înmărmuri sau pot 
intra în panică. 


DACĂ ÎȚI SCHIMBI MODUL DE A REACȚIONA, ÎȚI SCHIMBI VIAȚA 


Numim eliberare (descătușare) acea activitate prin care îți schimbi 
modul de reacție față de dificultățile de la locul de muncă ce te tul- 
bură emoţional. Eliberarea din cursă e un sistem prin care înveţi 
cum să te autocontrolezi și să-ţi iei în stăpânire propria viaţă pro- 
fesională. Fie că te simţi prins în mijlocul unui conflict de intere- 
se, imobilizat de un coleg dificil sau luat ostatic de acțiunile in- 
fantile ale unui anumit departament, poți scăpa din cursă dacă iei 
măsuri concrete pentru a-ți schimba comportamentul și a obține 
un efect diferit. 

Eliberarea din cursă îți conferă alternativă la reacțiile auto- 
mate: poți continua să dispreţuiești bârfele de la birou sau te 
poţi elibera, stabilind graniţe clare și arătându-te neinteresat. Îl 
poţi doar dezaproba pe colegul incompetent sau te poți descătu- 
șa dacă scazi pretenţiile și ai mai puţine așteptări și dacă eviți 
impactul negativ pe care incompetenţa acestuia l-ar putea avea. 
Te poţi lăsa insultat de clientul care nu te sună înapoi sau te poţi 
elibera — acceptă fără să clipești că face parte din riscurile me- 
seriei. 

Descătușarea din cursă, eliberarea, se realizează parcurgând 
patru pași de bază. 


Pasul 1 — Eliberarea fizică 

Pasul 2 — Eliberarea mentală 

Pasul 3 — Eliberarea verbală 

Pasul 4 — Eliberarea printr-un instrument aplicabil în afaceri 


Primii doi pași, eliberarea fizică și cea mentală, te ajută să te 
eliberezi de emoţiile negative și să îţi relaxezi sistemul nervos. 
Următorii doi pași, eliberarea verbală și cea printr-un instrument 
de afaceri, presupun să iei măsuri pentru a-ți schimba viața. Pen- 
tru a-ți arăta cum funcționează ieșirea din cursă, eliberarea, vom 
reveni la Susan și-ți vom oferi un scenariu revizuit: 

La aceeași întâlnire, Tracy își asumă cu mândrie ideea genia- 
lă de promovare, care îi aparține de fapt lui Susan. Susan sim- 
te cum începe să reacționeze — simte cum o străbate un frison 
fierbinte prin tot corpul, simte cum faţa i se înroșește, cum 
fruntea îi zvâcnește. Își dă seama: „Sunt prinsă în cursă“. Acum 
ea va trebui să iasă din cursă. Pentru aceasta trebuie să-și 
schimbe modul de a reacționa la comportamentul subversiv al 
lui Tracy. 


Eliberarea fizică: Susan respiră adânc pentru a se relaxa, nu 
își reprimă furia și își întoarce atenția către ședință. 


Eliberarea mentală: Susan își spune că nu trebuie să se lase 
intimidată de comportamentul lui Tracy; poate va găsi un mod 
prin care să se facă auzită. 

Eliberarea verbală: Susan ia cuvântul: „Când i-am împărtășit 
această idee pentru prima dată lui Tracy, amândouă am fost în- 
cântate“. 

Eliberarea printr-un instrument de afaceri: Susan scrie și 
distribuie un e-mail în care rezumă concluziile ședinței și clarifi- 
că faptul că ideea de promovare fusese inițial a ei: „... Mă bucur că 
ideea mea de promovare a fost atât de bine primită de restul echipei. 
Abia aștept să lucrăm împreună și să o dezvoltăm mai departe“. 

Ca și Susan, odată ce îți dai seama că ești prins în cursă, poți 
începe a-ți asuma răspunderea propriilor reacţii. Poţi folosi me- 
toda noastră în patru timpi pentru a te elibera de orice persoană 
sau dificultate care te tulbură din punct de vedere emoţional. E 
nevoie de exercițiu pentru a reuși să te eliberezi, dar funcțio- 
nează. 

Iată o descriere mai detaliată a modului în care trebuie par- 
curși fiecare dintre pașii procesului de eliberare: 


Eliberarea fizică: Liniștește-ţi corpul și elimină energia nega- 
tivă nedorită, astfel încât să poți privi situația în mod detașat. Eli- 
berarea fizică începe prin observarea respirației, deoarece discon- 
fortul emoțional are ca rezultat o respirație sacadată, care-ţi 
inhibă capacitatea de a gândi limpede. Pe măsură ce inspiri cu- 
minte, adânc și ușor, îți poți observa corpul pentru a vedea unde 
și cum acumulezi tensiunea. 

În unele cazuri, eliberarea fizică presupune ca energia să fie 
eliminată prin efort fizic — ai putea să faci o plimbare în jurul clă- 
dirii, să lovești niște perne, să faci un exerciţiu solicitant, să iei 
lecţii de box sau să ți se facă un masaj. Cu cât reacția ta emoțio- 
nală la circumstanţele exterioare este mai puternică, cu atât acti- 
vitățile pe care va trebui să le faci pentru a te elibera fizic vor cere 
mai mult efort. Scopul este de a elibera energia acumulată și de 

a-ți calma sistemul nervos, astfel încât să devii stăpân pe situație 
când te confrunţi cu problema în cauză. 

De exemplu, tocmai ai ieșit de la o întâlnire de afaceri și te 
simţi tulburat pentru că șeful te-a umilit pe nedrept în faţa cole- 
gilor tăi. Eşti conștient că trebuie să te calmezi. Îţi evaluezi alter- 
nativele. Dacă poți să ieși rapid pentru o scurtă plimbare de cinci 
minute afară, nu mai sta pe gânduri. Dacă nu poți să ieși, du-te 
până la toaletă, stropește-ți fața cu apă rece și RESPIRĂ. 

Știm că atunci când te simți cumplit din punct de vedere fizic, 
nu-ţi arde de exerciţii de relaxare. Probabil că ai prefera să baţi pe 
cineva de să-i sune apa-n cap ori să-ți dai demisia. Ultimul lucru 
pe care ai vrea să-l auzi e: „Respiră adânc, relaxează-te, fă o plim- 
bare“. Dar adevărul este că, dacă vrei ca lucrurile să se schimbe la 
tine la serviciu, trebuie să înveţi mai întâi cum să te relaxezi fizic. 

Multe companii înțeleg necesitatea exerciţiilor fizice. Acestea 
pot pune la dispoziție săli pentru cursuri yoga, pentru întinderi 
(stretching), pentru aerobic sau pentru alergări. Firma ta ți-ar pu- 
tea oferi cu reducere un abonament la o sală de întreținere sau la 
un club de gimnastică din apropiere. Vezi ce oportunități ai și ale- 
ge forma de eliberare fizică care funcționează cel mai bine în ca- 
zul tău. 


Vom folosi termenul eliberare (descătușare) fizică în repetate 
rânduri în această carte. Termenul se referă la modalitățile bene- 
fice prin care putem elimina fizic energia negativă și acoperă o va- 
rietate de activități, de la exerciţii fizice, până la a respirația pro- 
fundă sau la stropirea feţei cu apă. Este important să distingem 
între formele benefice și cele nocive de eliminare a energiei nega- 
tive. Mulţi dintre noi avem în mod natural tendinţa, atunci când 
ne simțim neliniștiți, să facem excese de un anume fel: mâncare, 
somn, țigări, alcool, droguri sau televizor. Dar prin aceste activi- 
tăți nu vom reuși să eliminăm stresul decât pentru o scurtă perioa- 
dă. Ele nu ajung la cauză și nu rezolvă problema. Ba chiar pot 


conduce la alte probleme cum ar fi depresia, anxietatea, alcoolis- 
mul, obezitatea sau ulcerul. Scopul nostru este de a sugera alter- 
native benefice pentru diminuarea disconfortului emoțional la lo- 
cul de muncă. Iar găsirea unor metode benefice prin care să ne 
eliberăm fizic este extrem de importantă. 


Iată o metodă simplă prin care îți poţi linişti întreg corpul prin 
respirație. Inspiră, numără până la trei, ține-ți respirația cât ai nu- 
măra până la trei, apoi expiră și numără până la șase. Repetă acest 
exercițiu până ce simţi că sistemul tău nervos s-a relaxat. 


Eliberarea mentală: Prin eliberarea mentală, te liniștești în 
sinea ta, înțelegând că mai există o șansă. Aceasta presupune să 
vezi situația dificilă în care te afli dintr-o nouă perspectivă. Sco- 
pul este să ajungi să poţi evalua situaţia obiectiv, descoperind ce 
soluţii practice ai la îndemână. Trebuie să-ți mobilizezi latura ra- 
țională, care să preia controlul asupra celei emoţionale, ajutând-o 
să se relaxeze, să se liniștească și să se organizeze. Pentru a înce- 
pe să te eliberezi mental, trebuie să faci, mai întâi, un inventar ra- 
pid al întregii situații: 


e Ce se întâmplă de fapt? 

e Care sunt circumstanţele? 
e Care e vina lor? 

e Care e vina mea? 

e Ce alternative am? 


Aşa cum poate îți imaginezi, la cea de-a patra întrebare, 
„Care e vina mea?“, e de obicei cel mai greu de răspuns. Atunci 
când ne confruntăm cu o situație dificilă din punct de vedere 
emoțional, avem în mod natural tendința să dăm vina pe ceilalți. 

Cu toate acestea, dacă vei reuși să identifici care e partea ta de 
vină din toată situația creată, vei putea să-ți menții un punct de 
echilibru. 

Să exemplificăm cele de mai sus: dacă ești o persoană de trea- 
bă, poate că nu reușești să stabilești granițe ferme cu cei cu care 
lucrezi. Ai putea astfel să te trezești că șefii, colegii și clienții pro- 
fită de tine. Ai și tu o parte de vină în toate aceste scenarii, că nu 
reușești să impui ferm niște graniţe, stabilind până unde se poa- 
te întinde coarda. Nu îți este ușor să spui „nu“ și să te ţii de cu- 
vânt. Dar odată ce ai descoperit ce rol adopți — cel al omului care 
întâmpină dificultăți în a-și stabili în mod ferm granițele — poți 
să te angajezi să deprinzi arta de a impune limite ferme. 

Odată ce ai o viziune mai clară asupra întregii situaţii, îţi poți 
permite să treci la acțiune. De exemplu, să spunem că ai de mers 
la departamentul de documentare ca să ceri unei funcționare un 
anumit raport. Respectiva te repede: „Încă mai am de distribuit 
documente la persoane chiar mai importante decât tine. Îţi voi da 
raportul când îmi convine mie“. Simţi cum ţi se pune un nod în 
gât. Nu e prima dată când ţi-o retează. Atitudinea ei nu-ţi cade 
bine. În loc să ripostezi, poţi începe să te eliberezi mental. Pen- 
tru aceasta te vei întreba: 


e Ce se întâmplă de fapt? Funcţionara de la documentare s-a 
răstit la mine (din nou). 

e Care sunt circumstanțele? Am nevoie de acel raport, iar ea nu 
vrea să mi-l aducă. 

e Care e vina ei? E prost dispusă și nemulțumită de serviciul ei. 
Toţi îi știu de frică. 

e Care e vina mea? Cred că furia ei mă privește pe mine perso- 
nal. Din cauza ei nu reușesc să-mi fac nici eu treaba. 

e Ce alternative am? Pot să încetez să mă consider ţinta atacu- 
lui ei. De fapt, ea nu e furioasă pe mine, ci e doar enervată. Îmi 
pot da seama că se simte exploatată de multitudinea de sar- 
cini cu care abia reușește să o scoată la capăt. 


Eliberarea verbală: Cum să-ţi găsești cuvintele potrivite (une- 
ori cum să știi să taci) astfel încât să reușești să te protejezi și să 
ieși dintr-o capcană de la serviciu. Eliberarea verbală se poate re- 
feri la cum să reușești să spui nu, fără a-ţi periclita serviciul, să 
protestezi atunci când te simţi neglijat sau să suporţi tăcerea ce 
se instalează imediat după ce tocmai ai cerut o mărire de salariu 
șefului tău. 

Pentru a te descătușa verbal, trebuie să devii capabil să priveşti 
situaţia în ansamblu, fără a te lăsa furat de detalii, căci în mod 
normal ai tendinţa să nu vezi pădurea din cauza copacilor. Astfel, 
vei apuca pe calea cea mai rapidă care-ţi va permite să te exprimi. 
Ai în vedere că trebuie să-ți faci cunoscute gândurile și să-ți îm- 
părtășești părerile într-un mod care să-ți permită să-ți rezolvi pro- 
blemele, mai degrabă decât să le prelungești. 

Comunicarea cea mai eficientă nu trebuie să facă apel la sen- 
tințe, furie și nici la acuzaţii. Dimpotrivă, presupune să-ți asumi 
și tu partea ta de vină. 


e Aşa nu — „lar ai dat-o în bară.“ 

e Aşa da — „Cum avem de gând să rezolvăm această 
problemă?“ 

e Aşa nu — „Nu poți face chiar nimic ca lumea?“ 

e Aşa da— „Trebuie să creăm un sistem de control al calității.“ 


Dacă o iei pe drumul cel mai rapid atunci când îţi exprimi idei- 
le nu înseamnă că totul va fi simplu și frumos. Ci doar că vei reuși 
să comunici eficient, determinându-ți interlocutorul să vrea să te 
asculte și să țină cont de părerile tale. În acest mod, se umple pră- 
pastia care te desparte de cel care te calcă pe nervi, stabilindu-se 
o legătură între voi. 

De exemplu, să spunem că lucrezi pentru o companie, iar de- 
partamentul de design tot întârzie trimiterea mostrelor către de- 
partamentul de producţie, de care aparții. Stai și aștepți ore în- 
tregi până ca mostrele lor să ajungă la tine. Când, în sfârșit, le 

primeşti, vei avea de lucru peste program ca să reușești să confec- 
ţionezi suficiente produse pentru a fi trimise. În loc să-ţi alimen- 
tezi propria frustrare legată de proasta funcționare a departamen- 
tului de design, te poți elibera verbal. Te poți duce la șeful de la 
design și să-i spui: „Cum v-aș putea ajuta ca să-mi trimiteţi mos- 
trele la timp? Vă pot împrumuta niște oameni sau putem solicita 
mai sus ajutorul de care aveţi nevoie“. 

Eliberarea printr-un instrument de afaceri: Un instrument 
de afaceri se referă la orice procedură standard ori document 
scris folosit în mediul de business. Printre acestea regăsim con- 
tracte, fişe de activitate, fişe ale posturilor, memorii de activita- 
te, evaluări ale performanţelor, principiile și procedurile compa- 
niei și orice alt tip de document. Asemenea instrumente te ajută 
să te distanțezi de situațiile dificile, conferindu-ți metode obiec- 
tive prin care să înregistrezi evenimentele și să măsori perfor- 
manţele. Ca să te eliberezi, sondează ce instrumente ai la înde- 
mână și identifică-le pe cele care te pot ajuta să-ți îmbunătăţești 
situația. 

De exemplu, să presupunem că ești manager și un angajat te 
enervează pentru că s-a deprins să fie neglijent, dezordonat la 
serviciu. Acesta întârzie, îți înmânează rapoarte mânjite și pe- 
trece ore întregi la birou jucând jocuri pe calculator. În loc să 
te lași exasperat de lipsa lui de etică profesională, te poţi elibe- 
ra prin intermediul unor instrumente de afaceri. Mai întâi, poţi 
face apel la fișa postului său. Își îndeplinește această persoană 
atribuţiile prevăzute acolo? Dacă nu, poți stabili anumite stan- 
darde de performanţă, prin care să exprimi cantitatea și cali- 
tatea serviciilor la care te aștepți de la respectivul subordonat. 
Poţi pune la dosar câte un raport cu fiecare dintre situaţiile 
când nu a făcut faţă solicitărilor. În cele din urmă, poţi realiza 
evaluări periodice asupra performanţelor sale, în care să ai în 
vedere fiecare aspect al comportamentului acestuia la locul de 
muncă. 


TRUSA TA DE INSTRUMENTE DE AFACERI 


O serie de instrumente profesionale îţi stau la dispoziție pentru 
a scoate orice problemă de la firmă din contextul melodramatic 
și a o repune pe un făgaș formal. Până și cele mai complicate 
fundături, ce pândesc relaţiile interpersonale, pot fi evitate dacă 
apelezi la instrumentul de afaceri adecvat. Un client care nu res- 
pectă regulile jocului poate fi pus la punct dacă îi aduci în aten- 
ție și aplici politica firmei referitoare la clienți. O documentare 
atentă și expedierea unor e-mailuri adăugând în CC și alte per- 
soane ar putea demasca mașinaţiunile unui coleg, care-ţi face 
concurență. 

Pentru a putea selecta și utiliza instrumentul de lucru adec- 
vat situaţiei în care te găsești, trebuie să fii capabil de organi- 
zare și planificare. Ai nevoie să-i iei în calcul pe toţi cei impli- 
caţi în joc și să stabilești tactica cea mai potrivită pentru a 
obține rezultate optime. Îţi dai seama că n-are sens să agasezi 
pe nimeni cu prea multe documente sau cu rapoarte prea lungi 
ori dezlânate. 

Iată, în cele ce urmează, o listă de instrumente de lucru în afa- 
ceri pe care le poți folosi pentru a te elibera. Nu te speria dacă si- 
tuaţia în care te găsești pare prea complicată pentru ca acestea să 
o poată soluţiona. În capitolele ce vor urma, îţi vom dezvălui teh- 
nici avansate de descătușare, valabile în cazul unor scenarii mai 
dificile. 

Dacă lucrezi pentru o companie mică, se poate să nu ai la dis- 
poziţie la locul de muncă documente standard cum ar fi fișele 
posturilor, indicatori de performanţă sau un ghid care să cuprin- 
dă principiile și regulile, politica firmei. În acest caz, ai putea să 
dezvolți tu toate acestea, venind în sprijinul șefului tău. Dacă însă 
lucrezi la o firmă mare, importantă, toate instrumentele de lucru 
de mai jos ar trebui să fie deja disponibile. 

1. Fişele posturilor — explicații detaliate privitor la responsabi- 
litățile fiecărei poziții din firmă. 
e Managerii le pot folosi pentru a ține evidența sarcinilor în- 
deplinite în cadrul fiecărui post. 
e Angajaţii le pot folosi atunci când au nevoie să stabilească 
până unde se pot întinde aşteptările şefilor în ceea ce-i pri- 
vește. 


2. Așteptările/obiectivele angajatorului — standarde măsurabile 

de performanţă 

Fișa postului unei persoane care lucrează în vânzări ar putea 

suna în felul următor: „Se ocupă cu vânzarea produselor xyz“. 

Așteptările companiei/ obiectivele ar trebui să specifice faptul 

că „se recomandă vânzarea produselor xyz în valoare de trei 

milioane de dolari până la 1 aprilie“. 

e Managerii le pot folosi pentru a evalua performanţele an- 
gajaţilor. 

e Angajaţii pot face apel la ele pentru a-și urmări performan- 
tele și pentru a vedea cum sunt evaluați. 


3. Evaluarea performanţelor — rapoarte estimative pe care anga- 
jatorul le face trimestrial, de două ori sau odată pe an, cu pri- 
vire la performanţele angajatului în ansamblu. 

e Angajatorii și managerii le pot folosi pentru a le transmite 
angajaților când să-și optimizeze performanţele. 

e Angajaţii le pot folosi pentru a justifica cereri de promova- 
re ori măriri salariale. 


4. Politica firmei, principiile și regulile — cunoscute ca „manua- 
lul angajatului“, documentul prin care se stabilește codul ge- 
neral de conduită la nivelul companiei. 

e Atât managerii, cât și angajaţii îl pot folosi ca ghid de refe- 
rință în definirea comportamentului acceptabil și a celui 
intolerabil. 


5. Acte privind sancţiunile disciplinare — rapoarte scrise în care 
sunt consemnate incidente, când angajaţii nu s-au comportat 
corespunzător și prin care sunt avertizaţi că ar putea urma 
desfacerea contractului de muncă. 

e Angajatorii și managerii le pot folosi pentru a-și informa 
angajaţii că au întrecut măsura ori că sunt pe punctul de 
a-și pierde slujba. 


6. Note, e-mailuri, scrisori — orice tip de corespondenţă scrisă. 
e Atât managerii cât și angajaţii pot folosi aceste modalități 
de comunicare pentru a anunţa o reușită, sau concluziile 
unei ședințe, a clarifica o neînțelegere, a expune un proiect 
sau a transmite orice alt tip de informaţie importantă. 


7. Agenda unei ședințe — liste oficiale cu teme de discutat în ca- 
drul ședinţelor. 
e Managerii își pot consulta agendele pentru ca întâlnirile cu 
angajaţii să fie conform planificării și la obiect. 
e Angajaţii pot propune propriile agende la ședințele cu co- 
legii și șefii, să conducă discuţia, acoperind anumite punc- 
te de interes. 


8. Dosare — declarații în scris, cuprinzând informaţii factuale 
despre anumite evenimente, incluzând data, ora și descrierea 
incidentului. 

e Atât managerii cât și angajaţii își pot însuși aceste instru- 
mente dacă au nevoie să strângă informaţii despre orice si- 
tuaţie care i-a prins în cursă. 

CUM SĂ IDENTIFICI CAPCANA 
INAINTE DE A FI PRINS IN EA 


Majoritatea oamenilor se trezesc prinși în cursă fără să-și dea 
seama ce li se întâmplă. Ca să ajungi să identifici capcanele posi- 
bile, înainte ca acestea să te înhaţe, trebuie să ai o experiență de 
ani de zile. Dar măcar poţi să-ți dai seama că ești prins în cursă, 
înainte de a-ţi distruge complet viața profesională. Cu cât îți dai 
seama mai repede că cineva te ţine prins în cursă, prin compor- 
tamentul pe care îl are față de tine, cu atât mai repede vei putea 
să iei măsuri. 


EȘTI PRINS ÎN CURSĂ? 


Oamenii nu reacționează toți la fel când vine vorba despre cir- 
cumstanțele care-i tulbură emoţional. Unii reacționează fizic. 
Corpul le transmite semnale fizice, care indică prezența unui fac- 
tor perturbator din punct de vedere emoțional. Dacă faci parte 
dintre cei ce obișnuiesc să fie prinși în cursă în acest mod, ai pu- 
tea resimți unul sau mai multe dintre următoarele simptome: 
dinți încleștaţi, gât înțepenit, dureri de cap cu senzaţia de pre- 
siune, nod în gât sau apăsare pe piept, supraîncălzire, frisoane, 
dureri de stomac sau greață, greutate în respiraţie, frisoane în 
braţe, dureri de spate, spasme musculare, grimase, insomnie, 
oboseală generală. 


Harvey lucrează la departamentul de leasing al unei mari 
firme producătoare de automobile. Când îi sună telefonul și vede 
cine îl caută, simte că îl trec fiori pe șira spinării. E domnul 


Sullivan (căruia i se spune și domnul Logoree), cel mai solicitant 
client al său. Harvey se uită la ceasul de pe biroul său: arată 14:15. 
La 14:30 trebuie să ajungă la o întâlnire importantă cu șeful său. 
Durerea din spatele lui Harvey începe să avanseze înspre ceafă 
deoarece știe că domnul Sullivan îi va solicita mai mult de cinci- 
sprezece minute din timpul său. Pe la 14:40 durerea resimţită de 
Harvey în ceafă e deja ascuţită și persistentă. Reușește să scape de 
domnul Sullivan de la telefon și dă fuga înspre biroul șefului. 


Unii oameni reacționează atunci când sunt prinși în cursă 
prin simptome emoționale. Aceștia resimt emoţii negative puter- 
nice cum ar fi cele de furie, teamă, panică, neliniște, jenă, confu- 
zie, depresie, repulsie, neajutorare sau disperare. Dacă ești genul 
care reacționează emoțional, ai putea reacționa în fața oamenilor 
și circumstanțelor care te calcă pe nervi prin descărcări nervoase 
precum accese necontrolate de furie, izbucniri în plâns sau în râs 
fără motiv. De obicei, reacțiile nervoase atunci când ești prins în 
cursă sunt însoţite și de reacţii fizice. 


Cara e asistenta personală a Ericăi Payne, un celebru designer 
de interior. Când Erica ajunge la birou, Cara simte automat cum 
o cuprinde un val de neliniște. Ştie că Erica va căuta cu orice preţ 
şi chiar va găsi ceva de criticat. Cu o zi înainte, Erica a dat-o pe 
Clara drept exemplu negativ în fața celorlalți angajați. A admones- 
tat-o pentru că n-a aranjat bine mostrele. „Nu te-au învățat nimic 
la facultate?“, a mustrat-o Erica. Acest lucru a făcut-o pe Cara să 
se simtă stânjenită și furioasă în același timp. Chiar din momen- 
tul când a început să lucreze pentru Erica, starea de spirit a Carei 
s-a înrăutățit. Numai când aude de serviciu, se simte deprimată. 


O altă reacție întâlnită la cei prinși în cursă la locul de muncă 
implică activitatea mentală sterilă. O relație sau o situaţie dificilă 
la serviciu poate conduce la gânduri obsesive, la confuzie, la dis- 
tragerea atenţiei în mod repetat, la paranoia, la vise de răzbunare, 

la amnezie sau la incapacitatea de concentrare. Când ești prins în 
cursă la nivel psihic, mintea ta lucrează încontinuu, încercând să 
rezolve situaţia dificilă. 


Jose a fost de curând promovat șef la departamentul de con- 
tabilitate al unei firme producătoare de sticle de îmbuteliat. 
Deoarece e nou în această funcție care îi solicită atenţia la deta- 
lii, are nevoie să se poată concentra timp îndelungat. Jose lu- 
crează împreună cu alte două persoane, care sporovăiesc întru- 
na chiar în spatele lui. Cât e ziua de lungă, cei doi vorbesc între 
ei tot timpul. Uneori conversațiile lor au legătură cu munca, al- 
teori nu. Sporovăiala lor continuă îl apasă pe creier, ca un roi 
de țânțari care-i bâzâie în jurul capului. Jose nu se poate con- 
centra suficient de mult timp pentru a reuși să-și îndeplinească 
sarcinile. Fie îl distrage zgomotul, fie e obsedat de cum să le în- 
chidă gura. Oricum ar fi, în cap îi vuiește neîntrerupt sunetul 
vocii lor. 


Indiferent dacă faci parte dintre cei ce reacționează fizic sau 
emoţional sau mental atunci când sunt prinși în cursă, cu cât 
îți dai seama mai repede că cineva sau ceva la serviciu te-a 
prins în cursă, cu atât mai repede vei putea să începi să rezolvi 
situaţia. În cursul unei săptămâni de lucru, analizează care 
persoane și circumstanţe îți stârnesc reacţii interne pozitive și 
care te fac să te simţi încordat, dezgustat sau înfrânt. Vezi dacă 
poţi identifica cine și ce anume îți provoacă aceste reacții. Mai 
departe, poţi folosi metoda celor patru pași, începând să te eli- 
berezi. 

Următoarele istorisiri ilustrează modul în care funcționează 
această metodă de eliberare de la început și până la sfârșit. Citeş- 
te despre Glenn și Tom. Descoperă cum și-au dat aceștia seama că 
sunt prinși în cursă și cum s-au eliberat din situaţiile lor dificile. 
Apoi fă exerciţiul de la sfârșitul acestui capitol, încercând să te eli- 
berezi din cursă. 


POVESTEA LUI GLENN 


Glenn este un proiectant de programe de calculator cu vechime, 
la o companie de pe Coasta de Vest a Statelor Unite. Viaţa lui s-a 
schimbat în ziua când șeful lui, Arthur, a părăsit firma pentru un 
alt post. Lui Glenn chiar îi pria stilul de management al lui Arthur, 
care-i dădea mână liberă. Acesta îi permitea lui Glenn să proiecte- 
ze programe noi de calculator fără să se amestece. Împreună au 
creat o gamă variată de produse noi. 

În locul lui Arthur a venit Mike, care are un stil de lucru foar- 
te diferit de cel al lui Arthur. În mai puţin de o săptămână de când 
a fost numit, Mike, noul vicepreședinte al firmei de software se în- 
tâlnește cu Glenn. „Sunt adeptul managementului în care mă im- 
plic“, îi explică Mike. „Nu accept munca neglijentă și le cer anga- 
jaţilor să-mi aducă la cunoștință prin rapoarte zilnice stadiul în 
care se află proiectele lor.“ 

La sfârșitul fiecărei zile la serviciu, Mike insistă să se întâl- 
nească cu Glenn pentru a parcurge punct cu punct raportul aces- 
tuia. El îi pune lui Glenn întrebări cu privire la fiecare decizie de 
proiectare pe care acesta o ia. Glenn se simte revoltat că e nevoit 
să-și justifice propriile creații. 

După numai o lună de când îl are ca șef pe Mike, Glenn a în- 
ceput să se simtă obosit, nervos, sabotat și frustrat. Noul lui supe- 
rior îl calcă pe nervi. Glenn crede că rapoartele sunt o pierdere de 
timp și îi repugnă că trebuie să-și justifice alegerile de proiectare. 
„Sunt atât de ocupat să-mi justific munca, încât nu mai apuc efeciv 
să fac altceva.“ 

De câteva săptămâni, Glenn e obsedat de noua situație în care 
se găsește. Încontinuu se gândește la Mike, vorbește despre Mike 
şi se plânge de Mike. În mintea sa se derulează necontenit conver- 
saţii imaginare cu Mike, în care își găsește curajul să-l înfrunte și 
să-i dovedească faptul că greșește. 

Ore întregi, Glenn îi povestește soției sale despre Mike. Când 
aceasta se satură să-l asculte, îl sună pe Hal, cel mai bun prieten 

al său. Până și camaradul lui de alergat, Fitz, aude povestea până 
la refuz. În cele din urmă, fiul lui Glenn, care nu are decât cinci- 
sprezece ani, intră în camera de zi, atenționându-l: „Tată, ţi-ai 
pierdut controlul. Tipul ăsta, Mike, îți controlează viața. Calmea- 
ză-te“. 

În acel moment, Glenn își dă seama că e prins în cursă. 
Gândurile și sentimentele negative legate de noul lui șef îi fac 
viaţa un iad. Înainte ca Mike să fie șeful lui, lui Glenn îi făcea 
plăcere să meargă la serviciu și își aprecia șeful. Acum se sim- 
te în permanenţă frustrat și supărat. În loc să se fixeze pe de- 
fectele lui Mike, Glenn decide că va încerca să-ți schimbe mai 
întâi modul de a reacţiona. Începe procesul de desprindere din 


cursă. 


Eliberarea fizică: Glenn merge să alerge mai mult timp. Nu- 
mai că, de această dată, va alerga singur. În loc să se gândească 
obsesiv la Mike, se va concentra să elimine energia negativă acu- 
mulată și să-și pună ordine în gânduri. 


Eliberarea mentală: După ce-a alergat, Glenn se așază și face 
un inventar al întregii situaţii: 


e Ce se întâmplă de fapt? Am un nou șef și nu-mi place stilul lui 
de management. 

e Care sunt circumstanțele? Mike cere cu insistență să ne întâl- 
nim zilnic și să-i fac rapoarte în mod regulat. Le consider o 
pierdere de timp. 

e Care e vina lui? Mike crede în managementul centrat pe con- 
trol și nu mă lasă să fac lucrurile așa cum obișnuiam. 

e Care e vina mea? Nu-mi plac schimbările și refuz să înţeleg 
rostul intervenţiei lui Mike în proiectarea de softuri. 

e Ce alternative am? Pot continua să-mi plâng de milă sau pot 
căuta să înțeleg stilul lui Mike. De asemenea, îmi pot căuta un 
alt loc de muncă. 


După ce termină acest inventar, Glenn recunoaște în sinea lui 
că, deși împreună cu Arthur a creat multe programe interesante, 
fiecare dintre acestea conţinea de obicei numeroase defecte de 
proiectare. Era nevoie de luni de zile până să fie rezolvate toate 
aceste erori de proiectare, astfel încât programul să poată fi lan- 
sat pentru producerea în serie. 

Glenn ajunge la concluzia că ar putea măcar încerca să se 
adapteze la abordarea preventivă a creării de programe, propu- 
să de Mike. În următoarele câteva luni, și-ar putea schimba ati- 
tudinea cu privire la întâlnirile zilnice pentru a discuta stadiul 
muncii lui. Ar putea adopta metoda lui Mike ca să vadă dacă 
aceasta conduce la rezultate pozitive. Dacă după trei luni, Glenn 
tot nu va reuși să fie mulțumit, va începe să-și depună CV-ul la 
alte firme. 


Eliberarea verbală: Glenn își găsește cuvintele pentru a-i arăta 
lui Mike că acum e dispus să coopereze: „Vă respect dorința de a 
crea produse la înalte standarde de calitate. Îmi ia ceva timp să mă 
acomodez cu noua procedură standard, dar vă urmez întocmai“. 


Eliberarea prin intermediul unui instrument de afaceri: 
Glenn se întâlnește cu Mike în fiecare zi timp de trei luni și par- 
curge rapoartele împreună cu el. Pe măsură ce calitatea muncii 
lui se îmbunătățește și defectele dispar, îl roagă pe Mike dacă 
s-ar putea să se întâlnească mai rar — săptămânal mai degrabă 
decât zilnic — astfel încât să aibă mai mult timp să proiecteze 
softuri. 


POVESTEA LUI TOM 


De zece ani, Tom lucrează ca bibliotecar-documentarist la o 
universitate dintre cele mai bune. De curând a fost promovat 
șef al întregului departament de documentare. De îndată ce 

Tom și-a luat în primire noua funcție, Denise, colegă de mulți 
ani cu el, a început să aibă o atitudine ciudată față de el. Înain- 
te să fie promovat, erau buni prieteni. Dar acum aceasta se 
poartă rece și glacial. 

Denise refuză să vorbească cu Tom și evită să-l privească în 
ochi. Când iau prânzul, se așază cu spatele la el. La ședințe îl fi- 
xează cu privirea enervată dacă o întreabă ceva. Din motive de ne- 
înţeles pentru Tom, fosta lui amică îi poartă pică și-l tratează cu 
dispreţ. 

De teamă să nu agraveze și mai mult situaţia, Tom o evită pe 
Denise, din cauza răcelii ei. A început să-i fie groază să mai mear- 
gă la serviciu. Într-o zi, trece pe lângă Denise care era împreună 
cu un alt coleg de la documentare, George. O aude pe Denise cri- 
ticându-l: „Tom e exemplul ideal pentru managementul incompe- 
tent. Aș putea conduce departamentul mai eficient decât el cu 
ochii închiși“. 

Tom simte cum i se ridică sângele la cap. Îi vine s-o omoare pe 
Denise. Își imaginează cum „din greșeală“ scapă peste ea un raft 
plin de cărți. Își dă seama că e prins cu totul în cursă din cauza 
comportamentului ei ostil. În loc să-și pună în practică fantezia 
violentă, Tom părăsește clădirea și începe să se elibereze. 


Eliberarea fizică: Tom face o plimbare în pas vioi în jurul 
campusului. În tot acest timp, începe să converseze cu sine. E să- 
tul să se lase terorizat de Denise. E timpul să-și evalueze alterna- 
tivele. 


Eliberarea mentală: Tom examinează întreaga situaţie: 


e Ce se întâmplă de fapt? Am fost promovat, iar fosta mea co- 
legă se poartă îngrozitor cu mine. 

e Care sunt circumstanţele? Sunt șeful ei. Răspunde în faţa 
mea. Îmi era prietenă. Acum nici măcar nu mai vrea să-mi mai 
vorbească. 


e Care e vina ei? E furioasă și mă tratează cu dispreț. 

e Care e vina mea? Mi-e teamă să o înfrunt. Dacă tac în conti- 
nuare, în mod tacit îi aprob comportamentul lipsit de profesio- 
nalism. 

e Ce alternative am? O pot lăsa să mă terorizeze în continuare 
sau pot începe să stabilesc care-i sunt limitele, delimitând com- 
portamentul pe care îl permit de cel pe care îl consider întole- 
rabil. 


După această inventariere a situaţiei, Tom își dă seama că îi 
permisese lui Denise să controleze relația dintre ei. De fapt, el 
este șeful ei. Și el are autoritatea de a-i cere cont pentru compor- 
tamentul ei obraznic. Dacă nu o face și continuă să tacă, Denise 
va continua să se manifeste. 

Eliberarea verbală: Tom se întoarce la bibliotecă, se îndreap- 
tă spre Denise și îi spune: „Trebuie să vorbim. Ne întâlnim în ju- 
mătate de oră în biroul meu“. Dacă Denise îl înfruntă, ar putea 
spune: „Această discuţie nu este facultativă. Te aştept la mine în 
birou“. 

Eliberarea cu ajutorul unui instrument de lucru: Reîntors 
în biroul său, Tom se așază și începe să revizuiască incidentele 
din ultimele două săptămâni, când Denise a refuzat să-i răspun- 
dă, l-a făcut de râs în fața colegilor sau a ascuns informații. Le 
notează și le imprimă în două exemplare, câte unul pentru fie- 
care. Când Denise vine în birou, îi înmânează o copie. Acolo po- 
ziția sa este foarte clar asumată: „lată lista a ceea ce mi-ai făcut 
în ultimele două săptămâni. Consider acest tip de comporta- 
ment intolerabil. Am de gând să pun acest document în dosarul 
tău de angajare. Va rămâne acolo pentru totdeauna dacă nu îţi 
schimbi comportamentul în decurs de o săptămână“. În înche- 
ierea întâlnirii, Tom adaugă: „Ne-am înţeles foarte bine în tre- 
cut. Aș dori să avem din nou un mediu de lucru linștit în acest 
departament“. 

PUNÂND TOTUL CAP LA CAP — EXERCIŢIUL TĂU 
DE DESPRINDERE DIN CURSA 


Acum a venit rândul tău să practici eliberarea din cursă. Alege o 
persoană sau o situație care te ține captiv la locul de muncă și 
completează exercițiul de mai jos. 


1. Descrie situaţia în ansamblu. Cine e implicat și ce se 
întâmplă? 


2. Fă o listă cu simptomele pe care le ai și care indică faptul 
că ești prins în cursă: 
Fizic: Cum reacționează corpul tău? Tu în ce zone simți dis- 
confort? 


Emoţional: Ce sentimente îți creează disconfort? 


Mental: Ce gânduri te împiedică să te concentrezi la activi- 
tăţile cotidiene? 


3. Eliberarea: 


Fizică: Fă o listă cu ceea ce ai putea face ca să elimini energia 
negativă și să-ți liniștești corpul. 


Mental: Examinează situaţia în care te afli: 


e Ce se întâmplă de fapt? 


e Care sunt circumstanţele? 


e Care e vina lor? 


e Care e vina mea? 


e Ce alternative am? 


Verbal: Ce ai putea spune, astfel încât să rezolvi problema, 
mai degrabă decât s-o prelungești? 


Printr-un instrument de lucru în afaceri: Ce instrumente 
te-ar putea ajuta să te detașezi de această situaţie dificilă, confe- 
rindu-ţi modalitățile prin care să înregistrezi evenimentele și să 
măsori performanţele? 


Reia tot acest traseu pentru fiecare cursă în care te găsești 
prins. 

ELIBERAREA PE SCURT 


Semne prin care ești prevenit că ai putea cădea în capcană 


Fizice — dinţi încleștați, gât înțepenit, dureri de cap cu 
senzaţia de presiune, nod în gât sau apăsare pe piept, fierbin- 
țeală, frisoane, dureri de stomac sau greață, greutate în respi- 
raţie, frisoane în braţe, dureri de spate, spasme musculare, 
grimase, insomnie, oboseală generală. 

Emoţionale — furie, teamă, panică, neliniște, jenă, con- 
fuzie, depresie, repulsie, neajutorare sau disperare. 

Mentale — gânduri obsesive, confuzie, distragerea aten- 
tiei în mod repetat, paranoia, visuri de răzbunare, amnezie 
sau incapacitatea de a te concentra. 


Tehnica de desprindere în patru pași 


Eliberarea fizică: Respiră, fă sport, relaxează-te și elimi- 
nă energia fizică. 

Eliberarea mentală: Întreabă-te: „Ce se întâmplă de fapt?“ 
Rămâi realist și obiectiv. 

Eliberarea verbală: Decide ce vei spune ca să rezolvi si- 
tuaţia. 

Eliberarea printr-un instrument: Inventariază-ți trusa de 
instrumente de lucru în afaceri și alege-l pe cel mai potrivit. 


Lapitolul 2 


Problema graniţelor — 
cum să te protejezi 
la serviciu 


Acum, că ne-am familiarizat cu principiile generale ale eliberării, 
e timpul să le aplicăm în diverse cazuri de situaţii de criză. Pen- 
tru început, se pune problema graniţelor individuale la locul de 
muncă — acele câmpuri invizibile de forță, care ne delimitează 
atât spaţiul fizic, cât și pe cel personal. În mod frecvent, aceste 
granițe interpersonale sunt încălcate la serviciu. 


INDICAȚII CU PRIVIRE LA GRANIȚE 


Dacă eşti mereu furios, supărat ori dacă te lamentezi în 
permanență, nemulțumit de ceva sau de cineva, e semn că 
trebuie să fixezi o graniță. 

Dacă ai de stabilit o graniță interpersonală, fă-o clar, 
fără mânie, în cât mai puţine cuvinte. 

Nu impune o graniță dacă nu ești dispus să o menții. 

Glenda are probleme cu Sam, colegul ei de serviciu, reprezen- 
tant de vânzări pe produse financiare. Sam lucrează într-o sală, pe 
care-o împarte cu ceilalți colegi din vânzări. „Sala“ e un spațiu de 
lucru mare, deschis, unde fiecare reprezentant de vânzări are pro- 
priul lui birou, un computer și un telefon, dar niciun pic de inti- 
mitate. Ca secretară administrativă a vicepreședintelui în vânzări, 
Glenda beneficiază de un spațiu de lucru mai izolat, o nișă chiar 
lângă biroul din colț al șefului ei, la capătul îndepărtat al etajului. 

Glenda a ajuns în situaţia dificilă de acum aproape fără să-și 
dea seama. Cu două luni în urmă, Sam a venit la ea, rugând-o să-l 
lase să folosească telefonul ei pentru o convorbire personală în 
timpul pauzei de prânz. „Știi cum se aude tot în «sală» la noi“, i-a 
mărturisit el. „Nu vreau să mă audă ceilalți. Iar ca să pot vorbi la 
telefonul mobil, trebuie să ies afară.“ Cum Glenda s-a simțit mereu 
un pic vinovată că are o nișă doar a ei și pentru că-i este simpatic 
Sam, a acceptat. 

Opt săptămâni mai târziu, Glenda nu mai poate scăpa de Sam. 
După pauza de masă, de fiecare dată când revine la birou, își dă 
seama că Sam și-a făcut din nou apariţia în nișa ei. Găseşte firimi- 
turi pe birou, sticle de apă minerală nearuncate, mâzgâlituri pe 
carneţel. În timp ce aruncă la coș cutiile lăsate de Sam, își imagi- 
nează că-l înfruntă: „Cum îndrăznești să intri în nișa mea și să-mi 
folosești telefonul fără să-mi ceri voie!“ Reflectând mai adânc 
însă, decide să fie mai îngăduitoare. „Poate că sunt prea posesivă 
în ceea ce privește spațiul meu“, meditează ea. „Nu cred că-i e 
ușor lui Sam să fie toată ziua înconjurat de alte persoane.“ 

Într-o amiază, Glenda se întoarce din pauza de prânz și-l gă- 
sește pe Sam instalat în nișa ei. Nu-i vine să-și creadă ochilor cum 
colegul ei stă dat pe spate în scaunul ei, cu picioarele pe birou, în- 
treținându-se cordial la telefonul ei. Când Sam o observă, îi zâm- 
beşte și îi face semn cu degetul arătător: „Încă un minut“. Glenda 
se dă înapoi. Douăzeci de minute mai târziu, se trezește dând târ- 
coale propriei sale nișe. I se urcă sângele la cap. E furioasă și se 
simte folosită. 


Glenda e prinsă în cursa unei dileme cu privire la relaţiile in- 
terpersonale de la serviciu. Dacă la început a vrut doar să fie 
amabilă cu colegul ei, acum totul s-a transformat într-un coșmar 
legat de invadarea spaţiului personal. Când Glenda a acceptat ca 
Sam să folosească telefonul din nișa ei, acum două luni, a crezut 
că îi făcea o singură favoare. Sam, pe de altă parte, a crezut că, 
dacă a acceptat, Glenda i-a dat undă verde să-i folosească nișa în 
absenţa ei. 

Deși am fi tentaţi să-l judecăm pe Sam pentru că și-a permis 
cam multe, în fapt avem de-a face cu moduri diferite de a conce- 
pe granițele interpersonale. Cei doi se raportează diferit la spa- 
tiul personal. Lui i se pare normal să folosească spaţiul de lucru 
al Glendei ca și cum acesta i-ar aparţine. În schimb, Glenda sim- 
te că i-a fost invadat spațiul personal, atunci când cu atâta ușurin- 
tă Sam se instalează în el. Ca să iasă din cursă, ea trebuie să pună 
capăt acestei situaţii. Trebuie să-i spună răspicat lui Sam ce i se 
permite și ce nu când vine vorba să se folosească de spaţiul ei. 

Granițele sunt acele limite sau acei parametri care circum- 
scriu un teritoriu și-și protejează locuitorii. Granițele geografice 
sunt vizibile și tocmai de aceea ușor de recunoscut. Prin anumite 
indicatoare ți se comunică atunci când ieși dintr-un stat și intri în 
altul. Frontierele sunt limite teritoriale prin care granițele dintre 
țări sunt în mod evident delimitate. Proprietarii își marchează te- 
ritoriul prin intermediul porților, gardurilor și a altor forme de 
indicatoare materiale. 

Granițele interpersonale sunt acele limite sau acei parametri 
care circumscriu și protejează spaţiul fizic, emoțional și psiholo- 
gic dintre indivizi. Acestea sunt mult mai greu de observat decât 
graniţele geografice. În primul rând, pentru că granițele interper- 
sonale sunt invizibile. Ceea ce înseamnă că nu poți ști dacă ai in- 
vadat spaţiul personal al altcuiva decât dacă acea persoană îți spu- 
ne. În al doilea rând, pentru că graniţele interpersonale nu sunt 
aceleași pentru toți. De la om la om, fiecare și-a dezvoltat un sis- 
tem propriu de granițe și de reguli: 

e Şefului tău i se poate părea normal să-ți înmâneze un ra- 
port la 17:30, așteptându-se să-l termini până la ora 18 când 
ți se încheie programul, în timp ce ție sarcina pe care ţi-o 
dă în ultima clipă îți poate părea un atac la timpul tău. 

e Un coleg de-al tău nu ar avea nimic împotrivă dacă ar da 
peste tine în birou în timp ce vorbeşti la telefon și ți-ar as- 
culta conversaţia, în timp ce tu ai putea-o lua ca pe o viola- 
re a intimității tale. 

e Un angajat ar putea de bunăvoie să-ți dezvăluie detalii in- 
time legate de o nouă idilă, în timp ce altul ar putea con- 
sidera că asemenea subiecte personale nu-și au locul la 
serviciu. 


Deoarece granițele interpersonale nu sunt vizibile cu ochiul li- 
ber și pentru că ele diferă de la o persoană la alta, trebuie să co- 
municăm cu privire la ele. Face parte din sarcinile de serviciu ale 
oricărei slujbe să-ți definești și să-i pui și pe ceilalți în temă cu 
propriile tale granițe interpersonale, dar și să le identifici și să le 
respecţi granițele celor cu care lucrezi. 

Stabilește-ţi granițele în fiecare dintre cazurile de mai jos: 


TIMPUL 


Mare-i grădina ta, Doamne, când vine vorba despre diferențele 
dintre oameni în ceea ce privește timpul. Așa cum poate ai remar- 
cat, oamenii diferă extrem de mult prin modul în care percep 
timpul și prin felul cum se raportează la el. Unii au impresia că o 
întâlnire de lucru la 10 înseamnă undeva între 10 și 10:45. Unii 
oameni au obiceiul să lase pe ultima clipă îndeplinirea sarcinilor 
de la serviciu. Există și persoane care ajung devreme la serviciu și 
sunt punctuali la întâlniri. Unii își terminaă proiectele înainte de 


termenul-limită, în timp ce alții nu pierd ocazia să lucreze până 
în ultimul moment. 


e Cum te raportezi la timp? 

e Eşti dintre cei care își planifică atent timpul sau dintre cei 
care trag de timp? 

e Deobicei ești punctual, așteptându-te ca și ceilalți să fie? 


Sau... 

e Crezi că timpul e variabil și că ora audienţelor nu e bătută 
în cuie? 

e Ajungi adesea ultimul la ședințe, întâlniri de lucru sau au- 
diențe? 


În funcţie de graniţele tale cu privire la timp, te poţi simți 
în mod frecvent frustrat de faptul că cineva nu ţine cont de 
timpul tău sau poți să cauţi mereu să te justifici pentru că ai 
întârziat. 


SPAȚIUL PERSONAL 


Problema spațiului personal la serviciu e delicată pentru că ai im- 
presia că acest spaţiu îți aparține când, de fapt, el nu îţi aparține. 
Poţi primi un birou, un computer, produse de birotică, dar toate 
acestea aparțin, de fapt, firmei la care lucrezi. Cu toate că multă 
lume obișnuiește să-și personalizeze spaţiul de lucru, la serviciu 
nu se aplică aceleași reguli ca în privința spațiului personal de 
acasă. 

Oamenii diferă între ei foarte mult în funcție de modul în care 
se raportează la spaţiul lor de lucru de la serviciu. Unii concep în- 
treg spaţiul de la serviciu ca fiind proprietatea tuturor. Pentru 
aceștia, nu e nicio diferență între scaunul tău și scaunul meu; 


| Mă exasperează să lucrez cu tine. Cum să scapi din capcanele emoţionale de la serviciu 


KATHERINE CROWLEY și KATHI ELSTER 


produsele tale de birotică sunt și ale mele. Alții își definesc grani- 
tele mult mai strict. Aceștia consideră că fiecare persoană își are 
lucrurile sale și că trebuie să ţinem seama cu orice preţ de terito- 
riul celuilalt. Aceștia stabilesc reguli cu privire la când și cum poa- 
te fi folosit spaţiul lor personal, cât și referitor la cine poate să le 
atingă sau să le folosească lucrurile. 

Spaţiul personal se referă și la contactul fizic. Pentru unii mai 
deschişi, îmbrățișările, pupăturile sau un braț pus după umărul 
cuiva sunt gesturi firești, făcând parte din schimburile și relațiile 
normale dintre oameni la locul de muncă. Alţii cred că la serviciu 
contactul fizic nu ar trebui să depășească o strângere de mână. Pe 
aceștia, orice altă formă de contact fizic îi stânjenește. 


e Te simți în largul tău dacă împarţi spaţiul de lucru cu alții? 

e Îți displace când ceilalți îţi ating anumite obiecte personale 
(telefonul, computerul, calendarul, lucrurile de pe birou)? 

e Ce părere ai despre contactul fizic la serviciu? 

e Te simţijenat dacă un coleg te îmbrățișează? 


În funcție de cum ţi-ai stabilit propriile granițe personale, te 
poți simţi mereu asaltat și enervat de indivizi care „îţi invadează 
ia ae ata a A A . 
spațiul“ sau te poți simți jignit sau confuz când colegii te resping 
pentru că ai abuzat de lucrurile și posesiunile lor. 


PROMISIUNILE 


De la o persoană la alta, capacitatea de a-și lua angajamente și de 
a le duce la îndeplinire diferă foarte mult. Unii oameni se conduc 
după deviza „Valorezi atât cât valorează cuvântul tău“. Asemenea 
oameni au grijă să nu promită dacă știu că nu se pot ţine de cu- 
vânt. Pentru alții, dimpotrivă, angajamentele nu sunt bătute în 


cuie. Deși spun cu ușurință „da“, ceea ce te face să crezi că-și vor 
îndeplini obligaţiile atunci când le ceri ceva — o mărire salarială 
ori să-și asume sarcinile ce le revin dintr-un proiect —, de fapt, 
dau înapoi când se apropie momentul să le pună în practică. Cum 
te raportezi la acest aspect al vieţii tale profesionale? 


e Îți respecţi promisiunile cu orice preţ? 

e Crezi că promisiunile nu sunt bătute în cuie și se pot 
schimba? 

e Ți s-au făcut promisiuni deșarte la serviciu? 

e Faci promisiuni pentru că te lași dus de val, ca să descoperi 
mai târziu că nu le poți respecta? 


Dacă ești o persoană foarte atentă la ce angajamente face, te 
aștepți ca și ceilalți să procedeze la fel. Pe de altă parte, dacă tu 
crezi că angajamentele pot fi modificate, vei fi surprins dacă un 
coleg sau un șef se înfurie că nu-ți respecţi o promisiune mai 
veche. 


DETALII DIN VIAȚA PERSONALĂ 


Orice loc de muncă este un soi de comunitate, dar nu toţi sunt 
de aceeași părere când vine vorba despre cât de multe detalii din 
viața lor personală au de gând să ofere celorlalți membri ai co- 
munității de la locul de muncă. De asemenea, indivizii diferă în 
funcție de cât de multe lucruri „delicate“ sunt pregătiți să afle 
despre colegi. 


e Cât de mult vorbeşti despre viața ta personală la serviciu? 
e  Câtde multe dorești să știi despre viața personală a colegi- 
lor de muncă? 

e Îți informezi colegii în mod regulat despre noutățile care 
apar acasă, în familie, în dragoste? 
e Preferi să păstrezi secrete detaliile vieții tale private? 


În funcție de granițele personale, te poți simți asaltat de po- 
veştile colegilor obișnuiți să „scuipe tot“ sau te poți simți respins 
dacă un coleg nu vrea să audă de ultima ta cucerire. 


EXPRIMAREA EMOȚIONALĂ 


Fie că ești de acord sau nu, odată ce oamenii interacționează, 
sunt declanșate niște emoții. Oamenii nu se simt toți la fel de în 
largul lor atunci când se văd nevoiți să-și exprime sentimentele 
sau să fie martori la reacțiile emoționale ale celorlalți. Pentru 
unii, capacitatea de a-și dezvălui furia, supărarea sau entuziasmul 
în legătură cu ceva de la locul de muncă are o importanță vitală. 
Asemenea oameni, dacă sunt nevoiţi să-și reprime emoţiile, se 
simt oprimați. Alții cred că a te comporta cu profesionalism pre- 
supune să-ți ascunzi emoțiile. Pentru astfel de persoane, absența 
emoțiilor e un semn de autocontrol și autodisciplină. 


e Crezi că e important să-ți exprimi sentimentele la serviciu? 

e Pot fi acceptate manifestări emoționale puternice, cum ar 
fi izbucnitul în plâns, ţipatul sau râsul isteric la serviciu? 

e Preferi să-ți reprimi emoțiile și să le controlezi? 

e Te simţi stânjenit de izbucnirile nervoase ale altora? 


În funcţie de graniţele tale la acest capitol, te poţi simţi asal- 
tat de un coleg ori de un șef care-și dă frâu liber sentimentelor în 
prezența ta sau te poţi simţi inhibat dacă cineva îți cere să fii „mai 
puţin sentimental“ la serviciu. 


BUNELE MANIERE/GENTILEȚEA 


Bunele maniere sunt obișnuinţe de conduită socială practicate în- 
tr-o societate sau comunitate, prin care oamenii își manifestă res- 
pectul față de ceilalți. Comportamentul manierat este apreciat di- 
ferit de fiecare individ. Cuiva i se poate părea că e manierat dacă 
salută pe toată lumea, deschide altora ușa și își garnisește orice 
cerere cu „Te rog“ și „Mulţumesc“. Altora, formulele de politețe 
le-ar putea părea pierdere de timp, de vreme ce oricine își poate 
purta singur de grijă, fără să se mai complice cu „Te rog“ și „Mul- 
țumesc“. 


e Faci parte dintre cei care folosesc în mod normal formule 
de genul „După tine“, „Mă scuzi“ sau „Mulţumesc“? 

e  Consideri asemenea gesturi o pierdere de timp? 

e Crezi că ar trebui colegii de serviciu să te întâmpine cu for- 
mule gen: „Bună dimineaţa“, „Salut“ sau „Ce mai faci“? 

e Te simţi ofensat dacă cineva ţi se adresează pe un ton răstit? 


Dacă bunele maniere și gentilețea sunt foarte importante pen- 
tru tine, un coleg care nu-ți împărtășește valorile îți va trece 
granițele pe nepusă masă. Dacă nu pui mare preţ pe bunele ma- 
niere, te-ar putea indigna acuzele unui coleg legate de comporta- 
mentul tău lipsit de maniere de la seviciu. 


ZGOMOTUL 


Oamenii au diferite praguri de sensibilitate în ceea ce privește 
zgomotul și toleranța la zgomot. Zgomotul de la locul de muncă 

poate include volumul vocilor care se aud, muzica, mecanismele 
sau dispozitivele tehnice (telefoane, mobile etc.). Uneori, ticurile 
colegilor, cum ar fi strănutul, dresul vocii, mestecatul gumei, tu- 
şitul sau sporovăiala permanentă, ți-ar putea invada spațiul. 


e Te simți confortabil într-un mediu cu mult zgomot? 

e Anumite tipuri de zgomot te împiedică să te concentrezi? 

e Te simţi impulsionat de vocile sonore, muzica dată tare și 
de zgomotele puternice? 

e Preferi un mediu liniștit, unde se vorbește în șoaptă, cu 
muzică în surdină și sunete pierdute? 


Dacă ești o persoană sensibilă la zgomot, te poți simți asaltat 
de sunetele produse de către ceilalți. Dacă ești tolerant la zgomo- 
te, te-ar putea surprinde să afli că sunete precum muzica dată 
tare, soneria mobilului ori conversațiile cu voce tare ale celorlalți 
i-ar putea călca pe nervi pe colegii tăi de serviciu. 


ÎȚI INVADEAZĂ CINEVA GRANIȚELE? 


Numim invadatori ai graniţelor acele persoane sau incidente care 
îți violează teritoriul personal. Colegul care stă chiar lângă tine și 
vorbește atât de tare că nu te poţi concentra din cauza lui e un in- 
vadator al granițelor. Un client care face rost în mod neoficial de 
numărul tău de telefon de acasă și te sună la sfârșit de săptămână 
e un invadator al granițelor. Șeful care îți interceptează, deschi- 
de și citește corespondenţa e un invadator al granițelor. 

Deoarece acțiunile lor dau buzna peste teritoriul tău privat, in- 
vadatorii granițelor îți pot provoca tulburări emoționale și men- 
tale. Cea mai sigură cale de a-i identifica pe invadatorii granițelor 
e să-ți observi reacțiile emoționale la comportamentul lor. 


DACĂ EȘTI MEREU FURIOS, SUPĂRAT ORI DACĂ TE LAMENTEZI 
ÎN PERMANENȚĂ, NEMULȚUMIT DE CEVA SAU DE CINEVA, 
E SEMN CĂ TREBUIE SĂ IMPUI ANUMITE LIMITE 


Această secțiune te învaţă cum să folosești în mod constructiv 
emoțiile negative pe care un invadator al graniţelor ţi le poate de- 
clanga. Dacă emoţii de furie, frustrare, enervare, iritare se manji- 
festă în mod repetat, adesea e semn că te afli într-una din situați- 
ile în care cineva sau ceva dă buzna peste una dintre graniţele tale 
interpersonale. 

Dacă discuţiile cu voce tare ale colegilor de serviciu te ener- 
vează, furia ta înseamnă că a venit timpul să trasezi o graniță în 
ceea ce privește zgomotul. Dacă te simți deranjat de faptul că un 
client a obținut în mod necinstit numărul tău de telefon de acasă, 
îngrijorarea ta e semn că trebuie să iei măsuri legate de limitarea 
posibilităților de acces ale clienților la datele tale personale. Dacă 
te înfurie gândul că șeful tău îți interceptează și citește corespon- 
dența, această furie te-ar putea motiva să faci în așa fel încât ni- 
meni să nu mai poată avea acces la corespondența ta. 

Odată ce ai identificat o situație sau o persoană ca fiind un in- 
vadator al granițelor tale, poţi începe procesul de eliberare. 


Eliberarea fizică: Mobilizează-ţi energia ca să scapi de tensiu- 
ne și să-ți relaxezi sistemul nervos. Invadatorii granițelor îţi pot 
cauza mult stres fizic. 

Eliberarea mentală: Evaluează-ți situația și analizează-ţi op- 
țiunile în termeni de trasare a granițelor. 

Eliberarea verbală: Informează-i despre graniţele tale inter- 
personale pe cei care ar trebui să le cunoască. 

Eliberarea printr-un instrument de lucru în afaceri: la mă- 
suri concrete, folosind un instrument de lucru în afaceri ca să în- 
tărești granițele abia trasate. 

Scenariile care urmează descriu situații din viața reală când in- 
divizii au reușit să depășească diverse împrejurări de invadare a 
granițelor, folosind tehnicile de eliberare. 


CUM SĂ TRASEZI O GRANIȚĂ 
REFERITOARE LA TIMP 


Clark este account manager la o firmă mică de publicitate pe Coas- 
ta de Vest a Statelor Unite. El se ocupă de afișele publicitare. Unul 
dintre clienți îi face mereu probleme. E vorba despre un mare res- 
taurant de fructe de mare, care are zilnic reclame în ziarele loca- 
le. Walter, managerul restaurantului, are sarcina de a-i cere tele- 
fonic aceste anunţuri agenţiei, pentru ca apoi departamentul de 
producţie să le pregătească pentru tipar. Problema este că se face 
întotdeauna ora 16 până se hotărăște Walter să trimită anunțuri- 
le pe care le vrea introduse în pagina de ziar din noaptea respec- 
tivă. Comenzile târzii ale lui Walter îi obligă pe cei de la produc- 
ţie să stea peste program până la ora 19 sau 20. 

În ciuda faptului că Clark l-a rugat pe Walter să sune mai de- 
vreme cu comenzile, iar Walter se scuză de fiecare dată pentru că 
face comanda în ultimul moment, această situație continuă să se 
repete întocmai de șase luni. Cu fiecare lună în plus, departamen- 
tul de producție se enervează tot mai mult pe Clark, iar Clark de- 
vine din ce în ce mai frustrat și supărat pe Walter. În ciuda aces- 
tei situații, deoarece restaurantul de fructe de mare reprezintă un 
client important, Clark are reţineri în a-i impune anumite limite 
lui Walter. 

În cele din urmă, Clark primește o vizită de la șefa lui în le- 
gătură cu această situaţie. Aceasta îl informează că agenţia nu-și 
permite să plătească departamentul de producție peste program 


în fiecare seară, de dragul unui singur client întârziat. Clark dă 
din cap în semn că e de acord, dar tot se simte neliniștit să sta- 
bilească niște limite. Sub îndrumarea șefei lui, începe să se eli- 
bereze. 


Eliberarea fizică: În timpul pauzei de prânz, Clark face o 
plimbare pentru a-și pune ordine în gânduri. 

Eliberarea mentală: În timpul plimbării, el își evaluează si- 
tuaţia: 


e Ce se întâmplă de fapt? Am un client care mă depășește. Wal- 
ter ne face, pe mine și departamentul de producţie, să aștep- 
tăm o zi întreagă, apoi sună și comandă anunţurile atât de 
târziu, că trebuie să stăm cu toţii să lucrăm peste program ca 
să le putem termina. 

e Care e vina clientului? În mod evident, Walter are dificul- 
tăţi de gestionare eficientă a timpului. Deși îl rog să ne con- 
tacteze în prima parte a zilei, continuă să aștepte până în 
ultima clipă. 

e Care e vina mea? Nu reușesc să mă impun în faţa clientului, 
așa cum ar trebui. Alți account manageri nu au asemenea pro- 
bleme de comunicare cu clienţii lor. Trebuie să fixez o graniță 
de timp cu Walter. 

e Ce alternative am? Să las lucrurile așa cum sunt, riscând să 
fiu concediat sau să găsesc o modalitate prin care să-i cer 
clientului meu să-și schimbe comportamentul. Pot să mă în- 
tâlnesc cu șefa mea să o întreb în ce măsură se pot impune 
anumite reguli clienţilor noștri. 


Eliberarea verbală: După ce se întâlnește cu șefa lui, Clark îl 
sună pe Walter și trasează niște granițe, spunându-i următoare- 
le: „Interesele restaurantului contează foarte mult pentru agen- 
ţia noastră, dar nu putem procesa anunţurile dumneavoastră 
dacă le primim atât de târziu în cursul zilei. În viitor, nu mai pot 

accepta anunțuri, pentru a fi livrate în aceeași zi, mai târziu de 
ora 13. Dacă le primim mai târziu, va trebui să vă percepem o 
taxă de urgență pentru a putea să ne plătim oamenii să stea peste 
program“. 

Eliberarea printr-un instrument de lucru în afaceri: După 
ce-și face astfel cunoscut punctul de vedere, Clark ia măsuri con- 
crete, folosind un instrument de lucru în afaceri pentru a face față 
în continuare clientului său. Îi trimite lui Walter un memoriu 
scris, reamintindu-i noile măsuri și solicitând ajutorul restauran- 
tului pentru a rezolva problema. De asemenea, Clark inițiază un 
sistem de monitorizare, prin care să-și ajute clientul să facă față 
noilor cerințe: îl sună pe Walter la 10 dimineaţa pentru a-l între- 
ba de ce tip de anunţuri ar putea avea nevoie să tipărească în ziua 
respectivă. Verifică dacă nu există modificări la prânz și dă un „ul- 
tim telefon“ la ora 13, gata să preia comanda cu anunţurile lui 
Walter. 


CUM SĂ IMPUI GRANIȚE 
PRIVIND SPAȚIUL PERSONAL 


Să revenim la Glenda și la Sam, colegul ei care-i invadează spaţiul 
personal. În timp ce încerca să se calmeze afară din nișa ei, 
Glenda decide că e timpul să traseze niște granițe. După ce Sam 
iese, în sfârșit, din spaţiul ei de lucru, Glenda începe procesul de 
eliberare. 

Eliberarea fizică: Glenda sună imediat să-și facă o programa- 
re la masaj pentru seara respectivă, ca să o ajute să se calmeze și 
să scape de tensiune. 

Eliberarea mentală: Întinsă pe masa de masaj, Glenda îi ex- 
pune terapeutului-maseur situația în care se găsește: 


e Ce se întâmplă de fapt? Un coleg de la serviciu îmi invadează 
spaţiul personal, ocupându-mi nișa ori de câte ori părăsesc clă- 
direa. Își ia acolo prânzul, își sună prietenii de la telefonul meu 
și lasă în urmă mizerie în locul unde eu îmi desfășor activita- 
tea. Mă calcă pe nervi. 

e Care e vina lui? Dacă i-am dat o dată voie să dea un telefon, 
el a presupus că i se cuvine să-mi folosească nișa de fiecare 
dată când nu sunt acolo. 

e Care e vina mea? Că n-am spus nimic până acum. Continui să 
trec cu vederea, sperând că problema va dispărea de la sine și 
odată cu ea și el din nișa mea. 

e Ce alternative am? Pot să mă enervez în continuare fără să fac 
nimic, pot posta un avertisment la intrarea în nișă pe care să 
scriu „Intrarea oprită“, îi pot cere șefului să-l admonesteze pe 
Sam pentru că a folosit nișa mea fără să-mi ceară voie sau îl 
pot înfrunta chiar eu pe Sam. 


Eliberarea verbală: Glenda decide că va avea curajul să-l abor- 
deze chiar ea pe Sam. În dimineaţa următoare, îl cheamă să vină 
până la ea la birou și îi comunică următoarele: „Trebuie să-ți cer 
să nu mai intri în nișa mea când nu sunt la birou. Am aici docu- 
mente importante și aș prefera să nu intre nimeni în lipsa mea“. 
În timp ce Sam dă din cap în semn aprobator, Glenda continuă: 
„Inițial, ţi-am dat voie să folosești telefonul din nișa mea, deoare- 
ce am crezut atunci că îţi fac un favor. Dacă e ceva urgent, îmi 
poţi cere permisiunea să dai un telefon. În rest, te rog să nu mai 
intri în nișa mea“. 

Eliberarea printr-un instrument de lucru în afaceri: După 
ce au avut această conversaţie, Glenda îi trimite lui Sam un e-mail 
scurt prin care îi mulțumește pentru că îi respectă intimitatea. Îi 
reamintește detaliile convenției pe care au făcut-o, în caz că Sam 
„uită“ de limita pe care tocmai i-a impus-o. 

CUM SĂ REGLEZI RESPECTAREA PROMISIUNILOR 


Charlie este un expert în plină ascensiune pe piaţa echipamente- 
lor sportive. Lucrează într-un mare magazin specializat în echipa- 
mente sportive și e unul dintre comercianții de vârf. Charlie dă 
impresia că e genul de om bun la toate. Întotdeauna spune „da“. 
Dacă șeful i-a cerut să-i ajute pe cei de la departamentul de pro- 
movare în sezonul de vară, el a răspuns: „Desigur“. 

Charlie face echipă cu Bob în cadrul campaniei de promovare. 
Se așteaptă ca ei să organizeze împreună o campanie de distribu- 
ţie de discuri zburătoare, imprimate cu sigla magazinului la con- 
certele care au loc vara și la sărbătorile în aer liber din toată regiu- 
nea. Pentru a începe procesul de planificare, Bob stabilește o 
întâlnire cu Charlie într-o luni, la ora 16. Charlie e de acord să se 
întâlnească atunci. 

Până la 16:30 în acea după-amiază de luni, Charlie încă nu a 
ajuns. Cînd Bob îl sună pe telefonul mobil, Charlie se scuză: „Nu 
am înțeles că e vorba despre lunea asta. Am programare la dentist. 
Hai să ne întâlnim mâine la 17“. 

Bob mai așteaptă încă 24 de ore până când realizează că nu 
vine nimeni la ora 17. De data asta, când îl sună pe Charlie, aces- 
ta nu mai răspunde. A doua zi, Bob îl înfruntă pe Charlie în sec- 
ţia de skateboard a magazinului. „Unde ai fost? Ţi-am lăsat me- 
saj pe mobil și pe telefonul fix“. „Scuză-mă, răspunde Charlie, am 
foarte multe pe cap“. 

Furios pe colegul său, Bob pleacă. „Nu-mi pierd vremea stabi- 
lind încă o întâlnire cu individul ăsta, până nu mă asigur că are de 
gând să apară.“ Bob începe să se elibereze. 


Eliberarea fizică: De cum ajunge acasă, Bob se schimbă în 
echipamentul de ciclism și iese să facă o cursă de cincisprezece 
mile. 


Eliberarea mentală: În timp ce urcă și coboară pe bicicletă 
dealurile din împrejurimi, Bob examinează situaţia: 


e Ce se întâmplă de fapt? Ar trebui să lucrez la un proiect cu un 
individ care își tot încalcă promisiunile. Ne punem de acord să 
ne întâlnim, dar nu mai apare. 

e Care e vina lui Charlie? Promite, dar nu face ce spune. 

e Care e vina mea? Am crezut că Charlie a spus adevărul când 
a acceptat să lucreze la această campanie. Acum nu mai sunt 
chiar așa de sigur de asta. 

e Ce alternative am? Aș putea să mă duc să-l reclam la șef sau 
pot trata direct cu Charlie. 


Eliberarea verbală: A doua zi, Bob se duce la Charlie și îi spu- 
ne următoarele: „Ai spus că vrei să dai o mână de ajutor la acest 
proiect de promovare, dar faptele te contrazic. Dacă nu vrei să lu- 
crezi la această campanie, spune deschis. În caz contrar, te aştept 
la ora stabilită la următoarea întâlnire pe care o planificăm. Dacă 
nu vii la timp, voi anunţa superiorii“. 

Eliberarea printr-un instrument de lucru: În urma conver- 
sației avute, Bob face un raport scris cu privire la cele două întâl- 
niri ratate și cu măsurile luate de el, în caz că ar putea avea nevo- 
ie de ele mai târziu, pentru a dovedi cele întâmplate. 


CUM SĂ FIXEZI LIMITE 
CU PRIVIRE LA DETALIILE INTIME 


Jody lucrează de șase luni pentru Maxine, un reputat agent tea- 
tral la o agenţie de mari talente. La început a fost entuziasmată să 
fie asistenta unei persoane atât de cunoscute și de respectate din 

industria teatrală. Însă, recent, a început să aibă dubii cu privire 
la comportamenul șefei ei. 

Jody înţelege că activitatea lui Maxine implică întreținerea 
clienților, dar rămâne totuși mirată de multitudinea de ocazii 
când Maxine s-a întors de la masa de procol, mirosind a alcool. În 
urma acestor evenimente organizate la prânz, Maxine o cheamă 
adesea pe Jody la ea în birou pentru a i se confesa, dându-i deta- 
lii din viaţa ei intimă. I-a povestit lui Jody despre mariajul ei des- 
trămat, despre cât de crud e soţul ei și despre nemulțumirile ei le- 
gate de agenție. Jody se simte stânjenită de aceste conversații, dar 
presupune că e datoare să-și asculte șefa. 

Într-o dimineață, Maxine o sună pe Jody acasă, chiar când se 
pregătea să plece la serviciu. O roagă să n-o dea în vileag. „Soţul 
meu crede că am plecat din oraș ieri într-o călătorie de afaceri. 
Dacă sună, spune-i că mă întorc de la Chicago în după-amiaza 
asta. Îţi voi explica despre ce e vorba când ne vom vedea.“ 

Așa cum a prevăzut Maxine, soțul ei a sunat la birou în dimi- 
neaţa respectivă. Când a întrebat-o unde este soţia lui, Jody a re- 
citat povestea inventată de Maxine. Deși a reușit să mintă, astfel 
încât să se facă crezută, când a închis telefonul, Jody a simţit că 
a procedat incorect și a fost supărată. „Să-l induc în eroare pe so- 
tul șefei nu e prevăzut în fișa postului meu“, a protestat Jody. Și 
a început să se elibereze. 


Eliberarea fizică: Jody s-a dus la sala de gimnastică în pauza 
de prânz, pentru a scăpa de sentimentele negative provenind din 
faptul că a minţit pentru șefa ei. Înoată douăzeci de ture de bazin 
și petrece zece minute la saună. 

Eliberarea mentală: În timp ce elimină toxinele prin saună, 
Jody își evaluează situația: 


e Ce se întâmplă de fapt? Noua mea șefă, Maxine, continuă 
să-mi încredinţeze secretele ei. La început era măgulitor, dar 


acum trebuie să o ascult când e în stare de ebrietate și să-i 
mint soțul. 

e Care e vina lui Maxine? Mă folosește drept confidentă și 
complice. 

e Care e vina mea? Consimt fără să protestez când vine vorba 
să-mi asum aceste roluri. 

e Ce alternative am? Pot continua să mă afund și mai mult în 
telenovela ei sau pot ieși din joc. Îi pot spune lui Maxine că mă 
stânjenește să deţin informaţii care ar putea-o denigra. 


Eliberarea verbală: Când Maxine se întoarce în cele din 
urmă din „călătoria de afaceri“, Jody se îndreaptă spre biroul ei 
și bate ușor la ușă. Maxine îi face semn să intre. „Mulţumesc că 
m-ai scos din belea“, îi spune și îi face cu ochiul. „Eşti de încre- 
dere.“ Jody închide ușa de la biroul lui Maxine și îi spune urmă- 
toarele: „După acest ultim incident, mi-am dat seama că ar fi mai 
bine să nu cunosc detalii compromițătoare din viața ta. Mă in- 
comodează să fiu nevoită să mint, de aceea te rog să nu mă mai 
pui în această situaţie altă dată“. Maxine este vizibil dezamăgi- 
tă, dar își cere scuze pentru că a pus-o pe Jody într-o asemenea 
postură jenantă. 

Eliberarea printr-un instrument de lucru în afaceri: Ca o 
continuare a conversației avute, Jody îi trimite lui Maxine urmă- 
torul e-mail: „Aș vrea să-ți mulțumesc pentru conversaţia pe care am 
purtat-o mai devreme. Îmi place într-adevăr să lucrez pentru tine și 
am învățat foarte multe lucruri în ultimele șase luni. Mă bucur că am 
căzut de acord să discutăm doar despre serviciu de acum înainte, evi- 
tând indiscreţiile“. După ce trimite e-mailul, Jody își mai ia o mă- 
sură de protecție: anunţă la departamentul de resurse umane că 
dorește să i se aducă la cunoștință eventuale posibilități de 
transfer. 

CUM SĂ LIMITEZI 
EXTERIORIZAREA EMOŢIILOR 


Beatrice lucrează ca recepționistă la un cabinet de stomatologie 
aglomerat. Îi place ceea ce face. Îi place să interacţioneze cu pa- 
cienții și încearcă să-și amintească numele tuturor pacienților. Şe- 
ful ei, doctorul Jackson, este mulțumit de entuziasmul ei, deși are 
o singură obiecţie: se simte jenat de faptul că aceasta își revarsă 
emoțiile la birou. 

Beatrice obișnuiește să îmbrăţișeze și să pupe pacienții mai 
vechi. Urlă la mesageri ori la comisionari dacă se întâmplă să în- 
târzie. Giugiulește și răsfață copiii și bebelușii. Dacă găsește că 
ceva e amuzant, izbucnește într-un râs isteric. Deși este o persoa- 
nă extrem de conștiincioasă la serviciu, efuziunile ei emoționale 
nu sunt potrivite cu locul unde lucrează. 

Într-o zi, domnul Miller, un pacient mai vechi, vine la cabinet 
pentru că avea programare și menționează că i-a murit soția de 
curând. La auzul veștii proaste, Beatrice izbucnește în hohote, fă- 
cându-se auzită de doctorul Jackson, care dă fuga în sala de aș- 
teptare. În timp ce încerca să-și calmeze recepționista, domnului 
Miller, pacientul văduv, nu-i venea să-și creadă ochilor. Câteva 
ore mai târziu, doctorul Jackson decide că s-a ajuns la limită. „Nu 
se mai poate“, constată el. „Trebuie să o fac să înțeleagă că izbuc- 
nirile emoţionale nu sunt permise în biroul meu.“ Începe, așadar, 
să se elibereze. 


Eliberarea fizică: După ce a ajuns acasă, doctorul Jackson 
merge să alerge mai mult timp, gândindu-se cum să se poarte cu 
secretara lui, un angajat valoros, dar exagerat de emotiv. 

Eliberarea mentală: Doctorul Jackson examinează situația în 
care se află: 


e Ce se întâmplă de fapt? Beatrice nu reușește să fie selectivă din 
punct de vedere afectiv și să-și controleze emoțiile. Izbucnirile ei 
mă jenează și creează o atmosferă mai puţin formală la birou. 

e Care e vina ei? În mod evident, Beatrice e genul de persoană 
care își manifestă emoțiile. Cel mai probabil, nu e conștientă 
de efectul ei asupra celorlalți. 

e Care e vina mea? Până acum, nu i-am spus niciodată că mă 
deranjează efuziunile ei afective. 

e Ce alternative am? Pot să mă las în continuare enervat și je- 
nat de comportamentul angajatei mele sau pot stabili anumi- 
te granițe — care e limita până la care sunt permise manifes- 
tările emoționale la birou. 


Eliberarea verbală: A doua zi, doctorul Jackson se întâlnește 
cu Beatrice la birou și îi spune: „Ce s-a întâmplat ieri cu domnul 
Miller nu e admisibil pentru un angajat al unui cabinet stomato- 
logic. Trebuie să stabilim niște reguli de bază cu privire la ceea ce 
este și ceea ce nu este permis la birou. De azi înainte, toți cei care 
doresc să continue să lucreze pentru mine trebuie să se abțină de 
la a avea izbucniri emoţionale. Acestea includ țipete, izbucniri în 
plâns sau în râs dezlănțuit“. Beatrice se simte ofensată și îi dau 
lacrimile. „Știu că nu e ușor“, concluzionează doctorul Jackson, 
„dar e important. Te rog să colaborezi în această privinţă“. 

Eliberarea printr-un instrument de lucru: După această 
întrevedere, doctorul Jackson transformă granița interpersona- 
lă, pe care tocmai a fixat-o, în regulă de respectat la birou. Aces- 
ta adaugă o secțiune nouă la ghidul de reguli și proceduri pen- 
tru angajat, intitulată „Comportamentul profesional și eticheta“: 
„Toţi angajaţii acestui birou acceptă să se adreseze clienţilor cu 
mult calm și într-un mod echilibrat, evitând izbucnirile emoţionale 
de orice fel“. În următoarele câteva săptămâni, urmărește atent 
comportamentul lui Beatrice, pentru a vedea dacă aceasta e ca- 
pabilă acum să se controleze și să se poarte conform cerințelor 
noii reguli. 

CUM SĂ IMPUI GRANIȚE PRIVIND BUNELE MANIERE 


Rhonda și Barb lucrează ca asistente medicale în ture diferite la 
aceeași unitate oncologică a unui mare spital din județ. Rhonda 
se ocupă de tura de noapte de la 23 la 7, în timp ce Barb acoperă 
tura de zi de la 7 la 15. În fiecare dimineață la 6:45, Barb își face 
apariția pe etaj și preia schimbul de la Rhonda. 

Lui Barb îi place munca ei, doar că nu suportă că trebuie să 
interacționeze cu Rhonda. Atunci când o salută pe Rhonda 
printr-un sincer și călduros „Bună dimineața“, Rhonda nu îi 
răspunde. În schimb, mormăie ceva și trece la raport, insistând 
pe starea pacienţilor problematici. Dacă Barb o asistă pe Rhon- 
da în îngrijirea pacienţilor sau o ajută venind mai devreme, 
niciodată aceasta nu-i mulțumește. Ori de câte ori Rhonda are 
nevoie de produse medicale de orice fel, niciodată nu spune: 
„Te rog“ ci doar îi ordonă lui Barb să o aprovizioneze. „Mă simt 
desconsiderată“, se plânge Barb. „În loc să mă trateze ca pe o 
colegă de serviciu, Rhonda se poartă cu mine de parcă aș fi ser- 
vitoarea ei“. 

Într-o dimineață, Barb o salută pe Rhonda cu un „Bună di- 
mineața“, însă, ca de obicei, o vede pe aceasta ridicându-și pri- 
virea și încruntându-se. Își dă seama că nu mai poate continua 
să lucreze în asemenea condiţii. Lipsa de politețe a Rhondei se 
răsfrânge negativ asupra ei. Barb simte nevoia să impună o gra- 
niță pentru a vedea dacă Rhonda se poate conforma. Începe să 
se elibereze. 


Eliberarea fizică: După program, Barb merge la cursul de 
yoga, unde se concentrează ca să elimine tensiunea din corp. În 
drum spre casă, încearcă să stabilească un mod eficient prin care 
să o abordeze pe Rhonda. 

Eliberarea mentală: Barb examinează în gând situaţia: 


e Ce se întâmplă de fapt? Lucrez cu o persoană care adoptă în 
un comportament diferit de al meu în societate. Rhonda nu e 
obișnuită să salute și dă ordine fără să spună „te rog“ ori „mul- 
țumesc“. 

e Care e vina Rhondei? În mod cert, pentru ea toate aceste for- 
mule de politeţe nu sunt necesare. Poate că le consideră o pier- 
dere de timp. 

e Care e vina mea? Iau modul ei de a se purta ca pe o ofensă la 
adresa mea. Mă simt nerespectată. Pe de altă parte, încă nu 
i-am spus nimic despre toate acestea. 

e Ce alternative am? Aș putea să-i trimit printr-un colet anonim 
Codul Bunelor Maniere sau m-aș putea întâlni cu ea pentru 
a-i spune direct cum mă afectează purtarea ei. 


Eliberarea verbală: Imediat ce are ocazia să o vadă pe Rhon- 
da, Barb o anunţă ca ar vrea să aibă o scurtă întrevedere între pa- 
tru ochi. „Știu că nu e prevăzut nicăieri, dar ar conta pentru mine 
foarte mult dacă mi-ai răspunde la salut în fiecare dimineaţă. 
Mi-ar plăcea să mi se mulțumească ori de câte ori fac cuiva o fa- 
voare și să mi se spună «te rog» atunci când mi se cere o favoare. 
Eşti de acord?“ 

Eliberarea printr-un instrument de lucru: Barb ar putea să 
pună la dosar schimbul de replici care are loc între ea și Rhonda. 
Iar în caz că situaţia nu se îmbunătățește, ar putea să ceară un 
transfer, folosind documentul drept dovadă că a încercat să reme- 
dieze relaţia sa profesională cu Rhonda. 


CUM SĂ FIXEZI O LIMITĂ CU PRIVIRE LA ZGOMOT 


Hank și Brock lucrează împreună în secția de relații cu clienții a 
unei importante companii de telefonie. Cei doi lucrează în două 

spații separate prin pereți despărțitori capitonați. Rolul acestor 
pereți este de a absorbi parțial zgomotul. În cazul lui Brock însă, 
nimic nu reușește să-i absoarbă vocea de bariton. 

Lui Hank i se pare că Brock efectiv urlă atunci când se adresea- 
ză clienților. Adesea Brock stă în picioare când vorbește cu clien- 
ţii, ceea ce face ca vocea lui să se audă ca un megafon. Este zgo- 
motos în tot ceea ce face. Ca și cum nu ar fi de ajuns vocea lui ca 
un tunet, atunci când strănută țiuie ca o sirenă. Când Brock râde, 
nișa lui Hank se zguduie. Chiar și atunci când cască, face un zgo- 
mot destul de penetrant. 

Dacă Brock este la birou, Hank de-abia își mai poate auzi pro- 
priile conversații cu clienții. Se vede adesea obligat să-i roage pe 
aceștia să repete de câteva ori la rând ce au spus. Are dificultăți în 
a se concentra la orice altceva în afară de zarva făcută de colegul 
său. De fiecare dată, la terminarea programului, pleacă acasă cu 
dureri de cap. 

După luni de luptă cu zgomotul infernal făcut de Brock, Hank 
are în sfârșit ocazia să se întâlnească cu domnul Phelps, șeful lor. 
Îi descrie acestuia situaţia în care se găsește și încheie cu o rugă- 
minte: „Nu mă pot concentra cu el în apropiere. Există șanse să fie 
mutat unul dintre noi în altă parte?“ Domnul Phelps îi zâmbește 
lui Hank în semn de scuză. „Hank, e o situație dificilă, dar sunt si- 
gur că vei găsi o soluţie. Din păcate, toate birourile sunt ocupate și 
nu am cum să vă mut pe niciunul dintre voi în acest moment.“ 

În timp ce Hank se îndepărtează de locul în care s-a întâlnit cu 
domnul Phelps, își dă seama că își poate optimiza situația doar 
dacă se eliberează. 


Eliberarea fizică: În seara respectivă, Hank își scoate câinele 
pentru o plimbare mai lungă. În timp ce respiră aer curat și se de- 
lectează cu împrejurimile liniștitoare, Hank reanalizează situația 
în care se află din cauza lui Brock. 

Eliberarea mentală: Hank face în gând un inventar al între- 
gii situații: 


e Ce se întâmplă de fapt? Stau la serviciu lângă o persoană care 
face atât de mult zgomot, că mi-e imposibil să mă concentrez. 
Sunetele emise dinspre nișa lui Brock îmi distrag atenția și-mi 
afectează performanţele profesionale. 

e Care e vina lui Brock? Brock e un tip zgomotos cu o voce pu- 
ternică. Nu pare să conștientizeze impactul pe care toate aces- 
tea îl au asupra celorlalți. 

e Care e vina mea? Încă nu i-am spus nimic despre toate aces- 
tea. Continui să aștept să o facă altcineva sau sper ca el să 
înceteze. 

e Ce alternative am? Să cer mai departe o altă nișă (ceea ce pre- 
supune că mai am de așteptat o perioadă) sau să-l abordez 
frontal pe Brock, cerându-i să facă mai puțin zgomot. 


Eliberarea verbală: A doua zi dimineață, Hank se duce di- 
rect la Brock și îi expune punctul său de vedere: „Nu reușesc de- 
cât cu foarte mari dificultăţi să mă fac auzit de către clienți la te- 
lefon. Ai o voce puternică, foarte sonoră și penetrantă. N-ai 
putea vorbi mai încet?“ Brock rămâne surprins. „Îmi cer scuze, 
colega. Nu mi-am dat seama. Voi încerca să fac mai puțin zgo- 
mot. Dacă mai observi că vorbesc prea tare, te rog să mă atenţio- 
nezi“. 

Eliberarea printr-un instrument de lucru: Simțindu-se sus- 
ţinut de receptivitatea colegului său, Hank inventează un sistem 
prin care să-i dea de știre lui Brock atunci când zgomotul vocii 
sale ar începe să-i invadeze spațiul de lucru. Hank construiește un 
indicator pe care scrie „Mai încet“. Ori de câte ori Brock vorbeș- 
te prea tare, el ridică indicatorul deasupra peretelui despărțitor 
îndreptându-l în direcția lui Brock. 


După cum vă puteți da seama din fiecare dintre aceste studii 
de caz, fixarea unor graniţe interpersonale la serviciu presupu- 
ne un întreg proces. Trebuie să identificați cu precizie cine sau 
ce vă invadează spațiul personal și să examinaţi alternativele pe 

care le aveți la dispoziție în termeni de limite pe care să le im- 
puneţi. Apoi trebuie să informați cealaltă persoană sau celelal- 
te persoane în termeni concreți și expliciți cu privire la ceea ce 
vreți să facă. Iată câteva îndrumări suplimentare cu privire la 
modul în care puteţi stabili cu precizie graniţele la locul de 
muncă: 


DACĂ AI DE STABILIT O GRANIȚĂ INTERPERSONALĂ, FĂ-O CLAR, 
FĂRĂ MÂNIE, ÎN CÂT MAI PUȚINE CUVINTE 


Dacă-ţi simţi spaţiul personal invadat prin felul în care cineva se 
comportă, poți fi adesea tentat să-ţi comunici starea de discon- 
fort prin injurii pline de patos și explicații de proporții. Însă ai fi 
mult mai eficient dacă ai formula limita pe care vrei să o impui, 
în doar câteva enunţuri fără patos și constructiv. De exemplu, 
dacă intenționezi să fixezi o graniţă în ceea ce privește zgomotul 
pe care-l face colegul tău de serviciu, încearcă să eviţi ieșiri de ge- 
nul: „AI DE GÂND SĂ TACI ODATĂ? NU-MI POT SCOATE DIN 
MINTE ZGOMOTUL VOCII TALE SÂCÂITOARE“. În schimb, îți 
recomandăm să parcurgi procesul de eliberare. În timp ce exer- 
sezi cum să te eliberezi verbal, folosește o propoziţie factuală, 
simplă, de genul: „Nu reușesc să mă concentrez. Te rog să vor- 
beşști mai încet“. 

De asemenea, nu fixa vreo graniţă înainte de a te fi calmat. Vei 
observa că, în toate scenariile prezentate de noi, personajele se 
implică într-un tip sau altul de activitate fizică — mers pe jos, 
alergat, înotat, mers la masaj — înainte de a impune granițe. Ei 
s-au eliberat mai întâi fizic și mental, astfel încât să poată să se 
confrunte cu invadatorul granițelor de pe un teren cât mai obiec- 
tiv. Asigură-te că procedezi în același mod. 


NU STABILI O GRANIȚĂ DACĂ NU EȘTI DISPUS SĂ 0 MENŢII 


Una e să stabilești o graniță, alta e să o menții odată ce ai fixat-o. 
Așa cum grănicerii păzesc granița unei ţări, și tu trebuie să fii dis- 
pus să aperi și să întărești granițele pe care le stabilești. 

Odată ce ai impus o graniță interpersonală, se poate întâmpla 
unul dintre următoarele lucruri: 


1. Viața redevine frumoasă — persoana de la celălalt capăt al 
firului înțelege și acceptă să-ți îndeplinească rugămintea. 
Ai parte imediat de roadele stabilirii unei anumite limite. 

2. Succesul parţial — persoana de la celălalt capăt al firului 
ţine cont de limita ta pentru un timp, după care încetul cu 
încetul revine la comportamentul ei obișnuit. În acest caz, 
vei fi nevoit să găsești un mod de a întări limita. 

3. Invadarea continuă — persoanei de la celălalt capăt al firu- 
lui nu-i place sau nu poate respecta limita impusă și conti- 
nuă să-ți invadeze spaţiul fizic, emoţional sau psihologic. 
Într-o asemenea situaţie, vei fi nevoit să iei măsuri mai 
drastice. 


VIAȚA REDEVINE FRUMOASĂ 


Intrăm odată cu Clark în agenţia de publicitate un an mai târziu. 
De problemele la care a fost martor, cele dintre Walter (clientu- 
lui său care obișnuia să întârzie) și departamentul de producție, 
de-abia dacă își mai poate aduce aminte. Succesul lui Walter se 
datorează telefoanelor zilnice pe care i le dă lui Arthur, la care se 
adaugă teama lui Walter că ar fi nevoit să ceară o taxă de urgență 
dacă ar trimite comenzile de anunţuri pentru restaurant după 

ora 13. Abordarea centrată pe acțiune pe care Clark i-o rezervă 
clientului său aflat mereu în întârziere i-a permis lui Walter să 
adopte o manieră nouă de plasare a anunţurilor într-un interval 
de timp mai scurt. 


SUCCESUL PARŢIAL 


Victoria de care are parte Glenda e mult mai limitată. După ce s-a 
confruntat cu Sam pentru că-i invadase nișa, s-a bucurat de două 
săptămâni de intimitate. Însă într-o zi, se întoarce de la masa de 
prânz, găsind o cutie goală de Cola. E marca lui Sam. Glenda i-o 
lasă pe birou însoțită de un bileţel cu mesajul: „Trebuie să vor- 
bim. Glenda“. Sam reușește s-o evite în săptămâna următoare. 
Trece o lună, iar problema pare că s-a rezolvat de la sine. Dar, în- 
tr-o vineri, Glenda îl surprinde pe Sam folosindu-i din nou telefo- 
nul. De data aceasta, stabileşte o graniță mai dură: „Data viitoare 
când te mai găsesc aici, fără consimtământul meu, te reclam“. De 
data aceasta, Sam își cere scuze și nu va mai încerca să întreacă 
limita vreodată. 


INVADAREA CONTINUĂ 


După ce Barb își exprimă dorinţa de a fi tratată mai politicos de 
colega ei, Rhonda, aceasta din urmă expune un punct de vedere 
opus: „Uite care-i treaba, aici nu suntem la șezătoare și nu mă 
aflu aici ca să schimb vorbe de complezență. Nu-mi pasă dacă nu 
agreezi modul în care îți vorbesc“. Rhonda continuă să se poarte 
ca și până în acel moment. 


Iniţial, Barb se simte dezamăgită și rănită de răspunsul Rhon- 
dei. Cu toate acestea, refuză să se lase prinsă în cursă de negati- 
vismul colegei sale. Ia două decizii: în primul rând, decide să 
practice eliberarea avansată (vezi capitolul patru, „Atracţii fata- 
le“), care presupune să se detașeze de Rhonda și să obiectivizeze 
comportamentul acesteia. „Nu e nevoie să mă simt vizată de 
obrăznicia ei“, își reamintește Barb. „Și refuz să las lipsa ei de po- 
liteţe să-mi strice toată ziua.“ În al doilea rând, ia măsuri pentru 
a se proteja. Dacă Rhonda refuză să se schimbe, atunci se va muta 
Barb. Depune cerere de transfer la un alt etaj sau la o altă secţie. 


CONCLUZIE 


Așa cum arată și exemplele de mai sus, stabilirea unei granițe im- 
plică un proces continuu — nu e ceva ce se petrece dintr-odată. În 
acest capitol am amintit șapte dintre cele mai întâlnite domenii 
în care oamenii au tendința să-și invadeze unul altuia spaţiul in- 
terpersonal, dar posibilităţile de încălcare ale spaţiului personal 
sunt infinite. lată alte câteva domenii în care tu sau o cunoștință 
de-a ta ați putea încălca o graniță interpersonală: 


e Mirosuri — parfum, mirosul corpului, alimente; 

e Mâncare — a mânca din farfuria altcuiva, cineva îţi fură pa- 
chetul, cei ce lasă rămășite de mâncare peste tot; 

e Limbaj — înjurături, injurii, glume vulgare; 

e E-mail — scrisori în lanț, glume nesărate, spamuri, chestio- 
nare, cereri; 

e Telefoane mobile — care sună, care deranjează ședințe, 
surprinderea unor convorbiri private în spaţiul public; 

e Igienă personală — păr nespălat, haine pătate, halenă (res- 
pirație urât mirositoare). 

Una dintre cele mai importante abilități pe care ți le poți dez- 
volta în mediul de lucru este aceea de a stabili granițe interperso- 
nale. Cu cât exersezi mai mult, cu atât vei reuși mai bine să iden- 
tifici și să comunici altcuiva granițele tale interpersonale. Data 
viitoare când cineva îți invadează spațiul fizic, emoţional, psiho- 
logic, fixează o graniță. Eliberează-te fizic, mental, verbal și prin- 
tr-un instrument de lucru în afaceri. Apoi continuă să întărești 
granița nou-fixată. Cu fiecare limită pe care reușești să o stabi- 
lești, te vei simți mai puţin frustrat și vei avea satisfacţii mai mari 
la locul de muncă. 


PROBLEMA GRANIȚELOR, PE SCURT 


Esențialul despre graniţe: 


1. Granițele interpersonale sunt invizibile. Acestea diferă 
de la o persoană la alta. 
2. Stabilești granițe atunci când le exprimi în cuvinte sau 
prin acţiuni. 
3. Mesajele inconsecvente conduc la rezultate neconclu- 
dente. 
Timpul — Fii dispus să fixezi și să menţii graniţe legate de 
timp. 
Spaţiul personal — Stabilește-ţi propriile reguli cu privi- 
re la utilizarea lucrurilor tale. 
Promisiunile — Observă cine se ține de cuvânt și cine nu. 
Detaliile intime — Pune punct când ai auzit mai mult de- 
cât ai nevoie să știi. 
Exteriorizarea emoțiilor — Informează-i pe ceilalți cu 
privire la momentele în care nu te mai simţi confortabil. 
Politețea/buna-cuviință — Adu-ţi aminte că e normal să 
pretinzi bunele maniere la care te aștepți. 


Zgomotul — Fă în așa fel încât să reduci zgomotul sau in- 
vestește în dopuri de pus în urechi. 


Atunci când stabileşti o graniţă. . . 


1. Eliberarea fizică: Fă ceva ca să te eliberezi de tensiune 
și să-ți relaxezi sistemul nervos. Invadatorii granițelor 
tind să producă foarte mult stres fizic. 

2. Eliberarea mentală: Examinează situaţia în care te gă- 
sești și stabilește ce alternative ai în termeni de stabilire 
a graniţelor. 

3. Eliberarea verbală: Informează-i despre graniţele tale 
interpersonale pe cei ce trebuie să le cunoască. 

4. Eliberarea printr-un instrument de lucru în afaceri: Ia 
măsuri concrete prin care să întărești granițele pe care 
tocmai le-ai stabilit. 


Lapitolul 3 


Chiar dacă rolul 
ti se potriveste, nu e 
obligatoriu să-l adopti 


CUM SĂ TE ELIBEREZI DE ROLURILE CONSTRÂNGĂTOARE DE LA SERVICIU 


1. Stabileşte ce rol joci. 

2. Oprește-te asupra unei caracteristici a rolului pe care ești 
dispus s-o schimbi. 

3. Exersează rolul astfel modificat timp de treizeci de zile. 


Josie, 32 de ani, asistentă de producţie la o emisiune de ştiri a 
televiziunii locale, este prinsă în cursă. Nimic din ceea ce i se cere 
la serviciu nu e prea mult pentru ea. E disponibilă 24 de ore pe zi 
și 7 zile pe săptămână. Umblă cu trei beeperuri, un creion după 
ureche și un asistent personal digital prins de centură. Dacă se 
ivește vreo problemă urgentă, Josie e mereu pe fază pentru a o re- 
zolva. Este foarte activă, dar, cu toate acestea, colegii o cam evită. 
De curînd, a început să se simtă cam obosită și indignată. „Ultima 
dată am fost promovată acum trei ani“, se plânge ea. „Nu mă simt 


apreciată pentru toate sacrificiile pe care le-am făcut.“ Dar ce face 
Josie în loc să ceară o mărire salarială sau o promovare? Nu face 
decât să muncească și mai asiduu. 


Se pare că Josie nu e conștientă de faptul că problemele pe 
care le are sunt cauzate de felul ei de a se purta. A adoptat rolul 
martirului și a rămas prinsă în el. Nu are altă soluţie decât să 
schimbe ceva în privinţa ei. 

Nimănui nu-i place să audă asta, dar se pare că, uneori, pro- 
blema de la serviciu ești chiar tu. Fără ca tu să-ți dai seama, poţi 
fi prins într-un rol care să te scoată din minţi la serviciu. A per- 
forma un astfel de rol nu diferă prea mult de întruchiparea unui 
personaj într-o piesă de teatru. Cei mai mulți dintre noi începem 
să ne asumăm de la vârste destul de fragede diverse roluri. În 
acest mod, începem să învăţăm ce e bine și ce e rău în cadrul pri- 
mei experienţe de grup — familia. 

Ai putea paria că Robin Williams era bufonul tuturor petrece- 
rilor de familie. Colin Powell, cel mai probabil, a performat rolul 
eroului în copilărie. Madonna cu siguranţă a întruchipat rolul re- 
belului încă de când a învățat să dea replica. Oricare ar fi rolul pe 
care l-ai adoptat de copil, cel mai probabil îl vei relua și la servi- 
ciu. Dacă un rol te limitează, atunci... 


e te simți etichetat, încadrat într-o anumită categorie; 

e aiimpresia că ceilalţi interpretează adesea greșit intenţiile 
tale; 

e în mod constant, ești trecut cu vederea ori privat de măriri 
salariale sau promovări. 


Pe măsură ce vei parcurge următoarea listă de roluri, probabil 
vei identifica care dintre colegii tăi de la serviciu ar putea fi dis- 
tribuit în fiecare dintre ele. E mai ușor să vezi cum se poartă cei- 
lalți decât să-ţi identifici propriile tendințe. Te provocăm să-ţi 
descoperi propriul rol. 


| Mă exasperează să lucrez cu tine. Cum să scapi din capcanele emoţionale de la serviciu 


KATHERINE CROWLEY și KATHI ELSTER 


e Eroul — Nevoia de a fi venerat îl determină pe un aseme- 
nea individ să realizeze mai mult și să se comporte mai 
bine decât oricine altcineva. 

e Mărinimosul — Se simte responsabil de problemele celor- 
lalți și încearcă să le rezolve pe toate. 

e Rebelul/Oaia neagră — Pune la îndoială regulile și merge 
împotriva curentului... chiar și atunci când își periclitează 
cariera. 

e Martirul — Pretinde aprecieri și laude pentru sacrificiile și 
eforturile făcute în numele companiei. 

e  Bufonul— Apelează la glume și folosește umorul pentru a 
detensiona atmosfera și a menţine un climat de bună-dis- 
poziţie. 

e Împăciuitorul — Face orice este nevoie pentru a menţine 
echilibrul. 

e Omul invizibil — Evită încurcăturile prin faptul că rămâ- 
ne în umbră. 


Orice rol prezintă două laturi: 


1. Adoptarea rolului — în mod inconștient, este însușit un anu- 
mit set de comportamente. 


2. Etichetarea, includerea într-o anumită categorie de persoa- 
ne — acest lucru se întâmplă atunci când cei cu care lucrezi 
te văd doar dintr-un anumit unghi. De exemplu, indiferent 
câte fapte pozitive ar face o persoană catalogată drept un re- 
bel, colegii ar putea să-i vadă doar latura negativă, neobe- 
dientă. 


ADOPTAREA UNUI ANUMIT ROL LA SERVICIU DEVINE 0 CAPCANĂ 
DACĂ, LA FEL CA IN CAZUL LUI JOSIE, TE CONSTRANGE PROFE- 
SIONAL SAU ÎȚI LIMITEAZĂ CAPACITATEA DE A MERGE ÎNAINTE 


Înainte de a putea să te eliberezi de un anumit rol, trebuie să fii 
mai întâi capabil să recunoști faptul că performezi respectivul rol. 
Majoritatea oamenilor adoptă un anumit rol, fără a conștientiza 
acest lucru. De exemplu, dacă te străduiești în permanență să de- 
tensionezi atmosfera printre colegii de serviciu prin glume, dacă 
simţi că ești dator să-i încânți și să-i înveselești pe colegi și dacă 
ai dificultăţi atunci când ești nevoit să te confrunţi direct cu cine- 
va, pentru a-i spune cu ce te-a deranjat, poţi fi prins în capcana 
rolului de bufon la serviciu. 

Pe de altă parte, dacă ești înclinat să-ți șochezi colegii prin 
afirmaţii provocatoare, dacă „spiritul de independență“ te împie- 
dică să mai poți lucra în echipă și dacă te lovești mereu de cei 
aflați în poziții de autoritate, atunci se pare că rolul de rebel te 
dă înapoi. În unele cazuri, cineva poate adopta mai multe roluri 
la serviciu. Ceea ce contează este să determini ce rol(uri) perfor- 
mezi și cum îți afectează acesta capacitatea de a avansa la locul 
de muncă. 


EROUL 


Un asemenea individ este supraomul de la serviciu. Eroul se mân- 
drește cu faptul că poate rezolva orice problemă ce-i apare în cale. 
Orice erou se naște învăţat și e înțelept indiferent de vârsta sa. 
Acești oameni se cred eficienți și competenţi, adaptaţi oricărei si- 
tuaţii. Entuziasmul permanent, încrederea și eficiența cu care fac 

față provocărilor îi fac de neprețuit în orice situație apărută la lo- 
cul de muncă. Nou-veniţii tind adesea să creadă că el este patro- 
nul firmei. Ce minunat este să fii erou, până nu începe să devină 
constrângător. Eşti prins în cursa rolului de erou atunci când nu 
mai poți spune „nu“ și, drept urmare, te înhami la mai mult de- 
cât poate duce un om. Eroii vor munci până la epuizare, pericli- 
tându-și sănătatea și chiar distrugându-și viața personală. 

Citește următoarele afirmații și bifează-le pe acelea care de- 
scriu exact comportamentul tău: 


De obicei, ajungi la serviciu primul și pleci ultimul? 

Ai anulat sau ai renunţat la vacanțe din cauza serviciului? 
Te ocupi în mod repetat de afaceri chiar și în timpul liber? 
Ţi se cere în mod constant să rezolvi probleme care nu 
sunt prinse în fișa postului pe care îl ocupi? 

Ai dificultăți în a spune „nu“ dacă cineva îți mai dă încă o 
sarcină de lucru? 


MĂRINIMOSUL 


Mărinimoșii sunt născuţi pentru a-i consilia pe ceilalți la locul de 
muncă. Ei sunt buni ascultători și se pricep să-i facă pe ceilalți să 
se simtă în siguranţă, în largul lor. Te vor întreba câte ceva despre 
viața ta personală și, până să-ţi dai seama, le vei încredința toate 
secretele tale. Mărinimoșilor le face plăcere să rezolve probleme- 
le personale ale altora. Prin faptul că sunt capabili să ofere altora 
suport emoțional, se simt valoroși. 

E bine să fii mărinimos, până nu începe să-ți dăuneze. Ești 
prins în cursa rolului de mărinimos dacă ceea ce știi despre pro- 
blemele personale ale cuiva te împiedică să-i ceri respectivului 
cont de ceea ce face la serviciu. Dacă bănuiești că acesta e rolul 


tău, citește următoarele afirmații și bifează-le pe cele care descriu 
exact comportamentul tău: 


Faci parte dintre cei care cunosc cu ușurință detalii din via- 
ţa personală a colegilor? 

Colegii îți destăinuie întotdeauna problemele lor perso- 
nale? 

Le găsești scuze celor cu care lucrezi, în funcţie de ceea ce 
cunoști cu privire la viața lor personală? 

Cobori ștacheta în cazul angajaților mai puţin eficienţi și le 
acoperi deficiențele? 

Te simţi adesea responsabil de rezolvarea problemelor per- 
sonale ale altora la serviciu? 


REBELUL 


Rebelii sunt nonconformiștii de la locul de muncă. Sunt născuți 
să fie gânditori independenţi, pun sub semnul întrebării regulile, 
normele, sistemele și procedurile încetățenite. Rebelii vor să 
schimbe lucrurile din temelii. Un rebel poate fi extrem de util 
atunci când o companie are nevoie să își actualizeze practicile 
standard. Deoarece au o gândire radicală, rebelii îi pot determina 
pe ceilalți membri ai unei echipe de lucru să-și lărgească orizon- 
tul. În linii mari, rebelii nu prea reușesc să aibă încredere în oa- 
menii aflați în poziții de autoritate. Din această cauză, ei sunt 
adesea eficienți în cel mai înalt grad dacă ocupă poziţii de con- 
ducere. 

Este captivant să fii un rebel, până când ajunge să te limiteze. 
Eşti prins în capcana rolului de rebel atunci când nevoia ta de 
merge împotriva curentului te îndepărtează de ceilalți. Odată 
etichetat drept o „persoană conflictuală“, colegii vor începe să te 

evite, iar șeful ar putea să fie tot mai iritat de nevoia ta de a con- 
testa deciziile tuturor celorlalți. Unii rebeli ajung țapul ispăşitor 
al firmei — persoana pe care se dă vina când ceva merge prost. 
Dacă bănuiești că ai putea fi un rebel, citește următoarele afir- 
maţii și bifează-le pe cele care descriu exact comportamentul tău: 


Te consideri un gânditor independent? 

Îţi face plăcere să-ți șochezi colegii de serviciu cu afirmaţii 
provocatoare? 

Într-o situaţie de grup, vii adesea cu o părere contrară? 
Te simți mai bine când intri într-o polemică încinsă? 

Te lovești în mod frecvent de oameni aflați în poziţii de au- 
toritate? 


MARTIRUL 


Martirii sunt victimele de profesie la locul de muncă. Ei își sacri- 
fică timpul și energia de dragul firmei. În timp ce eroul vrea să 
fie remarcat pentru faptele sale eroice, martirul vrea să fie apre- 
ciat pentru ceea ce el oferă companiei. Martirii sunt angajați 
foarte devotați și silitori. Nicio sarcină nu e sub demnitatea lor 
sau prea dezagreabilă. Nu stau pe gânduri dacă e ceva de făcut. 
Din acest motiv, majoritatea martirilor sunt extrem de ocupați. 
Ei nu pretind decât să fie apreciați și respectați pentru eforturi- 
le depuse. 

Te poți simţi împlinit în postura de martir, până când începe 
să te stoarcă de energie. Eşti prins în cursa rolului de martir dacă 
te simți obosit, indignat și neapreciat pentru sacrificiile pe care 
le faci. Dacă ai chiar și cea mai mică bănuială că ai putea fi un 
martir, citește următoarele afirmaţii și bifează-le pe cele care de- 
scriu exact comportamentul tău: 


Ai mai multe sarcini de îndeplinit decât oricine altcineva? 
Te trezești că dai buzna să „salvezi situația“ în mod obiș- 
nuit? 

Resimți în sinea ta invidie atunci când unui coleg i se acor- 
dă atenţie? 

Te simţi subapreciat pentru tot ceea ce faci? 

Te simți prea împovărat, copleșit și epuizat fizic în cea mai 
mare parte a timpului? 


BUFONUL 


Bufonii se bucură în cel mai mare grad de popularitate la locul de 
muncă. Un bufon știe cum să găsească latura amuzantă a oricărei 
situaţii și să o scoată la iveală. Bufonii îi pot face chiar și pe cei 
mai serioşi și scorțoși angajaţi să râdă. Aceștia trimit e-mailuri 
nostime, intervin cu glume la ședințele încordate și fac pozne 
hazlii cu colegii de serviciu. Pentru că sunt autorii atâtor momen- 
te de destindere, tind să fie destul de populari. 

E amuzant să fii bufon, până nu începe să te stingherească. 
Eşti prins în cursa rolului de bufon dacă ceilalți te cataloghează 
drept „clovn“ și nu te iau în serios. Mulți bufoni au de suferit din 
cauza faptului că le sunt desconsiderate opiniile și ideile. Chiar 
atunci când au ceva important de spus, ceilalți cred că e vorba 
despre o glumă. 

Dacă bănuiești că ai putea fi un bufon, citește următoarele 
întrebări și bifează enunţurile care descriu exact comportamen- 
tul tău: 


Primul tău impuls este de a găsi latura amuzantă a oricărei 
situaţii? 
Eşti înclinat să-i faci pe ceilalți să râdă? 

—— Te simți măgulit când reușești să-ți delectezi și să-ți amuzi 
colegii? 
Conflictele interpersonale îți creează o stare de disconfort? 
—— Ţi-ai dori uneori să fii luat mai în serios de către ceilalți? 


ÎMPĂCIUITORUL 


Împăciuitorii sunt diplomaţii de la locul de muncă. Ei vor ca toa- 
tă lumea să se înțeleagă. Pașnici prin natura lor, unor asemenea 
indivizi le displac confruntările înverșunate și interacțiunile agre- 
sive la serviciu. Dacă doi colegi au o dispută, împăciuitorul va cău- 
ta să-i reconcilieze, arătându-le că dreptatea e la mijloc. Împăciui- 
torii au înalte abilități de lucru în echipă și tind să vadă doar ce e 
bun în fiecare. Deoarece e foarte ușor să te înţelegi cu ei, aseme- 
nea persoane sunt de obicei foarte agreate. 

Te umple de satisfacție să fii un împăciuitor, până când asta te 
paralizează. Eşti prins în cursa rolului de împăciuitor atunci când 
nevoia de a menţine echilibrul te împiedică să-ți exprimi părerile 
reale și să iei poziţie. Teama de a stârni dezaprobare și mânie din 
partea celorlalţi îl poate paraliza pe un împăciuitor, împiedicându-l 
să acționeze ferm atunci când e absolut necesar să facă acest lucru. 
Împăciuitorii ar putea fi considerați niște „lasă-mă să te las“, deoa- 
rece sunt foarte reținuți, ca nu cumva să supere pe cineva. 

Dacă te identifici cu trăsăturile de împăciuitor la locul de mun- 
că, citește următoarele întrebări și bifează în dreptul enunțurilor 
care descriu exact comportamentul tău: 


Obișnuiești să mediezi în mod firesc conflictele altora? 
Eşti capabil să găsești un punct de vedere care să concilie- 
ze două păreri opuse? 

_____ Te neliniștește gândul că ţi-ai putea supăra colegii? 


Ţi-e greu să înţelegi de ce recurg alții la dispută? 
Ai dificultăți în a-ți susține punctul de vedere la ședințe? 


OMUL INVIZIBIL 


Aceștia sunt angajaţii care nu se fac remarcaţi la locul de muncă. 
Tăcuțţi și rezervaţi din fire, oamenii invizibili atrag foarte puțin 
sau chiar deloc atenţia celorlalți. Ei știu cum să-și țină capul ple- 
cat și buzele pecetluite. Își îndeplinesc obligaţiile de serviciu fără 
prea mare tam-tam. Majoritatea colegilor nici nu-i observă când 
vin și când pleacă. Prezenţa oamenilor invizibili la o ședință, la o 
conferinţă, la o petrecere poate scăpa neobservată, fără ca ceilalți 
să-și amintească să-i fi văzut. 

Te simți în siguranţă ca om invizibil, până nu începe să-ți adu- 
că prejudicii. Dacă ești prea invizibil, ideile tale cele mai strălu- 
cite și realizările cele mai de preț ar putea să nu fie remarcate 
absolut deloc. Ai putea trece drept detașat, nepăsător sau neprie- 
tenos. 

Dacă suspectezi că ai putea fi omul invizibil la serviciu, citeș- 
te următoarele întrebări și bifeaz-o pe aceea care descrie exact 
comportamentul tău: 


Preferi să nu ieși în evidență? 

Ţii doar pentru tine părerile și ideile pe care le ai? 

Te încântă să îţi faci treaba, fără să „stai în calea nimănui“? 
La ședințe, preferi să stai în spate și să observi? 

Simţi că realizările tale sunt adesea trecute cu vederea și 
desconsiderate? 


Acum, că ai trecut în revistă principalele roluri, ţi-ai făcut poa- 
te o idee care este rolul pe care îl performezi cel mai des. Ţine 

minte că niciunul dintre roluri nu creează dificultăți decât atunci 
când ajunge să te limiteze din punct de vedere profesional sau 
personal. Dacă bănuiești că ești prins în cursa vreunuia dintre 
aceste roluri, într-unul din aceste tipuri caracteriale, te poți elibe- 
ra urmând pașii de mai jos: 


1. Stabileşte ce rol joci. 
Oprește-te asupra unei caracteristici a rolului pe care ţi-ai dori 
s-o schimbi. 

3. Exersează rolul astfel modificat timp de treizeci de zile. 


Pentru a ilustra această metodă, vom prezenta câte un studiu 
de caz pentru fiecare rol, urmat de demonstrarea modului în care 
persoana respectivă a învăţat să se elibereze. 


EROUL 


Dominick este art-director la o firmă importantă de publicitate. 
Toţi îl iubesc. Ajunge primul la firmă și pleacă ultimul. Dominick 
pare că nu-și ia niciodată vacanţă sau zile libere. Lucrează ore în- 
delungate și produce campanii publicitare de invidiat. Dacă ai ne- 
voie de cineva să se descurce cu un client dificil, dacă te lasă com- 
puterul sau dacă vrei să împrumuțţi niște bani până la salariu, 
apelează la Dominick. Prezenţa sa este indispensabilă la ședințe, 
pentru că părerea lui e de nepreţuit. Nou-veniţii au impresia că el 
deține compania. 

Totul ar decurge perfect, dacă nu ar exista următoarea proble- 
mă: faptul că Dominick stă peste program la firmă și face pe eroul 
la serviciu îi dă peste cap viaţa personală. Soţia îl ameninţă că-l va 
părăsi dacă nu petrece mai mult timp cu ea. Aceasta este furioasă 
pentru că Dominick a anulat nouă din zece vacanțe pe care și le-au 


programat. „Chiar și atunci când vii acasă, se plânge ea, ore în- 
tregi nu faci decât să răspunzi la e-mailuri pe BlackBerry.“ 

După fiecare discuție aprinsă, Dominick promite că-și va 
schimba obișnuinţele de la birou. Un timp, reușește să facă acest 
lucru. Își dă toată silinţa să plece de la firmă la timp pentru a pu- 
tea ajunge acasă la cină. Până la urmă însă, revine la vechile lui 
năravuri eroice. 

În cele din urmă, Dominick se întoarce acasă după o zi plină 
la birou și găsește un bilet prins cu grijă în ușa de la intrare: „Am 
plecat să găsesc un bărbat care să vrea să fie cu mine“. Dominick 
este buimăcit. Niciodată n-ar fi crezut că soția lui cea supusă ar 
putea avea curajul să-l părăsească. În săptămânile care au urmat, 
începe să-și observe atent comportamentul. Își dă seama că e 
prins în cursa unui rol la serviciu care ar putea fi util pentru repu- 
tația sa profesională, dar complet dăunător pentru viaţa lui perso- 
nală. 


CUM SE ELIBEREAZĂ EROII 


Secretul eliberării de rolul de erou constă în a învăţa să spui „nu“. 
Eroilor le place să aibă curaj și să realizeze lucruri măreţe. Însă 
solicitudinea de care dau dovadă le dă viaţa peste cap atunci când 
nu pot accepta că sunt și ei oameni limitați. În sinea lor, cei mai 
mulți eroi sunt îngroziți că i-ar putea dezamăgi pe ceilalți. Aceas- 
tă teamă de a nu-i dezamăgi pe ceilalți sau de a nu le provoca ne- 
plăceri se strânge ca un ștreang în jurul gâtului eroului. Un erou 
trebuie să înțeleagă faptul că ar putea fi la fel de eficient și proba- 
bil la fel de respectat chiar dacă impune anumite limite la servi- 


ciu. Iată câteva alternative: 


1. Abţine-te să rezolvi probleme care nu fac parte din fișa postu- 


lui tău. 

D 


Pleacă de la serviciu la o oră rezonabilă — 18, mai degrabă de- 
cât 21 sau 22. 

3. Programează-ți și ia-ți o vacanță. 

Încetează să te mai ocupi de afaceri în timpul liber. 

5. Spune „nu“ data viitoare când ți se cere să preiei o sarcină su- 
plimentară. Las-o în seama altcuiva. 


A 


Dominick hotărăşte să înceapă să se elibereze, alegând varian- 
ta doi: să plece de la serviciu la o oră rezonabilă (18, mai degrabă 
decât 21 sau 22). Ajuns acasă, aplică de asemenea varianta patru: 
se abține să se mai ocupe de problemele de la birou în timpul său 
liber. La început, nu-i e deloc ușor să renunţe la obiceiul de a sta 
peste program. Colegii îl iau peste picior pentru că „s-a dezum- 
flat“, iar el se simte vinovat să o șteargă acasă așa de devreme. 

Colegii de serviciu îl ispitesc pe Dominick, venind la el cu di- 
verse probleme în ultima clipă, la 17:45 — chiar când acesta se 
pregătește să plece acasă. Deși îi vine greu să spună: „Mă voi ocu- 
pa mâine de asta“, reușește să dea drumul acestor cuvinte. Cu 
timpul, realizează că foarte puţine lucruri necesită atenţia sa ime- 
diată. Între timp, colegii lui Dominick își dau seama că „eroul“ lor 
nu e un non-stop la cheremul lor. Ei vor ajunge să-l respecte pen- 
tru că pleacă acasă la o oră rezonabilă. 

Spre surprinderea sa, Dominick reușește din ce în ce mai bine 
să pună o barieră între muncă și viața personală. El devine mai 
orientat și mai productiv. De fiecare dată când i se înmânează o 
mapă, un memoriu sau orice document asupra căruia trebuie să-și 
îndrepte atenţia, îl scanează rapid în minte pentru a vedea despre 
ce este vorba în general. Aceleași documente obișnuia înainte să 
le înghesuie în servietă și să le ia cu el acasă, pentru a le studia 
noaptea. 

Pe măsură ce Dominick reușește să separe munca de la birou 
de propria persoană, el devine capabil să-și întemeieze o viață 
dincolo de firmă. Reîncepe să meargă la sală, să joace golf și să 
se alăture amicilor luni seara pentru a juca poker. Chiar și soția 


lui e de acord să-i mai dea o șansă. Reintrarea în rolul de erou va 
constitui mereu o tentație pentru Dominick. Prin exercițiu, el re- 
ușește să devină mai selectiv legat de când și unde să-și descarce 
energia. 


MĂRINIMOSUL 


Christine conduce un salon de înfrumusețare renumit, situat în 
centrul unui oraș-stațiune. Fata de la recepție, Bibi, lucrează la sa- 
lon de câteva luni. După informaţiile lui Christine, care le știe pe 
toate, Bibi are multe probleme personale. Adesea aceasta o sună 
pe Christine la începutul unei zile de lucru, anunțând-o că i s-a de- 
fectat mașina. Apoi, ea pare vulnerabilă la diverse boli. În numai 
șase luni, a luat gripă, două răceli, o bronșită și o infecție cu strep- 
tococ în gât. Ca lucrurile să meargă și mai rău, prietenul lui Bibi 
a dobândit recent o boală neurologică suspectă. Acesta nu mai 
poate lucra. Deoarece doar ea câștigă o pâine, lui Bibi nu-i ajung 
niciodată banii. Atât ea cât și familia ei sunt mereu în criză fi- 
nanciară. 

Cu cât Bibi îi împărtășește lui Christine mai multe despre via- 
ţa ei personală, Christine se simte tot mai responsabilă pentru bu- 
năstarea lui Bibi. Cu toate că lui Christine nu i-ar veni greu să an- 
gajeze o altă recepționeră, cu mai puține probleme personale, ea 
continuă să o ţină pe Bibi. „Bibi este un om bun, care are nevoie 
doar ca cineva să o înțeleagă și să o susţină“, își spune Christine. 
„Este doar suprasolicitată.“ Christine crede în mod sincer că reac- 
ționând cu amabilitate și înțelegere față de nenorocirile care i se 
tot întâmplă lui Bibi, va reuși să o facă să-și îmbunătățească per- 
formanţele la serviciu și să fie mai amabilă cu clienţii. 

Între timp, ceilalţi angajaţi îi poartă pică lui Bibi pentru că pri- 
mește un tratament preferenţial. Acestora nu le vine să creadă 

cum recepționera haotică reușește să-și păstreze serviciul. Chiar 
și atunci când Bibi onorează salonul cu prezenţa ei, ea comite nu- 
meroase erori de programare, omite să ia banii de la clienți și ade- 
sea uită să-i anunţe pe ceilalți când le-au sosit clienţii. 

Într-o dimineaţă, mașina lui Bibi s-a stricat pentru a douăze- 
cea oară. Christine se trezește că trebuie să preia biroul de la in- 
trare. Un client fidel de la masaj intră, o vede pe Christine și răsu- 
flă ușurat. „Slavă Domnului că ești tu și nu Bibi. Ultima dată când 
am fost aici, ne-a lăsat pe mine și pe alte câteva persoane să aștep- 
tăm patruzeci și cinci de minute, timp în care s-a ocupat de nu 
ştiu ce criză familială.“ În acel moment, Christine s-a trezit, dân- 
du-și seama că afacerea are de suferit dacă ea va continua să o pro- 
tejeze pe Bibi. Dorinţa de a-și ajuta angajata la greu vine în con- 
flict cu posibilitatea salonului în a-și mulțumi clienții. 


CUM SE ELIBEREAZĂ MĂRINIMOȘII 


Secretul prin care reușești să te eliberezi de rolul de mărinimos 
constă în a deveni mai exigent la serviciu. Un mărinimos trebuie 
să aibă în atenţie cu precădere faptele și mai puțin latura emoţio- 
nală a situaţiilor de la locul de muncă. În loc să te consideri un fel 
de părinte sau consilier pentru colegii tăi, adu-ți aminte că nu ești 
decât un angajat ca oricare altul. Sesizează că tendința ta de a-i 
dădăci pe angajații mai puţin eficienți nu-i în interesul lor. Mai 
degrabă, îi ţine în loc. Folosește-ți firea mărinimoasă practicând 
„dragostea condiționată“. Aceasta înseamnă să permiți fiecăruia 
să fie responsabil de actele sale. Iată câteva alternative: 


1. Spune STOP discuţiilor cu colegii de serviciu despre viaţa lor 
personală. 

2. Nu le permite colegilor de serviciu și angajaţilor să-ți dez- 
văluie prea multe detalii din viața lor personală. Redu la mini- 


mum asemenea conversații printr-o formulă de genul: „Mai 
bine ne-am vedea de treabă acum“. 

3. Încetează să le găsești celor de la serviciu scuze în funcţie de 
problemele lor personale. 

4. Abţine-te să-ți acoperi colegii de serviciu mai puţin efi- 
cienți. 

5. Revezi fișa postului tău; dacă nu scrie acolo că trebuie să înde- 
plinești rolul de asistent social autorizat pentru colegii tăi de 
serviciu, încetează să le oferi umărul pe care să-și verse nă- 
duful, e timpul să începi să măsori performanţele — ale tale și 
ale lor. 


Christine hotărăște să înceapă să se elibereze de rolul de om 
mărinimos, exersând varianta numărul cinci. În loc să-i ofere lui 
Bibi un umăr pe care să-și plângă de milă, ea începe să măsoare 
performanțele lui Bibi. Își propune să urmărească prezența lui 
Bibi timp de treizeci de zile. După numai două săptămâni, rezul- 
tatele o șochează. Pe parcursul a două săptămâni cu un program 
de patruzeci de ore fiecare, Bibi întârzie în șapte din zece dimi- 
neți și petrece mai puțin de douăzeci și cinci de ore pe săptămâ- 
nă la biroul de la intrare. 

După ce s-a confruntat cu faptele, Christine înțelege de ce toți 
angajaţii salonului sunt revoltați împotriva lui Bibi. Își anunţă re- 
cepționera că performanţele ei trebuie să se îmbunătățească, dacă 
vrea să-și păstreze slujba. „De acum înainte, aştept să-ți respecţi 
programul, dacă nu vrei să-ți tai din salariu.“ Bibi este de acord. 
„Desigur, Christine. Nu voi lăsa nimic să intervină. Eşti o priete- 
nă atât de bună. Te poţi baza pe mine.“ 

A doua zi dimineață, Christine nu găsește pe nimeni la biroul 
de la recepţie, unde o așteaptă un mesaj disperat de la Bibi: prie- 
tenul ei i-a furat mașina. Nu-și poate permite să ia un taxi, deci 
nu va veni la serviciu toată ziua. Christine se teme că nu-i mai 
poate găsi scuze recepționerei ei cu probleme. O sună pe Bibi aca- 
să, anunţând-o că e concediată. 

REBELUL 


Cliff lucrează ca reporter de știri, meteo și trafic în direct la un 
post de radio local. În ultimii zece ani, și-a făcut ascultătorii lui fi- 
deli, care dau drumul la radio dis-de-dimineaţă ca să-l audă pe „re- 
porterul nonconformist“. Așa cum îi place lui Cliff să spună: „Îi 
șochez și îi distrez pe cei care ascultă știrile“. 

Urmărind să-și crească audiența generală, postul de radio an- 
gajează un nou producător, pe Richard. Acest lider plin de iniția- 
tivă se întâlnește cu membrii de personal, proaspeţii săi subordo- 
nați, și-și anunţă intenţia de a ridica postul de radio de pe locul 
al treilea pe locul întâi. Își informează echipa că un feedback sin- 
cer este bine-venit oricând. Richard practică o politică de lucru 
cu ușile deschise și preferă să asculte opinia fiecărui membru al 
echipei. 

Mai spre sfârșitul zilei, Cliff se îndreaptă spre biroul lui 
Richard, intră și începe să-și facă publice părerile. „Mă bucur ne- 
spus că ai venit. Vreau să mă refer la scopul tău de a aduce acest 
post de radio pe locul întâi. Ar trebui să știi că avem un obstacol 
major în calea noastră.“ „La ce te referi?“, întreabă Richard. „Ace- 
la că staţia locală care e acum pe primul loc ne face zob“, spune 
Cliff. „I-am spus și predecesorului tău că, dacă nu vom avea apa- 
ratură mai bună și oameni mai capabili, nu avem nicio șansă.“ 

Richard pare vizibil deranjat. Se ridică, își freacă ceafa ca și 
cum ar încerca să se relaxeze și se îndreaptă spre Cliff. „Cu o ase- 
menea atitudine, poate că ți-ar fi mai bine dacă ai lucra pentru 
postul rival“, sugerează acesta. Cliff începe să dea înapoi: „Nu, nu 
asta am vrut să spun...“ Dar mâna lui Richard este deja pe spate- 
le lui Cliff. „Mi-a făcut plăcere să vorbesc cu tine.“ Îl conduce pe 
Cliff afară din biroul său și închide ușa. 

Cliff stă lângă ușa biroului lui Richard simțindu-se ignorat și 
nedumerit. Nu e prima dată când sinceritatea lui a fost întâmpi- 


nată cu ostilitate. „Încercam să-i fac tipului o critică constructivă. 
Nu-mi dau seama de ce întotdeauna ceilalți îmi înțeleg ideile gre- 
şit.“ În timp ce Cliff îl poate cu ușurință învinovăţi pe Richard 
pentru reacția defensivă față de observaţiile lui, n-ar fi totuși rău 
să înveţe cum să-și facă auzită opinia fără să aterizeze în boxa in- 
culpaţilor. 


CUM SE ELIBEREAZĂ REBELII 


Dacă vrei să te desprinzi din rolul de rebel, trebuie să fii dis- 
pus să-ți temperezi reacţiile. Asta nu înseamnă că trebuie să fii 
rezervat cu opiniile tale. Ci înseamnă că trebuie să începi să-ţi 
ambalezi ideile astfel încât ceilalți să le poată asculta fără să se 
simtă jigniți sau atacați. Adesea, rebelii se simt neînţeleși la 
serviciu, deoarece încercările lor de a-și exprima opiniile gene- 
rează reacții defensive din partea celorlalți. Caută modalități 
de a-ți împărtăși opiniile contrare cu mai multă diplomaţie și 
șocând mai puţin. Vei fi uimit de rezultate. Iată câteva alter- 
native: 


1. Încearcă să-ţi controlezi impulsurile — gândeşte înainte de a 
vorbi. Înainte de a-ţi afirma opinia, așterne-ţi gândurile pe 
hârtie. 

2. Găseşte un prieten care ţi-ar putea fi un fel de editor. Dacă 
scrii un memoriu sau un e-mail „dur“, roagă-l să ţi-l citească 
înainte de a-l trimite. 

3. În situaţii de grup (şedinţe, apeluri multiple), înainte de a-ți 
exprima un punct de vedere opus, întreabă-ți colegii dacă sunt 
dispuși să-l asculte. 

4. Când persoane aflate în poziţii de autoritate iau decizii cu 
care nu ești de acord, stai o zi și răspunde-ți la următoarele 
întrebări: 

e A cuie firma? 
e Cine-mi semnează statul de plată? 
e Chiar nu pot accepta această hotărâre? 
e Pot să mă împac cu această decizie, chiar dacă nu sunt de 
acord cu ea? 

5. Dacă ai impresia că prin cuvintele tale ai jignit pe cineva, pro- 
babil că într-adevăr ai făcut-o. Ar trebui să-i spui: „Îmi pare rău 
dacă te-am jignit prin vorbele mele“. 


Cliff vede ce alternative are și decide să folosească varianta 
unu, să-și controleze impulsivitatea. Decide să-și noteze părerile 
timp de treizeci de zile, mai înainte de a le adresa colegilor de ser- 
viciu. La început nu are nicio idee cum ar putea fi modificate re- 
plicile sale. „Dacă nu le place ce am de spus, e problema lor“, își 
spune. Dar, în sinea lui, chiar și-ar dori să stăpânească arta de a-și 
susține punctul de vedere, fără să jignească pe nimeni dintre cei 
prezenţi. Decide să ia în seamă și varianta doi — găsește un prie- 
ten care să-ţi fie ca un fel de editor. 

Cliff caută sfatul celui mai diplomat om pe care îl cunoaște, 
sora sa. Aceasta este nerăbdătoare să-l ajute să-și exprime păreri- 
le într-un mod pe care colegii săi să-l poată tolera și ingera. Cliff 
îi trimite remarcile sale și ea i le reformulează, iar el face public 
mesajul refăcut. În câteva săptămâni, Cliff începe să stârnească 
altfel de reacţii în urma replicilor pe care le dă la serviciu. Își dă 
seama că poţi fi pe fază și diplomat în același timp. 

Cliff își păstrează arta de a „șoca și amuza când difuzează ști- 
rile“. Totuși, când nu este în emisie, se concentrează să ofere idei 
și sugestii prin care să atace practicile de lucru demodate, fără să-i 
jignească pe cei cu care lucrează. Richard, producătorul, începe 
să aprecieze încercările sincere ale lui Cliff de a crește audiența 
postului de radio. 


MARTIRUL 


Pentru rolul martirului revenim la cazul lui Josie de la emisiunea 
de știri a postului de televiziune local. Josie citește toate întrebă- 
rile de mai sus și răspunde afirmativ. Sarcinile ei de lucru le depă- 
șesc pe ale oricui altcuiva. Chiar se găsește în mod frecvent în pos- 
tura de a „salva situaţia“. Mereu i se plânge soțului ei cât de puțin 
îi sunt apreciate eforturile de la serviciu. Și, deși nu-i place să re- 
cunoască, chiar resimte invidie ori de câte ori un coleg de serviciu 
este lăudat sau i se recunosc meritele pentru că și-a făcut bine 
treaba. Josie oftează din greu, exprimându-și frustrarea și epuiza- 
rea de a fi prinsă în capcana acestui rol. „Dar cum ies de aici?“ se 
întreabă ea. 


CUM SE ELIBEREAZĂ MARTIRII 


Ca să scapi de rolul de martir, trebuie să fii dispus să renunți la su- 
ferinţă, în schimbul grijii de sine. Această modificare de atitudine 
te-ar putea înspăimânta deoarece mulți martiri cred că sunt prețuiți 
doar pentru capacitatea lor de a face sacrificii. Adevărul este că vei 
primi respectul și admiraţia după care tânjești cu atât mai repede 
cu cât înveți să ai grijă de tine, să impui limite la serviciu și să te în- 
trebi ce nevoi ai. lată alternative pe care le ai la îndemână: 


1. Redu cantitatea sarcinilor de lucru. Evită să preiei proiecte su- 
plimentare și să faci favoruri considerabile. 

2. Distribuie altora din sarcini și ai încredere că se vor descurca 
să le ducă la bun sfârșit. 

3. Când nu ești la serviciu, întrerupe orice instrument de co- 
municare, prin care ai putea fi țintuit de birou — telefoane 

mobile, e-mail sau robotul telefonului. Vei vedea că firma va 
supraviețui și în absența ta. 

4. Decât să suferi în tăcere, învaţă să ceri ceea ce vrei. În cazul în 
care consideri că meriți o mărire, vorbeşte cu șeful tău. Dacă vrei 
să fii promovat, fă un memoriu de activitate și cere promovarea. 

5. Urmărește câte ore muncești și redu totalul cu 15%. De exem- 
plu, dacă muncești 70 de ore pe săptămână, redu-le la 60. 


Josie decide să înceapă cu varianta numărul unu, să reducă 
numărul sarcinilor. Timp de treizeci de zile, decide să nu mai ac- 
cepte niciun proiect suplimentar. Dacă cineva îi cere o favoare, 
apelează la varianta doi, găsind pe altcineva să îndeplinească sar- 
cina respectivă. Ori de câte ori un proiect mai aparte aterizează 
la ea pe birou, îl pasează colegilor spre rezolvare. 

La început, a fost cam îngrijorată, fiind nevoită să spună „nu“ 
și să transfere altora sarcinile. „Și dacă nimeni nu are cu adevărat 
nevoie de mine aici?“, se îngrijorează ea. Josie mai știe că anumiţi 
colegi nu vor să accepte faptul că ea limitează cantitatea de mun- 
că pe care e dispusă să o facă. Aceștia o ispitesc în mod constant, 
cerându-i „să-i salveze“ într-un fel sau altul. 

Dar, cu timpul, noul comportament al lui Josie îi conferă pos- 
tura de lider și de manager, în locul celei de martir care îndură. 
Noul statut îmbunătățit în rândul colegilor ei o impulsionează să 
schimbe și alte aspecte ale rolului ei de martir la serviciu. 


BUFONUL 


Mitch are treizeci și doi de ani și este contractant în domeniul 
construcţiilor. Mezinul unei familii de irlandezi, el este înzestrat 
cu talentul de a-i amuza, fermeca și distra pe ceilalți în aproape 
orice situaţie. Aceste calități îi servesc de minune când se întâl- 


nește cu vreun client sau când încearcă să convingă un subcon- 
tractant să lucreze cu el. Dar problemele apar atunci când începe 
să se ocupe de ceva în domeniul construcțiilor. 

Deși Mitch știe de minune cum să-i facă pe ceilalți să râdă, nu 
e prea iscusit când vine vorba să fie convingător sau să-i pună pe 
alții la treabă. Dacă subcontractanții întârzie sau comit erori la ser- 
viciu, el nu-i admonestează. În schimb, face o glumă și speră că nu 
se va mai repeta. Mitch a reușit cu greu să strângă banii de la clien- 
ţii săi. E în stare să lase un client să întârzie cu plata luni de zile. 

De curând, teama de altercaţii și nevoia de a fi amuzant a lui 
Mitch au început să pună în pericol bunăstarea afacerii lui. Pe de 
o parte, el pierde bani din cauza unor subcontractori neserioși 
care nu-și termină treaba. Pe de altă parte, clienţii care întârzie să 
plătească îi datorează mii de dolari. 


CUM SE ELIBEREAZĂ BUFONII 


Desprinderea de rolul de bufon începe prin a conștientiza că ești 
valoros, indiferent dacă îi faci sau nu pe ceilalți să râdă. Bufonii 
trebuie să stabilească un echilibru între dorinţa lor de a-i distra și 
face pe ceilalți fericiți și responsabilitatea pe care o au faţă de ei 
înșiși de a se face respectați. Asta nu înseamnă că nu mai poți face 
apel la glume pentru a-i câștiga pe ceilalți de partea ta. Ci înseam- 
nă să îţi dezvolţi concomitent capacitatea de a te exprima, de a as- 
culta și de a conduce afaceri de amploare, fără să te porţi ca un 
clovn. Dacă vrei ca ceilalți să te ia mai în serios, trebuie să le de- 
monstrezi că poţi fi serios atunci când este nevoie. Iată câteva al- 
ternative: 


1. Încearcă să te gândești foarte serios la cariera ta. Fă o listă a 
ţelurilor pe care le ai de atins și concentrează-te să atingi res- 
pectivele performanțe, mai degrabă decât să-ți distrezi colegii. 

În momentele de încordare, dacă simți un impuls să faci o glu- 

mă, încearcă mai bine să taci. 

3. Dacă vrei ceva de la cineva, încearcă să ceri direct, în loc să o 
faci printr-o glumă sau printr-o scuză. 

4. Fii dispus să stabilești limite în cazul persoanelor care te ener- 
vează prin comportamentul lor. 

5. Fii gata să dai popularitatea în schimbul respectului. 


Mitch își analizează opțiunile și se oprește la varianta numă- 
rul trei — să ceară ceea ce vrea direct, fără glume sau scuze. Înce- 
pe cu unul dintre clienţii săi, domnul Fallon, care în mod repetat 
a întârziat cu plata. În stadiul de față, acesta le datorează peste 
25 000 de dolari lui Mitch și subcontractanţilor săi. Mitch se sim- 
te îndreptăţit să insiste să i se dea banii. În același timp, se teme 
că și-ar putea supăra clientul. 

Timp de două zile, Mitch își exersează replicile în faţa oglin- 
zii din baie. „Eu și echipa mea nu ne mai putem permite să lu- 
crăm cu dumneavoastră dacă nu ne plătiți. Dacă doriți să conti- 
nuăm să vă renovăm casa, trebuie să-mi achitaţi tot, conform 
ultimei facturi. De îndată ce vom încasa cecul, ne vom reapuca de 
treabă.“ 

În dimineaţa zilei următoare, Mitch îl găsește pe domnul Fal- 
lon acasă. E prima dată când se abține să facă o remarcă amuzan- 
tă pentru a detensiona atmosfera. În schimb, dă replicile pe care 
și le-a pregătit dinainte. După ce spune ce-a avut de spus, Mitch 
aşteaptă reacția dezaprobatoare a domnului Fallon. Se pregăteș- 
te pentru o dispută aprinsă. Spre surprinderea lui, Fallon nu în- 
cepe nicio ceartă. „Mitch, îți mulțumesc că mi-ai adus aminte. De 
obicei pari atât de indiferent privitor la plată, încât adesea uit 
complet. În viitor, te rog să mă anunţi despre asta mai devreme.“ 

În următoarele patru săptămâni, Mitch continuă să aplice va- 
rianta trei în conversațiile pe care le are cu subcontractanții, ar- 
hitecţii și clienții. Nu încetează să se poarte amabil și galant cu 
toţi cei cu care se întâlnește. Dar atunci când trebuie să se ocupe 


de o problemă serioasă legată de bani, contracte, producție sau 
termene, Mitch se străduiește să nu complice lucrurile și să spu- 
nă clar ce anume vrea. Spre surprinderea sa, majoritatea relaţiilor 
de la birou înregistrează o îmbunătăţire vizibilă. Oamenii par să 
aprecieze faptul că-și exprimă cu claritate așteptările. Cei care nu 
sunt capabili să cadă de acord, își pierd șansa de a mai face pe vi- 
itor afaceri cu el. 


ÎMPĂCIUITORUL 


Cindy lucrează ca manager zi-lumină pentru o mare farmacie. Are 
sub supraveghere un personal format din opt oameni. Doi dintre 
angajaţii ei, Anthony și Rita, mereu se iau la harță. Se contrazic 
din orice. Se ceartă cu privire la prețul unui anumit produs, în 
timp ce clienții așteaptă la casă; se contrazic cum să înregistreze 
marfa în timp ce fac inventarul; se ciondănesc chiar și cu privire 
la ordinea în care să ia pauză. 

Cindy îi aude cum se ceartă, iar acest lucru o deranjează foar- 
te mult. La început încearcă să intervină. Se îndreaptă spre ei în 
timp ce aceștia sunt prinși în vreo dispută aprinsă: „Haideţi, oa- 
meni buni“, le spune ea. „Știţi că nu ajută la nimic. Treceţi înapoi 
la treabă.“ Pentru o clipă, cei doi se opresc. Douăzeci de minute 
mai târziu însă, cei doi se ceartă din nou. 

Într-o zi, proprietarul farmaciei apare inopinat în timp ce 
Cindy era în pauza de prânz. Îi găsește pe cei doi angajaţi certân- 
du-se cum să folosească aparatul de citit carduri de credit, în timp 
ce trei clienți nemulțumiți așteaptă la coadă. Acesta se înfurie și o 
admonestează pe Cindy. „Dacă nu-ți poţi ţine angajaţii în frâu, în- 
seamnă că nu ești un manager bun pentru această farmacie.“ În 
două săptămâni, Cindy trebuie să remedieze situația sau toţi trei 
vor fi concediați. 


Îi [] Mă exasperează să lucrez cu tine. Cum să scapi din capcanele emoţionale de la serviciu 
ul 


KATHERINE CROWLEY și KATHI ELSTER 


CUM SE ELIBEREAZĂ ÎMPĂCIUITORII 


Eliberarea de rolul de împăciuitor presupune două lucruri: (1) să 
fii dispus să nu fii agreat pe termen scurt; (2) capacitatea de a to- 
lera situații incomode din punct de vedere emoțional. Împăciui- 
torii presupun că disputele aprinse și relațiile încordate pot avea 
consecințe negative. Din acest motiv, evită orice ar putea genera 
emoții de furie din partea celorlalți. 

Din păcate, în multe situații din lumea afacerilor confruntă- 
rile de un fel sau altul sunt inevitabile. De exemplu, angajații 
care nu respectă regulile trebuie atenționați și pedepsiți pentru 
comportamentul lor. Un împăciuitor se va simți descătușat dacă 
va putea accepta că disconfortul resimțit pe termen scurt produ- 
ce adesea schimbări pozitive pe termen lung. Iată câteva alter- 
native: 


1. Ca să-ți diminuezi teama că nu le vei face altora pe plac, în- 
cearcă să spui „nu“, chiar și ție. 

2. Dacă se ivește vreun conflict, nu te repezi să-l mediezi. Cere-le 
insistent celor implicați să-și discute problemele, fără să inter- 
mediezi discuţia lor. 

3. Găseşte modalităţile prin care să-ți exprimi răspicat părerea, 
pe cât posibil fără să negociezi. Evită să folosești expresii de 
genul: „într-un fel“, „oarecum“, „poate“, „posibil“, „ar fi fru- 
mos dacă...“ Asemenea formule îți diluează mesajul și îi slă- 
besc impactul. 

4. Dacă cineva se manifestă agresiv la serviciu, încearcă să nu in- 
tervii, mai degrabă decât să încerci să rezolvi tu problema. 

5. Dacă ești într-o funcţie de conducere (manager, administra- 
tor), încearcă să-i informezi clar și răspicat pe ceilalți cu pri- 
vire la așteptările tale în ceea ce-i privește, chiar și atunci când 
te temi că-ţi vor purta pică pentru asta. 


Cindy e conștientă că pentru a-și păstra slujba ca manager tre- 
buie să implementeze varianta cinci — să-și susțină răspicat aş- 
teptările pe care le are cu privire la ceilalți. Ca orice bun împăciui- 
tor se teme că, dacă îi înfruntă pe Anthony și Rita, aceștia n-o vor 
ierta niciodată. Totuși, își dă seama că mai bine va stârni resenti- 
mente, decât să-și piardă serviciul. 

Cu prima ocazie când îi surprinde pe Rita și pe Anthony cion- 
dănindu-se, îi cheamă în micul ei birou. „Dacă nu încetaţi să vă 
mai certați, vă puteți căuta amândoi alt loc de muncă.“ Deși este 
tentată să-și îndulcească replicile, astfel încât să nu-și supere an- 
gajaţii, Cindy rezistă impusului de „a-i împăca“. „Data viitoare 
când vă mai prind certându-vă“, îi previne ea, „pe unul dintre voi 
îl trimit acasă, iar celălalt va lucra pentru doi.“ 

Rita și Anthony rămân perplecși. Timp de trei zile, ei se com- 
portă ireproșabil. După care, într-o după-amiază aglomerată de 
vineri, Cindy îi găsește pe cei doi certându-se din nou. De data 
aceasta, reușește să se facă și mai bine înțeleasă. „Anthony, te rog 
să te duci acasă pentru tot restul zilei. Îţi voi scădea din salariu 
pentru că ai plecat mai devreme. Rita, acum va trebui să preiei 
sarcinile lui Anthony și să servești acești clienți.“ 

De la acel incident, Rita și Anthony au încetat să se mai certe 
în public. Ocazional, Cindy se întâmplă să-i mai audă cum se iau 
unul de altul. În acele momente, își drege vocea și le spune: „Știţi 
cum procedăm...“ În cele din urmă, Rita și Anthony reușesc să lu- 
creze cot la cot fără să mai intre în conflict. 


OMUL INVIZIBIL 


De cincisprezece ani, Benjamin își vede de responsabilitățile lui 
de botanist, în cadrul unei importante organizaţii pentru proteja- 
rea mediului. Printre sarcinile sale se numără supravegherea și 

îngrijirea plantelor rare aflate la impunătoarea grădină botanică 
a organizației. În câteva luni, organizația intenționează să iniție- 
ze un nou program. Acest program presupune cultivarea hidropo- 
nică a plantelor. Benjamin este fascinat de evoluția acestei proce- 
duri care înlocuiește pământul cu soluții nutritive. Și-ar dori să se 
ocupe de dezvoltarea noului departament. 

Timp de trei luni, Benjamin strecoară constant articole despre 
cultura plantelor „fără pământ“ pe sub ușa directorului. Fiecare 
articol este însoțit de un bilet, pe care se poate citi: „M-am gândit 
că asta ne-ar fi util“. Benjamin presupune că aceste articole dove- 
desc cât de interesat este de program. 

Într-o vineri, de-abia ajuns la serviciu, Benjamin află că Tris- 
ta, colega lui cea lăudăroasă, a fost numită director al departa- 
mentului de cultură hidroponică. Este șocat și dezamăgit. „Nu-mi 
vine să cred“, spune cu voce joasă. „Am crezut că șeful meu știa că 
îmi doream să lansez programul.“ Deodată, modul reținut în care 
a procedat pentru a-și face cunoscute intenţiile îi creează o stare 
intensă de disconfort. 


CUM SE ELIBEREAZĂ OAMENII INVIZIBILI 


Pentru a scăpa de rolul de persoană invizibilă, trebuie să fii dispus 
să ieși în evidenţă. Angajaţii invizibili se simt adesea mai în sigu- 
ranță în umbră. Aceștia se tem să facă valuri, deoarece le e teamă 
că ar putea fi luați în vizor cu ceva. Cine se simte bine în postura 
de om invizibil ar trebui să conștientizeze că ideile, părerile, ob- 
servaţiile și obiectivele sale sunt importante și valoroase. Nu poți 
fi remarcat pentru aportul tău decât dacă atât tu cât și cele de mai 
sus sunt vizibile pentru ceilalți. Iată câteva alternative: 


1. Participă la ședințe, mergi la conferințe, implică-te în ariile de 
maxim interes pentru tine. 


2. Începe să le expui ideile și opiniile tale colegilor și manageri- 
lor, astfel încât să te faci auzit. (Dacă tot decizi să spui ceva, 
fii sigur că ceilalți te ascultă.) 

3. Exersează în fața oglinzii și adu-ți aminte să iei cuvântul mă- 
car o dată la ședințe. 

4. Fii dispus să-ți raportezi realizările. Trimite e-mailuri, dă o 
circulară, înregistrează-ţi performanțele într-un fel sau altul. 

5. Dacă vrei o mărire sau o promovare, nu aștepta să-ţi vină de-a 
gata. Mergi și cere ce vrei. 


Benjamin discută cu un bun prieten despre situația problema- 
tică în care se găsește și îi cere câteva sugestii cu privire la modul 
în care ar putea-o remedia. Prietenul îi recomandă să încerce o 
versiune modificată a variantei numărul cinci — dacă vrei să te 
implici în programul de cultură hidroponică, nu aștepta să-ți vină 
de-a gata. Mergi și cere acest lucru. 

De vreme ce nu mai poate schimba decizia deja luată, Benja- 
min poate măcar să ceară explicit să fie implicat în acest proiect 
incitant. Își petrece săptămâna următoare pregătindu-se pentru o 
întâlnire cu directorul. Face un material în care include realizări- 
le sale la grădina botanică și descrie stadiul cercetării pe care o 
desfășoară deja cu privire la cultura hidroponică. Își expune idei- 
le cu privire la programul de cultură hidroponică al organizaţiei, 
alături de sursele din care organizaţia ar putea obține finanţare 
suplimentară. 

Benjamin trimite acest material directorului, care este vizibil 
impresionat. „Înţeleg că ați desemnat-o pe Trista să conducă noul 
departament, explică Benjamin, „dar aș dori să mă aveţi în vede- 
re, pe măsură ce departamentul se dezvoltă. Între timp, aș dori să 
mă implic în toate modurile posibile pentru a duce mai departe 
acest proiect incitant.“ Directorul zâmbește și îi răspunde: „Păcat 
că n-ai venit la mine acum o lună. E prima dată când pui deschis 
aceste probleme. Ce-ar fi să ne întâlnim o dată în trei luni pentru 
a discuta posibilitatea unei promovări? Între timp, ar trebui să 

faci parte din consiliul de implementare al programului nostru de 
cultură hidroponică“. 

Pe parcursul lunii următoare, Benjamin pune în aplicare va- 
rianta unu — participă la toate ședințele consiliului de cultură hi- 
droponică. În cadrul acestor întruniri, face un efort susținut să-și 
expună ideile și să-și împărtășească competențele și cunoștințele 
cu solicitudine. Între o ședință și alta, îi informează pe ceilalți 
membri ai consiliului despre noutăţile din domeniu, distri- 
buindu-le decupaje care descriu stadiul cercetărilor privind cultu- 
ra hidroponică. 


Așa cum ilustrează cazurile de mai sus, eliberarea dintr-un rol 
nu se poate face peste noapte. E nevoie de efort susținut pentru a 
schimba modelele de comportament cu care ne-am obișnuit. La 
început, colegii de serviciu vor încerca să te tragă înapoi, să te 
facă să redevii „vechiul tu“. Nu te lăsa descurajat de asta. Angajea- 
ză-te timp de treizeci de zile să schimbi doar un aspect al compor- 
tamentului tău și vei beneficia de roadele eliberării de orice rol ce 
te ține prins în cursă. 


CHIAR DACĂ ROLUL ŢI SE POTRIVEȘTE, 
NU E NEVOIE SA-L ADOPȚI — RECAPITULARE 


Eroul — supraomul de la serviciu 


Măsuri de eliberare: 

1. Nu prelua sarcini suplimentare care nu sunt incluse 
în fișa postului tău. 

Pleacă de la serviciu la o oră rezonabilă. 

Ia-ţi cel puţin un concediu pe an. 

Nu-ţi lua de lucru pentru acasă. 

Nu prelua sarcini care ar putea compromite 
variantele 1-4. 

Mărinimosul — consilierul înnăscut de la serviciu 


Măsuri de eliberare: 


îl 


Discută cât mai puţin posibil cu colegii de serviciu despre 
viaţa lor personală. 

Nu le permite colegilor să-ți dezvăluie detalii din viața lor. 
Încetează să le găsești altora scuze în funcție de proble- 
mele lor personale. 

Revezi fișa postului tău — abține-te să te porți ca un psi- 
holog fără simbrie. 

În loc să-i susţii în problemele lor, începe să le măsori 
performanţele celorlalți. 


Rebelul — nonconformistul de la serviciu 


Măsuri de eliberare: 


1. 


5. 


Începe să-ți controlezi impusurile; gândeşte înainte de a 
vorbi. 

Dacă vrei să trimiți vreun material, găsește pe cineva care 
să-ți fie un fel de editor. 

Înainte de a-ți exprima un punct de vedere opus, întrea- 
bă-i pe ceilalți dacă sunt dispuși să-l asculte. 

Când șefii iau decizii care nu-ți convin, dă-ţi un răgaz de 
gândire de douăzeci și patru de ore înainte de a-ți spune 
părerea. 

Dacă ai impresia că ai jignit pe cineva, cere-ți scuze. 


Martirul — îngăduitorul prin excelenţă de la serviciu 


Măsuri de eliberare: 


l. 


Redu-ţi sarcinile de lucru. Nu prelua proiecte suplimen- 
tare, nici favoruri speciale. 

Distribuie sarcinile altora și ai încredere că se vor des- 
curca. 

Când te afli acasă, întrerupe orice mijloc de comuni- 
care — biroul va supraviețui în absența ta. 

4. Nu suferi în tăcere. Cere ceea ce vrei. 
5. Redu numărul orelor de lucru. 


Bufonul — clovnul de la serviciu 


Măsuri de eliberare: 

1. Stabilește-ți obiective în carieră și concentrează-te să ai 
rezultate. 

2. În momente tensionate, dacă îţi vine să intervii cu o glu- 
mă, mai bine abține-te. 

3. Dacă vrei ceva, cere direct, fără scuze sau glume. 

4. Impune-le limite celor care te deranjează prin compor- 
tamentul lor (vezi capitolul al doilea, „Chestiunea grani- 
telor“). 

5. Renunță la popularitate, în schimbul respectului. 


Împăciuitorul — diplomatul de la serviciu 


Măsuri de eliberare: 

1. Începe să spui NU. 

2. Spune ce vrei chiar dacă celorlalți ar putea să nu le cadă 
bine asta. 

3. Dacă apar conflicte care nu te privesc, fereşte-te să inter- 
vii pentru a le media. 

4. Exprimă-ți punctul de vedere clar și răspicat, fără ocoli- 
șuri. 

5. Dacă un coleg e supărat la serviciu, nu te oferi să-i rezolvi 
problema. 


Omul invizibil — angajatul neremarcat 


Măsuri de eliberare: 

1. Fă-te remarcat — participă la ședințe, conferinţe etc. 

2. Fii dispus să le împărtășești colegilor ideile și părerile 
tale. 


Ia cuvântul. La ședințe asigură-te că iei cuvântul măcar o 
dată. 

Raportează-ţi realizările către șefi și colegi. 

Cere măriri de salariu și promovări. Nu aștepta să-ți vină 
de-a gata. 


Lapitolul 4 


Ne cunoaștem de 
undeva? Atracţii fatale 
la serviciu 


GEL MAI DES ÎNTÂLNITE CINCI TIPURI DE ATRACȚII FATALE LA SERVICIU 


e Tipul exploziv — începe dinamic; devine însă exploziv. 

e Tipul vampir — începe foarte frumos; devine foarte so- 
licitant. 

e Tipul sabotor — începe cu vorbe dulci; se transformă în 
sabotor. 

e Tipul demistificatorului — începe prin măgulire; apoi 
îti caută nod în papură. 

e Tipul irascibil — începe cu preţuire; se transformă în 
certăreţ. 


Pătrunzi acum într-o etapă mai avansată a eliberării. În capi- 
tolul acesta, vei învăța despre un tip de relații mai complexe. Te 
vom iniția în cel mai des întâlnite cinci tipuri de atracţii fatale la 


serviciu, de asemenea vei afla despre cele șapte stadii ale acestor 
legături problematice. Vei învăţa un nou mod de a te elibera. În 
cazul în care vei constata că ești prins în mrejele unei atracții fa- 
tale, îți sugerăm să te concentrezi asupra fiecărui stadiu și să în- 
cerci să-ți dai seama unde te situezi. 

Prinde-ți bine centura de siguranţă. Ţi-ar putea lua doar o oră 
să parcurgi informaţia din acest capitol, dar capacitatea de a te 
desprinde din legăturile unei atracţii fatale îți va cere exercițiu, 
concentrare și statornicie. Ai nevoie să-ți dezvolți noi capacități 
pentru a te descurca în relaţiile interpersonale și e nevoie de răb- 
dare și perseverenţă pentru a reuși. Îți recomandăm să parcurgi 
informaţia din acest capitol de oricâte ori este necesar, pentru a 
reuși să o asimilezi și să o aplici. 


Mark are patruzeci de ani și lucrează ca administrator-șef pen- 
tru o companie farmaceutică. În dimineaţa cu pricina, într-o luni, 
se trezește cu o senzaţie de rău în stomac. Din motive pe care nu 
şi le poate explica, e îngrozit că are de mers la serviciu. „Tocmai 
am fost promovat. Ar trebui să fiu fericit. În schimb, îmi este 
greață.“ 

Mark se târăște afară din pat și pleacă în mare grabă la servi- 
ciu. Odată ajuns la birou, se lasă purtat de rutina cotidiană. Veri- 
fică prezenţa angajaţilor săi, le telefonează celor care l-au căutat 
și răspunde la e-mailuri. Începe să se simtă mai bine. „Poate că 
ziua va intra în normal până la urmă“, speră el. Apoi, șeful lui 
Mark, domnul Russ, îl cheamă la el în birou pentru o ședință ne- 
programată. 

Asemenea „ședințe de urgenţă“ nu sunt ceva tocmai neobiș- 
nuit pentru domnul Russ. De obicei, nu sunt decât reprize de ur- 
lete, îndreptate asupra lui Mark pentru că n-a reușit să sesizeze 
greșelile vreunui angajat. În alte ocazii, domnul Russ își exprimă 
furia față de un articol care critică un produs al companiei. 

Astăzi, el se agită din cauza unei știri din presa scrisă care 
aruncă o umbră de îndoială asupra eficacității celui mai recent 

antidepresiv promovat de companie. „CUM POT SĂ PUBLICE O 
ASEMENEA INEPȚIE?“, ţipă Russ. „CEL CARE A SCRIS GRĂMA- 
DA ASTA DE MINCIUNI AR TREBUI ÎMPUȘCAT. ÎNCEARCĂ SĂ 
NE DISTRUGĂ COMPANIA!! DATA VIITOARE CÂND ÎL MAI VĂD 
LA O CONFERINŢĂ DE PRESĂ, AM DE GÂND SĂ-I DAU EU ÎN- 
SUMI UN ȘUT ÎN F——...“ 

Mark se așază fără zgomot, ţinându-și răsuflarea. Ştie de-a- 
cum că e mai bine să nu-l întrerupă pe domnul Russ atunci când 
ţipă. După cinci minute, domnul Russ își încheie tirada și Mark e 
liber să plece. Reîntors în biroul său, Mark simte palpitații în sto- 
mac. Crănțăne două pastile contra arsurilor stomacale și încearcă 
să se reapuce de treabă. 

Pentru Mark, domnul Russ este o atracție fatală. Deși colabo- 
rarea lor a început ca o ocazie incitantă pentru el de a lucra pen- 
tru un lider dinamic, totul a degenerat într-o serie de interacțiuni 
epuizante. La început, Mark era fascinat de domnul Russ — opi- 
niile lui cu greutate, personalitatea puternică și temperamentul 
aprins erau seducătoare, pline de inspirație. Astăzi, izbucnirile 
frecvente ale domnului Russ îl fac pe Mark să se simtă epuizat fi- 
zic şi secătuit emoţional. După numai un an în actuala funcţie, 
Mark simte că a ajuns deja la capătul puterilor. „Mereu e nervos 
cu privire la ceva“, se plânge Mark. „Oricât de mult m-aș strădui, 
nimic nu e de-ajuns.“ 


Te-ai aflat vreodată într-o situație similară celei în care se 
găsește Mark? Poate că ai dezvoltat și tu o relaţie la serviciu 
care la început a părut extrem de promițătoare, pentru ca în 
timp să devină tot mai dificilă. Poate că era vorba despre un șef 
charismatic, de un coleg apropiat sau de un client preferat. 
Când ai cunoscut acea persoană, te-ai simţit atras de ea; erai en- 
tuziasmat la gândul că veţi lucra împreună. Dar, cu timpul, ceea 
ce-a început ca o legătură pozitivă s-a transformat într-un mo- 
tiv de amărăciune. În urma interacțiunilor cu această persoană, 
ai devenit mâhnit și frustrat din punct de vedere profesional. 


Orice făceai, nu mai puteai readuce relaţia respectivă în punc- 
tul vibrant de la care s-a plecat. Numim acest tip de relaţie la 
serviciu o atracţie fatală. 

Atracţiile fatale induc în eroare foarte mult deoarece par ex- 
trem de revigorante la început. Practic te simţi captivat când in- 
teracționezi cu cealaltă persoană. Ceva din personalitatea acesteia 
te atrage, te absoarbe. Poate fi inteligenţa sa, farmecul, talentul, 
încrederea, forța, entuziasmul, frumuseţea, educaţia, tinereţea 
sau statutul social. Poţi fi captivat de admiraţia sa intensă și de 
respectul pe care ţi-l poartă. 

Oricare ar fi elementul care propulsează acea atracție, intri 
în respectiva relaţie în plin elan emoţional. Din păcate, acel 
„plin“ dispare în mod inevitabil. Ceea ce începe ca o legătură 
plăcută între două persoane degenerează în mod dureros într-o 
capcană interpersonală, în care ești prins. Calitățile pozitive 
care te-au atras la început se estompează într-un plan secund, 
iar în prim-plan apar trăsături negative nevăzute până atunci: 
șeful tău charismatic își dezvăluie deodată temperamentul vio- 
lent; îți surprinzi colegul apropiat vehiculând o minciună sfrun- 
tată la adresa ta; clientul preferat devine din ce în ce mai preten- 
tios și mai necuviincios. 

Cel mai frustrant aspect al relaţiilor fatale la serviciu se re- 
feră la faptul că acestea se înrăutățesc din cauze pe care nu le 
poți controla. Relaţia devine „fatală“ nu pentru că ai făcut sau 
spus tu ceva, ci pentru că celălalt schimbă regulile jocului. Fără 
preaviz, te trezești că te confrunţi cu o ființă umană diferită de 
cea pe care ai considerat-o inițial atât de fermecătoare. Și ești 
prins în cursa încercării de a restabili relația pozitivă de la în- 
ceput. 

Cum să faci față unei asemenea relaţii dificile? Cum să te eli- 
berezi din cursa acesteia? Eliberarea dintr-o relație fatală începe 
întâi și întâi atunci când admiţi că ești prins într-una. 


| Mă exasperează să lucrez cu tine. Cum să scapi din capcanele emoţionale de la serviciu 


ul KATHERINE CROWLEY și KATHI ELSTER 


CUM SĂ IDENTIFICI ATRACȚIILE FATALE 


Cu toții putem defini în ce constau asemenea relații nocive. E im- 
portant să înțelegem că o atracţie fatală pentru cineva poate să nu 
fie în mod necesar letală pentru altcineva. În urma lucrului cu mii 
de oameni în sute de companii, am identificat cinci tipuri mai răs- 
pândite de atracţii fatale. Citește cu atenţie descrierea fiecăruia. 
Pe măsură ce parcurgi profilurile, gândeşte-te dacă ai fost vreoda- 
tă prins într-un asemenea tip de relaţie. 


TIPUL EXPLOZIV 


Un asemenea caracter îi atrage pe cei care caută să fie aprobaţi de 
persoanele care ocupă poziţii de autoritate. Din exterior, tipul ex- 
ploziv pare adesea charismatic și fermecător. El emană fermitate, 
hotărâre, încredere. Tipul exploziv racolează oameni să se alătu- 
re echipei și să sporească succesul. 

La început e o aventură incitantă, tonică... până ce o mină se 
declanșează în câmpul de emoții umane. Se comite o greșeală, 
apare un obstacol și bomba este detonată. Într-o secundă, o nouă 
latură este dezvăluită, una zgomotoasă, dură, incriminatoare și 
iraţională. Tipul exploziv își poate face colegii să izbucnească în 
plâns prin câteva replici tăioase. Va pune întrebări de baraj, de 
genul: „Ce am avut în cap când te-am angajat pe tine?“, „Cum ai 
reușit să termini facultatea?“, „De ce mă pricopsesc mereu cu oa- 
meni incompetenţi?“ Exploziile pot include ameninţări că vei fi 
concediat, că altcineva va fi tras la răspundere sau că persoana ex- 
plozivă își va da demisia. 

După izbucnire, tipul exploziv revine la comportamentul 
amiabil, până la următorul eveniment care să declanșeze bomba. 


Între timp, tu intri într-o stare de vigilență plină de anxietate. 
De teamă să nu declanșezi o explozie, cauţi modalități de a dez- 
activa următoarea bombă. În loc să-ţi faci treaba, ești preocupat 
cum să încerci să controlezi comportamentul imprevizibil al alt- 
cuiva. 

Ca în cazul lui Mark și al domnului Russ, atunci când lucrezi 
pentru un tip exploziv e ușor să presupui că, dacă ai putea împie- 
dica să se mai petreacă lucruri neplăcute, exploziile vor înceta. De 
fiecare dată când domnul Russ ia foc cu privire la câte ceva, Mark 
o resimte ca pe un eșec personal. Cei care lucrează cu tipul explo- 
ziv se lasă ușor prinși în cursă. În timp ce eşti atras de perspecti- 
va favorabilă pe care ţi-o pun în față, atacurile la persoană te nău- 
cesc. 


TIPUL VAMPIRULUI 


Acest tip îi atrage ca un magnet pe mărinimoși. Tipul vampirului 
are nevoie de doi jucători: 


1. Vampirul — o persoană în aparență amabilă, împovărată de 
probleme personale. 

2. Tu — o persoană care se simte chemată să-i ajute pe cei care 
au greutăţi. 


La începutul relației, vampirul îți face cunoscute una sau mai 
multe probleme din viața sa. Ar putea fi vorba despre o boală cro- 
nică, de lamentări care au ca obiect probleme financiare, de rude 
rău intenționate, de un proprietar neglijent sau de o relaţie inti- 
mă cu probleme. 

Individul îți stârnește mila și e satisfăcut de sprijinul emoțio- 
nal pe care i-l oferi. În schimbul amabilităţii tale, vampirul îți 
laudă înțelepciunea și îți este recunoscător pentru compasiune. 

Acesta continuă să se bazeze tot mai mult pe tine, dezvăluindu-ți 
alte nenorociri de ordin personal — traume subite, țevi sparte, 
pensie alimentară restantă, vecini agasanți și aşa mai departe. 

Orice solicitare de a-i asculta începe cu o rugăminte și un zâm- 
bet. Orice dezvăluire a unei probleme sfârșește prin a-ți irosi tim- 
pul, energia și disponibilitatea psihică. Mereu dornic să-i dai sfa- 
turi, vampirul rareori le și urmează. Deși vrei să-i fii util, începi 
să te simți devastat din punct de vedere emoţional. 

Pe măsură ce nevoia vampirului de a-i acorda atenţie se măreș- 
te, granițele dintre sfera personală și profesională încep să se es- 
tompeze. Ar putea să te sune acasă în weekend sau seara. Vampi- 
rul ţi-ar putea cere mici împrumuturi financiare sau sfaturi în 
probleme juridice. Din dorința de a-l salva pe acest individ cu pro- 
bleme, te-ai putea trezi că-l inviţi să ți se alăture la masă, la eve- 
nimentele de familie, în vacanțe. 

Dacă l-ai refuza când îţi cere ajutorul, vampirul s-ar înfuria. 
Dintr-odată, victima blândă, neajutorată își dezvăluie latura fu- 
rioasă, iritabilă, de a cărei existență habar nu ai avut. În acest caz, 
vampirul te-ar putea cataloga ca fiind „egoist“, „nepăsător“, „in- 
sensibil“ sau „fără inimă“. Eşti prins în capcană — te temi să nu 
fii tu cel vinovat, te simţi obligat să fii în continuare la dispoziția 
acestei persoane. În același timp, te simţi secătuit de energie și in- 
dignat de faptul că trebuie să duci povara emoţională a altcuiva. 


Iat-o, de exemplu, pe Claire, tehnician medical în cadrul unui 
spital important. Petrece ore în șir ascultându-și colega de servi- 
ciu, Dora, care are numeroase probleme personale. La început era 
măgulitor să-i ceară sfatul. „Poate îi sunt de ajutor“, s-a gândit 
Claire. „Pare o persoană atât de simpatică și doar am studiat psi- 
hologia la școală.“ Dar șase luni mai târziu, Claire se simte epui- 
zată și iritată. A consiliat-o pe Dora gratis în aproape orice, de la 
cum să-și salveze căsnicia ei deprimantă și până la cum să-și creas- 
că stima de sine redusă. „Nimic nu s-a schimbat“, bodogăne 
Claire. „Continuă să mi se confeseze, relatându-mi una după alta 


crizele ei personale. Mereu mă imploră să-i dau sfaturi, dar nici- 
odată nu urmează sugestiile mele. Dacă sunt prea ocupată și nu 
pot s-o ascult, se retrage îmbufnată. Fără să-și dea seama, Claire a 
semnat pentru două slujbe — să ia sânge și să-și consilieze seme- 
nul suferind de nefericire cronică. 


TIPUL SABOTOR 


Acest tip de legătură primejdioasă îi atrage pe cei care tânjesc 
după admirația și respectul celorlalţi. Sabotorul începe relația ca 
un fan, ca un admirator al tău. Ești măgulit în doze mari de aceas- 
tă persoană. Te simți ca și cum cineva, în sfârșit, îţi recunoaște și 
ţie meritele. În aparenţă, această persoană îţi înțelege și respectă 
realizările. La început, interacțiunile sunt pline de laude și încer- 
cări sincere de a-ți imita comportamentul. 

Dar odată cu trecerea timpului, începi să-l surprinzi pe sabo- 
tor făcând lucruri care îți pot dăuna statutului profesional. Sabo- 
torul „uită“ să te anunţe să mergi la o ședință importantă, ceea ce 
afectează cariera ta viitoare. În mod „accidental“, îți pierzi auto- 
rizaţia pentru o activitate lucrativă. Îl surprinzi pe sabotor dena- 
turând ceea ce i-ai mărturisit despre un coleg — făcându-te să pari 
meschin sau nedrept. Dintr-odată te trezești în postura de a pă- 
rea și de a te simţi defensiv. 

Împunsăturile interpersonale ale sabotorului sunt subtile, dar 
consistente. Când îi ceri cont acestui „prieten“, acesta se apără ne- 
gând vehement orice rea intenţie. Dar, cu fiecare incident, com- 
portamentul ascuns al acestei persoane îţi distruge orice senti- 
ment de încredere și siguranţă la serviciu. Chiar dacă sabotorul 
continuă să te umple de complimente, începi să te simți în nesi- 
guranţă. 

Un alt aspect al acestei atracţii fatale implică infiltrarea în re- 
laţiile tale profesionale esenţiale. După ce îl prezinți pe sabotor 

colegilor tăi cei mai apropiați și mai îndrăgiți, acest individ se in- 
filtrează, subminându-ți treptat autoritatea. Te poți trezi exclus, 
asistând cum sabotorul distruge prietenia și respectul pe care ţi 
le poartă apropiații tăi de la serviciu. 

Ceea ce devine din ce în ce mai clar cu fiecare manevră e 
faptul că această persoană e invidioasă pe autoritatea ta și cau- 
tă să ţi-o submineze. Sabotorul te percepe ca pe un rival de te- 
mut și tânjește după succesul tău. Eşti captiv în cursă — prins 
între dorinţa de a crede bunele intenţii pe care le afișează acest 
individ și pericolul pe care îl intuiești din comportamentul său 
ascuns. 


Exact așa ceva i s-a întâmplat lui Ellen, inspector-șef pe pro- 
duse alimentare la Departamentul de Sănătate. S-a simţit incre- 
dibil de ușurată atunci când Don a venit pentru prima dată să 
asiste la inspectarea restaurantelor din zonă. Din cauza întârzie- 
rilor finanțării de la stat, de luni de zile avusese mai puțini 
oameni decât avea nevoie. Acum se confrunta cu un mare număr 
de restaurante care trebuiau inspectate, spre a fi autorizate sau 
închise. 

Când Ellen l-a luat pe Don prin jur, prin diferite localuri, a ob- 
servat că noul ei coleg este atât dinamic, cât și ambițios. Don a 
studiat cu zel regulile pentru păstrarea, prepararea și servirea 
mâncării. În mod constant, o lăuda pe Ellen pentru profesionalis- 
mul de care dă dovadă și încerca să-i copieze tehnicile meticuloa- 
se când făcea inspecții. Prin caracterul lui prietenos și simțul de- 
taliilor, Don părea soluţia perfectă la problemele lui Ellen. 

Cu toate acestea, două luni mai târziu, Ellen îl aude din întâm- 
plare pe Don discutând cu administratorul lor comun, doamna 
Sutherland. „Vreau să o las pe Ellen să-și dea seama singură“, 
mărturisește el, „dar sincer am asistat la foarte multe greșeli pe 
care le-a făcut.“ Lui Ellen nu-i veni să creadă ce auzise. Când l-a 
luat la întrebări pe Don, noul ei coleg a pretins că Ellen nu a au- 
zit bine. „Îţi luam apărarea în fața lui Sutherland. Voia să știe de 


ce am rămas așa de în urmă cu cazurile pe care le avem de rezol- 
vat. Ea nu apreciază nivelul tău de profesionalism.“ 

Ellen și-ar fi dorit să-l poată crede pe Don. Până la urmă, el a 
fost cel care în mod constant și-a exprimat admirația și respectul 
față de realizările ei. În următoarele câteva săptămâni însă, îl vede 
pe Don petrecând din ce în ce mai mult timp în compania doamnei 
Sutherland. Aceasta coincide cu faptul că doamna Sutherland în- 
cepe să critice din ce în ce mai mult realizările lui Ellen. 


TIPUL DEMISTIFICATORULUI 


Această relaţie dificilă îi atrage pe cei care se simt nesiguri în pri- 
vința capacităților lor, dar, cu toate acestea, tânjesc să fie remar- 
cați. Așa cum indică și denumirea, trăieşti experienţa de a fi urcat 
pe un piedestal, numai pentru ca apoi mitul să-ți fie distrus. lată 
cum fucționează: pentru o scurtă perioadă de timp, demistifica- 
torul te încoronează cu mai mult talent, mai mult simț al afaceri- 
lor și mai mult potenţial de a reuși decât al oricui altcuiva din ca- 
drul companiei. Te simți ridicat în slăvi și ești plin de emoție. În 
sfârșit, cineva îți recunoaște geniul! 

De vreme ce ești înzestrat cu trăsături de supererou, toți se aş- 
teaptă să-ți foloseşti calitățile de neegalat pentru a-i scoate cum- 
va din impas. Asta ar putea însemna să crești cifrele de vânzări 
care stagnează pentru un produs al companiei, să reorganizezi un 
departament în care dezordinea e la ordinea zilei, să imprimi din 
nou strălucire și culoare imaginii șterse a corporației sau să reor- 
ganizezi o echipă de lucru dezordonată. O perioadă, nu ai voie să 
greșești. Dar, pe măsură ce timpul trece, demistificatorul va cău- 
ta inevitabil să-ți găsească „cusururi“ și va reuși. 

Deodată te trezești dat jos de pe piedestal, iar mitul a luat sfâr- 
şit. Acum, departe de a mai fi o vedetă, ești o dezamăgire cruntă. 
Demistificatorul reușește să găsească nenumărate erori și greșeli 


ÎI [] Mă exasperează să lucrez cu tine. Cum să scapi din capeanele emoţionale de la serviciu 
ul 


KATHERINE CROWLEY și KATHI ELSTER 


în munca ta, în atitudinea ta, în felul cum arăţi și cum gândești. 
Eşti prins în cursă — confuz și supărat că ai căzut din Paradis, în- 
cerci cu disperare să reproduci comportamentul care te-a făcut să 
urci inițial pe soclu. 


Să luăm exemplul lui Greg, angajat de curând ca designer de 
ambalaje la o importantă companie de jucării. Acesta este sur- 
prins să-și dea seama că lucrează pentru o șefă extrem de exigen- 
tă. Greg a luat interviul pentru acest post cu brio. Lynnette, viitoa- 
rea lui șefă, e exclamat la vederea dosarului lui: „Fantastic; cel mai 
bun pe care l-am văzut vreodată“. Greg a plecat de la interviu ușor 
ca o pană. În sfârșit, a găsit pe cineva care să-i poată aprecia sim- 
tul unic pentru design. 

Dar după șase săptămâni de lucru, Lynnette a început să facă 
praf orice idee cu care venea Greg. „Am crezut că ai înțeles pro- 
dusele noastre. Aceste concepte ne fac să părem cel mult me- 
diocri. Unde e imaginea plină de prospeţime pe care ţi-am ce- 
rut-o?“ Când Greg a rugat-o să-i dea un feedback ceva mai 
explicit, Lynnette i-a refuzat cererea, spunându-i: „Te plătesc ca 
să-ți dai seama și singur“. 

„Nu înţeleg“, se lamentează Greg. „Sunt aceeași persoană care 
avea un talent uimitor în timpul interviului.“ O vreme, el a încer- 
cat să își recâștige imaginea de dinainte, ca să fie din nou ridicat 
în slăvi: „Unde-i scânteia?“, se plânge Lynnette. „Unde-i sclipirea? 
Culorile astea sunt șterse; imaginile astea sunt lipsite de viață. 
Până și un student de la arte putea veni cu idei mai interesante 
pentru ambalaje!“ 

De cinci luni la noua slujbă, Greg își petrece cea mai mare par- 
te a timpului în umbră, fără să-și asume riscuri. „Am acceptat 
acest post sperând că voi continua să-mi uimesc șefa prin concep- 
te de design de ultimă oră. Acum nu fac decât să încerc să evit cri- 
tica ei aspră.“ Greg este prins în cursă. Demoralizat de discredită- 
rile continue ale lui Lynnette la adresa muncii lui, Greg își pierde 
încrederea în propriile-i capacități. 


TIPUL IRASCIBIL 


Această relație agonizantă îi atrage pe oamenii cu simțul dreptății. 
Irascibilul este adesea inteligent și capabil, dar se simte trădat de 
viață într-un anume fel. Afli cu ușurință ce eveniment nedrept l-a 
condus pe acest om în situația de a fi gata să se ia la harță cu toată 
lumea. Poate să fi fost neobținerea unei promovări, un minus în 
educaţia formală, niște părinți neiubitori, niște prejudecăţi socia- 
le, niște greutăți economice sau o serie de oportunități ratate. 

Orice ar fi fost, acel minus a rămas întipărit pentru totdeauna 
în mintea acestei persoane. La început, te-ai putea da un pas îna- 
poi, pentru a-i acorda o șansă să se afirme. Din dorinţa de a resta- 
bili ordinea, îi oferi acestui om multe ocazii pentru a excela. In- 
tuind deziluziile suferite de irascibil în cadrul unor experiențe 
anterioare de serviciu, te poți de asemenea strădui să-i câștigi în- 
crederea și acordul. 

Cu timpul însă, descoperi că oricât de generos ai fi cu acest 
om, vei fi mereu trecut în categoria „favorizaţilor sorții“. Ai reu- 
şit fără mult efort — gândește irascibilul — și se presupune că tre- 
buie să plătești pentru pierderile suferite de el anterior. 

Irascibilul se va purta amabil cu tine în primele etape ale rela- 
tiei cu el, pentru ca apoi să se ia de tine. Această trecere de la prie- 
tenie la violenţă te zăpăcește și te lasă perplex. Eşti prins în cursa 
unor sentimente contradictorii — pe de o parte, vrei să acorzi 
acestui om talentat răgazul pe care îl merită; pe de altă parte, 
nu-ți place să ai de-a face cu atitudinea defensivă și comportamen- 
tul său excentric. 


Exact asta i s-a întâmplat lui Peter, proprietarul unei stații de 
benzină. De curând, se simte prins în cursa angajatului său plin 
de râcă, Ray. Peter l-a angajat pe Ray pentru că era plăcut, știa to- 
tul despre mașini și era dornic să muncească. „Aveam nevoie de 
un ajutor, iar el avea nevoie de un loc de muncă stabil.“ 

După spusele lui Ray, își pierduse postul anterior de meca- 
nic-șef la o reprezentanță de mașini pentru că un coleg de servi- 
ciu l-a acuzat pe nedrept că ar fi băut în timpul serviciului. După 
acel incident nefericit, niciun atelier de reparații auto nu a accep- 
tat să-l mai angajeze. Povestea lui Ray l-a impresionat pe Peter, o 
persoană empatică. I-a oferit lui Ray de lucru ca asistent la o pom- 
pă de benzină și a fost de acord să-l plătească suplimentar pentru 
orice reparaţie efectuată la mașinile clienților. „Am vrut să-i acord 
tipului o a doua șansă“, explică Peter. „Pe lângă asta, aveam nevo- 
ie de cineva cu experienţa lui.“ 

La început, Ray i-a fost extrem de recunoscător lui Peter. El 
și-a răsplătit șeful pentru bunăvoință prin servicii de calitate ofe- 
rite clienților. Cu entuziasm făcea plinul la benzină, spăla parbri- 
zele, schimba filtrele de ulei și efectua cu pricepere numeroase re- 
paraţii la tiruri, automobile și mașini sport. 

După o lună de comportament ireproșabil însă, performanțe- 
le lui Ray au început să scadă. Mai întâi, n-a mai fost capabil să 
ajungă la timp la serviciu. Intra agale în staţie cu o întârziere un- 
deva între o jumătate de oră și două ore. Avea pregătită câte o scu- 
ză neverosimilă, în caz că Peter i-ar fi cerut cont. Câteva zile n-a 
apărut deloc, lăsându-l pe Peter să alimenteze cu benzină. 

În plus, Ray a început să fie nemulțumit de sarcini pe care până 
atunci le îndeplinise fără să se plângă. I-a dat de înţeles lui Peter 
că a pune benzină e o insultă la adresa cuiva cu pregătirea lui. Și, 
bineînţeles, clienții care îi cereau lui Ray să le spele parbrizele sau 
să le verifice uleiul erau „necuviincioși“. Dacă Peter ar fi insistat ca 
Ray să se poarte mai bine, acesta i-ar fi spus să-l lase în pace. 

Acum Peter începe ziua în fiecare zi simțindu-se neliniștit și 
enervat. „Nu pot ști niciodată ce dispoziție va avea Ray când ajun- 
ge la serviciu.“ Totodată, se teme să-l concedieze pe Ray pentru că 
ar pierde un mecanic excelent. „Când se pune problema să repare 
o mașină, tipul e un geniu“, recunoaște Peter. „Dar faptul că tre- 
buie să fac față comportamentului lui imprevizibil mă îmbolnă- 
veşte de ulcer.“ 


Acum, că am descoperit cele mai răspândite tipuri de atracţii, 
acordă-ți un moment pentru a răspunde la următoarele întrebări: 


e Ai fost recent izbit de tipul exploziv la birou? 

e Ai căzut din întâmplare în capcana întinsă de tipul vampi- 
rului? 

e Îți taie respiraţia loviturile invizibile ale sabotorului de la 
locul de muncă? 

e Ştii ce înseamnă să fii ridicat pe un piedestal numai pentru 
a avea de unde să cazi când acesta se năruie? 

e Te-ai bazat din greșeală pe cineva cu capsa pusă? 


Dacă ai răspuns afirmativ la oricare dintre aceste întrebări, în- 
seamnă că ai simţit pe propria ta piele exasperarea și confuzia 
Li 
inerente unei atracţii fatale. 


CELE ȘAPTE STADII ALE UNEI ATRACȚII FATALE 
DE LA LOCUL DE MUNCĂ 


Chiar dacă atracţia fatală în care ești prins se încadrează sau nu 
într-unul dintre tipurile cele mai răspândite prezentate mai sus, 
experiența de a fi într-o asemenea relaţie toxică este aceeași. Ade- 
menitoare la început, îți cauzează foarte multă frustrare pe par- 
curs. Te secătuiește de energie. Ocupă prea mult spațiu în creie- 
rul tău. În mod constant, cealaltă persoană spune și face lucruri 
care îţi tulbură echilibrul emiţional. În loc să te concentrezi pe 
cum să te dezvolți profesional sau să evoluezi creativ, ajunge să 
te preocupe comportamentul altcuiva. 

În continuare, îţi oferim o descriere a celor șapte stadii ale 
unei atracții fatale: 

1. Atracția. Cunoscută totodată ca perioada „lunii de miere“, 
atracția este stadiul incipient, îmbătător al unei atracții fatale, 
când ambele persoane se poartă cum știu ele mai bine și totul 
pare posibil. Atracția poate dura până la șase luni. În tot acest 
timp, tu și cealaltă persoană sunteți captivați unul de către ce- 
lălalt. Relaţia cu celălalt are ceva deopotrivă familiar și inci- 
tant. Petrecețţi foarte mult timp împreună. Vă puneţi mari spe- 
ranţe în ceea ce puteți realiza împreună, cât și în evoluţia de 
durată a relaţiei. 

2. Consumarea. În acest punct al ei, relaţia suferă o turnură. 
Cealaltă persoană începe să-și dezvăluie o altă latură a perso- 
nalității sale. Iei parte la evenimente care te tulbură: ieșiri tem- 
peramentale, critici distructive, comentarii prin care ești în- 
junghiat pe la spate, nevoia intensă de afecțiune și așa mai 
departe. Începi să te îndoiești de faptul că știi cu adevărat cine 
este această persoană. Acum relaţia îți acaparează gândurile, 
visele și conversațiile din afara serviciului. 

3. Repetiţia și recuperarea. În încercarea de a controla ceea ce 
se întâmplă și de a stăpâni schimburile interpersonale din ca- 
drul relației, petreci foarte mult timp pregătindu-te pentru in- 
teracțiuni și încercând să-ți refaci energiile după aceste în- 
tâlniri epuizante. Pe parcursul etapei a treia, îți folosești 
prietenii, colegii și pe cei dragi drept oglindă. Adesea vei relua 
o conversaţie pe care ai avut-o cu atracția ta fatală, doar pen- 
tru o confruntare cu realitatea. Ai putea întreba: „Sunt ne- 
bun?“, „Am interpretat situația greșit?“, „Cu ce am greșit de 
am dat curs unui asemenea comportament?“ Îți frămânţi cre- 
ierul ore în șir, repetând și reluând atât conversații reale, cât 
și imaginare. 

4. Obsesia schimbării. În stadiul patru, începi să fii obsedat de 
ideea de a-l face pe celălalt să se schimbe. Epuizat de distruge- 
rea emoțională pe care această relație ţi-o cauzează, ţii ca cea- 
laltă persoană să se schimbe într-o persoană capabilă să-ți în- 
țeleagă și să-ți respecte punctul de vedere. Îți dorești să 


reechilibrezi balanţa și să-l faci pe celălalt să perceapă lucru- 
rile corect. Acum mintea îţi este fixată ore în șir pe ce e de fă- 
cut ca să schimbi comportamentul celuilalt. Printre fanteziile 
tale se numără să începi o revoltă, să aduci un arbitru în joc 
sau să-l trimiți pe celălalt la psiholog. 

5. Arsuri stomacale în urma interacțiunii. Până ajungi în sta- 
diul cinci, interacțiunile cu această persoană îți cauzează un 
fel de indigestie emoțională. În urma conversațiilor, convorbi- 
rilor telefonice, întâlnirilor și e-mailurilor, te simți agitat, des- 
ființat, scos din joc, iritat, deprimat, dezumflat sau în orice alt 
mod scos din răbdări. Deoarece comportamentul celeilalte 
persoane te epuizează, începi să dai semne de pierdere a bătă- 
liei emoţionale. 

6. Reacţia alergică. Până în stadiul șase, îți dezvolți reacții fi- 
zice automate față de cealaltă persoană. Dacă îi auzi vocea 
sau te afli în prezența sa, corpul tău reacționează involuntar. 
Exemple de asemenea reacții includ dureri de cap, zvâcniri 
oculare, dificultăți de respiraţie, ghem în stomac, umeri în- 
cordaţi, dureri în gât, spasme ale musculaturii dorsale, fur- 
nicături la nivelul brațelor, uscăciunea gurii, frisoane cu fier- 
binţeală. Corpul tău își manifestă tulburarea în nenumărate 
feluri. 

7. Încarcerarea. În stadiul șapte arăţi și te simți asemenea unui 
prizonier de război. O parte din tine s-a resemnat cu purta- 
rea malefică și nu-și poate imagina o altă realitate mai bună. 
Când vorbeşti despre relaţia ta la serviciu o faci pe un ton 
amar și resemnat. Ai încetat să mai ai speranţe că relația ta 
cu această persoană se va îmbunătăţi. Nu crezi că ai scăpare, 
dar nici nu-ți găsești liniștea. Te simţi prins în cursă într-o 
situație fără ieșire. 

CERCUL VICIOS 


Chiar dacă aceste stadii sunt ordonate într-un anume 
fel, tu le poți resimți în sau în afara ordinii date. Mai mult 
decât probabil, te vei trezi că le parcurgi pe toate sau doar 
pe unele mai mult de o singură dată. 


Pentru eliberarea din cursa unei atracţii fatale de la locul de 
muncă e nevoie de tehnici avansate de eliberare. Le numim 
„avansate“ deoarece acestea implică niveluri înalte de conștienti- 
zare și de autocontrol. Îţi poţi însuși aceste tehnici? Noi credem 
că da, dacă ești dispus să faci niște eforturi, în favoarea dezvoltă- 
rii profesionale. Iată cum funcţionează eliberarea avansată: 


PASUL 1 — DETECTAREA 


Înainte de a supune o atracţie fatală unui tratament, trebuie să 
pui un diagnostic. Cu cât identifici mai repede o legătură toxică, 
cu atât îi vei face față mai ușor. Am parcurs cele cinci tipuri de 
atracții fatale și cele șapte stadii prin care te poţi aștepta să treci 
atunci când ești prins într-o asemenea relație. Te-ai identificat cu 
vreuna dintre situaţiile descrise? Dacă da, este foarte probabil să 
fii prins într-una dintre aceste relaţii dificile. 

Dacă nu ești sigur că prezinţi efectele unei relații toxice, cor- 
pul tău îți poate fi aliatul numărul unu. Chiar dacă în rest poți fi 
orb la semnalele de avertizare privitoare la apropierile riscante și 
la asocierile primejdioase, corpul tău va semnaliza pericolul la- 
tent. Acesta poate acționa ca un radar de detectare a atracției 
fatale. 


Ai idee cum reacționează corpul tău la situaţiile stresante? Știi 
cum te previne în legătură cu anumite persoane care îți pun în pe- 
ricol sănătatea? Dacă te confrunţi cu o atracție fatală la serviciu 
în acest moment, răspunde la următoarele întrebări: 


Când vorbeşti cu această persoană (te) simți... 
o presiune în zona capului? 
încordarea umerilor? 
furnicături ale braţelor? 
un nod în stomac? 
o durere în gât? 
somnoros sau aerian? 


Înainte de a te întâlni cu această persoană... 
dormi prost? 
simți că ai ajuns la limită? 
îți este rău de la stomac? 
mănânci mai mult sau mai puţin decât de obicei? 
îți încordezi musculatura? 
te cerți cu cei apropiați? 


După ce te-ai întâlnit cu această persoană... 
simţi nevoia să te întinzi? 
simţi nevoia să te retragi? 
mănânci mai mult sau mai puţin decât de obicei? 
te simţi dărâmat? 
îți zvâcnește capul de durere? 
te simţi extrem de ușurat? 


Dacă primești mesaje vocale sau e-mailuri de la această per- 
soană... 

ți se „strânge“ inima? 

îţi zvâcnește capul? 

ți se strânge stomacul? 

îți tremură corpul? 
respiri greu? 
ai temperatură? 


Descoperă care parte a corpului îți transmite aceste mesaje. 
Cunoașterea sistemului de alarmă al propriului organism îţi poa- 
te fi de ajutor în special în stadiile inițiale ale unei atracții fatale. 
Dacă descifrezi mesajul că un șef, coleg de muncă, vânzător sau 
client poate fi toxic, treci rapid la pasul 2. 


PASUL 2 — DETAȘAREA 


Atunci când te confrunţi cu o atracţie fatală, acest al doilea pas, 
al distrugerii, este de departe cel mai greu de făcut. Detașarea 
implică să te desprinzi emoţional de relaţie. Scopul este să-l pri- 
vești pe celălalt dintr-o perspectivă obiectivă. Detașarea e un 
proces care te solicită, necesitând un efort susținut și repetat 
din partea ta. Este dificilă pentru că presupune ca tu să înfrunți 
realitatea cu privire la situaţia în care te găsești, acceptând ur- 
mătoarele: 


e Cealaltă persoană nu se va schimba. Explozivul va explo- 
da mereu, vampirul îți va absoarbe energia încontinuu, sa- 
botorul va fi înclinat să-i saboteze pe alții, demistificatorul 
va continua să-i ridice pe ceilalți pe un piedestal, pentru a-i 
da jos mai apoi, irascibilul se va considera mereu nedrep- 
tățit. 

e Relația nu va reveni nicicând la începutul promițător. 
Nu poți da timpul înapoi. Nu vei putea să aduci înapoi luna 
de miere profesională pe care ai avut-o la începutul relaţiei 
cu această persoană. 


Cel mai probabil, nu vei ajunge să culegi fructele (mul- 
ţumiri, recompense) acestei asocieri, la care ai sperat. 
Acest ultim punct are o importanţă aparte, deoarece ai de-a 
face cu cineva care nu-ţi poate oferi aceste lucruri. Asta nu 
înseamnă că nu poţi ajunge să funcționezi eficient în ca- 
drul relaţiei. Ci doar că trebuie să accepţi că așa cum îţi aș- 
terni, așa dormi. Notă: Să te detașezi de cineva nu presupu- 


ne să-i justifici comportamentul negativ. 


TESTUL DETAȘĂRII 


Cum știi dacă chiar te-ai detașat? Ai reușit să te detașezi 
atunci când nu mai aștepți ca cealaltă persoană să-și schim- 
be comportamentul în interesul tău. Accepţi că această per- 
soană va continua să spună și să facă lucruri care ție nu-ți 
convin; nu-i poți schimba personalitatea. 

Încearcă următorul exerciţiu: consideră fiecare aspect 
care te enervează la atracția ta fatală și formulează un enunţ 
care să înceapă prin „Accept faptul că...“ (De exemplu: „Ac- 
cept faptul că lui Susan i se pare normal să îmi facă observa- 
tii în faţa clienților“. Sau „Accept faptul că... George îmi se- 
siza repede greșelile, dar nu-și recunoaște propriile 
greșeli“.) Formulează cât mai multe enunţuri; fiecare ar tre- 
bui să descrie o trăsătură de personalitate care te deranjea- 
ză. Vezi dacă într-adevăr poţi accepta cine este această per- 
soană. 

(Dacă procesul de detașare ți se pare imposibil, îţi reco- 
mandăm să apelezi la ajutor profesionist, cum ar fi un 
coach sau un psiholog.) 

PASUL 3 — OBIECTIVIZAREA 


Indiferent de câte suișuri și coborâșuri ai parte în relația dificilă 
de la serviciu, trebuie să înţelegi un aspect crucial: Nu ești nici pri- 
ma și nici ultima persoană care trece prin asta. NU ESTE VORBA 
DESPRE TINE. Când, de exemplu, un demistificator începe să-ți 
caute pricină în tot ce faci, nu e din cauza ta. Ci pentru că acea 
persoană se antrenează în ceea ce știe cel mai bine să facă — să 
distrugă piedestalul. Dacă vezi lucrurile obiectiv, reușești să scoţi 
cuțitul din rana produsă de atracţia ta fatală, îndepărtându-te de 
cuvintele dureroase sau acțiunile care îţi fac rău. 

Cu cât reușești mai mult să ai o perspectivă obiectivă asupra 
comportamentului celeilalte persoane, cu atât mai puţină putere 
va avea aceasta asupra ta. De exemplu, dacă ai o relație cu un in- 
divid pe care îl bănuiești că suferă de sindromul irascibilului, în- 
treabă-te: Se întâmplă să fie această persoană ostilă și mânioasă și 
față de alte persoane în afară de mine? A acumulat multe frustrări 
din relațiile anterioare? O asuprește ceva sau cineva în permanen- 
ță pe această ființă umană? Dacă reușești să nu mai consideri că 
felul în care ea se poartă are vreo legătură cu tine, vei ajunge să 
dezvolți o strategie eficientă prin care să faci față acestor relații. 

Un alt aspect important implicat de noua atitudine, prin care 
nu mai iei lucrurile personal, se referă la descoperirea acelor pre- 
judecăţi cu privire la propria persoană, pe care atracţia fatală ți le 
întărește. Dacă un individ exploziv te face incompetent, te temi 
în sinea ta că ar putea fi adevărat? Când un vampir te acuză că ai 
fi insensibil, bănuiești că ar putea avea dreptate? Dacă sabotorul 
îți strică reputaţia, începi să te îndoiești de profesionalismul tău? 
Comentariile critice ale demistificatorului coincid cu cele mai 
adânci temeri ale tale că nu ești suficient de bun? Reușesc acuza- 
tiile furioase ale unui irascibil să te facă să te îndoiești de corec- 
titudinea ta? Întreabă-te: „Ce prejudecăţi cu privire la propria-mi 


© 


persoană reuşeşte să-mi activeze această relație?“ Aducând la lu- 
mină și dezactivând cele mai adânci temeri ale tale (de exemplu, 
„Poate că sunt prost“ sau „Precis sunt leneș“), nu vei mai rămâne 
la fel de vulnerabil la atacuri. 


PASUL 4 — CONFRUNTAREA 


Ultimul pas al desprinderii dintr-o atracție fatală la serviciu im- 
plică să concepi și să implementezi o strategie pentru a-i face față 
relaţiei. Planul tău implică tehnicile de bază ale eliberării. Acesta 
este bazat pe faptul că ai înțeles că cealaltă persoană nu se va 
schimba și că e nevoie să te protejezi. Cele mai eficiente strategii 
sunt centrate pe circumstanţele din care se compune situația și 
folosesc instrumente de lucru standard, cum ar fi fișele posturi- 
lor, memorii de la un birou la altul, îndosarierea conversaţiilor și 
păstrarea unei arhive cu realizările proprii. 

Să ne întoarcem la studiile de caz de mai sus și să aplicăm 
aceste tehnici la fiecare dintre situațiile dificile de acolo: 


EXPLOZIVUL 


Vom începe cu Mark, care este prins în cursă de domnul Russ, șe- 
ful lui cu temperament eruptiv. 

Detectarea: Mark începe prin a examina rapid cele cinci tipuri 
de atracţii fatale. Îl identifică imediat pe domnul Russ ca aparti- 
nându-i tipului exploziv. Apoi revede cele șapte stadii ale unei 
atracții fatale și observă că el prezintă în acest moment simptomele 
stadiului patru (obsesia de a-l schimba pe celălalt) și ale stadiului 

cinci (arsuri stomacale resimțite în urma interacțiunii). Mark își 
analizează reacțiile fizice provocate de domnul Russ: observă că 
i se face greață înainte de a pleca la serviciu și că-i zvâcnește ca- 
pul ori de câte ori aude vocea domnului Russ. De asemenea, Mark 
devine conştient de faptul că mănâncă pastilele pentru stomac ca 
pe bomboane, în special în urma întâlnirilor cu domnul Russ. 

Detaşarea: După aceasta, Mark începe să-și mobilizeze ener- 
gia, pentru a înțelege și accepta situația în care se află. Își dă sea- 
ma că, de vreme ce domnul Russ aparţine tipului exploziv, izbuc- 
nirile nervoase țin de chimia organismului său. Își repetă ideea că 
nimeni nu poate spune sau face nimic pentru a-l împiedica pe domnul 
Russ să izbucnească, până când ajunge să-l accepte așa cum este. 
Atâta timp cât lucrează împreună cu domnul Russ, Mark ar tre- 
bui să se aștepte ca acesta să convoace „ședințe de urgenţă“, în ca- 
drul cărora să-și reverse nervii. 

Obiectivizarea: Mark încearcă să nu mai ia personal compor- 
tamentul domnului Russ. Încetează să mai creadă că el sau anga- 
jaţii săi reprezintă cauza izbucnirilor domnului Russ. Începe să 
vadă că domnul Russ răbufnește mereu. Mark și ceilalți angajaţi 
se întâmplă doar să fie în calea proiectelor sale. 

Confruntarea: Pe baza celor de mai sus, Mark formulează o 
strategie pentru a-i putea face față domnului Russ și a deține con- 
trolul atunci când interacționează cu el. Elaborează un plan de 
eliberare fizică, mentală, verbală și profesională. Data următoare 
când domnul Russ convoacă o ședință de urgenţă, despre o știre 
din presă care îl scoate din sărite, Mark ține piept situaţiei și e 
pregătit să se apere de furia șefului său. 

Eliberarea fizică: Când domnul Russ se îndreaptă spre Mark 
și îi cere să fixeze o întrevedere cu el, Mark îi cere un răgaz de un 
minut. „Un minut, domnule și ajung.“ Apoi își acordă acest timp 
pentru a se pregăti fizic. Respiră de câteva ori adânc, lent, ușor, 
pentru a-și putea relaxa corpul și a se simţi ancorat în realitate. 
Se pregătește să asiste la furia șefului său, menținându-și o stare 
fizică de calm. 


Eliberarea mentală: Când domnul Russ începe să urle, Mark 
se detașează de furia domnului Russ, asistând la izbucnirea aces- 
tuia ca și când ar fi un simplu spectator. Își reamintește că spec- 
tacolul nu are nimic de-a face cu el personal. Nu-i decât o izbuc- 
nire nervoasă a domnului Russ. Mark e conștient de faptul că nu 
va dura la nesfârșit; rafala va trece, ca o furtună de vară. 

Eliberarea verbală: Mark răspunde motivelor de îngrijorare 
ale domnului Russ, fără să reacționeze la furia acestuia. Îi aduce 
calm la cunoștință: „Înţeleg că sunteţi îngrijorat cu privire la ști- 
rea apărută în presă, dar noi luăm măsuri în clipa de față pentru 
a rezolva această situație“. 

Eliberarea printr-un instrument de lucru în afaceri: După 
aceasta, Mark întocmește un rezumat pe puncte, acoperind as- 
pectele discutate în cadrul ședinței „de urgență“, subliniind expli- 
cit ce măsuri urmează să ia pentru a rezolva situaţia. Îi trimite 
domnului Russ acest raport, întărind astfel cele deja discutate. 


VAMPIRUL 


Ne întoarcem la Claire, tehnician medical, vlăguită de energie 
de către Dora, colega ei de serviciu, care are mare nevoie de 
atenţie. 

Detectarea: Claire își dă seama rapid că Dorei i se potrivește 
profilul de vampir. După ce examinează cele șapte stadii, Claire 
ajunge la concluzia că este deja blocată în stadiul șapte — încar- 
cerarea. S-a resemnat deja în postura de consilier neplătit al Do- 
rei. Claire nu își poate imagina nicio cale de a scăpa de solicitări- 
le Dorei. Ea observă că, de îndată ce o simte pe Dora în laborator, 
umerii i se încordează. După ce vorbește cu Dora, se simte obosi- 
tă și epuizată — ca și cum Dora ar fi stors-o de energie. Dacă as- 
cultă mesajele vocale de la Dora, stomacul i se face ghem. 

Detaşarea: Claire își poruncește să înfrunte realitatea în ceea 
ce-o privește pe Dora. Deoarece colega ei de serviciu este un vam- 
pir, nimic din ceea ce-i oferă Claire nu-i este de ajuns. Nu există 
nimic ce ar putea spune sau face prin care să rezolve efectiv pro- 
blemele Dorei. Oricât de mult s-ar strădui Claire, Dora continuă 
să fie nefericită, avidă de atenţie. Claire recunoaște că, deşi Dora 
pretinde că vrea să i se schimbe în bine viața, faptele ei indică toc- 
mai contrariul. În loc să urmeze sfaturile pe care i le dă Claire, 
Dora nu face decât să vină cu și mai multe probleme. Treptat, 
Claire începe să creadă că e posibil ca Dora să nu-și dorească de 
fapt nicio soluţie. 

Obiectivizarea: Claire își spune: „Nu sunt nici prima și nici ul- 
tima persoană care încearcă să o salveze pe Dora“. În loc să se în- 
grijoreze cât de nefericită va fi colega ei în lipsa sfaturilor pe care 
i le dă, Claire se convinge că, în cazul în care ar înceta să-i mai dea 
sfaturi, Dora și-ar găsi alt voluntar pentru a-i deveni salvator. 
Când Claire se retrage din faţa vampirului ei, se așteaptă să fie 
ocărâtă. Claire se străduiește să nu se lase păcălită de replici de 
genul: „Nu te mai recunosc“, „Ce-i cu tine?“, „Te porți atât de 
rece. Te-am crezut mai amabilă“. Încetul cu încetul, Claire își dă 
seama că, doar pentru că Dora o face „egoistă“, nu înseamnă că 
este și adevărat. 

Confruntarea: Claire concepe un plan pentru a putea face față 
relaţiei cu Dora. Cu prima ocazie când Dora o abordează, dorind 
să discute o problemă personală, Claire începe să se elibereze. 

Eliberarea fizică: Claire respiră adânc și-și imaginează un 
scut protector invizibil în jurul corpului — care să o împiedice pe 
Dora să-i fure energia. De asemenea, se dă câțiva pași înapoi, pen- 
tru a crea mai mult spațiu fizic între ea și Dora. 

Eliberarea mentală: Pe măsură ce Dora începe să-și expună 
dilema, Claire își reamintește faptul că are de-a face cu un vam- 
pir; nimic din ceea ce ar spune nu ar putea schimba cu adevărat 
situaţia în care se găsește Dora. Decide să nu-i mai dea niciun 
sfat. 


Eliberarea verbală: Mai întâi, Claire stabilește o limită de 
timp cu Dora, spunându-i: „Îmi pare rău, dar sunt în urmă cu tre- 
burile pe ziua de azi. Am la dispoziție doar câteva minute pentru 
a discuta cu tine“. Pe măsură ce Dora își spune povestea, Claire 
dă din cap aprobativ, spunând: „Of-of!“ După ce trec câteva minu- 
te, Claire o întrerupe, spunând: „E o situaţie dificilă, dar sunt si- 
gură că vei reuși să o rezolvi“. 

Eliberarea printr-un instrument de lucru în afaceri: Din 
acel moment încolo, Claire reușește să nu mai facă decât ceea ce 
prevede fișa postului ei. Deoarece fișa atribuţiilor unui tehnician 
medical nu include să dea sfaturi colegilor de serviciu, ea poate 
preveni orice solicitare viitoare din partea Dorei, uitându-se la ea 
și spunându-i: „Trebuie să mă întorc la treabă“. Dacă oscilează în 
privinţa deciziei luate, poate urmări pe parcursul unei săptămâni 
cât timp pierde, dacă stă la dispoziția Dorei. 


SABOTORUL 


Ne ocupăm din nou de Ellen, inspectorul pe produse alimentare, 
alarmată din cauza lui Don, colegul ei cel măgulitor. 
Detectarea: După ce citește despre cele cinci tipuri de atracții 
fatale, Ellen bănuiește că Don ar putea fi un sabotor. Observă cum 
comportamentul ei oscilează între stadiul doi (consumarea) și sta- 
diul trei (repetiţia și recuperarea). Își consumă energia reflectând 
la imaginile contradictorii ale lui Don: pe de o parte, își amintește 
că l-a auzit din greșeală spunându-i doamnei Sutherland: „Ellen co- 
mite foarte multe greșeli la serviciu“. Pe de altă parte, este marto- 
ra directă a dovezilor de respect nețărmurit ale lui Don. În același 
timp, se trezește că reia și exersează discuții imaginare cu doamna 
Sutherland, prin care se justifică, în încercarea de a-și redobândi 
reputația extraordinară de inspector-șef pe produse alimentare. 

Ellen observă că reacționează fizic puternic, ori de câte ori îi 
vede pe Don și pe doamna Sutherland împreună. Aproape instan- 
taneu, simte cum un val de neliniște îi invadează corpul. Dacă 
doamna Sutherland îi critică performanţele la serviciu, fața i se 
îmbujorează și simte un gol în stomac. Când Don începe să o lau- 
de pe Ellen, aceasta se simte confuză mental și ușurată emoțional 
în același timp. 

În cele din urmă, Ellen o aude pe o colegă acordându-i lui Don 
apelativul „Cârtiţa“. Ia hotărârea de a acționa, plecând de la pre- 
misa că acesta este un sabotor. 


SPARGEREA CODULUI 


Întreprinderea de a decodifica disimulările unui sabo- 
tor nu e chiar floare la ureche. Dacă ai îndoieli, începe să 
observi comportamentul persoanei respective și află cum 
este ea percepută de către alții. Foștii ei colegi îți pot da in- 
dicii subtile, de genul „fii atent“, „nu te apropia prea mult“, 
„Stai la distanţă“, „păzește-ți spatele“. Dacă auzi un coleg, 
pe a cărui opinie contezi, descriind pe cineva drept mani- 
pulator, parșiv sau lipsit de încredere, gândește-te că poa- 
te vede ceva ce ție îți scapă. 


Detașarea: Ellen începe să accepte că, în caz că Don e un sa- 
botor, precis jinduiește la postul ei și caută să i-l submineze. Ea 
nu se mai poate încrede nici în laudele și nici în declaraţiile lui de 
loialitate. Trebuie să ia aceste spuse ca făcând parte dintr-o tacti- 
că menită să-i distragă atenţia de la campania mârșavă lansată, 
împreună cu șeful lor comun, doamna Sutherland, contra ei. Deși 
îi vine greu să înțeleagă până la capăt, Ellen devine conștientă de 
faptul că probabil Don o resimte ca pe o rivală foarte puternică și 
râvnește la succesul ei. 


Obiectivizarea: Ellen încearcă să-și scoată cuțitul din rană, ad- 
miţând că sabotorii nu știu să acționeze altfel decât privându-i pe 
ceilalți de ceva ce le aparține de drept. Aceștia nu se cred în stare 
să realizeze ceva cu adevărat, doar bazându-se pe meritele lor per- 
sonale. Ca un sabotor ce e, Don este hămesit după putere, influ- 
ență, recunoaștere. Ellen își dă seama că nu e decât una dintre 
multiplele ținte umane ale lui Don. 

Confruntarea: Ajungând la anumite concluzii despre modul în 
care operează colegul ei, Ellen devine apoi pregătită să-i dejoace 
planurile. Sabotorii trebuie înfruntaţi pe față. Chiar dacă arareori 
vor recunoaște că au greșit, tot trebuie să te confrunți cu ei. Numai 
dacă le demaști trădarea îi oprești să te saboteze în continuare. 

Eliberarea fizică: Pentru a-și recâștiga echilibrul și a scăpa de 
veninul sabotorului, Ellen se apucă să facă exerciţii fizice — o 
plimbare în pas alert în fiecare dimineaţă, ca să elimine furia acu- 
mulată și dezamăgirea resimțită de pe urma acestei relații. 

Eliberarea mentală: Ellen își spune că pericolul resimțit nu e 
doar în imaginaţia ei. Este cât se poate de real. Când Don o laudă 
sau încearcă să o facă să se încreadă în el, Ellen își reamintește să 
nu se lase dusă de val. 

Eliberarea verbală: Ellen o abordează pe doamna Sutherland 
și, fără ca nimeni altcineva să audă, îi spune următoarele: „Mă în- 
grijorează faptul că nu cunoașteți întreaga situaţie din departa- 
mentul nostru. În viitor, v-aș ruga să mă anunţaţi când mai stabi- 
liti întâlniri cu Don astfel încât să putem să ne dăm cu toții 
concursul pentru a ne îmbunătăți performanțele“. 

Eliberarea printr-un instrument de lucru în afaceri: De ase- 
menea, Ellen programează o întâlnire în particular cu Don, în ca- 
drul căreia îi aduce acestuia la cunoștință că va fi de față la toate 
întâlnirile lui cu doamna Sutherland, până ce va fi sigură că nu îi 
construiește o imagine falsă. În continuare, ca instrument de lu- 
cru în afaceri, pune totul la dosar — ține o evidenţă a drumurilor 
pe care le face și a acţiunilor întreprinse pe parcursul fiecărei zile 
de lucru. Această evidență include toate sarcinile îndeplinite și 

toate rezultatele obținute, așa încât nimic să nu poată fi pus la în- 
doială. Apoi Ellen lasă un raport săptămânal pe biroul doamnei 
Sutherland, un rezumat al activităților și realizărilor ei. 


DEMISTIFICATORUL 


Revenim la Greg, designer de ambalaje pentru o companie impor- 
tantă de jucării. Acesta se ascunde de criticile usturătoare ale șe- 
fei lui hipercritice, Lynnette. 

Detectarea: Greg depistează că Lynnette este un demistifica- 
tor, un foarte talentat distrugător de piedestaluri. În acest mo- 
ment, el crede că e prins în stadiul șase al ciclului atracției fatale. 
A dezvoltat reacţii alergice față de șefa lui și față de slujbă. Greg 
doarme prost. Pierde în greutate. Simte o presiune continuă în 
umeri și spate. Dacă aude vocea lui Lynnette, încep să-l furnice 
braţele. 

Detașarea: Greg începe să digere încetul cu încetul ce presu- 
pune să lucrezi pentru un demistificator. Își dă seama că Lynnet- 
te urcă în mod constant oamenii pe câte un piedestal, deoarece îi 
place să creadă că altcineva deține răspunsurile la problemele ei. 
El începe să înțeleagă faptul că, în sinea ei, aceasta se simte nesi- 
gură și neajutorată. Nu poate avea încredere în propria ei judeca- 
tă. Din moment ce Lynnette nu ajunge la convingeri ferme, nu 
poate să ofere nimănui un feeback consistent și susținut. 

Obiectivizarea: Greg își propune să nu pună la inimă critici- 
le lui Lynnette. Își reamintește că ceea ce trăiește nu-i decât sen- 
timentul ei de nesiguranţă, proiectat asupra lui. Pe măsură ce o 
urmărește pe Lynnette când interacționează cu alți angajaţi, ob- 
servă că niciunul dintre cei pe care îi urcă Lynnette pe soclu nu ră- 
mâne acolo pentru totdeauna. Ea construiește și distruge mituri 
în mod obișnuit. 


Confruntarea: Greg descoperă că cel mai important, atunci 
când te confrunți cu un demistificator, este să te eliberezi de ob- 
servaţiile sale umilitoare. Dacă intenționează să lucreze în conti- 
nuare pentru Lynnette, trebuie să găsească modalități prin care 
să-și pună în valoare calitățile și să nu lase comentariile ei critice 
să-l abată din drumul său. Poate realiza acest lucru dacă își pune 
la dosar realizările, aducându-i-le apoi șefei sale în atenție. 

Eliberarea fizică: În noaptea de dinaintea întâlnirii progra- 
mate cu Lynnette, Greg are grijă să se odihnească bine. Diminea- 
ţa, face câteva exerciții fizice ușoare (întinderi, ridicări și cobo- 
râri de trunchi) și meditează pentru scurt timp (cinci sau zece 
minute), astfel încât să se simtă sigur pe el. 

Eliberarea mentală: Pe măsură ce se îndreaptă spre sala de 
conferințe, unde Lynnette urmează să-i critice conceptele de de- 
sign pentru ambalaje, Greg își reîntărește convingerea: „Oricare 
ar fi comentariile lui Lynnette, sunt convins că aceste schițe sunt 
bune“. Își poate spune asta, deoarece a apelat deja la doi colegi, 
în a căror părere are încredere și care-i acordă feedback construc- 
tiv în munca sa. 

Eliberarea verbală: În loc să aștepte feedbackul negativ al lui 
Lynnette, Greg începe întâlnirea cu următoarea propoziţie: 
„Mi-am permis să mă consult cu doi experţi în ambalaje, în legă- 
tură cu aceste idei și chiar le-au plăcut“. Cu aceasta a combătut 
teama încă neexprimată a lui Lynnette, că ambalajele companiei 
nu vor fi la modă sau nu vor atrage din punct de vedere estetic. 

Eliberarea printr-un instrument de lucru în afaceri: Greg 
continuă să-și expună ideile de design unor colegi, specialiști în 
ambalaje și design. Întotdeauna se asigură de un feedback pozitiv, 
înainte de a le aduce în atenţie lui Lynnette. De asemenea, atașea- 
ză la schiţe statistici cu ultimele tendințe din industria ambalaje- 
lor. Continuă să-i demonstreze lui Lynnette că este în pas cu moda. 

În cele din urmă, odată ce o linie de ambalaje intră în produc- 
ție, Greg ține evidenţa impactului acesteia. Apoi aduce informați- 
ile la ședințele cu Lynnette, iar cifrele vorbesc de la sine. 

IRASCIBILUL 


Să zăbovim din nou asupra situației în care se află Peter, proprie- 
tarul benzinăriei, care se simte prins în cursă de Ray, angajatul 
său cel ostil. 

Detectarea: Peter își dă seama de faptul că purtarea lui Ray co- 
respunde tipului irascibil de atracție fatală. El consideră că e 
prins în stadiul trei, repetiţia și recuperarea — continuă să exer- 
seze diverse modalităţi prin care să-l înfrunte pe Ray cu privire la 
întârzierile lui repetate. Își imaginează că-l va admonesta pe Ray, 
cu prima ocazie când se va plânge că are de pus benzină sau că 
trebuie să se ocupe de clienți. Ar vrea să-i poată spune lui Ray: 
„Adaptează-te sau ridică ancora“. 

Analizându-și reacţiile fizice, Peter constată că dimineaţa re- 
simte cel mai mare disconfort. Cât timp îl așteaptă pe Ray să apa- 
ră, se simte cuprins de valuri de anxietate și îl doare gâtul. Cu cât 
trece mai mult timp, iar Ray nu e de găsit nicăieri, începe să-i fiar- 
bă sângele în vine. 

Detașarea: Peter încearcă să accepte că, în ciuda faptului că 
Ray este un mecanic excelent, atitudinea lui lasă enorm de dorit. 
E mereu cu capsa pusă. Peter își dă seama că Ray se comportă în 
orice situaţie ca și cum ar fi o persoană persecutată, mai degrabă 
decât una implicată, responsabilă. Peter devine din ce în ce mai 
sigur că Ray se va simți mereu înșelat sau neînțeles. Nu e nimic 
ce ar putea face sau spune ca să-i schimbe gândirea negativă. 

Obiectivizarea: Când Ray se plânge că e „sub demnitatea lui“ 
sau „umilitor“ să alimenteze cu benzină sau să schimbe uleiul, Pe- 
ter începe să înțeleagă că atitudinea negativă a lui Ray nu îl pri- 
veşte. Dacă Peter îi taie din salariu lui Ray din cauza întârzierilor, 
iar Ray îl numește „capitalist încuiat“, Peter nu trebuie să înghită 
acuzaţia. Peter realizează că propriile lui temeri, de nu fi conside- 
rat „rău“ sau „nedrept“, îl ţin prins în cursa jocului manipulator 


al lui Ray. Consideră că Ray face comentariile denigratoare, de ge- 
nul „Nu-ţi pasă de angajaţii tăi“ sau „Ai nevoie de mine doar ca să 
faci impresie bună“, cu scopul de a-l umili, determinându-l să ac- 
cepte un comportament lipsit de profesionalism. 

Confruntarea: Confruntarea cu Ray începe prin lămurirea ur- 
mătoarelor: Ray nu își face treaba. Dacă Peter intenționează să se 
elibereze din cursa lui Ray, trebuie să ţină seama de ceea ce îi in- 
dică faptele. Trebuie să-i spună clar angajatului său ce așteptări 
are cu privire la comportamentul său. Se impune să conceapă și 
să aplice pedepse pentru situațiile când Ray nu-și face treaba cum 
trebuie. 

Eliberarea fizică: Peter începe să ia măsuri pentru a se elibe- 
ra de energia negativă a lui Ray. Depune efort fizic, alergând de 
trei ori pe săptămână și făcând exerciţii la sală. Dimineaţa, folo- 
sește o tehnică de respiraţie, inspiră, numără până la trei, își ține 
respirația, numără până la trei, expiră, numărând până la șase. 
Repetă această tehnică până când se simte complet relaxat. 

Eliberarea mentală: Dacă Ray întârzie la serviciu, Peter își 
spune că nu e nicio problemă dacă își trage la răspundere anga- 
jatul. Dacă Ray se enervează și își dă demisia pentru că Peter îl 
înfruntă, Peter se va descurca și fără el, iar stația de benzină va 
continua ca și până acum. E pregătit să facă față ostilităţii lui 
Ray. 

Eliberarea verbală: Pentru început, Peter fixează o graniță la 
nivel verbal. Îi spune lui Ray: „E 10:30. Programul tău începe la 9. 
Data viitoare când mai întârzii, voi considera că ţi-ai semnat de- 
misia“. Dacă Ray încearcă să negocieze, Peter îi va spune: „Discu- 
ţia s-a încheiat“. 

Eliberarea printr-un instrument de lucru în afaceri: Două 
cele mai potrivite instrumente de lucru în afaceri, pentru a te des- 
curca cu un irascibil, se referă la aplicarea principiilor și a proce- 
durilor companiei. Fișa postului specifică în mod clar îndatoriri- 
le impuse de postul respectiv. Principiile și procedurile stabilesc 
atitudinile și comportamentele care sunt așteptate de la toți 

angajații companiei. (Pentru mai multe detalii, vezi capitolul al 
şaptelea, „Managementul de sus în jos“.) 

Peter trebuie să consulte fişa postului lui Ray, din momentul 
începerii și continuând cu toate sarcinile presupuse a fi îndepli- 
nite de un lucrător la o benzinărie. Îi dă lui Ray o copie a docu- 
mentului respectiv, întrebându-l dacă e de acord cu postul. Dacă 
Ray spune „da“, Peter ar trebui să-i acorde o perioadă de probă, 
timp în care să-l observe și să-l evalueze (propunem două săptă- 
mâni). În același timp, Peter poate face demersuri pentru a găsi 
un înlocuitor, ca să nu se simtă obligat să-l țină pe el. 


ATENȚIEI i 
AȘTEAPTĂ-TE SĂ FII PUS LA ÎNCERCARE 


Odată ce-ţi modifici comportamentul față de o atracţie fatală, per- 
soana respectivă își va dubla eforturile pentru a readuce relația în 
punctul de plecare. Explozivul își va cere scuze, vampirul te va fla- 
ta, sabotorul va încerca să te vrăjească și te va minți, demistifica- 
torul te va ridica din nou în slăvi (pregătind următoarea cădere), 
iar irascibilul va încerca să te convingă că încalci regulile. Rămâi 
însă pe poziție. Nu lăsa asemenea ispitiri de moment să te ademe- 
nească din nou în plasa atracției fatale. 

Pentru a te eliberara dintr-o atracție fatală e nevoie de price- 
pere și exerciţiu. Cu timpul însă, nu e imposibil. Folosește infor- 
maţiile din acest capitol pentru a identifica asemenea relații difi- 
cile în mediul tău de lucru. Odată ce ești sigur că ai intrat în hora 
unei relații nocive, nu poți ieși decât prin aplicarea unor tehnici 
avansate de eliberare. 


ATRACȚIILE FATALE, PE SCURT 


Explozivul 


Atrage oameni cărora le plac firile dinamice. 

Detectarea: Un asemenea individ manifestă ieșiri bruș- 
te și necontrolate care te lasă mut de uimire. 

Detașarea: Acceptă că acest om suferă de furii nerezol- 
vate în trecut. 

Obiectivizarea: Fii sigur că izbucnirile vor avea loc, in- 
diferent ce ai face tu. 

Confruntarea: Învață să asiști la izbucnirile explozivu- 
lui, fără să te afecteze. Notează-ţi tot ce crezi că ar trebui să 
faci, în urma izbucnirii și ia măsuri concrete. 


Vampirul: 


Atrage oameni cărora le place să-i ajute pe alţii. 

Detectarea: Chiar de la începutul acestei relaţii, acest 
individ îţi dezvăluie un număr impresionant de mare de 
probleme personale. 

Detașarea: Acceptă faptul că ceea ce-și dorește cu ade- 
vărat această persoană e atenţia, iar nu ajutorul tău. 

Obiectivizarea: Fii sigur că problemele acestei persoa- 
ne nu vor dispărea, indiferent ce ai face tu. 

Confruntarea: Încetează să mai încerci să-i rezolvi pro- 
blemele. Cronometrează timpul pe care-l pierzi. Ascultă fără 
să dai sfaturi. 


Sabotorul: 


Atrage oameni care tânjesc să fie lăudați. 
Detectarea: Vezi dacă ai semne că ceilalți ar primi in- 
formații false, denigratoare despre tine. 

Detaşarea: Acceptă că această persoană calcă peste ca- 
davre pentru a-și consolida cariera. 

Obiectivizarea: Fii sigur că această persoană crede că 
nu poate reuși doar prin meritele sale. Ca să avanseze, sa- 
botorul are nevoie să-i defăimeze pe alții. 

Confruntarea: Oprește sabotajul. Găseşte modalități 
pentru a da pe față orice conversaţie ar purta sabotorul pe 
la spatele tău. Ţine evidenţa a toate acestea. 


Demistificatorul 


Atrage oameni cărora le place să fie ridicați în slăvi. 

Detectarea: Oricine face nenumărate complimente la 
începutul unei relații. 

Detașarea: Acceptă că nimic din ceea ce ai face nu-ţi 
poate reda locul pe soclu de la început. 

Obiectivizarea: Fii sigur că stima scăzută de sine e cau- 
za remarcilor defăimătoare, pe care le face la adresa ta. 

Confruntarea: Încetează să mai încerci să-ţi reiei locul 
pe soclu. Fă eforturi pentru a fi aprobat, încurajat și susți- 
nut din alte părți. Du o campanie pozitivă în interesul tău. 


lrascibilul 


Atrage oameni cu simțul dreptăţii, care vor să fie corecți. 

Detectarea: Toţi cei care îţi povestesc în mod repetat 
cum au fost nedreptățiți și/sau înjosiţi de alții. 

Detașarea: Acceptă că nu-i poți schimba acestui om 
gândirea negativă. 

Obiectivizarea: Înţelege că, orice i-ai cere, irascibilul 
te-ar considera nedrept. 

Confruntarea: Ţine cont de fapte. Apelează la fișa pos- 
tului, la principii și proceduri. Fă-i referat cu privire la 
comportamentul său și caută un înlocuitor. 


Capitolul d 


Management de jos 
În sus — 
angajaţii preiau controlul 


Taie-ţi singur lemnele şi-ţi va fi de două ori mai cald. 
- HENRY FORD 


CELE CINCI PRACTICI DE BAZĂ 
ALE MANAGEMENTULUI DE JOS IN SUS 


1. Educă-ţi șeful să se întâlnească cu tine în mod frecvent. 

2. Adu cu tine la fiecare ședință o agendă de lucru bine pusă 
la punct. 

3. Fii la curent cu prioritățile în schimbare ale șefului tău. 

. Anticipează problemele și oferă soluții. 

5. Fii mereu pregătit să faci un raport cu privire la stadiul 
proiectelor tale. 


A 

CELE MAI IMPORTANTE GINCI ASPECTE 
ALE MANAGEMENTULUI DE JOS IN SUS 


1. Fii la serviciu la timp sau chiar mai devreme pentru a în- 
cepe ziua de lucru. 

2. Fii precaut și ține-i la distanță pe cei care îți mănâncă 
timpul. 

3. Creează o ordine a documentelor care să-i permită șefu- 
lui tău să găsească ceva și atunci când nu ești prin 
preajmă. 

4. Păstrează informaţiile confidenţiale într-un loc sigur. 

5. Promite puţin și fă mult. 


Alec lucrează ca programator pentru o firmă de web design, 
aflată în plină ascensiune. În prezent, creează un site pentru un 
important lanţ de magazine de produse alimentare. Trebuie să se 
vadă cu șeful lui, Steve, ca să discute niște erori pe partea de pro- 
ductie. 

La ora 9, luni dimineață, Alec bate la ușa biroului lui Steve. 
„Îmi acorzi un minut?“, îl întreabă. Steve îi face semn să intre, 
dar pare vizibil preocupat de altceva. Într-o mână ţine telefo- 
nul, iar în cealaltă corespondenţa încă nedesfăcută. Cu privirea 
urmărește rapid e-mailurile pe laptop. Alec îl întreabă pe Steve 
dacă îi poate acorda câteva minute pentru a discuta despre si- 
te-ul lanțului de magazine de produse alimentare. „Nu acum“, 
îi răspunde Steve. „Vorbește cu secretara mea și programează 
o întâlnire.“ 

Alec urmează instrucțiunile date de Steve și programează o în- 
tâlnire pentru miercuri după-masă la ora 15. De data aceasta, când 
ajunge la ora programată, află că Steve este prins într-o nouă pre- 
zentare de afaceri. Preocupat că va rămâne în urmă cu producția, 


Alec programează încă o întâlnire cu Steve pentru săptămâna ur- 
mătoare. 

Când, în sfârșit se întâlnesc, Alec îi dă lui Steve un raport pri- 
vind stadiul proiectului, incluzând problemele cu care se confrun- 
tă în crearea site-ului pentru lanțul de magazine de produse ali- 
mentare. Pe la mijlocul raportului, Steve devine vizibil agitat. „De 
ce nu mi-ai spus despre asta săptămâna trecută?“ și se oprește din 
citit. „Tocmai am vorbit cu clientul și așteaptă site-ul gata dintr-o 
zi într-alta!“ 

Alec începe să se apere: „Am încercat să ne întâlnim de două 
ori săptămâna trecută...“, dar Steve își scutură capul și-i face semn 
să iasă din biroul său. „Pleacă. Trebuie să verific pagubele la pro- 
iectul tău.“ 

Alec tocmai a căzut de fraier. Chiar dacă l-a abordat pe șeful 
său mai devreme pentru a discuta proiectul lanțului de magazine 
de produse alimentare, șeful lui este supărat pe el, ca și cum nu ar 
fi respectat termenul final. Alec trebuie să ia o decizie: sau îi spu- 
ne lui Steve că nu știe să asculte și îi întoarce spatele într-un acces 
de înfumurare sau se poate elibera din situația deranjantă, învă- 
țând cum să aplice managementul de jos în sus. 


Adesea întâlnim șefi ca Steve, care aplică un management nu 
tocmai perfect. De fapt, mulți angajaţi îi cataloghează pe cei care 
le supraveghează munca drept „îngrozitori“. Cantitatea enormă 
de frustrare pe care o resimt indivizii care se confruntă cu ma- 
nageri lipsiți de pricepere poate duce la nopţi nedormite, atacuri 
de panică, depresie, dureri de cap, ulcer, certuri cu colegii de 
serviciu, absenteism, muncă în exces și chiar abuz de medica- 
mente. 

Am descoperit că sunt numai două tipuri de management în 
afaceri: managementul de sus în jos și managementul de jos în 
sus. Managementul de sus în jos se referă la managementul cla- 
sic — să-ţi ţii angajaţii sub control. Managementul de jos în sus 
implică să-i controlezi pe cei ce dețin poziții de autoritate, pe 

superiori, în special pe șeful tău. Cu cât șeful tău e mai puţin inte- 
resat de managementul de sus în jos, cu atât devine mai important 
managementul de jos în sus. 

Cât de des ţi-ai ascultat prietenii plângându-se de șefii lor? La 
câte petreceri nu ai asistat în care conversaţia alunecă în mod ine- 
vitabil înspre povești lamentabile despre șefi groaznici? De câte 
ori nu ai auzit din întâmplare cum colegii tăi rememorează întâl- 
nirile frustrante cu superiorii lor netoți? 

Dacă lamentările și mecanismele de apărare, care survin în 
urma faptului că avem manageri slabi, sunt de înțeles, aceștia nu 
fac nimic pentru a îmbunătăți situația de ansamblu. Managemen- 
tul de jos în sus oferă soluţii concrete provocărilor de la birou, 
pentru un șef mai puțin decât perfect. În loc să te concentrezi asu- 
pra defectelor șefului tău, managementul de jos în sus te orien- 
tează înspre cum să îmbunătățești și să reglementezi interacțiu- 
nile pe care le ai cu șeful tău. Îţi conferă instrumentele pentru a 
putea evita divergenţele dintre angajaţi și angajatori. 


DE CE EXISTĂ ATÂT DE MULȚI MANAGERI SLABI? 


Din păcate, mulți dintre cei responsabili de orientarea și dirijarea 
muncii altora nu sunt bine pregătiți pentru a face acest lucru. 
Aceasta se întâmplă deoarece companiile fac promovări din diver- 
se motive — ultimul dintre acestea fiind abilitatea de a coordona 
o echipă. Trei dintre motivele cel mai des întâlnite pentru promo- 
varea unui angajat în rangul de manager sunt: 


1. Pregătirea în domeniu — cei mai valoroși cercetători în dome- 
niul medical pot fi promovați să conducă un laborator de cer- 
cetare. Persoana respectivă știe totul despre bacterii, dar ni- 
mic despre oameni. 


2. Vechimea — cel mai vechi în vânzări la o firmă producătoare 
de blugi poate fi promovat manager de vânzări, pe baza vechi- 
mii, iar nu a competenţei. 

3. Motive politice — un contabil tânăr, care face echipă cu preșe- 
dintele companiei la competiţiile de golf, poate avansa rapid 
pe un post de șef, datorită scorurilor impresionante marcate 
la golf, iar nu pentru calitățile lui de lider. 


Odată ajunși într-o poziţie de conducere, de cele mai multe ori, 
noii manageri sunt pregătiți foarte puţin sau chiar deloc prin 
cursuri speciale, pentru a fi niște buni lideri. Se obișnuiește ca noii 
șefi să fie aruncați în situaţii din care se așteaptă să se dea la fund 
sau să rămână la suprafață. Fără să-și dea seama de faptul că an- 
gajaţii lor au nevoie să fie orientaţi și dirijați, acești indivizi doar 
presupun că ceilalţi ar trebui să gândească și să lucreze exact ca ei. 

Cel mai probabil, șeful tău n-a urmat niciodată cele mai ele- 
mentare cursuri de management, pentru a învăţa tehnicile de 
bază ale comunicării eficiente, cum să-și exprime obiectivele și aş- 
teptările și cum să monitorizeze și să evalueze corect performan- 
tele la serviciu. 

Pe lângă faptul că sunt pregătiți insuficient sau chiar deloc, 
mulți manageri jonglează cu două roluri diferite la serviciu. Con- 
duc un departament și au și o serie suplimentară de atribuţii. De 
exemplu, asistenta-șefă a departamentului de urgenţe a unui spi- 
tal trebuie să le supravegheze pe celelalte asistente de pe etaj, în 
timp ce se ocupă și de pacienţii ei. Editorul-șef al unei reviste cu 
apariţie lunară trebuie să scrie articole proprii, în timp ce supra- 
veghează activitatea celorlalți redactori și editori. 

Dacă este confruntat cu două serii de obligaţii, omul obișnuit 
alege sarcinile mai familiare și mai concrete. Ai mai mari satisfac- 
ţii dacă verifici perfuzia intravenoasă a unui pacient recunoscă- 
tor, decât dacă te confrunţi cu doi angajați țâfnoși. E mai ușor să 
concepi un articol interesant, decât să verifici redactorii apatici 
care se achită cu întârziere de sarcini. 


Îi [] Mă exasperează să lucrez cu tine. Cum să scapi din capcanele emoţionale de la serviciu 
ul 


KATHERINE CROWLEY și KATHI ELSTER 


CE PRESUPUNE MANAGEMENTUL DE JOS ÎN SUS 


Dacă e să ținem cont de aceste condiții — faptul că majoritatea 
promovărilor nu se bazează pe calități manageriale; faptul că, 
odată provmovați, majoritatea managerilor nu primesc niciodată 
pregătirea necesară; faptul că șeful tău ar putea jongla cu două 
sau chiar mai multe roluri la serviciu — atunci e clar că o bună în- 
sușire a tehnicii de a conduce de jos în sus constituie piatra de în- 
cercare pentru stabilirea unei relații armonioase, lipsite de frus- 
trări între angajat și angajator. 

Dar nu vei fi pregătit pentru a dobândi efectiv tehnica de a 
conduce de jos în sus, până nu iei două decizii interioare: 


1. Trebuie să accepţi că șeful tău nu este un manager perfect. 
2. Trebuie să fii dispus să iei măsuri pentru a îmbunătăţi relația. 


SĂ ACCEPȚI CĂ ȘEFUL TĂU NU E PERFECT 


Majoritatea oamenilor cad în cursa propriilor prejudecăţi referi- 
toare la cum ar trebui să se comporte un șef. Ei acționează în vir- 
tutea unui set de credinţe despre cum ar trebui să se poarte cu ei 
un șef bun. Vezi dacă te recunoști în vreuna dintre propoziţiile de 
mai jos: 


Şeful meu ar trebui... 
să fie mai organizat 
să știe cum să distribuie sarcini 
să-mi spună răspicat ce așteptări are cu privire la mine 
să-mi acorde timp și atenţie 
să mă aprecieze mai mult 


să-mi acorde feedback pozitiv 

să mă protejeze de criticile nejustificate 

să-mi acorde încredere cu privire la sarcinile mele 
să nu se arate părtinitor 

să-mi respecte timpul 

să se preocupe de bunăstarea mea 


În teorie, un manager iscusit ar putea împlini aceste așteptări. 
În realitate, majoritatea oamenilor aflați în poziţii de autoritate 
eșuează într-unul sau câteva dintre aceste aspecte. Chiar și pen- 
tru managerii cu experienţă, constituie o provocare să se ridice la 
asemenea standarde. Poţi alege să rămâi în rândurile angajaților 
care preferă să se lamenteze sau poţi depista defectele șefului tău, 
aplicând managementul de jos în sus și făcându-ţi, astfel, viața 
mai ușoară. 


SĂ-ŢI ASUMI RĂSPUNDERE 
PENTRU ÎMBUNĂTĂȚIREA RELAȚIEI 


Mulţi angajaţi așteaptă ca managerii lor să se schimbe. Ţi-ai pu- 
tea dori ca șeful tău hain, nepăsător, care nu te apreciază, să se 
transforme într-o ființă umană mai amabilă, mai blândă, care să 
te aprecieze mai mult. Ai putea refuza să repari relația pentru că 
nu tu ești cel care a stricat-o. Însă astea sunt doar vise! 

Îți putem spune sigur că, dacă nu te implici pentru a schimba 
relaţia dintre tine și șeful tău, vei rămâne captivul unor situații di- 
ficile din punct de vedere emoțional. De asemenea, te asigurăm 
că, dacă îți însușești câteva practici în afaceri, vei reuși să îmbu- 
nătăţești această relație de bază de la serviciu, chiar dacă șeful tău 
nu se schimbă. 


== "i Mă exasperează să lucrez cu tine. Cum să scapi din capcanele emoționale de la serviciu 
KATHERINE CROWLEY și KATHI ELSTER 


CELE CINCI PRACTICI DE BAZĂ 
ALE MANAGEMENTULUI DE JOS IN SUS 


După ce am consiliat mii de angajați cu privire la sute de șefi di- 
ficili, am descoperit cinci practici fundamentale care pot îmbună- 
tăți considerabil raporturile dintre tine și cel care îți supraveghea- 
ză activitatea. Angajaţii care ajung să folosească aceste practici în 
mod obișnuit se simt mai puțin împovărați și exploataţi la servi- 
ciu și sunt capabili să fie mult mai mulțumiți. Nu se mai simt căl- 
cați pe nervi de către șeful lor. 


PRACTICA DE BAZĂ NR. 1- EDUCĂ-ȚI ȘEFUL 
SĂ SE ÎNTÂLNEASCĂ ÎN MOD FRECVENT CU TINE 


Prima dintre practici ar trebui considerată regula de bază a ma- 
nagementului de jos în sus. Dacă vrei într-adevăr să-ţi meargă 
mai bine la serviciu, trebuie să te întâlnești în mod frecvent cu 
persoana care te supraveghează. Ţine legătura cu șeful tău prin 
ședințe regulate, la intervale scurte, stabilind data în funcție de 
programul lui. Aceste întâlniri pot fi scurte ca durată — nu mai 
mult de cincisprezece minute. În felul acesta vei evita ore de frus- 
trare. 

Dacă situația ta nu diferă de-a celor mai mulți dintre oameni, 
șeful tău e mereu pe fugă atunci când ți se adresează — în trecere 
pe lângă biroul tău, repezindu-se spre lift, când își ascultă mesa- 
jele din mesageria vocală, când e pe punctul de a pleca la o ședin- 
tă. Poţi avea numeroase conversații scurte pe parcursul unei zile. 
Cu toate acestea, niciuna dintre aceste scurte intersectări nu îţi 
acordă ţie sau șefului tău răgazul necesar pentru a comunica sau 


planifica efectiv. De obicei, cele discutate în grabă îţi intră pe o 
ureche și îți ies pe cealaltă. Rareori ţi le mai amintești sau le iei în 
serios. Dacă vrei ca șeful tău să-ți acorde atenţie deplină, trebuie 
să-ți programezi întâlnirile cu el. 

O întâlnire scurtă, programată zilnic sau săptămânal, consti- 
tuie un prilej pentru a deschide probleme de interes general, a 
raporta proiectele în desfășurare, a discuta revizuirea obiective- 
lor departamentului, a primi informaţii despre schimbarea 
priorităților, a repera și rezolva probleme în domeniu. Aceste 
întâlniri reprezintă locul unde se definitivează aprobarea achi- 
zițiilor, se comunică decizii, se stabilesc planuri de acţiune și se 
inițiază noi metode de abordare a problemelor deja existente. 

Știm că ai putea avea o aversiune față de ședințe. Probabil că 
încă nu ţi-ai revenit după ultima ședință inutilă la care ai luat par- 
te. Poate că te-ai simţit prins în cursă, stând într-o cameră aglo- 
merată împreună cu ceilalți membri ai departamentului. Vorbito- 
rii turuiau încontinuu, împiedicându-te să aţipești. Îţi propunem 
o experienţă complet diferită faţă de acest remediu împotriva in- 
somniei. 

Şedinţele pe care le avem în vedere vor fi scurte, bine organi- 
zate și la obiect. În urma lor, vei avea un plan de acţiune bine pus 
la punct pentru ziua sau săptămâna următoare. Cum putem fi si- 
guri de asta? Pentru că tu vei deține controlul. Șeful tău îţi va da 
această șansă dacă vii pregătit dinainte. Adu cu tine toate docu- 
mentele care l-ar putea ajuta să ia decizii în cunoștință de cauză. 
Majoritatea managerilor pun preţ pe orice activitate prin care 
economisesc timp și își reduc sarcinile. Această practică va reali- 
za acest lucru pentru amândoi. 

Iniţial, șeful tău ar putea uita de întâlnire sau aceasta s-ar pu- 
tea suprapune peste altceva. Fii perseverent. Găseşte o modalita- 
te de a lua legătura cu el în mod constant. 

MANAGEMENTUL DE JOS ÎN SUS — SCENARIUL NR. 1 


Într-o primă încercare de a conduce de jos în sus, îi ceri șefei să 
vă întâlniți. Aceasta e de acord și stabilește o întâlnire după-masă 
la ora 15. Îţi pregătești notițele și aștepți cu nerăbdare întâlnirea. 
Cu zece minute înainte de ora începerii însă, aceasta sună ca să 
contramandeze — a fost chemată de urgență pe undeva. 

Reacţionezi greșit: Îi spui „Bine“ și te gândești că această per- 
soană nu va fi niciodată disponibilă să se întâlnească cu tine în 
mod frecvent. Îi porți pică pentru faptul că pune mereu alte per- 
soane și situații mai presus de tine. 

Reacţionezi bine: Înţelegi că a-ți educa șefa să vă întâlniți ia 
timp. Perseverezi și îi spui: „Să găsim o altă dată pentru a ne în- 
tâlni. Când vă convine mai mult — dimineaţa devreme sau du- 
pă-masa târziu?“ Perseverezi până ce cădeţi de acord asupra unei 
zile și a unei ore care să vă fie convenabile. 


PRACTICA DE BAZĂ NR. 2 — VINO LA FIECARE ÎNTÂLNIRE 
CU AGENDA DE LUCRU PUSĂ LA PUNCT 


Managementul de jos în sus presupune să participi mai degrabă 
activ decât pasiv în procesul de planificare. Angajaţii activi ajung 
la ședințe, gata să-și informeze superiorii cu privire la proiectele 
în curs, la problemele ivite, la idei noi și la descoperiri de ultimă 
oră. Agenda de lucru a ședinței reprezintă un mijloc concret pen- 
tru a sublinia anumite puncte. 

Urmează aceste instrucțiuni: 


e Caută să vii la ședințe cu agenda de lucru bine pusă la 
punct. Stabileşte ordinea de zi a ședinței în scris și fă două 


copii — una pentru tine și alta pentru șeful tău. Punctează 
fiecare subiect care trebuie discutat. 

Stabileşte ce probleme și ce întrebări au prioritate. 
Aranjează punctele de pe agenda de lucru în funcție de 
prioritatea fiecăruia. Vei reuși să captezi atenția șefului mai 
mult dacă începi cu chestiunile cele mai urgente și termini 
cu cele mai comune, pe măsură ce atenţia lui începe să slă- 
bească. 

Stabilește-ţi tot ceea ce ai de discutat în agenda de lucru. 
Dacă nu mai este timp, veţi ști amândoi ce chestiuni au ră- 
mas nesoluţionate. De asemenea, te va scuti de grija că 
poate ai uitat să menționezi ceva important. 

Adu toate documentele de care e nevoie pentru a fi lua- 
te niște decizii în cunoștință de cauză. Dacă vrei ca șeful 
tău să aprobe o achiziţie, adu catalogul în care apare pro- 
dusul dorit (incluzând prețuri și formulare de comandă). 
Dacă ai nevoie de ajutor pentru a te descurca cu un coleg 
dificil, adu notițe cu privire la acele aspecte ale comporta- 
mentului său pe care le consideri problematice. 

Ia notițe în agendă și pune-le la dosar pentru a putea fi 
consultate în viitor. Evidenţele detaliate reprezintă o sur- 
să importantă de documentare. Acestea înregistrează fap- 
tele și le poţi consulta oricând ai nevoie. Dacă ţii evidența 
cu tot ceea ce faci, îți va ajuta în special dacă cineva te acu- 
ză că nu-ți îndeplinești toate obligaţiile de serviciu. 


Iată un exemplu de agendă de lucru: 


(vicepreședinte, dezvoltare web) 


Data: 23 februarie 2005 
Ora începerii: 9 dimineața 
Participanți: Alec (programator de site-uri), Steve 

Materiale necesare: lista întrebărilor cu referire la: si- 
te-ul lanțului de magazine de produse alimentare (două co- 
pii), raportul cu privire la interfața pentru preluarea tele- 
foanelor, lista cu programe necesare, lista cererilor de 
concediu 


Ordinea de zi: 
1. Site-ul lanțului de magazine de produse alimentare — 
probleme de implementare 
a. Cum să suprapunem mai multe cadre 
b. Mărimea și forma inserțiilor cu reclame 
c. Probleme cu anumite linkuri 
Aducerea la zi a interfeței de preluare a telefoanelor 
Programe noi necesare — categorii și prețuri 
Cereri de concediu ale programatorilor 
Petrecerea de rămas-bun a lui Jesse 


SL > 9 (5 


Data următoarei ședințe: 
Ora începerii: 

De cât timp e nevoie: 
Participanți: 

Subiecte de dicutat: 
Materiale necesare: 


MANAGEMENTULUI DE JOS ÎN SUS — SCENARIUL NR. 2 


Ajungi la întâlnirea programată cu șeful tău și îi înmânezi o co- 
pie a ordinii de zi. El aruncă o privire pe foaie, zâmbește și o 
pune deoparte. Apoi începe să vorbească despre subiectul lui pre- 
ferat — pescuitul la muscă artificială. 


Reacţionezi greșit: Nu spui nimic și te lași în voia lui. În si- 
nea ta, gândești: „Ce reacție tipică. Îmi pregătesc ordinea de zi, 
iar el o ignoră“. Te concentrezi la părul lui din nas, în timp ce 
acesta bâiguie. 

Reacţionezi bine: În mod politicos îi atragi din nou atenţia 
asupra ordinii de zi. Îi spui: „Mi-ar plăcea să mă consult cu dum- 
neavoastră cu privire la chestiunile de pe lista pe care tocmai v-am 
înmânat-o“. Îl îndrumi asupra fiecărui punct, subliniind impor- 
tanța opiniei sale. 


PRACTICA DE BAZĂ NR. 3 — FII LA CURENT 
CU SCHIMBAREA PRIORITĂȚILOR ȘEFULUI TĂU 


Majoritatea managerilor presupun că tu trebuie să cunoști ordi- 
nea priorităților din lista lor, chiar după ce aceasta se modifică. 
Într-o zi de lucru obișnuită, apar evenimente neprevăzute, care 
redefinesc ceea ce este cel mai important. O comandă nu ajunge 
la destinație, un cec cu o sumă consistentă este rătăcit cu restul 
de corespondenţă, un proiect își schimbă orientarea, echipamen- 
tul se strică sau cineva face o greșeală. 

Fii adeptul provocării, primind schimbările neprevăzute cu 
braţele deschise, fii la curent cu schimbarea priorităților. La înce- 
putul fiecărei zile, întreabă-ți șeful: „Ce priorități avem astăzi?“ 
Dacă de dimineaţă nu reușești să intri în legătură cu el, încearcă 
să comunici prin e-mail. Adunaţi-vă forțele tu și șeful tău, astfel 
încât să găsiți împreună o cale simplă, prin care să poți fi la cu- 
rent cu prioritățile sale. 

Dacă intri în legătură cu el la începutul fiecărei zile de lucru, 
nu vei mai ajunge să pierzi timpul cu sarcini care nu sunt priori- 
tare pe ordinea de zi a șefului tău. De asemenea, vei câștiga bile 
albe pentru că ai dat o mână de ajutor când situația a devenit 

dificilă. Chiar dacă nu există urgențe, vei fi perceput de cel care 
te supraveghează drept un bun coechipier care te scoate de la 
ananghie. 

Poți rămâne la curent cu prioritățile în schimbare în mai mul- 
te feluri. 

Încearcă să-i adresezi șefului tău oricare dintre următoarele 
întrebări: 


e Dece aveţi nevoie astăzi? 

e Ce pot face pentru dumneavoastră? 

e Ce altceva mai trebuie făcut? 

e De care problemă aveţi nevoie să mă ocup? 
e Cum vă pot ajuta? 


Îți recomandăm să fii atent în decursul zilei la orice problemă 
urgentă apărută pe neașteptate, care vă solicită pe tine și pe șeful 
tău să o soluționați degrabă. 


MANAGEMENTUL DE JOS ÎN SUS — SCENARIUL NR. 3 


Lucrezi pentru o companie care instalează și repară aparate de 
aer condiţionat. Inaugurarea unui nou centru comercial cade în 
cea mai călduroasă zi a anului. Ajungi la serviciu în dimineața res- 
pectivă, intenționând să trimiți facturi la numeroși clienți. La ora 
10 șeful tău primește un telefon, prin care este informat că unita- 
tea de aer condiționat abia instalată la noul centru comercial toc- 
mai s-a stricat. Este afacerea cea mai importantă a companiei la 
care lucrezi. Îl vezi pe șeful tău cum aleargă înnebunit de colo 
colo încercând să rezolve urgenţa. 

Reacţionezi greșit: Ignori situaţia. Îşi spui: „A intrat în porcă- 
ria asta din cauza lui și trebuie să iasă singur“. Ţii capul plecat și 
continui să lucrezi la facturi. 


Reacționezi bine: Observi faptul că cea mai importantă aface- 
re a șefului tău este în pericol. Te duci la el și-i spui: „Cum pot fi 
de ajutor?“ 


PRACTICA DE BAZĂ NR.4 — ANTICIPEAZĂ PROBLEMELE 
ȘI OFERĂ SOLUȚII 


Nu e nimic mai de preț decât un angajat care identifică de unde 
ar putea apărea probleme și găsește modalități practice pentru a 
le preveni. Adoptând această practică, mai degrabă devii un agent 
detensionant decât un factor de stres. Să spunem că observi un 
huruit neobișnuit venind dinspre unul dintre copiatoarele com- 
paniei. Managementul de jos în sus ar presupune contactarea 
unui specialist competent, care să identifice cauza zgomotului, 
înainte de a se strica de tot copiatorul. 


REGLAREA PROBLEMELOR PREDICTIBILE 


Orice domeniu are propriile categorii de probleme predictibi- 
le. În industria producătoare, de exemplu, utilajele se pot strica, 
iar transporturile pot întârzia. În spitale, nu e ceva neobișnuit ca 
necesarul de produse medicale să fie epuizat ori ca pacienţii să nu 
aibă loc. Şoferii de taxi trebuie să se confrunte mereu cu drumuri 
în construcție și trafic aglomerat. Care sunt problemele predicti- 
bile din domeniul tău? 

Dacă poţi regla problemele curente, atunci ai de ales. Poţi con- 
tinua să te prefaci „luat prin surprindere“, atunci când asemenea 
crize predictibile apar sau poți să le faci față cu calm, conștient că 
acestea țin în mod inevitabil de meseria ta. 

Nu e nevoie să te lași prins în cursa lor. 

Iată câteva măsuri simple pe care le poți lua pentru a preveni 
problemele: 


Asigură-te că ai cerut confirmarea întâlnirilor. Dacă ceri 
şefului tău să-ți confirme ora și locul întâlnirilor, economi- 
siți amândoi ore de tensiune și tergiversări. De câte ori nu 
ai ajuns la o întâlnire și ai descoperit că locul și ora nu mai 
erau valabile? Un simplu apel sau un e-mail de confirmare 
a întâlnirilor importante vă poate schimba viața la serviciu 
amândurora. 

Clarifică aspectele ce țin de logistică. Întotdeauna cere 
precizări cu privire la traseu — chiar dacă presupui că șe- 
ful tău ştie cum să ajungă în locul respectiv. Află cât durea- 
ză ca să ajungă la locul întâlnirii. Dacă va călători cu avio- 
nul, caută detaliile — la cât decolează, cu ce companie de 
zbor, la cât ajunge, ce mijloace de transport are la dispozi- 
ție acolo. Fii sigur că ai reținut numele hotelului sau al 
apartamentului unde va sta șeful tău și numărul de telefon 
la care poate fi găsit. 

Anticipează fiabilitatea echipamentului. De câte ori nu 
ai încercat să printezi un document important, iar impri- 
manta n-a funcționat în acel moment? Anticipează proble- 
mele tehnice, asigurând periodic servicii de mentenanţă 
(întreținere și reparație) pentru aparatura de birou în uz. 
Îţi recomandăm să te familiarizezi cu cei care asigură ser- 
vice-ul echipamentului esențial de la locul de muncă, prin- 
tre care calculatoarele, telefoanele, rețeaua electrică, apa- 
ratele de aer condiționat și sistemele de încălzire. 
Reaprovizionează cu necesarul de materiale, înainte de 
a se termina de tot. În funcţie de serviciul pe care-l ai și de 
domeniul în care activezi, „necesarul de materiale“ poate 
implica orice, de la hârtie la cartușe pentru imprimantă și 
până la cipuri pentru calculator. Îţi recomandăm să-ți faci 
o listă cu echipamentul de birou de care ai nevoie și să o 
reînnoiești zilnic, astfel încât să dispui oricând de mate- 


rialele de bază de care atât tu cât și șeful tău aveţi nevoie 
pentru a vă face bine treaba. 


MANAGEMENTUL DE JOS ÎN SUS — SCENARIUL NR. 4 


Te trezești într-o dimineaţă de luni și îți dai seama că șefa ta 
nu are laptopul la ea. Știi că la 8 dimineaţa are programată o în- 
tâlnire de afaceri la un capăt al orașului, urmată de o prezentare 
de produse la ora 10, în celălalt capăt al orașului. După calculele 
tale, ea nu are timp să revină la birou, să-și ia laptopul și să ajun- 
gă la timp la prezentarea de la ora 10, care i-ar putea aduce un 
contract important. 

Reacţionezi greșit: Îți spui: „Și ce dacă! Mereu uită câte ceva. 
Nu e problema mea“. Închizi alarma de la ceasul deșteptător și te 
întorci pe partea cealalată ca să mai prinzi câteva minute de 
somn. 

Reacționezi bine: Te ridici din pat, te îmbraci și te duci direct 
la birou. Îţi suni șefa pe telefonul mobil și o anunţi că-i aduci lap- 
topul la locul unde va avea loc prezentarea. 


PRACTICA DE BAZĂ NR. 5 — FII GATA ORICÂND SĂ RAPORTEZI ÎN 
CE STADIU TE GĂSEŞTI CU PROIECTELE TALE ÎN FIECARE MOMENT 


În timp ce superiorul tău se ocupă de conducerea unui departa- 
ment și coordonarea unui anumit proiect, responsabilitatea ta 
este să știi foarte precis care este stadiul sarcinilor pe care le ai de 
îndeplinit. Nu poţi ști niciodată când i se va cere șefului tău un ra- 
port al unuia dintre proiectele pe care el ți le-a încredințat. E da- 
toria ta să fii pregătit să-i dai oricând un răspuns. 

E normal ca la serviciu să fii pregătit să raportezi în ce stadiu 
te afli cu lucrul, fără preaviz. De ce cei mai mulți ignoră acest lu- 
cru? Deoarece ei nu înțeleg cât de importante sunt rapoartele asu- 
pra progreselor înregistrate pentru managerii lor. De fapt, mulți 
oameni consideră că a fi nevoiți să dea cont cu privire la activita- 
tea lor reprezintă o insultă și o lipsă de respect. Nimic mai puțin 
adevărat. 

Dacă practici într-adevăr managementul de jos în sus, atunci 
ești convins că a-ţi ţine șeful la curent cu evoluţia fiecărui proiect 
demonstrează că ești competent, ordonat, informat și de ajutor. 
Vă face viața mai ușoară amândurora. Fii mereu pregătit să-i dai 
informații șefului tău cu privire la următoarele: 


e Lace lucrezi în momentul de față 

e Undete situezi în termeni de performanțe realizate 

e  Câtde mult ai progresat în oricare dintre proiectele pe 
termen lung 


MANAGEMENTUL DE JOS ÎN SUS — SCENARIUL NR. 5 


Şefa te delegă să reperezi un colet trimis prin serviciul de curie- 
rat și care trebuia să ajungă a doua zi la sediul companiei din 
Chicago, dar încă nu a sosit. Sistemul on-line de reperare al fir- 
mei de curierat nu funcționează momentan, ceea ce înseamnă că 
trebuie să reperezi locaţia coletului prin telefon. La ora 11, aceas- 
ta scoate capul din sala de conferințe pentru a te întreba unde 
este coletul. 

Reacționezi greșit: Ridici din umeri și spui: „Am sunat la cu- 
rier, dar încă nu m-au sunat înapoi“. Îți spui în gând: „Relaxea- 
ză-te. Nu-i decât un colet“. 

Reacţionezi bine: Spui: „Am vorbit cu cei de la curierat și 
sunt pe cale să-l repereze. Vă voi da un răspuns în scurt timp“. 


Să revenim la Alec și la prima lui încercare de a se întâlni cu 
Steve. E luni dimineaţă și acesta observă faptul că Steve este atent 
în altă parte și indisponibil pentru a discuta la modul serios de- 
spre site-ul lanţului de magazine. În loc să-l aștepte să-și facă 
timp, el începe să practice managementul de jos în sus: 


e Schimbă ordinea priorităţilor. Alec pune punctul pe i: 
„După numărul apelurilor pe care le primiţi și cantitatea de 
corespondenţă pe care o aveţi în mână, se pare că nu e mo- 
mentul cel mai potrivit pentru a avea o discuţie“. Steve este 
de acord: „Chiar îmi doresc să verificăm proiectul tău, dar 
am prea multe pe cap în clipa de față“. 

e Oferă soluţii. Apoi Alec îi oferă lui Steve o alternativă: 
„Poate ne-am putea întâlni azi după-masă la 15“. Steve își 
consultă programările. „De fapt, azi după-masă am progra- 
mat să mă întâlnesc cu directorul executiv al noii noastre 
linii de afaceri.“ Alec insistă: „Bine. Dar mâine cum vi se 
pare? La ce oră v-ar conveni?“ „Se poate dimineaţă la pri- 
ma oră“, răspunde șeful. Alec confirmă și se asigură de fap- 
tul că Steve își notează și el în agendă. 

e  Pregătește o agendă de lucru. Ultimul lucru pe care Alec 
îl mai face în cadrul procedurii de management de jos în 
sus este să ajungă marți dimineaţă la întâlnirea de la ora 8 
cu două copii după agenda de lucru pe care și-a pregătit-o. 
Înainte de întâlnire îi trimite lui Steve prin poșta electroni- 
că o listă cu probleme de discutat despre aspectul site-ului. 

e  Educă-ți șeful să se întâlnească cu tine. Cu timpul, Alec 
fixează o dată stabilă pentru întâlnirile cu Steve (vineri di- 
mineaţa este convenabil pentru amândoi), în cadrul căro- 
ra pot discuta și verifica toate problemele cu privire la si- 
te-urile în lucru. 

e Fii pregătit să raportezi cu privire la stadiul activităţii 
tale. La începutul fiecărei săptămâni, Alec îi înmânează 
lui Steve un raport care descrie stadiul în care se găsește 

fiecare site. În consecință, Steve se simte mai sigur pe el și 
mai bine informat atunci când vorbeşte cu clienţii. 


CELE MAI IMPORTANTE CINCI ASPECTE 
ALE MANAGEMENTULUI DE JOS IN SUS — 
PRACTICILE AVANSATE 


Odată ce stăpânești cele cinci practici de bază ale managementu- 
lui de jos în sus, poţi trece la un nivel superior, acomodându-te 
cu tehnicile noastre avansate. Le considerăm cele mai importan- 
te cinci abordări, deoarece acestea conferă standardele de exce- 
lență oriunde la locul de muncă. Angajaţii care se deprind cu fo- 
losirea acestora devin cei mai valoroși și mai respectați membri 
ai oricărei echipe de lucru. 

Mai există un motiv pentru care să-ți formezi aceste deprin- 
deri — te vor ajuta să avansezi în carieră. Dacă simți că nu ești re- 
marcat, că ai fost trecut cu vederea la promovare, dacă te simţi ex- 
pus, în cazul unor reduceri de personal sau dacă nu ai referințe 
prea bune, îți sugerăm să adopţi cele cinci practici avansate. 


PRACTICA AVANSATĂ NR. 1 — FII LA SERVICIU LA TIMP SAU 
CHIAR MAI DEVREME PENTRU A ÎNCEPE ZIUA DE LUCRU 


Cei care ajung la timp sau mai devreme pentru a-și începe ziua de 
lucru recunosc toți următorul avantaj: punctualitatea le acordă un 
interval prețios, în care-și pot stabili ordinea priorităților și pla- 
nifica activitatea zinică. Așa cum ne-a mărturisit un angajat, 


„Dacă ajung cu câteva minute mai devreme, țin programul sub 
control, în loc să mă las dus de val“. 

Chiar dacă ajungi și numai cu zece minute înainte de „ora în- 
ceperii“ la birou sau la locul de muncă, vei avea un moment de 
respiro — te poţi relaxa pentru câteva minute, stabilești ce pro- 
bleme se impun atenţiei și cum să-ți canalizezi energia. Dacă ești 
punctual, ai toate șansele să fii văzut ca un om de bază al echipei 
de lucru din care faci parte. Aceasta le dă șefului tău și colegilor 
impresia că ești în stare să-ți gestionezi timpul și, prin urmare, 
capabil să preiei sarcini mai importante. 

Ai putea considera că numai fraierii ajung la timp. Ai însă în 
vedere ce mesaj îi transmit șefului întârzierile tale. Majoritatea 
angajatorilor consideră punctualitatea un semn al profesionalis- 
mului, al respectului, al încrederii și al entuziamului. Întârzieri- 
le repetate transmit mesajul contrar — angajatorul este lipsit de 
profesionalism, lipsit de respect (față de ceilalți), insuficient mo- 
tivat și pe el nu se poate conta. 

Care sunt cauzele cele mai comune ale întârzierii angajaților? 


e Dormitul prea mult; 

e  Aglomeraţia la orele de vârf; 

e Întârzierea autobuzului; 

e Coadă la bufetul preferat; 

e Primirea unui apel neaşteptat dimineața; 

e Călcatul unei ținute pe care vrei neapărat s-o îmbraci; 

e Impresia că ai timp să lași ceva sau să iei ceva de la o per- 
soană ce locuiește în drumul tău spre birou; 

e Îmbolnăvirea copilului. 


Dacă vrei să reușești să-ți dozezi mai bine timpul, învață să-ți 
laşi o marjă de timp. Marjele de timp reprezintă acele câteva minu- 
te în plus pe care oamenii punctuali le alocă firesc unor întârzieri 
care pot apărea, cum ar fi traficul îngreunat, întârzierea auto- 
buzului, pierderea unor lucruri, stricarea echipamentului și mici 

urgențe personale. Marjele de timp îți conferă un spațiu de joc, ast- 
fel încât să nu fii nevoit să alergi efectiv de la un eveniment la altul. 

Iată cum arată marjele de timp: 

Dacă obișnuiești să întârzii douăzeci de minute la serviciu, în- 
cearcă să te culci cu o jumătate de oră mai devreme. Trezește-te 
cu o jumătate de oră mai devreme. Pleacă de acasă cu o jumătate 
de oră mai devreme. Nu te aglomera cu alte activități cum ar fi căl- 
catul, apeluri telefonice sau treburi personale dacă nu îţi rezervi 
timp suplimentar, atât cât ai nevoie pentru a le realiza. 


PRACTICI AVANSATE SCENARIUL NR. 1 


Norman lucrează în schimbul de zi ca dispecer cu o vechime 
de peste cinci ani la un service auto pentru limuzine. De cinci ani 
ajunge la serviciu cu zece-cincisprezece minute după ora oficială 
de începere, 9 dimineaţa. În mod normal, intră într-o cameră 
unde șoferii stau și îl așteaptă, telefonul sună încontinuu, iar șe- 
ful se încruntă, uitându-se la ceas. Obosit să ajungă în fiecare di- 
mineață cu respirația tăiată, Norman decide să facă un experi- 
ment: va ajunge mai devreme de acum încolo. 


Calea greșită: Norman își pune ceasul să sune cu o jumătate 
de oră mai devreme. Când se declanșează alarma, apasă pe buto- 
nul de oprire. „Sunt prea obosit ca să mă scol în dimineața asta. 
Las pe mâine“. 

Calea dreaptă: Norman își pune ceasul să sune cu o jumătate 
de oră mai devreme. Când se declanșează alarma, se târăște jos 
din pat. „Măcar să încerc“, își spune. După programul matinal 
obișnuit, pleacă de acasă până-n 8 (cu douăzeci de minute mai de- 
vreme decât de obicei). Când ajunge la serviciu, nu-i vine să 
creadă ce atmosferă plăcută găsește. Faptul că a ajuns mai devre- 
me îi dă răgaz să-și bea cafeaua, să-și verifice mesajele și să-și facă 

ordine pe birou înainte ca ziua obișnuită de lucru de la dispece- 
rat să bată la ușă. Cel mai important, Norman observă cu satisfac- 
ție expresia mirată de pe chipul șefului său atunci când spune 
„Bună dimineaţa“ la 8:45. 


PRACTICA AVANSATĂ NR. 2 — FĂ PE GARDIANUL ȘI ȚINEI-I LA 
DISTANȚĂ DE ȘEFUL TĂU PE CEI CARE ÎI MĂNÂNCĂ TIMPUL 


Dacă ai grijă de timpul șefului tău, e serviciul cel mai de preț pe 
care i-l poți face. În orice mediu de lucru există indivizi care sunt 
considerați mâncători de timp. Acești oameni pur și simplu iro- 
sesc timpul tuturor celorlalți. Mâncătorii de timp au tendința de 
a nu conștientiza faptul că ai și alte obligații decât cea de a-i as- 
culta sau de a discuta cu ei. 

Probabil că știi deja cine sunt mâncătorii de timp, cei care iro- 
sesc tot timpul șefului tău. Sunt cei care sună prea des sau cer să 
li se acorde prea multă atenţie. Sunt clienţii ale căror solicitări ne- 
întrerupte îl fac să se vaite pe șeful tău. Sunt colegii care fac din- 
tr-o întrebare de un minut o discuţie de douăzeci de minute. Ai da- 
toria să-i recunoști pe acești mâncători de timp și să-i ţii la 
distanță. 

Una dintre modalitățile prin care poţi scăpa de mâncătorii de 
timp este să-i faci să-și schimbe direcția înspre alte departamen- 
te, unde pot primi atenţia cuvenită. De exemplu, un agent de vân- 
zări de copiatoare poate fi redirecționat înspre secretariat, pen- 
tru a primi aprobarea că poate să intre. Prietenul unui prieten 
care caută de lucru poate fi recomandat departamentului de re- 
surse umane pentru un prim interviu. Clientul dornic să i se acor- 
de atenţie, care adresează nenumărate întrebări, îți poate lăsa 
chiar ție un mesaj detaliat, prolix, la care tu (și nu șeful tău) să-i 
poţi răspunde. 

Să faci pe gardianul nu înseamnă că trebuie să te porți gro- 
solan sau nepoliticos. Dimpotrivă, paznicii iscusiți se poartă 
cu diplomaţie la birou. Te poți uita peste produsele unui agent 
de vânzări, te consulți cu șeful ca să vezi dacă este interesat și 
ori îi fixezi o întâlnire, ori îl trimiti în mod politicos la plim- 
bare. În calitate de paznic, economisești din timpul șefului 
tău — lăsându-i să treacă doar pe cei cu care merită să-și iro- 
sească timpul. 


PRACTICI AVANSATE — SCENARIUL NR. 2 


Diane lucrează ca asistent judiciar pentru Rachel Alimony, un 
avocat renumit pe Coasta de Vest a Statelor Unite, specializat în 
divorțuri. Un client extrem de agitat sună pentru a treia oară în 
aceeași zi. Diane își dă seama din tonul vocii lui că are nevoie să 
se descarce pe cineva. De asemenea, e convinsă că șefa ei a rămas 
fără vlagă, în urma unor interacțiuni furtunoase avute mai înain- 
te cu această persoană. 


Calea greșită: Se gândește: „Rachel e cea care face bani fru- 
moși. Să se descurce ea cu acest individ isteric“. Și îi face legă- 
tura. 

Calea dreaptă: Diane spune: „Rachel este ocupată, vă pot aju- 
ta eu?“ Atunci clientul începe să-și exprime nemulțumirea. Diane 
îl ascultă și ia notițe cu atenţie. Promite că-i va transmite infor- 
maţiile lui Rachel. 


PRACTICA AVANSATĂ NR. 3 — CREEAZĂ O ORDINE ÎN DOCUMENTE 
CARE SĂ-I PERMITĂ ȘEFULUI TĂU SĂ GĂSEASCĂ CEVA ȘI ATUNCI 
CÂND NU EȘTI PRIN PREAJMĂ 


Prea adesea avem de-a face cu angajaţi ale căror metode de aran- 
jare a dosarelor sau fișierelor, de găsire a proiectelor, de înregis- 
trare a contactelor și de organizare a informației sunt astfel con- 
cepute încât numai ei pot accesa informaţia respectivă. Nu-ţi 
sugerăm să-ți faci o ocupaţie din a ordona date, ci îți sugerăm să 
folosești un sistem de ordonare a datelor pe care șeful tău să-l 
poată urmări. 

Cei care folosesc tehnicile avansate de management de jos în 
sus înțeleg faptul că merită să dedice timp conceperii unor siste- 
me care să le permită celor care îi dirijează să aibă acces în mod 
imediat la datele lor. De fapt, dacă creezi asemenea sisteme pe 
care ceilalți să le poată folosi și înțelege, îţi faci viața mai ușoară. 
Dacă te îmbolnăvești sau ești plecat de la birou, de exemplu, șe- 
ful și colegii tăi vor putea să găsească imediat documentele cru- 
ciale de care au nevoie. 

Dacă nu faci în așa fel încât șeful tău să aibă acces la documen- 
tele importante (fie că e premeditat sau doar din greșeală), poți 
cauza nenumărate probleme. Managerul tău ar putea sta ore în- 
tregi ca să facă a doua oară ceva ce tu ai lucrat deja ori el ar putea 
sfârși răscolindu-ți prin dosare sau căutându-ți prin computer, în- 
cercând să dea de ceva. În cel mai rău caz imaginabil, vina cade 
pe capul tău atunci când șeful tău trebuie să dea explicaţii de ce 
nu deține o informație importantă. Fie în format fizic sau în sis- 
tem electronic, modul de ordonare a datelor ar trebui să-i permi- 
tă șefului tău să localizeze orice nume, resursă sau document 
atunci când intenționează acest lucru. 


Il Mă exasperează să lucrez cu tine. Cum să scapi din capcanele emoționale de la serviciu 
| 


KATHERINE CROWLEY și KATHI ELSTER 


PRACTICI AVANSATE — SCENARIUL NR. 3 


David e director de vânzări pe regiunea nord-vestică din SUA a 
unei companii producătoare de felicitări. Acesta se află în Colo- 
rado, într-o călătorie de afaceri, unde îl prinde cea mai mare 
furtună de zăpadă a iernii. Aeroporturile și șoselele sunt închi- 
se. Nu se poate întoarce la biroul lui din sudul Floridei unde e 
cald și bine. Șefa lui, Claudia, este vicepreședintă de vânzări pe 
țară. A doua zi, aceasta a programat cu Wal-Mart o prezentare 
de proporţii. Ea are nevoie de prezentarea în Power-Point a lui 
David. 


Calea greșită: În noaptea de dinaintea plecării lui David în- 
spre Colorado, acesta termină prezentarea de produse și sal- 
vează unica versiune finalizată pe laptopul său. După ce rămâ- 
ne prins în Colorado, Claudia îl sună încercând să găsească o 
copie de rezervă a prezentării în Power Point. David e nevoit 
să-i spună: „Îmi pare rău, nu există nicio copie de rezervă“. 
Apoi se grăbește să trimită prin poșta electronică singura co- 
pie finalizată pe care o are cu el în Colorado. Șefa lui nu e prea 
încântată. 

Calea dreaptă: În noaptea de dinaintea plecării spre Colo- 
rado, David acordă o clipă copierii prezentării de produse în 
fişierul comun de pe server. Îi lasă Claudiei un bilet, în care 
îi explică unde a stocat-o. Când David rămâne blocat, Claudia 
se simte ușurată să găsească prezentarea împreună cu biletul. 


PRACTICA AVANSATĂ NR. 4 — PĂSTREAZĂ 
INFORMAȚIILE CONFIDENȚIALE LA LOC SIGUR 


Această obișnuinţă îi deosebește pe angajații demni de încredere 
de limbuţii de la birou. Poţi fi tentat să dezvălui informaţii despre 
salarii, măriri, problemele personale ale altcuiva sau schimbări 
ale regulilor companiei. Dar trebuie să reziști acestor tentaţii de 
a divulga informații confidenţiale, dacă vrei să fii considerat 
demn de a-ţi fi încredințate informaţii prețioase. Aspiră să fii an- 
gajatul căruia i se poate încredința un secret, fără a-l divulga. 

Păstrarea confidențialității presupune să nu dezvălui nimănui 
din afară evenimente la care ai asistat în biroul șefului tău. Eşti 
conștient că, dacă superiorul tău îţi încredințează un secret cu 
privire la situaţia în care se află alt angajat — fie că e vorba de o 
veste bună, cum ar fi o promovare, fie că e vorba de o veste proas- 
tă, cum ar fi o reducere de personal — tu ai obligația să păstrezi 
tăcerea, nu să împrăștii zvonul. Pune-ţi lacăt la gură! 

Poate fi dificil să păstrezi tăcerea, mai ales dacă ai colegi isco- 
ditori la serviciu, care presimt că se pregătește ceva. Aceștia ar pu- 
tea încerca să te tragă de limbă. Nu e ușor să te abţii de la a vorbi 
despre ceilalți, mai ales dacă e vorba despre lucruri scandaloase, 
cum ar fi abuzul de substanţe, escapade extraconjugale sau extor- 
care. Dar capacitatea de a păstra secretul cu privire la informați- 
ile confidenţiale îţi va atrage faima de om de încredere și care nu 
poate fi cumpărat. 


PRACTICI AVANSATE — SCENARIUL NR. 4 


Ebony este vicepreședinte executiv la o firmă de tricotaje extrem 
de apreciată. Compania trece printr-o perioadă mai dificilă și 
șeful lui Ebony, Dean, a decis să facă reduceri de personal. La 

sfârşitul lunii, va fi nevoit să disponibilizeze o treime din numă- 
rul angajaților. Ebony cunoaște situația. De asemenea, îi știe și 
pe cei care urmează să rămână fără serviciu. Ea trebuie să păs- 
treze această informație confidențială în următoarele două săp- 
tămâni. 


Calea greșită: Resimțind veștile proaste ca pe o povară, Ebo- 
ny i le încredințează unui membru al personalului, pe care îl con- 
sideră demn de încredere. În câteva ore, vestea se împrăștie peste 
tot. Angajaţii vizați izbucnesc în plâns. Unii membri ai persona- 
lului merg direct la Dean ca să-și exprime tulburarea. Dean este 
luat prin surprindere și nu e pregătit să le facă față. 

Calea dreaptă: Ebony păstrează secretul asupra știrii proaste 
și îl ajută pe Dean să pună la punct planul de a-i face pe angajaţi 
să suporte mai ușor disponibilizările prin acordarea unor bonifi- 
caţii la plecare. Când Dean anunță hotărârea, două săptămâni mai 
târziu la o ședință de grup, e capabil să amortizeze șocul, împăr- 
tășindu-le planul de a-i reangaja pe toți de îndată ce afacerea se 
repune pe picioare. 


CÂND TREBUIE DEZVĂLUITE INFORMAȚIILE CONFIDENȚIALE 


Avem convingerea că, dacă ai acces la informaţii confidenția- 
le, cum ar fi comportamentul imoral sau activitățile secrete care 
ar putea aduce prejudicii unora sau întregii companii, le vei adu- 
ce la cunoștință cuiva care poate lua măsuri, în loc să le trans- 
formi în bârfe inutile. 


PRACTICA AVANSATĂ NR. 5 — PROMITE PUȚIN ȘI FĂ MULT 


Dacă îţi creezi această obișnuinţă, vei avea o reputaţie de angajat 
model în orice împrejurare. De ce? Pentru că, din păcate, cei mai 
mulți oameni tind să procedeze exact invers — promit mult și fac 
puţin. Din experiența noastră, majoritatea oamenilor de-abia își 
respectă obligaţiile de serviciu, deoarece rămân în urmă din cau- 
za unor evenimente neprevăzute și a unor obstacole în calea rea- 
lizării obiectivelor pe care și le-au propus. 

În unele situaţii, poţi deţine doar în mică măsură controlul 
asupra termenelor finale pe care le ai de realizat. Adesea, însă, 
din incapacitatea de a include întârzierile și de a anticipa obsta- 
colele, tu și șeful tău ajungeţi să vă creați imagini nerealiste cu 
privire la finalizarea unei sarcini. Acest tip de „optimism tempo- 
ral“ duce la apariția unor sentimente negative între tine și cei care 
depind de performanţele tale. 

Îți sugerăm ca, data viitoare când trebuie să stabilești de cât 
timp ai nevoie pentru a îndeplini o anumită sarcină, să iei în cal- 
cul numărul de ore de care crezi că ai nevoie pentru a o realiza și 
să-l dublezi. Dacă apare o problemă, nu te afectează. Dacă totul 
decurge conform planului, termini chiar mai devreme. De exem- 
plu, dacă cineva te abordează pentru a-ți da o sarcină și-ţi spune: 
„Am mare nevoie să faci asta până marți“, îi spui: „Sunt sigur că 
până miercuri voi reuși“. Apoi, dacă reușești mai devreme, cei 
care ţi-au încredințat sarcina vor fi surprinși în mod plăcut. 


PRACTICI AVANSATE — SCENARIUL NR. 5 


Frank este designer grafic la departamentul artistic al unei 
companii de publicitate recunoscute. I se încredințează grafica la 

o carte importantă de istoria artei. Frank știe că șefa lui, Sheila, 
și-ar dori ca el să finalizeze acest proiect în șase săptămâni. 
Frank estimează că ar putea termina grafica la cartea de istoria 
artei până la termenul final, dacă reușește să-și finalizeze celelal- 
te proiecte. 


Calea greșită: De îndată ce începe să lucreze la cartea de isto- 
ria artei, descoperă că îi ia mai mult timp decât anticipase. Stă 
peste program, dar tot întârzie două săptămâni cu predarea pro- 
dusului final. Şefa lui nu e mulțumită. 

Calea dreaptă: Dându-și seama că o carte de istoria artei poa- 
te necesita multă muncă, Frank o convinge pe Sheila să-i mai 
acorde o marjă de timp de patru săptămâni faţă de termenul final 
stabilit iniţial. Promite să predea proiectul mai devreme dacă 
acest lucru va fi posibil. Frank reușește să finalizeze proiectul cu 
două săptămâni mai devreme și toată lumea iese bine. 


MANAGEMENTUL DE JOS ÎN SUS — PE SCURT 


Simptom: Te enervează lipsa de comunicare dintre tine 
și șeful tău. 

Tratament: Educă-ți șeful să se întâlnească în mod frec- 
vent cu tine. 


Simptom: Te simți nedreptăţit și ignorat pentru că ni- 
meni nu ia în seamă ce te frământă. 

Tratament: Vino la fiecare ședință cu o agendă de lucru 
bine pusă la punct. 


Simptom: Nu mai tolerezi să nu ai control asupra pro- 
gramului tău zilnic. Vrei să fii în stare să anticipezi lucrurile. 


Tratament: Fii la curent cu schimbarea ordinii priori- 
tăților șefului tău. Poate că nu vei putea anticipa toate eve- 
nimentele unei zile, dar vei simți mai mult că deţii con- 
trolul. 


Simptom: Percepi întrebările cu privire la stadiul mun- 
cii tale ca pe un interogatoriu nedrept. 

Tratament: Fii mereu pregătit să faci un raport cu pri- 
vire la stadiul proiectelor tale. 


LISTA CELOR CINCI PRACTICI CARE ÎȚI CONSOLIDEAZĂ CARIERA 


Fii la serviciu la timp sau chiar mai devreme pentru 
a începe ziua de lucru — îţi vei câștiga reputaţia de per- 
soană de încredere în orice echipă de lucru din care faci 
parte. 

Fă pe gardianul și ţine-i pe mâncătorii de timp de- 
parte de șeful tău — vei acumula bile albe dacă te descurci 
cu oamenii dificili și în situaţii dificile. 

Creează o ordine a documentelor care să-i permită 
șefului tău să găsească ceva și atunci când nu ești prin 
preajmă — vei fi văzut ca o persoană ordonată, capabilă să 
împuternicească pe alții să facă ceva. 

Păstrează informaţiile confidenţiale la loc sigur — 
vei fi recunoscut drept o persoană demnă de încredere și 
discretă. 

Promite puţin și fă mult — vei fi considerat o achiziție 
bună pentru orice companie. 


Capitolul 

Sefi dificili şi 
exagerali — 

cum să-ți păstrezi 
calmul 


Acum că aţi învățat tehnica de management de jos în sus, să ză- 
bovim asupra acelor situaţii aparte care arată că șeful tău tră- 
iește chiar în lumea lui. Acest capitol se ocupă de modul cum să 
te descurci cu acei superiori al căror comportament și tip de 
personalitate îl pun pe orice angajat în faţa unor situaţii difici- 
le inedite. 


e Te simţi în mod frecvent manipulat de șeful tău? 

e Tise întâmplă să nu poți dormi noaptea pentru că te gân- 
dești la relația cu el? 

e Îți îneci amarul în supradoze de alcool, mâncare sau droguri? 

e Ai o stimă de sine scăzută de când ai început să lucrezi 
pentru această persoană? 

e Ai început să nu mai ai încredere în tine și în capacitățile 
tale? 

e Te îndoiești uneori de sănătatea ta mentală? 


ŞEFII DIFICILI 


Din nevoia de claritate a demersului, vom face o distincție între 
două tipuri de șefi care îți pot pune la grea încercare echilibrul 
emoțional — cei dificili și cei exagerați. Șefii dificili sunt acei in- 
divizi care adoptă un arsenal de reguli diferit de cel al șefilor 
„normali“. Asemenea indivizi nu sunt răi din fire. Ci doar întru 
câtva limitați din punct de vedere emoțional și psihologic. Orice 
șef dificil acționează condus de o credinţă ori de o teamă funda- 
mentală: 


e  Evitantul — De teama unei confruntări, un asemenea ma- 
nager evită orice situație care ar putea stârni o reacție ne- 
gativă din partea celorlalți. 

e  Acuzatorul — De teamă să nu fie pus în situaţia de a i se 
aduce la cunoștință adevăruri neplăcute, acest lider dă de 
pământ cu cei care îi dau vești proaste. 

e  Intangibilul — O marionetă agreabilă, această persoană se 
teme să nu-i fie demascată incompetenţa. 

e  Ipocritul — Pus pe făcut afaceri fără scrupule, această per- 
soană fermecătoare crede că poate avansa doar dacă încal- 
că regulile. 


ŞEFII EXAGERAȚI 


Dincolo de eticheta de „dificil“, mai există un tip de superiori in- 
comozi. Acești indivizi manifestă un comportament extrem, prin 
care cei aflați sub conducerea lor sunt puși în situaţii fără ieșire. 
Cu excepţia unor situaţii extrem de rare, orice colaborare cu un 

asemenea șef este sortită eșecului, deoarece aceștia sunt incapa- 
bili de la natură să empatizeze cu altcineva în afară de ei înșiși și 
tind să-și calce angajaţii în picioare în nenumărate feluri. 


e  Megalomanul — Extrem de motivaţi și neobișnuit de inte- 
ligenţi, acești indivizi cred că trebuie să-i controleze pe toți 
și tot ceea ce se petrece în jurul lor. 

e  Absentul — Fizic absenţi și neimplicați emoţional, acești 
lideri invizibili cred în sinea lor că trebuie să-și trăiască 
viaţa. 

e Imposibilul — Dornici să primească atenţia cuiva, dar im- 
posibil de mulțumit, acești directori plini de pretenţii cred 
că singurul tău rol este să le faci lor servicii. 

e Trişorul — În permanenţă nesiguri, avizi după recunoaș- 
tere profesională, asemenea oameni cred că li se cuvine să 
fure ideile altcuiva și să-și asume meritele. 


Mai întâi, vom descrie semnele, simptomele și tehnicile de eli- 
berare pentru a te putea confrunta cu șefii dificili. Apoi ne vom 
ocupa de modurile prin care îți poți menţine echilibrul psihic, fă- 
când față celui mai dificil tip de superior, șeful exagerat. 


NIVELUL 1: SEFII DIFICILI 


EVITANTUL 


Evitanţii se tem de interacțiunile care le-ar putea genera senzații 
de disconfort, lor sau altei ființe umane. În special, evitanţii sunt 
terifiați că ar putea să se confrunte cu mânia, tristețea, isteria sau 
dezamăgirea cuiva. Emoţiile negative îi înspăimântă efectiv. Din 


acest motiv, aceștia evadează, ocolesc, se dau în lături și se feresc 
de orice situaţie care ar putea să conducă la declanșarea unor 
emoții negative. 

Un șef evitant și-ar putea surprinde angajații comportându-se 
nu tocmai exemplar — ar putea fi prezent când un angajat ţipă la 
altul sau îl terorizează, dar de teama unei confruntări ar putea să 
evite să intervină pentru a rezolva situaţia. În schimb, evitantul 
face ca struțul care își bagă capul în nisip sau, mai bine zis, sub 
birou. Deși investit cu autoritatea de a interveni, un asemenea 
manager nu acționează în niciun fel. 

Dacă lucrezi pentru un evitant, un scenariu tipic ar putea arăta 
în felul următor: te adresezi superiorului tău cu o plângere cu pri- 
vire la o persoană sau la o situație. El știe că ai o problemă serioa- 
să. Pe măsură ce descrii situaţia, te susţine dând din cap aprobativ. 
Dacă îl întrebi: „Vă veți ocupa de aceasta?“, evitantul răspunde: 
„Voi vedea despre ce e vorba“ sau: „Mă voi ocupa“. Apoi nu se în- 
tâmplă nimic. În timpul conversaţiei, tipul evaziv chiar crede că el 
se va ocupa de problemele tale. Din păcate, lucrurile se opresc aici. 

Pentru a face față unui evitant, trebuie să ai disponibilitatea să 
preiei tu frâiele. Trebuie să faci tu totul, astfel ca acesta să nu mai 
aibă nimic de făcut. Nu-l poţi aștepta să acționeze. Dacă vii cu o 
soluţie inteligentă la problema voastră, evitantul îţi va fi recunos- 
cător. 


Sarah organizează evenimente pentru un hotel de patru 
stele. Șeful ei, Ted, este directorul general. În prezent, Sa- 
rah e prinsă într-o dispută pentru putere cu Alvin, mana- 
gerul de programe. Ori de câte ori un client cere să se mo- 
difice desfășurătorul unui eveniment, Alvin refuză să 
implementeze modificarea. Se răstește la Sarah: „Nu este 
posibil“. Sarah știe că este posibil; doar că el nu vrea să 
facă modificarea. 

După câteva săptămâni de ciocniri și contraziceri cu 
Alvin, Sarah îi expune lui Ted problema ei. „Slujba mea e 

să organizez evenimente astfel încât clienții noștri să fie 
mulțumiți“, începe Sarah, „dar nu le pot îndeplini dorințe- 
le dacă managerul de programe se opune orice aș începe să 
fac“. Ted ascultă cu atenţie în timp ce aceasta descrie inci- 
dentele care-au avut loc cu Alvin. Nu e pentru prima dată 
când de Alvin se plânge cineva în acest mod. 

Ted o asigură pe Sarah că furia ei este îndreptăţită; Al- 
vin nu ar trebui să se opună cererii unui client care plăteș- 
te. „Nu-ţi fă griji“, o susţine el. „Știu cum trebuie luat Al- 
vin. Mă voi ocupa de aceasta.“ Trec trei luni și nimic nu se 
schimbă. Sarah și Alvin continuă să se certe. Ted s-a dat 
bătut. 

După patru luni în care a așteptat ca Ted să-l admones- 
teze pe Alvin, Sarah își dă seama că irosește un timp pre- 
tios. Începe să se elibereze. 


Eliberarea fizică: După program, Sarah merge să facă un ma- 
saj medical, pentru a scăpa de tensiunea acumulată în ceafă și 
umeri din cauza relaţiei cu Ted, șeful ei evaziv, și a contraziceri- 
lor cu Alvin, colegul ei dificil și dezagreabil. 

Eliberarea mentală: Când ajunge acasă, scoate un carnețel și 
începe să examineze situația în care se află. 


e Ce se petrece de fapt? Lucrez cu o persoană (Alvin) care nu 
suportă schimbările. Iar șeful meu refuză să aibă o confrunta- 
re directă cu el. 

e Care sunt circumstanțele? Treaba mea e să mă ocup de 
clienți și să implementez modificările pe care ei și le doresc. 
Alvin se opune la fiecare modificare pe care i-o expun. Dacă mă 
plâng lui Ted, promite că va rezolva situaţia, dar nu face 
nimic. 

e Care e vina lui Alvin? Alvin face doar cum îl taie capul. 

e Care e vina lui Ted? Ted nu intervine pentru a mă apăra sau 
ajuta. 


e Care e vina mea? Aștept ca Ted să se schimbe. Așteptările 
mele ca el să-l înfrunte pe Alvin nu sunt realiste, deoarece el nu 
înfruntă niciodată pe nimeni. 

e Ce alternative am în ceea ce privește modurile de a reacțio- 
na? Pot continua să aștept ca Ted să intervină sau pot să-mi 
elaborez propriul plan de redresare a situaţiei. 


Eliberarea verbală: Sarah merge la Ted și îi propune următoa- 
rele: „Am găsit o soluţie simplă la problema pe care o avem cu 
Alvin. Trebuie numai să apari în timpul unei întâlniri pe care o 
am cu Alvin“. 

Eliberarea printr-un instrument de lucru în afaceri: Înain- 
te de întâlnire, Sarah creează un formular nou. Prin acest docu- 
ment înregistrează toate modificările cerute de un client și îl so- 
licită pe Ted să semneze că e de acord. Sarah propune ca toţi trei 
să încerce să lucreze, folosind acest formular. Ted se poate con- 
vinge că modificările cerute de client sunt în limita bunului-simț. 
Alvin poate fi convins că orice modificare pe care Sarah îi cere să 
o implementeze a fost deja aprobată de Ted. Toţi cad de acord să 
lucreze cu acest formular. 


ACUZATORUL 


Aceasta este o persoană care evită adevărul și reacționează violent 
dacă cineva îi spune un adevăr, pe care nu e pregătit să-l audă. Nu 
toate veștile pe care i le dai atrag după sine „uciderea mesageru- 
lui“, ci numai veștile proaste cu privire la un subiect care îl fac să 
se simtă ineficient sau incapabil. Majoritatea șefilor trufași se 
simt foarte în largul lor când vine vorba despre anumite subiecte 
și foarte nesiguri când vine vorba de altele. Dintre subiectele cele 
mai întâlnite care i-ar putea face să dorească „împușcarea mesa- 
gerului“ sunt: 


Îi [] Mă exasperează să lucrez cu tine. Cum să scapi din capcanele emoţionale de la serviciu 
ul 


KATHERINE CROWLEY și KATHI ELSTER 


m 


Banii — în special vești despre scăderea veniturilor, creșterea 
cheltuielilor, deficit de lichidităţi, creșterea datoriilor sau lip- 
sa finanțării. 

2. Personalul — raportarea unor probleme de comportament, re- 
duceri de personal, modificări de personal, plângeri din par- 
tea angajaţilor. 

3. Producţia — alerte privind lipsa echipamentelor, întârzieri de 
producţie și livrare. 

4. Vânzări — vești despre scăderea vânzărilor sau modificarea 

pieţei. 


Dacă, în calitate de mesager, îi dai șefului tău vești despre pro- 
bleme care îl depășesc, ești apostrofat. 

Prima etapă, atunci când lucrezi cu un manager care-și pedep- 
sește mesagerii, este amânarea. Acuzatorii amână primirea infor- 
mațiilor incomode cât de mult pot. Până ajungi să te întâlnești în 
cele din urmă cu șeful tău și să-i prezinți faptele, problema se am- 
plifică. Atunci el ia foc, te apostrofează, învinuindu-te că i-ai as- 
cuns informaţii importante. Te retragi, simțindu-te rănit, mânios 
și acuzat pe nedrept. Tu încerci să-ți faci treaba, dar șeful tău re- 
fuză să se comporte cu tine în mod rezonabil. 

Acuzatorii sunt evitanții deghizați. Ei evită veştile despre de- 
ficienţe financiare, probleme de personal sau întârzieri de pro- 
ducție, deoarece nu știu cum să folosească veștile primite. E ca și 
cum i-ai cere unui analfabet să descifreze o hartă. Ca să-și ascun- 
dă complexul de inferioritate, pe care i-l creează neputinţa sa, 
acea persoană ar putea să ţipe la tine instantaneu. 

De îndată ce ai stabilit că șeful tău suferă de sindromul „acu- 
zatorului“, poţi decide cum să abordezi situaţia. Cel mai bun lu- 
cru pe care îl poţi face e să perseverezi în a programa și a te în- 
tâlni în mod constant cu acest individ. 

Obiectivul este acela de a dezamorsa reacțiile de apărare ale 
șefului, oferindu-i informații pe care să le poată digera. Pe lângă 
faptul că îl informezi, îl mai și influențezi. ÎI înveţi pe acuzator 


cum să interpreteze și cum să folosească informaţia pe care i-o 
prezinți într-un mod constructiv. Dar, mai întâi, acest superior cu 
instinct de autoconservare trebuie să renunţe să te mai apostro- 
feze suficient de mult timp cât să poată prelua informaţia. 


Jeff, inspector de audit și control la o companie internaționa- 
lă producătoare de parfumuri, se găsește într-o situație mai deli- 
cată, deoarece trebuie să-i transmită lui Carmen, șefa lui și patroa- 
na companiei, niște vești proaste legate de situația financiară. Au 
trecut săptămâni de când Jeff încearcă să stabilească o întâlnire 
cu Carmen, dar, parcă e un făcut, întâlnirile ajung mereu să fie 
anulate. Prima dată, o problemă de producţie îi confiscă atenția. 
Următoarea dată, un client important sosește în oraș, monopoli- 
zând programul lui Carmen. Apoi, aceasta trebuie să plece mai de- 
vreme pentru a-l lua pe unul dintre copii de la școală. 

Întotdeauna Carmen găsește o justificare plauzibilă pentru a-și 
amâna întâlnirile cu Jeff. Când acesta îi spune: „Trebuie să vorbim 
despre niște chestiuni importante privind latura financiară a afa- 
cerii tale“, Carmen îi răspunde: „Sunt convinsă, dar am numeroa- 
se chestiuni importante de discutat în fiecare zi cu privire la com- 
pania mea“. 

Până ajunge să se întâlnească în sfârșit cu Carmen, Jeff strân- 
ge multă îngrijorare și frustrare. Îi arată un raport financiar care 
dezvăluie că se așteaptă la vremuri sumbre pentru compania ei. 
Vânzările au scăzut, cheltuielile au crescut și au datorii către co- 
mercianţi de peste 250 000 de dolari. 

Unica reacție pe care Carmen o are la aflarea acestei vești este 
să țipe la Jeff. „Cum s-a putut întâmpla așa ceva? De ce nu m-ai 
anunțat mai devreme? Ce ai de gând? Cum vei face să ne scoţi din 
asta?“ Deodată toate oalele se sparg în capul lui Jeff. El o încasea- 
ză pentru criza ei financiară. 


Eliberarea fizică: Jeff pleacă în weekend la cabana de pescuit 
a tatălui său și merge să prindă păstrăvi. Petrecând un timp în 

mijlocul naturii, își limpezește mintea și se eliberează de efecte- 
le resimțite în urma izbucnirii de furie a lui Carmen. 

Eliberarea mentală: În timp ce stă și privește fix la luciul 
apei, Jeff examinează situaţia: 


e Ce se petrece de fapt? M-am străduit timp de mai multe săp- 
tămâni să-i aduc șefei mele la cunoștință starea financiară a 
companiei ei. Când, în sfârșit, a acceptat o întrevedere, a în- 
ceput să ţipe la mine. 

e Care sunt circumstanţele? Afacerea pe care Carmen o condu- 
ce are serioase dificultăţi financiare. Aceasta nu înţelege bilan- 
tul contabil al afacerii ei și se teme de acesta. Îmi pune mie în 
cârcă toate motivele ei de îngrijorare. 

e Care e vina ei? Ținându-mă la distanţă, Carmen evită veștile 
care îi dau motive de îngrijorare. Când, în cele din urmă, îi arăt 
cum stau lucrurile, dă vina pe mine pentru veștile proaste. 

e Care e vina mea? Îi permit lui Carmen să mă dea în lături. O 
las să anuleze întâlnirile. Aș fi putut încerca mai mult să-i 
transmit informaţiile. 

e Ce alternative am? Pot să țin cont de faptul că lui Carmen 
îi este evident teamă să se confrunte cu datele privind starea 
financiară a companiei ei. Discuţiile despre cheltuieli, vân- 
zări, lichidităţi, pierderi și profit o tulbură și o fac să se sim- 
tă depășită de situaţie. Pot să mă angajez să o inițiez în 
acest domeniu. Dacă e dispusă, o pot învăța cum să interpre- 
teze rapoartele financiare și pot să-i dau idei de rezolvare a 
problemelor fiscale. O pot ajuta să nu mai evite informaţiile 
cruciale. 


Eliberarea verbală: Când Jeff se întoarce din weekend, se 
duce la Carmen și îi cere o scurtă întrevedere. Fără ca altcineva să 
poată auzi, îi spune următoarele: „Aș dori să cooperăm pentru a 
îmbunătăți situația financiară a companiei, dar nu pot face asta 
decât dacă ne întâlnim cu regularitate și privim situația în față. 


Promit să îţi dau rapoarte financiare succinte și accesibile. Putem 
să le examinăm împreună. Apoi putem trece la discutarea unor 
metode constructive, prin care să facem compania să devină mai 
profitabilă“. 

Eliberarea printr-un instrument de lucru în afaceri: Jeff în- 
cepe să practice managementul de jos în sus, întâlnindu-se cu 
Carmen săptămânal. Așa cum a promis, aceste întrevederi nu du- 
rează prea mult. La fiecare întâlnire, îi expune rapoarte concise, 
ușor de asimilat. Parcurge fiecare document împreună cu ea, asi- 
gurându-se că aceasta înțelege ce spun cifrele. Odată ce Carmen 
începe să se simtă mai degajată în privința stării financiare a afa- 
cerii ei, Jeff îi poate trimite prin e-mail rapoarte zilnice sau săp- 
tămânale. 


INTANGIBILUL 


Intangibilii sunt acei oameni aflaţi în poziţii de autoritate, care 
au fost promovați pe criterii de vechime, loialitate, relații sau 
nepotism. De cele mai multe ori, ei sunt persoane agreabile, 
care nu fac vâlvă și sunt atenţi să se conformeze regulilor com- 
paniei. Deoarece nu fac niciun fel de probleme, nu există nicio- 
dată vreun motiv să fie concediaţi. Ajung să fie promovați din 
oficiu. 

În cele din urmă, intangibilii ajung să ocupe funcții pentru 
care sunt complet nepotriviți. Nu sunt competenți să-și îndepli- 
nească efectiv propriile atribuţii, ca să nu mai vorbim de a-i coor- 
dona pe cei aflați în subordinea lor. Ca să evite să fie demascaţi, 
intangibilii fac tot posibilul pentru a menţine ordinea și limitele 
existente. 

Dacă lucrezi pentru un asemenea șef, te simți probabil ex- 
trem de frustrat. De teamă să nu se întoarcă roata, intangibilii 
se opun oricărei schimbări. Ideile tale inovatoare de restructu- 

rare a departamentului, creştere a profitului sau de introducere 
a unor metode noi sunt date la o parte. Nu ești îndrumat, orien- 
tat și nici ajutat prea mult. Cu timpul, ajungi să ai resentimente 
față de această persoană deoarece ea dă întreg departamentul 
înapoi. 

Secretul pentru a face față unui intangibil rezidă în a-i acorda 
acestei persoane ceea ce consideri că ea merită cel mai puțin — 
admirația și respectul tău. Să spunem lucrurilor pe nume, aceas- 
tă persoană este șeful tău. El a ajuns în poziția actuală din moti- 
ve care ție îți scapă. Dacă vrei să fii lăsat să-ți faci treaba, e musai 
să nu-l contești, căci e un zeu-tabu. 

Dacă te porți respectuos cu acest individ, dacă afișezi o dorin- 
tă sinceră de a-i face pe plac, superiorul tău, intangibilul, va co- 
opera. Pe de altă parte, dacă tratezi cu dispreț această persoană, 
dacă îi minimalizezi importanța, această persoană îţi va pune pie- 
dici. Pentru că e un membru bine înfipt în companie, intangibi- 
lul câștigă întotdeauna. 


Miles a primit recent postul de decorator de exponate la un 
mare muzeu de istorie. Șeful lui, Phil, conduce departamentul de 
exponate speciale. Miles își ia în primire slujba entuziasmat și 
dornic să-și implementeze ideile originale. Angajat anterior la un 
muzeu mai mic, dispunând de un buget mai modest, Miles se aş- 
teaptă ca noua slujbă să-i ofere ocazia de a crea exponate sofisti- 
cate din punct de vedere tehnic și rafinate din punct de vedere cul- 
tural. 

La început, Phil îl primește pe Miles cu prietenie și-l ajută să 
se acomodeze cu departamentul în care va lucra. Phil îl conduce 
prin muzeu, informându-l cu ce se ocupă fiecare și îi prezintă pe 
ceilalți membri ai departamentului de exponate speciale. Phil pare 
foarte implicat și stăpân pe situaţie. 

Însă, cu timpul, Miles observă că Phil nu prea e de găsit de- 
cât rareori la el în birou. În următoarele șase luni, Miles îi trimi- 
te lui Phil prin poșta electronică noile lui idei, îi lasă articole și 


numeroase propuneri pentru modele de exponate. Phil arareori 
îi răspunde după ce Miles îi trimite câte ceva. Când, în cele din 
urmă, cei doi ajung să se întâlnească, Phil respinge ideile lui 
Miles, spunându-i: „Nu cred că directorul nostru ar fi de acord 
cu așa ceva“. 

Frustrarea lui Miles se accentuează tot mai mult. Angajat să 
realizeze exponate noi pentru muzeu, a devenit o rotiță birocrati- 
că în cadrul proiectelor deja existente. Își dă seama că șefului său 
îi lipsește atât competența, cât și temeritatea de a susţine proiec- 
te noi sau originale. În mod cert, lucrul cu Phil îi sufocă lui Miles 
întreaga sa creativitate. 


Eliberarea fizică: Hotărât să găsească o rezolvare la problema 
lui, Miles iese din casă și face exerciţii de rotire a cercului hula 
hoop împreună cu amicul lui din facultate. Lucrează până trans- 
piră tot, eliminând frustrarea acumulată. 

Eliberarea metală: După exercițiul fizic, devine capabil să 
examineze situaţia. 


e Ce se întâmplă de fapt? Lucrez pentru un individ care se cre- 
de îndreptățit să menţină starea de fapt. 

e Care sunt circumstanţele? Deși este șeful meu, Phil nu are 
prea multă experiență în decorarea exponatelor. Nu este dis- 
pus să încerce nimic nou. Nu acceptă să lase lucrurile să mear- 
gă înainte. Faptul că el funcţionează la nivel redus îmi limitea- 
ză capacitatea creatoare. 

e Care e vina lui? Phil nu pare să-și dorească să evolueze. Se 
simte ameninţat când încerc să-mi promovez ideile. 

e Care e vina mea? Continui să sper că se va schimba sau că 
va fi concediat. Îl percep ca nefolositor și stându-mi în 
drum. 

e Ce alternative am? Dacă privesc situaţia limpede, trebuie să 
admit faptul că Phil nu va pleca nicăieri. Lucrează în cadrul 
departamentului de douăzeci de ani și nu dă semne că ar fi pe 

punctul de a se pensiona. Pot sau să spumeg de ciudă, pentru 
că pe el îl avantajează poziția sa, sau pot să-l tolerez și să în- 
cerc să cooperez cu el. Dacă decid să lucrez cu el, cea mai bună 
strategie ar fi să-l tratez ca pe un intangibil: să fiu respectuos 
și să-i întru în grații. Cu cât îi pun mai puţin la îndoială au- 
toritatea, cu atât mai mult voi putea să mă strecor cu proiec- 
tele mele. 


Eliberarea verbală: Miles merge la Phil și-i spune: „Mi-ar plă- 
cea să luăm într-o zi prânzul și să-mi povestești mai multe despre 
realizările tale“. De asemenea, își face o obișnuinţă din a-l între- 
ba pe Phil cu privire la interesele sale atât de la serviciu, cât și din 
afară. 

Eliberarea printr-un instrument de lucru în afaceri: Du- 
pă ce petrece ceva timp chestionându-l pe Phil, Miles află că șe- 
ful lui și-a dorit dintotdeauna să creeze un exponat cu totul și 
cu totul inedit despre istoria băștinașilor din America în mediul 
lor originar. Miles îi propune să realizeze un asemenea expo- 
nat, subliniindu-și dorința de a împărți cu Phil meritele orică- 
rei lucrări. Miles își dă seama că dacă e dispus să-l pună pe Phil 
într-o lumină favorabilă, acesta îl va ajuta să-și avanseze propri- 
ile proiecte. Când amândoi merg la ședințele departamentului, 
Miles întotdeauna subliniază contribuţia lui Phil în cadrul lu- 
crării. 


IPOCRITUL 


Asemenea oameni sunt cei care obțin contracte, dar calcă în pi- 
cioare principiile de la locul de muncă. Pentru ei regulile sunt 
constrângeri ce stau în calea creativităţii lor. Se pricep să te facă 
să crezi varianta lor, chiar dacă nu e adevărată. Ipocriții sunt 
niște ticăloși șarmanți și mincinoși (TSM); ei sunt cei mai mari 


hedoniști. Tind să se dedea la plăceri concrete, cum ar fi mânca- 
tul, băutul, sexul, jocurile de noroc și aventurile extrem de riscan- 
te. Vor ca toată lumea să se simtă bine în prezența lor. 

Considerând „sentimentul de plăcere“ drept obiectiv ultim, 
ipocriții au un simț al moralității foarte puțin dezvoltat. Sunt ex- 
perți în a-și măgului clienții și colegii prin complimente. Nu au 
scrupule în a-ţi spune doar ceea ce vrei să auzi — fie că e adevă- 
rat, fie că nu, dacă prin aceasta își ating scopurile. Acești indivizi 
sunt cameleonici, își schimbă comportamentul și atitudinea în 
funcţie de situație. 

Dacă lucrezi pentru un TSM, te poți simți deopotrivă sedus și 
enervat. De ce? Pentru că, pe de o parte, șeful nu pierde nicio cli- 
pă ca să-ți reamintească faptul că te prețuiește foarte mult, chiar 
te surprinde prin mici atenţii. Pe de altă parte, el continuă să le 
promită clienţilor și colegilor lucruri pe care tu nu le poţi duce 
la îndeplinire. După ce șeful tău șarmant îi asigură pe clienți că 
un nou produs va fi livrat în mai puțin de 24 de ore, tu te vezi ne- 
voit să-i informezi că produsul nu va putea fi livrat, deoarece nu 
există încă. 

A lucra pentru o asemenea persoană te pune în situația de a 
curăța în mod repetat mizeria făcută de un altul. Parezi apelul 
iritat al unui client sedus, care acum a descoperit că a fost înșe- 
lat. Cauţi scuze când șeful tău încalcă cu nonșalanţă regulile 
companiei. Zi după zi, superiorul tău charismatic îţi va cere 
„numai o singură mică favoare“. Chiar dacă încerci să spui 
„nu“, ticălosul șarmant și mincinos nu va avea urechi să te 
audă. 

Dacă lucrezi pentru un TSM, cel mai important lucru pe care 
îl poţi face e să accepţi faptul că lucrezi pentru un bun negocia- 
tor. Etica acestei persoane nu se va potrivi niciodată cu a ta. Ipo- 
criții sunt ca lupii care-și schimbă părul, dar năravul ba. Dacă in- 
tenționezi să practici managementul de jos în sus, trebuie să fii 
dispus să te folosești de propriile lor arme — să negociezi cu ei, 
cerându-le favoruri. 

Randall lucrează ca director de vânzări la o tipografie mare. 
Un actor desăvârșit, acesta își face propriul program și se condu- 
ce după propriile lui reguli. În majoritatea dimineţilor, Randall 
ajunge la serviciu cu întârziere și mahmur. Aterizează într-un fo- 
toliu și îi cere lui Karen să-i aducă micul dejun de la bufetul de jos. 
După ce-și înghite micul dejun, Randall ridică telefonul și începe 
să formeze un număr. 

Nimeni nu reușește să-l egaleze pe Randall în ceea ce privește 
cantitatea de vânzări prin telefon. Karen îl ascultă cum glumește 
şi flirtează, seducând și lingușind client după client. De asemenea, 
îl aude făcând promisiuni nerealise, ca să poată să „încheie aface- 
rea“, cu fiecare client în parte. 

Într-o zi, Randall îi promite unei companii de telecomunica- 
ţii că cele cincizeci de mii de bucăţi de mape în patru culori, 
pentru corespondenţă, vor fi realizate și livrate în mai puțin de 
trei zile. Promisiunea sa îndrăzneață dă peste cap întreaga acti- 
vitate a tipografiei. Pentru a putea livra comanda lui Randall la 
timp, alte comenzi trebuie amânate. Responsabilitatea de a-i 
suna pe ceilalți clienți pentru a le reduce așteptările cade în sea- 
ma lui Karen. Încă o dată, aceasta trebuie să-și acopere șeful 
care e un TSM. 

Lui Karen îi face plăcere să lucreze pentru Randall, dar s-a să- 
turat să se simtă folosită. Chiar dacă șeful ei se descurcă excelent 
în vânzări, o pune în mod frecvent să curețe mizeria făcută de el. 
De fiecare dată când îi cere un favor, o imploră: „Te rog mult, 
mult. Fă-mi această unică favoare. Nu se va mai repeta“. Aceasta 
este tot o minciună. 

De îndată ce Karen își dă seama cine e cel pentru care lucrea- 
ză, poate începe să se elibereze. 


Eliberarea fizică: Karen merge pe jos de la birou până acasă, 
în pas forțat, și începe să își evalueze opţiunile. 

Eliberarea mentală: Karen inspectează cu atenție situaţia, 
prin următoarele întrebări și răspunsuri: 


e Ce se întâmplă de fapt? Lucrez pentru o persoană care promi- 
te clienților mai mult decât poate face, încheind tranzacții pe 
care eu trebuie să le duc la îndeplinire. 

e Care sunt circumstanţele? Randall ar face orice ca să obțină 
o comandă. Etica după care se conduce el nu seamănă deloc cu 
a mea. Îi încântă pe oameni, spunându-le ceea ce aceștia vor 
să audă. Apoi face presiuni asupra mea să-i fiu complice la ac- 
țiunile lui. 

e Care e vina lui? Randall nu face deosebirea între a minți și a 
face afaceri normal. Nu poate să facă nicio tranzacţie fără să 
distorsioneze adevărul într-o formă sau alta. 

e Care e vina mea? Continui să sper că se va schimba — că va 
înceta să încalce regulile și să-i manipuleze pe ceilalți. Îi înde- 
plinesc ordinele, chiar dacă nu sunt de acord cu ele și fără să-i 
cer nimic în schimb. 

e Ce alternative am? Dacă accept că Randall nu se va schimba 
niciodată, pot începe să joc după regulile lui și să negociez cu el. 


Eliberarea verbală: Data următoare când Randall îi cere lui 
Karen să-i facă o favoare strigătoare la cer, aceasta îi poate spu- 
ne: „Nu mă deranjează să te acopăr, dar am nevoie să-mi iau li- 
ber vineri ca să stau cu copiii“. Sau: „Te voi ajuta să obţii coman- 
da aceasta, dar am nevoie de o mașină pe care să o folosesc cât 
timp a mea este în service“. Randall va găsi modalităţile de a se- 
duce, înșela și minți, pentru a putea obține toate aceste lucruri 
pentru ea. 

Eliberarea printr-un instrument de lucru în afaceri: Pentru 
că ticăloșii șarmanți, dar mincinoși sunt făcuți să încalce reguli- 
le, majoritatea instrumentelor de lucru în afaceri nu le pot modi- 
fica felul în care se comportă. Singura strategie care are efect asu- 
pra lor este aceea de a negocia. 

ŞEFII EXAGERAȚI — ATRACȚIA FATALĂ 
A MANAGEMENTULUI DE JOS IN SUS 


Există un tip de șef cu care e atât de dificil să te descurci, încât te 
sfătuim să te porți cu el ca și cum ar fi vorba despre o atracție fa- 
tală. Ca și în cazul atracției fatale, acești indivizi se pot purta foar- 
te frumos cu tine la începutul relaţiei. Însă imaginea favorabilă de 
la început se deteriorează rapid, transformându-se într-un coș- 
mar cu șefi și angajaţi. 

Îi numim pe acești șefi „exagerați“ deoarece trec de la o ex- 
tremă la alta atât în ceea ce privește comportamentul lor, cât 
și reacțiile pe care le suscită. Aceștia au o personalitate atât de 
dificilă, încât nu te poţi aștepta să ai vreo mulțumire cât timp 
lucrezi pentru ei. Dacă te afli în subordinea unui șef exagerat 
e ca și cum te-ai învârti zilnic într-un carusel emoţional. Pro- 
blema este că nu știi cum să oprești și să te dai jos din acest 
carusel. 

Asemenea „atracțiilor fatale“, șefii exageraţi te pot atrage în 
capcane fără ieșire: continui să încerci să găsești un final fericit 
pentru situația care a debutat promițător. Vrei să fii tu cel care 
schimbă acest om. Vrei ca șeful tău să... 


e aibă încredere în tine; 

e vină la întâlniri; 

e îți respecte pregătirea; 
e îți aprecieze eforturile. 


Ca să poți face efectiv față șefilor exageraţi, trebuie să re- 
vezi sfaturile din capitolul al patrulea, cel despre atracțiile fa- 
tale și să adopţi tehnicile avansate de eliberare. Iată o recapi- 
tulare: 


CELE ŞAPTE STADII ALE UNEI ATRACȚII FATALE DE LA SERVICIU 


1. Atracția. Cealaltă persoană te atage ca un magnet. Simţi 
că nu poți altfel decât să continui relația. 

2. Consumarea. Relaţia îți consumă tot mai mult timp și 
energie. Te gândești fără încetare la această relaţie, atât 
la serviciu, cât şi acasă. 

3. Repetiţia și recuperarea. Petreci mult timp ca să te pre- 
gătești pentru fiecare întâlnire și ca să-ți revii în urma in- 
teracțiunilor cu această persoană. 

4. Obsesia schimbării. Devii obsedat de ideea de a-l face pe 
celălalt să se schimbe. 

5. Arsuri stomacale în urma interacțiunii. Interacțiuni- 
le cu această persoană îţi dau un fel de indigestie emo- 
țională. 

6. Reacţia alergică. Începi să ai reacții fizice în urma con- 
tactului cu cealaltă persoană: dureri de cap, zvâcniri ocu- 
lare, strângerea stomacului, umeri încordaţi, dureri în 
zona cefei, spasme dorsale și așa mai departe. 

7. Încarcerarea. Nu reușești să vezi nicio cale de scăpare și 
nici nu-ți găsești liniștea. Te simți prins în cursa unei si- 
tuaţii fără ieșire. 


ELIBERAREA DE ȘEFII EXTREMI PRESUPUNE URMĂTOARELE PATRU ETAPE 


Detectarea: Identifică faptul că ești prins într-o atracție 
fatală, care îți face rău. 

Detașarea: Acceptă că nu vei reuși să-l schimbi pe celă- 
lalt. 

Obiectivizarea: Învață să priveşti mai obiectiv compor- 
tamentul celuilalt, nu ca și cum ar avea ceva cu tine. 

Confruntarea: Elaborează un plan pentru a te proteja 
și a face față situaţiei. 

NIVELUL 2: ŞEFII EXAGERAȚI 


MEGALOMANUL 


Cel mai adesea poate fi întâlnit acolo unde un singur om a pus ba- 
zele companiei, transformând-o într-o afacere de succes; megalo- 
manul este de obicei inteligent și extrem de motivat. Acești indi- 
vizi întemeiază și conduc în mod frecvent instituţii, având un crez 
bine pus la punct și o viziune puternică. Prietenos și fermecător 
față de cei de care au nevoie, megalomanii îți dau clar de înțeles 
că instituția, compania sau departamentul pe care îl conduc re- 
prezină teritoriul lor. Eul lor exacerbat are nevoie de admirație în 
doze mari și vrea să dețină controlul deplin. 

Megalomanii întruchipează adesea visul american — un băr- 
bat sau o femeie care a ajuns să aibă un anumit statut social prin 
propriile-i forțe. Se poate ca, la început, aceștia să se fi confrun- 
tat cu situaţii familiale dificile sau să fi supraviețuit unor condiții 
grele de viață. Se poate să fi avansat în plan social, muncind din 
greu și folosindu-și inventivitatea. Capacitățile și motivaţia incre- 
dibilă i-au propulsat în cele din urmă în poziţii de autoritate și 
conducere. 

O trăsătură definitorie a unui asemenea șef este dorința sa ne- 
măsurată de glorie, respect și poziţie. Drept urmare, megaloma- 
nii tind să-și supraevalueze capacitățile și să-și exagereze realiză- 
rile. Vor sta la dispoziţia tuturor acelora — presă, strângători de 
fonduri, politicieni — care le vor face să strălucească și mai tare 
steaua din frunte. 

Deși personalitatea unui megaloman este adesea charismati- 
că și fermecătoare, atunci când lucrezi pentru ei este altă po- 
veste. Ei dau naștere unui micromanagement original (control 
excesiv și atenţie la detalii). Nu știu cum să dea cuiva o sarcină și 


nu suportă să fie criticați. Dacă îi înmânezi unui megaloman o 
propunere, el o va rupe în bucăţi, tratându-te ca și cum ai fi un 
elev la seral. 

Asemenea șefi își mențin puterea și controlul în cadrul com- 
paniei, desființând și blocând orice inițiativă care vine din afa- 
ră. Sunt manipulatori de elită. Dacă lucrezi la un proiect pentru 
un megaloman, așteaptă-te să te bombardeze cu întrebări, să 
treacă peste deciziile pe care le iei și să te condamne pentru fie- 
care greșeală pe care o faci. Dovedind că ești un incompetent, 
megalomanul își asigură fără drept de apel locul în fruntea do- 
meniului lui. 

Se spune că unul dintre semnele prin care recunoști un mana- 
ger megaloman sunt rotațiile majore de personal. Deoarece aceas- 
tă persoană este atât de dominatoare și de exigentă, angajaţii vin 
și pleacă la intervale mici. Dacă faci ceva prin care acest lider să-și 
simtă amenințată autoritatea, vei fi nevoit să pleci. Toţi cei care 
lucrează pentru un megaloman trebuie să respecte regula sa de 
aur: nimeni nu mă poate pune în umbră. 


Doctorul Dumont este fondatorul unei organizații internaţio- 
nale de sănătate și toată lumea îl respectă enorm. De curând, a 
avut un interviu cu Robert și l-a angajat să conducă sistemele in- 
formaţionale ale agenţiei sale. În următorii doi ani, se presupune 
că Robert va înnoi toate rețelele informatice și programele folosi- 
te pe calculatoare. 

La început, Robert se simte entuziasmat și însuflețit de gândul 
că va lucra pentru doctorul Dumont. El crede în viziunea generoa- 
să a acestui expert în probleme de sănătate — să stârpească sub- 
nutriția în întreaga lume. Doctorul e de acord că tehnologia 
computațională și sistemele informatice reprezintă domenii necu- 
noscute pentru el. „Mă bazez pe tine că ne vei aduce în secolul 
XXI.“ 

Robert se angajează să înlocuiască tehnologia depășită a agen- 
ţiei cu programe și sisteme de date care să-i permită doctorului să 

strângă mai mulți bani, să ajungă la mai mulți oameni și să schim- 
be în bine mai multe vieți. Acesta începe să-și intre în rol, concen- 
trându-se asupra schimbării programului învechit pentru strânge- 
rea de fonduri. El crede că înlocuirea acestui program ar putea 
constitui o investiţie relativ simplă care să crească instantaneu 
profitul obținut de organizația de sănătate. 

După numai câteva ore de căutare, Robert găsește un nou pro- 
gram, capabil să prelucreze, să detecteze și să separe cererile de 
donaţii. Acest program poate, de asemenea, să creeze rapoarte 
privind evoluția campaniilor și să analizeze rezultatele fiecărei 
cereri. 

Când Robert îi înmânează propunerea sa privind noul pro- 
gram doctorului Dumont, acesta se agaţă de orice greșeală — in- 
clusiv de erorile de tehnoredactare din raportul lui Robert. „E 
prea scump și prea complicat. Du-te și găsește-mi ceva care să me- 
rite într-adevăr.“ Robert se întoarce la birou cu un ușor sentiment 
de perplexitate. „Acest program are toate caracteristicile pe care 
le-a cerut doctorul Dumont inițial“, își amintește el. „Mă întreb 
oare ce vrea.“ 

După ce face o anchetă serioasă și descoperă alte câteva pro- 
grame noi, Robert scrie un alt raport și își sună șeful pentru a fixa 
o nouă întâlnire. De data aceasta, doctorul Dumont insistă ca Ro- 
bert să se întâlnească mai întâi cu fiecare dintre membrii consiliu- 
lui consultativ. „Află mai întâi ce impact au ideile tale asupra lor“, 
insistă doctorul. „Apoi vino înapoi la mine“. Mai trec câteva săp- 
tămâni până ce Robert programează și se întâlnește cu fiecare din- 
tre membrii consiliului. 

După ce include sugestiile acestora, Robert pregătește încă o 
propunere pentru doctorul Dumont. De data aceasta, el recoman- 
dă un program pentru strângeri de fonduri, cu care e de acord în- 
treg consiliul consultativ. „Pare bun“, consimte doctorul. „Acum 
trebuie numai să strângem banii pentru a-l putea plăti.“ 

Robert scapă un oftat frustrat. „Domnule Dumont, mă bazez 
pe experiența mea, merită să investim într-un asemenea tip de 


program acum. Cheltuielile se vor amortiza foarte repede și îi va 
permite organizației dumneavoastră să strângă fonduri substan- 
tiale într-un ritm rapid.“ „Nu-mi spune mie cum să-mi cheltui 
banii“, replică doctorul. Cu aceasta, Robert se retrage din biro- 
ul șefului. „Până când îl vom instala, murmură el, va fi deja în- 
vechit“. 

După săptămâni de împotriviri și tergiversări, doctorul Du- 
mont este, în sfârșit, de acord să achiziționeze și să instaleze pro- 
gramul pentru strângere de fonduri. Îi cere lui Robert să convoa- 
ce o întâlnire cu angajaţii, pentru a le prezenta noul program. 
Doctorul Dumont întârzie treizeci de minute la această ședin- 
ță-fulger și îl întrerupe pe Robert cu observaţii calomnioase, cum 
ar fi: „N-am idee cum va funcționa asta“ și „Eşti sigur că e același 
program cu care am fost toţi de acord?“ 

Șase luni mai târziu, Robert încă mai încearcă să implemente- 
ze noul program de strângere de fonduri. Șeful lui continuă să-i 
pună piedici ca să nu reușească s-o facă. În același timp, doctorul 
Dumont îl critică periodic pe Robert pentru că e incapabil să fina- 
lizeze acest prim proiect simplu. 

Ca să poată să facă față acestui șef exagerat, Robert aplică 
aceeași tehnică avansată de eliberare, la care ne-am referit în ca- 
pitolul al patrulea. 


Detectarea: Disperat să-și clarifice situaţia în care se găsește, 
Robert începe o anchetă pe cont propriu — investighează trecu- 
tul ca manager al doctorului Dumont. Stabileşte o întâlnire de 
prânz cu fostul specialist în sisteme informaţionale al doctorului. 
În timp ce Robert povestește prin ce trece în prezent, predeceso- 
rul său îi zâmbește înțelegător. „Doctorul Dumont trebuie să con- 
troleze orice — chiar și pe tine. Are nevoie de experiența ta, dar, 
în același timp, se simte ameninţat de tine. Crede-mă pe cuvânt, 
nu ai cum să câștigi.“ 

Robert începe să realizeze că are de-a face cu un megalo- 
man. Când trece în revistă stadiile unei atracţii fatale, observă 


Îi [] Mă exasperează să lucrez cu tine. Cum să scapi din capcanele emoţionale de la serviciu 
ul 


KATHERINE CROWLEY și KATHI ELSTER 


că se îndreaptă cu repeziciune înspre stadiul cinci, arsuri sto- 
macale în urma interacțiunilor. Discuţiile cu șeful lui charis- 
matic îi dau senzații de greață, se simte înfrânt și dezamăgit. 
Deoarece doctorul Dumont pune în discuție orice pas pe care 
îl face, Robert a început să se îndoiască de propriile capacități. 
Doarme prost și-și petrece serile supraalimentându-se cu mân- 
care nesănătoasă. 

Detașarea: Pe măsură ce Robert acceptă faptul că șeful lui 
ar putea fi un maniac al controlului, începe să se relaxeze. El 
înțelege că încercările sale de a introduce un program nou de 
strângere de fonduri în universul ținut sub control al doctoru- 
lui vor fi mai departe împiedicate. Chiar dacă șeful lui pretinde 
că are nevoie de noi sisteme informatice, acesta nu poate su- 
porta gândul că cineva, chiar și un expert ca Robert, poate pre- 
lua controlul asupra unui aspect al organizaţiei sale. Într-o for- 
mă sau alta, Dumont va submina capacitatea lui Robert de a 
reuși. 

Obiectivizarea: Robert își reamintește faptele. „Am reușit să 
creez și să implementez sisteme informatice în trecut. Această si- 
tuație nu are de-a face cu faptul că aș fi incompetent.“ Încearcă să 
înțeleagă ideea că doctorul Dumont nu se poate abține; se simte 
obligat să controleze totul, să manipuleze, să desconsidere și să-i 
terorizeze pe cei care lucrează în subordinea sa. „A făcut asta și 
înainte de a ajunge să lucrez pentru el și o va face din nou și după 
ce plec.“ 

Confruntarea: Pe termen scurt, Robert continuă să apară la 
serviciu și să dea bice proiectului privind noul program. Nu se 
mai arată mirat și nici insultat atunci când doctorul Dumont îl 
critică sau îi demontează sugestiile. Înțelege că liderul organiza- 
ţiei de sănătate are o problemă psihică. Între timp, începe să-și 
caute o nouă slujbă. În acest scop, începe să-și trimită CV-ul ac- 
tualizat. 


ABSENTUL 


Există un tip de șef care e acolo, fără să fie, de fapt, prezent. Acest 
individ este detașat în mod vizibil de operațiunile curente din ca- 
drul afacerii. El nu se ocupă de reclamațiile clienților, nu vrea să 
fie atent la starea financiară a companiei și eșuează în a le cere 
angajaţilor cont pentru acţiunile lor. Îl numim pe acest tip de li- 
der extrem de destins șeful absent. 

Șefilor absenţi nu le pasă de compania sau departamentul pe 
care îl coordonează deoarece, ca să spunem lucrurilor pe nume, 
sunt interesaţi de altceva. Șeful tău absent ar putea să aștepte 
vârsta pensionării, să lupte cu o boală cronică sau să demareze o 
nouă afacere. El ar putea fi captivat de un mod personal de petre- 
cere a timpului liber, absorbit de o cauză politică sau prins într-o 
formă de dependenţă. 

Oricare ar fi motivul distragerii sale, acest șef apatic își con- 
centrează timpul și atenția asupra a altceva, și nu asupra slujbei 
sale. Șefii absenţi le permit tuturor celorlalţi să ia decizii care ar 
trebui să-i privească direct. Dacă lucrezi pentru un superior ab- 
sent, probabil că îți asumi răspunderi care depășesc atribuţiile 
prevăzute de fișa postului tău. Ca să compenseze absența mana- 
gerului său, de exemplu, un operator tehnic ar putea ajunge să 
conducă întreg sectorul de producţie. 

Cu timpul, mediul de lucru reușește să supraviețuiască lipsei 
de participare și coordonare din partea șefului absent. Dacă ni- 
meni nu îl supraveghează în mod oficial, fiecare angajat își con- 
duce propriul teritoriu. Liderii autoinvestiţi ai companiei ajung 
să improvizeze reguli de comportament. Iar afacerea ajunge să fie 
neglijată. 


Vanessa e managerul unui restautant, proprietate de familie, 
numit Bonnie's TexMex. Monica, proprietarul actual, a moștenit 
acest bistro apreciat când mama ei, Bonnie, s-a pensionat și s-a 

mutat în Florida. Din păcate, Monica nu este interesată deloc să 
preia rolul lui Bonnie. După ani întregi de servit clienții restau- 
rantului mamei ei, Monica e convinsă că nu e făcută pentru a așe- 
za mâncarea în farfurii. Mai degrabă i s-ar potrivi meseria de de- 
signer vestimentar. 

Când Vanessa lucra pentru Bonnie, munca era pentru ea o plă- 
cere. Era încântată să-și coordoneze angajaţii, să se ocupe de co- 
mercianţi și să surprindă în fiecare seară afluenţa de clienți mul- 
țumiți. Sub conducerea lui Bonnie, restaurantul și-a păstrat 
specificul tradițional — fiecare fel de mâncare era pregătit cu gri- 
jă, iar majoritatea clienților erau „de-ai casei“, aceștia considerând 
restaurantul lui Bonnie ca pe a doua lor familie. 

Nu e același lucru să lucrezi pentru Monica. Cea mai evidentă 
schimbare constă în faptul că proprietara vine foarte rar pe la res- 
taurantul ei. La început, pe Vanessa n-a deranjat-o să preia câteva 
responsabilități suplimentare. Ea începe să se ocupe de registrul 
contabil, să stabilească meniul și să organizeze personalul. Dar 
când Monica refuză să-i țină locul în două nopţi când și-a luat li- 
ber, Vanessa începe să devină din ce în ce mai frustrată și mai 
alarmată. După numai trei luni, angajaţii și organizarea restau- 
rantului intră în declin. 

Pentru că Monica nu e atentă să achite facturile la timp, câți- 
va comercianţi, cu care restaurantul a colaborat dintotdeauna, în- 
cetează să le mai livreze produsele. Confruntându-se cu o aprovi- 
zionare nesatisfăcătoare, incluzând absenţa ingredientelor de 
bază pentru meniurile casei, bucătarul-șef începe să se enerveze 
şi să protesteze. În nopţile în care Vanessa e liberă, iar Monica nu 
e de găsit, personalul de la bucătărie și chelnerii încep să se certe 
unii cu alții. Clienţii încep să se plângă cu privire la aspectul pă- 
răginit al restaurantului și de atitudinea ostilă manifestată de anu- 
miți angajați. 

Cu timpul, restaurantul Bonnie's TexMex își strică reputația. 
Vanessei nu-i vine să creadă că Monica lasă să se ducă de râpă afa- 
cerea la care mama ei ține atât de mult. În decurs de șase luni, 


Monica, scumpă la vedere, trece pragul restaurantului numai de 
șapte ori. De fiecare dată, se repede înăuntru (îmbrăcată elegant 
într-una dintre propriile creații vestimentare), semnează câteva 
cecuri și se grăbește să iasă. Când Vanessa o pune la curent cu pri- 
vire la comercianții furioși și la clienții nemulțumiți, Monica sus- 
pină și-și dă ochii peste cap: „Nu ar putea să se ocupe altcineva de 
aceste probleme?“, imploră aceasta. „Nu mai suport să ascult toa- 
te acestea.“ 
Vanessa începe să aplice tehnica avansată de eliberare. 


Detectarea: Din ce în ce mai frustrată și mai dezgustată de si- 
tuaţia în care se află, Vanessa încearcă să identifice datele proble- 
mei. Își dă seama că duce în spate întreaga povară a conducerii 
restaurantului, chiar dacă nu e ea patroana acestuia. Monica, ac- 
tuala proprietară, nu-și asumă nicio responsabilitate și nici nu 
pare să-i pese de efectele nepăsării ei. Preferă să-și pregătească 
prima colecție de toamnă. 

Vanessa realizează că lucrează pentru un șef absent. Deoare- 
ce nu mai e nimeni în afară de ea care să știe cum să conducă 
acest restaurant, se simte nevoită să salveze afacerea. În același 
timp, e conștientă că refuzul patroanei actuale de a plăti facturi- 
le și de a se ocupa de reclamațiile clienților va agrava declinul res- 
taurantului. Raportându-se la stadiile unei atracţii fatale, Vanes- 
sa apreciază că ar fi în stadiul al șaptelea — încarcerarea. Se simte 
în permanenţă epuizată fizic. Suferă de insomnie, dureri în zona 
cefei și asuri stomacale frecvente. 

Detașarea: Vanessa își dă seama că intenţia ei de a prelua 
responsabilitățile care îi aparțin de drept Monicăi nu are cum să 
remedieze situația. Unul dintre aspectele procesului de detașa- 
re presupune a-l lăsa pe celălalt să înfrunte consecinţele pro- 
priului comportament. În loc să-i ţină locul șefei absente, 
Vanessa încearcă o altă metodă. Când comercianții sună să-și 
ceară banii, Vanessa le dă numărul de mobil al Monicăi. Când 
clienţii se plâng de starea în care se află restaurantul, Vanessa 

își notează reclamațiile acestora și i le trimite Monicăi prin poş- 
ta electronică. 

Vanessa încetează să mai preia responsabilitățile Monicăi. 

Obiectivizarea: Vanessa încearcă să privească mai obiectiv 
comportamentul Monicăi. Începe să-și dea seama de faptul că 
aceasta a fost nevoită să preia, la insistențele mamei sale, o aface- 
re pe care nu și-a dorit-o. Bonnie trebuie să fi știut că fiica sa își 
dorea de fapt să ajungă designer vestimentar. Ar fi putut să vân- 
dă restaurantul cuiva care să-și fi dorit într-adevăr să dezvolte 
această afacere. 

Vanessa înțelege că atât ea, cât și ceilalți angajaţi de la Bon- 
nie's TexMex sunt prinși în mijlocul unui joc de putere dintre 
mamă și fiică. „Sunt convinsă că nu e nici prima și nu va fi nici ul- 
tima dată când Monica se răzvrătește împotriva voinței mamei 
ei.“ Ţinând cont de aceste lucruri, Vanessa încetează să mai crea- 
dă că atunci când refuză să aibă grijă de restaurant, Monica ar 
avea ceva personal cu ea. 

Confruntarea: Pe măsură ce Vanessa se împacă cu ideea că 
are un șef absent, ea acceptă, totodată, că e aproape sigur că Mo- 
nica nu-și va schimba comportamentul. Mai curând ar putea Va- 
nessa să repare o chiuvetă care picură decât să schimbe neputin- 
ţa Monicăi de a se apuca de treabă. Vanessa trebuie să recunoască 
faptul că, până la urmă, nu e afacerea ei și că nu e datoria ei să o 
salveze. 

Pentru moment, Vanessa poate continua să găsească modali- 
tăți prin care să o facă pe Monica să-și redobândească atribuţiile 
pe care le are în calitate de patroană a restaurantului. Dacă res- 
taurantul decade, asta o privește pe Monica. Sarcina Vanessei este 
să-și țină șefa la curent cu privire la stadiul în care se află aface- 
rea. În acest scop, o poate suna pe Monica, îi poate trimite faxuri 
și e-mailuri ori de câte ori trebuie luată o decizie cu privire la fi- 
nante sau angajați. 

Între timp, Vanessa poate începe să-și caute un loc de muncă 
nou într-un restaurant cu o politică managerială mai sănătoasă. 


IMPOSIBILUL 


Foarte asemănător cu megalomanul, imposibilul este un alt tip de 
șef exagerat, care chiar poate să te dea peste cap. Amabil la în- 
ceput, acest lider pretenţios va începe prin a-ți atribui un talent 
nemăsurat și calități excepţionale. Eşti primit în noua echipă de 
lucru cu braţele deschise. Însă nu peste mult timp, începe să-ţi 
dea de înțeles că nimic din ceea ce faci nu e vreodată suficient de 
bine. Și există un singur motiv pentru acest lucru. Noul tău ma- 
nager este un tip imposibil. 
Șefii imposibili prezintă două caracteristici definitorii: 


1. Sunt nesatisfăcuţi în plan emoțional. Au nevoie să-ți faci timp 
pentru ei, să le acorzi atenţie și să le fii mereu loial. 

2. Scormonesc și-ți găsesc pricină în tot ceea ce faci. Dacă vii cu 
o prezentare impecabilă, dar faci o greșeală de pronunție, șe- 
ful imposibil te va pisa din cauza acelei greșeli minore. 


Dacă lucrezi pentru un asemenea tip de șef exagerat, proba- 
bil că ai trecut deja prin câteva faze previzibile: mai întâi, pre- 
cis te-ai străduit din răsputeri ca să-i câștigi încuviințarea și lau- 
dele. Șefii imposibili nu se sfiiesc să-ți ceară să stai peste 
program, să vii la serviciu în weekend sau să pleci în delegaţii 
cât mai departe. Noii angajaţi se străduiesc de obicei să-și asu- 
me toate aceste sarcini „suplimentare“, în încercarea de a-i im- 
presiona și a-și dovedi devotamentul. Dar acești cutezători nu 
își dau seama că șeful lor imposibil consideră că a munci peste 
program sau în weekend ţine de obligaţiile obișnuite ale unui 
angajat. 

Pasul următor: începi să-ţi dai seama că orice ai face nu reu- 
șești să fii pe placul șefului tău. Observi că dacă ai dus la bun 
sfârşit nouăsprezece proiecte din douăzeci, superiorul tău se va 
lega exact de al douăzecilea proiect rămas nefinalizat, se va 

încrunta și-și va manifesta dezamăgirea. Chiar și atunci când 
ajungi la timp la o ședință, șeful tău exigent va găsi ceva de spus: 
„Am crezut că nu mai ajungi odată“. De vreme ce eforturile tale 
se lovesc continuu de comentarii demoralizatoare și primești un 
feedback negativ, începi să resimți din ce în ce mai multă ostili- 
tate și ranchiună. 

A treia fază când lucrezi pentru acest tip de manager implică 
faptul că devii din ce în ce mai frustrat și mai descurajat. Cei care 
lucrează pentru șefi imposibili tind să se acrească în timp. Aces- 
tora le repugnă modul în care șeful lor imposibil le face în perma- 
nență observaţii, le respinge și critică eforturile, le caută nod în 
papură. „Îmi dau duhul la serviciu“, te lamentezi. „De ce nimic nu 
e niciodată de ajuns?“ 


Payton lucrează ca reprezentant serviciu clienți la o compa- 
nie de camioane frigorifice. Acestea asigură transportul de pro- 
duse care necesită refrigerare, cum ar fi laptele, brânza, ouăle și 
alte produse de la fermele de lactate din nord-vestul Statelor 
Unite. Şefa lui Payton, Elaine, îl pune pe drumuri ca să remedie- 
ze relația compromisă cu un client nemulțumit. Pentru că unul 
dintre transporturile către un mare lanț de magazine de produse 
alimentare a ajuns cu întârziere, fermierul respectiv amenință că 
va apela la o altă firmă de transport. Contractul cu această fermă 
de lactate reprezintă a treia afacere ca importanță pentru com- 
panie. 

La început, se pare că vor pierde cu totul contractul. Clientul 
este furios și pe bună dreptate. Situaţia este critică. Dar după o 
lungă conversaţie și o mică reducere de preț, Payton se asigură de 
prelungirea contractului pentru încă șase luni. Acesta revine la bi- 
rou în al nouălea cer, mulțumit de rezultatul favorabil. 

Când Paydon îi înmânează lui Elaine contractul semnat, se aș- 
teaptă să fie lăudat pentru că și-a făcut bine treaba. În schimb, 
Elaine îi găsește un singur cusur: „Ai încheiat contractul doar pe 
șase luni?“ și se încruntă. „Ar fi trebuit să-i faci să semneze pentru 


tot anul.“ Cu aceasta, îi întoarce spatele și se îndepărtează. Payton 
rămâne pe coridor, nevenindu-i să creadă. „Tocmai am recuperat 
un client care valorează jumătate de milion de dolari, iar ea se 
plânge de durata contractului.“ Simte că fața îi ia foc și că are fe- 
bră. „Ce se întâmplă cu ea?!“ 

Payton începe procesul de eliberare avansată. 


Detectarea: Payton începe să evalueze situația în care se află. 
Nu îi priește faptul că lucrează cu Elaine. De fapt, aceasta pare ho- 
tărâtă să-i distrugă încrederea în sine, în loc să i-o consolideze. 
După fiecare întâlnire cu ea, pleacă simțindu-se doborât și demo- 
ralizat. 

Raportându-se la stadiile unei atracţii fatale, Payton apreciază 
că a atins stadiul al treilea, al repetiţiei și recuperării. Se trezește 
în mod frecvent, exersând și repetând în minte conversații avute 
cu ea. Chiar și atunci când aceasta nu e prezentă, el continuă să 
se apere. Simptomele fizice includ dureri de spate, iar ceafa i se 
încordează ori de câte ori interacționează cu Elaine. Orice ar face, 
nimic nu e destul de bine. În mod cert, Elaine aparține tipului de 
șef imposibil. 

Detașarea: Payton face un inventar al ultimelor șase luni. Își 
dă seama că șefa lui i-a cerut să-i facă nenumărate „favoruri“ nu- 
mai ca să se poată plânge de fiecare dată de rezultat. Dacă are în 
vedere faptele care alcătuiesc situaţia în care se găsește, trebuie 
să admită că orice ar face el, ea nu va fi niciodată mulțumită. 
Elaine are tendința să vadă mereu partea negativă a oricărei situa- 
ţii și asta nu se va schimba niciodată. Chiar dacă el va avea rezul- 
tate remarcabile, ea nu va fi niciodată capabilă să-i recunoască 
meritele. 

Obiectivizarea: Payton observă că Elaine este imposibilă cu 
toată lumea. Nu are nimic cu el personal. Le-a găsit cusururi tu- 
turor celorlalți angajaţi cu care a lucrat, chiar înainte de a apărea 
el. Data următoare când Elaine va minimaliza importanța 
vreuneia dintre realizările lui, Payton nu se va mai simţi ofensat. 

Va învăța să se îndrepte în altă direcție pentru a fi aprobat și 
apreciat. 

Confruntarea: Payton decide că va continua să lucreze cu 
Elaine, rămânând totodată deschis la alte oportunități în dome- 
niul transporturilor de marfă. Data următoare când îl va mai so- 
licita să facă mai mult decât este prevăzut în fișa postului lui, 
se va gândi de două ori înainte de a accepta să se obosească în 
plus. Dacă va considera că sarcina respectivă îl va ajuta să-și îm- 
bogățească CV-ul, o va accepta. Dacă nu, îi va spune lui Elaine 
că nu o poate servi și se pregătește să facă față dezamăgirii ei 
previzibile. 


RĂUL GEL MAI MIC 


Chiar dacă nu pot fi capabili să-ți recunoască meritele 
sau să te laude, șefii imposibili îţi oferă, în schimb, posi- 
bilitatea de a realiza proiecte interesante și de a evolua 
profesional. Unii oameni reușesc să lucreze pentru un ase- 
menea lider multă vreme. Secretul ca să faci față acestor 
superiori, care au nevoie să le acorzi atenţie, dar te critică 
necontenit, constă în a impune anumite limite. Trebuie să 
hotărăști cât din timpul tău ești dispus să le oferi. Trebuie 
să stabilești tipul de sarcini pe care ești dispus să le înde- 
plinești pentru ei. Îţi poate lua ore întregi ca să duci la bun 
sfârșit o sarcină, iar șeful tău imposibil să te aștepte la co- 
titură cu ceva nou de făcut. Trebuie, de asemenea, să în- 
drăznești să dezamăgești un asemenea tip de manager 
când simţi că nu te poți ridica la standardele sale imposi- 
bil de atins. 


TRIȘORUL 


Ultimul tip de șef exagerat pe care îl avem în vedere este acel 
angajator aparte care face o plăcere din a-și asuma ideile și meri- 
tele altora. Acest „hoţoman“ de la locul de muncă îţi va spune că 
faci parte din echipa lui; sau că ideile tale sunt vitale pentru suc- 
cesul echipei. Vei fi încurajat să-ţi împărtășeşti sugestiile nepre- 
tuite. Te va face să crezi că vei fi recompensat pentru efortul și in- 
geniozitatea ta. 

Apoi, pe neașteptate, trișorul va împărtăși ideile, propuneri- 
le, sugestiile tale cu ceilalți, însușindu-și-le. Dacă îl vei aborda pe 
acest șef exagerat ca să-l întrebi de ce nu ţi s-au recunoscut me- 
ritele pentru ideile tale, trișorul fie se va justifica, fie va nega 
ceea ce a făcut. În cele din urmă, te vei simţi folosit, manipulat, 
înfuriat. 


„Eram convins că ideea mea era excelentă, iar șeful meu a fost 
de acord. Dar nu am crezut niciodată că va pretinde că îi aparti- 
ne“, se plânge Marge. Asistent de marketing, adeptă a ideilor no- 
vatoare, obținute prin metoda brainstormingului, Marge lucrea- 
ză la o revistă de fitness. Iniţial, a fost încântată când a început să 
lucreze pentru Andy, director de marketing și de vânzări. Fost an- 
trenor de fitness al unor personalităţi, Andy are un bun renume 
în domeniu. 

Entuziastă și dornică să intre în grațiile șefului, Marge vine cu 
ideea unei fuziuni cu o companie farmaceutică producătoare de 
suplimente pentru cure de slăbire. Compania și-ar putea crea pro- 
pria secțiune de publicitate în cadrul revistei, aducând un profit 
enorm publicaţiei. În același timp, compania farmaceutică ar pu- 
tea plăti pentru ca revista să fie distribuită clienților lor, ceea ce 
ar aduce un plus de jumătate de milion de cititori. 

Fără să stea pe gânduri, Andy implementează ideea lui Marge. 
Ca urmare a ideii ei inteligente, revista câștigă încă o sută de mii 

de abonați. După succesul uriaş înregistrat prin această întreprin- 
dere, redactorul-șef al revistei se întâlnește cu Andy și cu Marge 
pentru a mulțumi departamentului lor pentru ideea genială. 
„Aceasta este într-adevăr cea mai de succes fuziune de marketing 
pe care am făcut-o“, spune redactorul-șef. „Mă bucur că sunteți 
mulțumit de rezultate“, răspunde Andy. „E excelent că una dintre 
ideile mele a reușit să sporească vânzarea de abonamente.“ Mar- 
ge rămâne înmărmurită, auzindu-și șeful cum își asumă meritele 
pentru ideea ei de succes. 

După ședință, Marge îi împărtășește unui coleg problema cu 
care se confruntă. „Nu pot să cred că nici măcar nu mi-a pome- 
nit numele“, suspină ea. „A pretins că ideea îi aparține în între- 
gime.“ „Așa este Andy“, îi răspunde colegul. „Își asumă merite- 
le pentru orice idee valoroasă care trece pragul companiei 
noastre.“ 

Săptămâna următoare, Marge se simte mistuită de sentimen- 
te de furie și trădare. Până la acea întâlnire, totul a decurs atât 
de bine. Andy a încurajat-o. I-a spus lucruri de genul: „Facem o 
echipă bună“ sau: „Îmi place entuziasmul tău“. Nu i-a dat niciun 
motiv să creadă că avea de gând să-i fure ideea și să-și asume me- 
ritele. 

Marge începe procesul de eliberare avansată din cursa în care 
a prins-o șeful ei. 


Detectarea: După o săptămână în care a așteptat ca Andy 
să-și recunoască vina, Marge își dă seama că superiorul ei par- 
șiv nu are nicio remușcare. Aceasta ajunge la concluzia că lu- 
crează pentru un autentic trișor. Identifică stadiul prin care a 
trecut când a încercat să înțeleagă comportamentul lui imoral 
(stadiul al doilea, consumarea). Se simte epuizată fizic și e 
confuză. 

Detașarea: Pe măsură ce strânge tot mai multe informaţii, 
Marge află de alte trei incidente asemănătoare cu ceea ce i s-a 
întâmplat ei. Își dă seama că Andy nu vede nimic neobișnuit în 


asta. Convinsă de acest lucru, își evaluează cu obiectivitate al- 
ternativele. Chiar dacă în viitor îi va cere lui Andy să-i recunoas- 
că meritele, iar el îi va spune da, nu are nicio garanţie că se va 
ţine de cuvânt. 

Obiectivizarea: Marge își dă seama că nu e prima și nu va 
fi nici ultima victimă a hoţiei lui Andy. În ceea ce-l privește pe 
șeful ei trișor, el consideră ca Marge se află în subordinea lui. 
Și că orice idee care ia naștere la locul de muncă, în timpul 
programului de lucru, îi aparţine. Andy nu are nimic personal 
cu Marge. E doar modul în care el înțelege să se poarte cu lu- 
mea. 

Confruntarea: Marge trebuie să cântărească alternativele: 


e Se poate abţine să-și împărtășească ideile, dând dovadă de 
rigiditate, dar luând o măsură sigură. 

e Poate să se asigure că nu împărtășește vreo idee decât dacă 
are martori. (Chiar și atunci, nu există garanţii că Andy îi 
va recunoaște meritele.) 

e La ședințe, Marge poate cere opinia celorlalți, făcându-și 
publice ideile și asumându-și meritele — chiar dacă Andy 
este și el prezent. 

e Înainte de a aduce în discuţie o idee nouă, poate să o intro- 
ducă, spunând: „Am o idee interesantă, dar, înainte de a-ţi 
spune despre ce e vorba, aș vrea să îmi promiţi că îmi vei 
recunoaște meritele“. Chiar și așa, Andy poate să nu-și țină 
promisiunea. 


Singurul lucru bun pe care Marge îl poate face e să-și trimită 
CV-ul la alte firme. Lucru valabil pentru oricine dă peste un ase- 
menea pericol public. Marge merită să fie tratată mai bine de că- 
tre un șef care să o aprecieze cu adevărat. 

ŞEFI DIFICILI ȘI EXAGERAȚI — PE SCURT 


Nivelul 1: Șefii dificili 


Acţionează pe baza unei temeri sau credințe. 

Evitantul 

Se teme: de confruntările de orice tip. 

Soluţia: Vino cu propriile idei și pune-le în aplicare. 

Acuzatorul 

Se teme: să afle lucruri delicate. 

Soluţia: Întâlnește-te cu el constant și comunică, pentru 
a nu exista surprize. 

Intangibilul 

Se teme: să nu i se vadă incompetenţa. 

Soluţia: Împarte cu el meritele tale. Descoperă cum să-l 
faci să-ți accepte proiectele. 

Ipocritul 

Se teme: că nu va câștiga dacă va respecta regulile jocu- 
lui. 

Soluţia: Negociază în favoarea ta. 


Nivelul 2: Șefii exageraţi 


Sunt incapabili să empatizeze cu ceilalți, nu se înțeleg 
decât pe ei înșiși. Te afli într-o situație fără ieșire. Elibera- 
rea este ca în cazul unei atracții fatale. 

Megalomanul 

Trebuie să accepţi: Că nu ți se va permite să ieși în evi- 
denţă. 

Absentul 

Trebuie să accepti: Lui nu îi pasă și nu se va implica în 
afacere. 


Imposibilul 

Trebuie să accepti: El este imposibil de mulțumit și-ți va 
găsi mereu nod în papură. 

Trișorul 

Trebuie să accepţi: El nu are niciun fel de remușcare 
atunci când își asumă meritele pentru munca altcuiva. 


GA SĂ TE ELIBEREZI DIN CURSA UNUI ȘEF EXAGERAT, 
AI NEVOIE DE CELE PATRU ELEMENTE 


Detectarea: Dă-ți seama că ești prins într-o atracție fa- 
tală care îți face rău. 

Detașarea: Acceptă că nu vei reuși să-l schimbi pe celă- 
lalt. 

Obiectivizarea: Deprinde-te să priveşti obiectiv com- 
portamentul celuilalt. 

Confruntarea: Fă-ţi un plan ca să te protejezi și să faci 
față relaţiei. 


Capitolul / 


Managementul de sus în 
jos — parentajul la firmă 


GELE PATRU PRINCIPII ALE PARENTAJULUI LA FIRMĂ 


1. Angajaţii trebuie să cunoască în detaliu așteptările anga- 
jatorului. 

2. Angajaţii au nevoie de feedback adecvat. 

3. Angajaţii vor testa terenul. 

4. Instrumentele de lucru în afaceri sunt cei mai buni prie- 
teni ai angajatorului. 


ZECE PREJUDECĂȚI ÎN CALEA COMUNICĂRII EFICIENTE 
DINTRE MANAGER ȘI ANGAJAȚI 


1. Vă spun acest lucru o dată și n-am de gând să-l mai repet. 
2. Ei ar trebui să se poarte exact ca mine. 

3. Ei nu ar trebui să facă greșeli. 

4. Nu ar trebui să le fiu ca un părinte. 

5. Ei ar trebui să-și cunoască prioritățile. 

6. Ei ar trebui să știe ce vreau. 


7. Ei ar trebui să mă placă și să mă aprecieze. 
8. Ei ar trebui să știe că eu îi apreciez. 
9. Ei ar trebui să se înțeleagă între ei. 

10. Ei nu ar trebui să mă contrazică. 


Să fim cinstiţi, adeseori relația dintre șef și angajat seamănă 
cu un câmp minat de interpretări răstălmăcite pe fond emoțional. 
De foarte multe ori, angajaţii se simt neascultaţi, neînţeleși și 
subapreciaţi. De regulă, managerii își fac auzite frustrările către 
cei pe care îi conduc: „De ce trebuie să-i monitorizez atât de înde- 
aproape?“, „De ce nu-și fac treaba, pur și simplu?“ 

După ce am lucrat cu sute de companii și mii de angajați, am 
ajuns la o singură concluzie: oricine coordonează activitatea alt- 
cuiva sfârșește prin a-i deveni tutore. Fie că-ți place sau nu, când 
ești manager, angajații vor căuta la tine acele lucruri pe care și co- 
piii le cer de la părinți: atenţie, îndrumare, corectare, confirmare. 
Succesul unui lider depinde de dispoziția și capacitatea sa de a-și 
dezvolta durabil abilitățile de a fi ca un părinte pentru angajați. 


e Jan este supervizorul de etaj al unui mare magazin de decora- 
țiuni interioare. În ultimul timp, a tot auzit-o pe Cara, persoa- 
na cu cele mai mari vânzări din sector, izbucnind faţă de cole- 
gii de serviciu. Jan nu e sigură ce a declanșat un asemenea 
comportament. Ea trebuie să se ocupe de această problemă 
fără a-și pierde cel mai bun subaltern. 


e William conduce un service auto cu pretenţii. Larry, unul din- 
tre șoferii lui, se poartă foarte bine cu clienţii, dar nu reușește 
să țină evidența. Registrele pentru încasări și rapoartele despre 
trasee și cheltuieli nu corespund niciodată estimărilor făcute de 
William. Când vine ziua de plată, se stă în loc din cauza lui 


Larry. 

e Steven e managerul departamentului de facturare al unei cli- 
nici dermatologice solicitate. Oamenilor din echipa pe care el 
o conduce le place să lucreze împreună. Din păcate, sporovăie- 
lile continue diminuează eficiența muncii lor. El ar vrea să re- 
ducă discuţiile fără să le scadă moralul. 


Fiecare dintre aceste scenarii cere ca, într-o formă sau alta, să 
fii ca un părinte pentru angajați. Managerul este pus în situația 
de a face mai întâi o analiză globală a situaţiei, după care, din 
aproape în aproape, să încerce să o remedieze. 

Să reluăm, unul câte unul, principiile de bază ale parentajului 
la firmă și să examinăm sensul fiecăruia. 


PRINCIPIUL NR. 1 AL PARENTAJULUI LA FIRMĂ — ANGAJAŢII 
TREBUIE SĂ CUNOASCĂ ÎN DETALIU AȘTEPTĂRILE ANGAJATORULUI 


Angajaţii dau maximum de randament atunci când își pot de- 
fini cu claritate responsabilitățile, cunosc ce obiective au de 
atins pentru a fi productivi și înțeleg ce înseamnă un compor- 
tament acceptabil și, în mod contrar, inacceptabil. Un aspect 
important vizat de îndrumarea angajaților se referă la capacita- 
tea fiecărui membru al personalului de a răspunde la următoa- 
rele trei întrebări: 


1. Ce am de făcut? În mod normal, răspunsul la această întreba- 
re ia forma unei fișe a postului. Ca lider, ai sarcina să te asi- 
guri că toți cei aflați în subordinea ta citesc și înțeleg materia- 
lul despre postul pe care îl ocupă. 

2. Ce se așteaptă de la mine? Așteptările tale cu privire la toți 
cei ce lucrează pentru tine pot fi comunicate în termeni de 
standarde de performanţă. 


3. Care sunt normele de conduită și standardele acestei com- 
panii? Acestea ar trebui puse la dispoziția angajaţilor prin 
manualul de principii și proceduri. 


Fişa postului: Cuprinde explicarea în scris a responsabilități- 
lor fiecărui angajat și sunt documente cruciale pentru tine ca ma- 
nager și pentru personalul tău. Angajaţii își îndeplinesc mai bine 
sarcinile și se simt mai în siguranţă atunci când cunosc criteriile 
după care sunt judecaţi și evaluați. În calitate de manager, ai dato- 
ria să aduci fișele posturilor la zi și să te asiguri că fiecare dintre 
angajaţii tăi cunoaște cu exactitate ce sarcini implică postul său. 

Obiectivele: Conferă unui angajat criterii de performanţă pe 
termen scurt sau lung pentru activitatea sa. Obiectivele trebuie să 
fie precise și măsurabile. Cu cât obiectivele sunt mai ușor cuanti- 
ficabile, cu atât mai simplu vă va fi, ție și angajaţilor tăi, să esti- 
maţi șansele de reușită. 


Obiectiv vag Obiectiv precis și măsurabil 
Trebuie să creștem Trebuie să creștem numărul vânzărilor 
numărul vânzărilor la douăzeci de bucăți pe zi 


Credem că obiectivele trebuie stabilite periodic pentru fiecare 
dintre membrii personalului. E mai ușor să stabilești obiective pe 
termen scurt și să monitorizezi șansele de reușită o dată la trei 
luni, decât să stabilești obiective pe termen lung, deoarece ai de 
aşteptat un an întreg până să poţi evalua rezultatele. Cel mai bine 
ar fi să pui obiectivele pe hârtie și să le consulți frecvent. 

Împreună cu membri ai personalului tău puteţi lucra la grafi- 
ce de monitorizare a performanţelor. Îi poți astfel ajuta să-și pla- 
nifice activităţile necesare atingerii fiecărui obiectiv, stabilind 
apoi limita de timp pentru realizarea fiecărei activități. Ajustaţi 

săptămânal planificarea astfel încât să includeți întârzieri și ob- 
stacole neprevăzute. 

Principii și proceduri: Fie că apare ca un manual sau ca un 
ghid, fiecare companie dispune de un set de principii și proce- 
duri. Acesta constituie documentul oficial prin care regulile, ce- 
rinţele, beneficiile și privilegiile organizaţiei sunt aduse la cunoș- 
tință angajaților. În calitate de manager, ai responsabilitatea să te 
asiguri că atât tu, cât și angajaţii tăi înțelegeți principiile și pro- 
cedurile companiei și vă conformaţi acestora. Lucrul acesta este 
important în special când vine vorba despre ore de lucru, pauze 
de masă ori cafea, zile libere, concedii medicale sau de odihnă, în- 
voiri pentru probleme de familie, zi de salariu, ore suplimentare, 
prime, pensii și dispoziţii de concediere. 

În companiile mari, manualul de principii și proceduri este 
destul de explicit. Adeseori se subliniază ce înseamnă un com- 
portament acceptabil sau neacceptabil în interiorul companiei. 
De exemplu, ţinuta obligatorie. Codul vestimentar ar putea ară- 
ta așa: „Se așteaptă ca imaginea creată de angajaţi să nu contravi- 
nă rolului acestora din cadrul companiei. Aspectul lor trebuie să fie 
mereu unul curat și îngrijit. Blugii, jambierele, maiourile, tricourile, 
pantalonii scurţi, șlapii și orice alt articol de îmbrăcăminte care per- 
mite să se întrezărească partea dorsală sau zona ombilicală sunt ne- 
potrivite la locul de muncă și nu este recomandat să fie purtate de an- 
gajat la serviciu“. 

În companiile mai mici, manualele de proceduri pot fi depăși- 
te, asta în cazul în care nu lipsesc de tot. Ca îndrumător al anga- 
jatului, va trebui să te familiarizezi cu orice documente de acest 
tip pe care le poți găsi. Iar dacă principiile și procedurile compa- 
niei tale nu sunt aduse la zi, tu vei fi cel care va lua taurul de coar- 
ne, revizuindu-le și reinstituindu-le. 

Chiar și după ce angajaţii au citit manualul de proceduri al 
companiei, va trebui să fixezi informaţia, repetându-le înconti- 
nuu care sunt regulile și cerințele. De exemplu, când codul vesti- 
mentar interzice blugii, iar unul dintre angajaţii tăi apare purtând 


blugii săi preferați, rupti, la serviciu, e de datoria ta să-i reamin- 
teşti că ținuta lui nu corespunde standardelor companiei. 


PRINCIPIUL NR. 2 AL PARENTAJULUI LA FIRMĂ — 
ANGAJAŢII AU NEVOIE DE FEEDBACK ADECVAT 


Dacă îți dorești să cultivi un comportament adecvat la angajaţii 
tăi, trebuie ca tu să dai mai întâi dovadă de consecvență. Liderii 
reușesc să devină buni tutori într-o firmă dacă au înţeles impor- 
tanța recompensării comportamentelor bune și pe cea a penaliză- 
rii comportamentelor rele în rândul angajaţilor. În sprijinul asi- 
gurării unui feedback adecvat, managerul dispune de instrumente 
precum: 


A. Evaluări periodice ale angajaților 
B. Recompense pentru comportamentele pozitive 
C. Sancţiuni pentru comportamentele negative 


Evaluări ale angajaților: Angajaţii dau randament sporit dacă 
li se evidențiază punctele forte și li se semnalează punctele slabe, 
de optimizat. În cazul în care nu li se face cunoscut cum că ar tre- 
bui să-și îmbunătățească performanţele, ei vor crede că ești mulțu- 
mit de prestația lor. Evaluarea angajaților ar trebui făcută anual. 

Recompense pentru comportamentele pozitive: Un feed- 
back se poate numi adecvat dacă recompensezi angajatul atunci 
când face ce i-ai cerut. Tutorele firmei aplică în acest mod o întă- 
rire pozitivă. Îşi poţi recompensa angajații atunci când aceștia: 


Depășesc obiectivelor propuse 

Dau dovadă de inițiativă 

Sunt săritori și utili chiar dacă nu face parte din sarci- 
nile lor 


Îi [] Mă exasperează să lucrez cu tine. Cum să scapi din capcanele emoţionale de la serviciu 
ul 


KATHERINE CROWLEY și KATHI ELSTER 


Recompensele pentru comportamentele pozitive diferă. Cele 
mai întâlnite sunt: 


Promovările, măririle salariale, bonusuri 

Instruire, cursuri, excursii 

Zile libere pentru a compensa orele de lucru peste program 
Premii, diplome, ore la masaj, manichiură sau tratamente 
faciale 


Prin crearea și implementarea unui sistem de recompensare a 
comportamentelor pozitive, vei reuși să formezi moralitatea și să 
cultivi loialitatea în rândul angajaţilor tăi. Până și cele mai sim- 
ple gesturi de apreciere pot avea un impact puternic, întărind ati- 
tudinile, acțiunile și inițiativele pe care le prețuiești cel mai mult 
la angajaţii tăi. 

Penalizări ale comportamentelor negative: Dacă ţii să fii 
respectat ca șef, trebuie să fii dispus să-ți protejezi angajaţii, pu- 
nând în discuție comportamentele nedorite direct și cu fermitate. 
Comportamente negative precum lipsa de punctualitate, întârzie- 
rile, absentarea, lamentările persistente, ineficiența, contraziceri- 
le continue scad moralul și dinamitează productivitatea. Manage- 
rul ia act de comportamentele negative și le amendează printr-o 
măsură disciplinară. 

Sancţiunile pentru comportamente negative pot include: 


e Retragerea măririlor ori a bonusurilor 
Renunţarea la avantaje, precum instruire, cursuri, excursii, 
zile libere pentru a compensa orele de lucru peste program 
e Evaluări drastice cu mențiunea că se așteaptă schimbări în 
comportament și că vor fi aplicate sancțiuni dacă nu sunt 
satisfăcute respectivele așteptări 
Retrogradarea de pe actualul post 
Scăderea în grad (dacă e posibil) 
Concedierea 


Uneori, sancțiunile sunt extrem de simple, recurgându-se la 
retragerea unor privilegii, cum ar fi pemisiunea de a folosi parca- 
rea companiei sau de a pleca mai devreme vinerea după-amiază. 
Notă: Nu pledăm pentru un management întemeiat pe pedepse. 
Noi doarvă încurajăm să aplicaţi sancțiuni acelora care nu respec- 
tă regulile jocului. 


PRINCIPIUL NR. 3 AL PARENTAJULUI LA FIRMĂ — 
ANGAJAŢII VOR TESTA TERENUL 


Ca niște copii cu părinţii lor, membrii personalului tău vor testa 
terenul, ca să verifice dacă dai mare importanță respectării regu- 
lilor stabilite. Dacă nu vor fi amendaţi de fiecare dată când încal- 
că sau ocolesc vreo regulă, vor avea impresia că li se trece cu ve- 
derea. Una e să stabilești o regulă, alta e să reușești s-o impui în 
rândul angajaţilor. 

Pentru ca parentajul la firmă să fie eficient, se impune să fii 
deschis la provocări și să te aștepți că angajaţii tăi vor testa tere- 
nul ori de câte ori vei încerca să implementezi o nouă practică de 
afaceri sau să institui anumite limite la firmă. De exemplu, dacă 
stabilești că vei organiza săptămânal ședințe cu angajaţii, care se 
vor ţine în fiecare marți la 9 dimineaţa, poţi fi sigur că anumiţi 
membri din echipă vor veni cu tot soiul de scuze ca să-ți pună 
beţe-n roate. Cineva și-ar putea reaminti că are programare la 
dentist marți dimineaţă, în timp ce altcineva ar putea suna pe la 
8:45 pentru a întreba dacă prezența la ședință este chiar obliga- 
torie. Când te confrunţi cu asemenea „teste“, depinde de tine dacă 
vrei să perseverezi: 


e Fii consecvent — Nu dilua mesajul și nu lăsa garda jos. De 
exemplu: „Să ajungi la timp“ nu înseamnă să ajungi cu 
cincisprezece minute mai târziu. 

e Fii convingător — Nu te lăsa păgubaș. N-o lăsa baltă, cre- 
zând că lucrurile s-au rezolvat de la sine. Odată ce impui o 
regulă, trebuie să urmărești cât de mult o respectă angaja- 
ţii tăi. Aceștia vor căuta să vadă dacă îi monitorizezi. 

e Fii insistent — Repetă noua regulă ori de câte ori ai oca- 
zia. Niciodată nu-i „prea mult“. 


PRINCIPIUL NR. 4 AL PARENTAJULUI LA FIRMĂ — 
INSTRUMENTELE DE LUCRU IN AFACERI SUNT 
CEI MAI BUNI PRIETENI AI ANGAJATORULUI 


Dacă în familie dispui de regulile casei, la firmă ai la îndemână 
instrumentele de lucru în afaceri. Instrumentele de lucru în afa- 
ceri includ majoritatea practicilor de afaceri, la care ne-am refe- 
rit deja: 


e Regulile companiei sau manualul de principii și proceduri 
pentru angajat 

e  Fișele posturilor 

e Evaluări ale angajaţilor 

e Obiective, așteptări, răspunderi și pedepse 

e Şedinţe cu angajaţii 

e Note de serviciu și avertismente 


Managerii eficienți se bazează pe acestea, folosindu-le ca ac- 
cesorii de lucru în afaceri. De exemplu, dacă ai impresia că unul 
dintre angajaţii tăi nu-și îndeplinește obligaţiile pe care postul 
său le implică, pune-i în față fișa postului, pentru a-i dovedi că ai 
dreptate. Dacă îți dorești ca membrii departamentului pe care îl 
conduci să se informeze reciproc, pentru a fi la curent cu noută- 
tile, discutând inițiative de afaceri, fixează la intervale regulate 


© 


ședințe cu angajații. Dacă sunt folosite în mod productiv, instru- 
mentele de lucru în afaceri clarifică și constituie un imbold pen- 
tru orice inițiativă pe care vrei s-o pui în practică. 


NOUĂ BĂTĂI DE CAP PENTRU MANAGER 


E comod să ai în subordine angajaţi ascultători. Din perspectiva 
unui manager care este ca un părinte pentru angajaţi, aceștia sunt 
acei indivizi care nu-i creează niciun fel de probleme. Probleme- 
le apar atunci când ai în subordine unul sau mai mulţi angajaţi di- 
ficili. Aceștia sunt „copiii obraznici“ de la firmă. Îţi pun răbdarea 
la încercare și îi deranjează pe ceilalți membri ai personalului tău. 
Îi numim pe acești angajați dificili „bătăi de cap“ pentru manager. 

Citeşte descrierea succintă a celor mai întâlnite nouă „bătăi de 
cap“ pentru manager. Vezi dacă printre membrii personalului din 
subordinea ta se află asemenea angajaţi dificili. După ce vom de- 
fini fiecare tip, vom aplica cele patru principii ale parentajului în 
afaceri la scenarii din viața reală. 


e  Nepunctualul cronic — Angajatul mereu nepunctual ajun- 
ge târziu la serviciu, întârzie la ședințe și îți dă peste cap 
toate planurile din cauza frecvenţei întârzierilor. Dacă sunt 
admonestați pentru purtarea lor, acești indivizi sunt aduși 
doar pentru scurt timp pe calea cea bună. De cele mai mul- 
te ori însă, sfârșesc prin a-și relua prostul obicei de a întâr- 
zia. 

e DIM (Dispărut în misiune) — Acest tip de angajat dispa- 
re de la serviciu, din cauza unor misterioase probleme de 
sănătate, urgenţe de ordin personal sau evenimente nepre- 
văzute. Își iau în mod frecvent concediu medical sau își iau 
liber în zile de luni sau vineri. Printre aceștia, se numără 

cei care nu apar la serviciu și nici nu pot anunța, fiind 
prinși fără semnal într-un tren sau într-un tunel, la o în- 
mormântare sau într-un avion care are întârziere. Obiceiul 
lor de a se face nevăzuțţi fără preaviz te calcă pe nervi și dă 
activitatea departamentului peste cap. 

Cinicul — Sunt cei care l-au luat pe „nu“ în braţe la locul de 
muncă, punând la îndoială orice idee nouă. Îţi demontea- 
ză orice încercare de a implementa o schimbare pozitivă. 
Acești angajați sceptici au și o latură pozitivă, și anume te 
poţi baza pe ei — chiar dacă nu sunt de acord cu o proce- 
dură sau cu un plan, ei continuă să-și facă datoria. De ase- 
menea, odată ce susțin o idee, te poți bizui pe ei că o vor 
pune în practică. 

Pasiv-agresivul — Acești angajați spun da, dar fac nu, 
deoarece se tem să-i contrazică pe față pe ceilalți. Un ase- 
menea angajat pasiv-agresiv tace și face; el te va lucra pe la 
spate în nenumărate moduri. Dacă ai de-a face cu o aseme- 
nea „bătaie de cap“, te vei simţi în mod frecvent sabotat, 
chiar dacă angajatul tău pretinde că îţi vrea binele, atât ție, 
cât și departamentului. Dintre uneltirile mai des folosite ar 
putea fi, de pildă, să uite să confirme întâlniri importante 
sau să nu preia inițiativele serioase. 

Cerșetorul de atenție — În aparenţă prietenoși, dar nesi- 
guri de fapt, acești indivizi au în permanență nevoie de 
atenție și aprobare. Doar ca să fie băgat în seamă, cerșe- 
torul de atenţie va adresa în mod repetat întrebări banale. 
Acest angajat își expune realizările oricui e dispus să-l as- 
culte. Cerșetorii de atenţie tind să ocupe foarte mult spațiu 
fizic; asemenea unui roi de țânțari, care te bâzâie la cap, nu 
pot trece neobservați. 

Negativistul — Vizibil neprietenoși și ostili, acești angajați 
te provoacă să le ceri orice, mai puţin ceea ce scrie în fișa 
postului lor. Asemenea indivizi, gen „lasă-mă să te las“, 
sunt maeștri în semnalele negative ale corpului. Printre 


tacticile cele mai folosite se numără: te ignoră dacă îi saluți 
sau le ceri ceva, afișează o mină dispreţuitoare, plictisită 
sau lipsită de interes și te lasă să vorbești singur. Angajaţii 
cu o atitudine negativă reușesc să contamineze cu negati- 
vismul lor orice mediu de lucru. 

e Trântorul — Te poți bizui pe ei, dar se mișcă încet. Aces- 
tor angajaţi le trebuie câteva ore pentru a finaliza o sarci- 
nă care altora le ia doar câteva minute. Se pare că își fac 
treaba, dar cu viteza melcului. Managerii tind să evite să 
încredinţeze o sarcină acestui tip de „bătaie de cap“, de tea- 
mă că vor trece zile întregi până să o termine. 

e  Dependentul — Fie că e vorba despre alcool, droguri, mân- 
care sau jocuri de noroc, asemenea angajaţi sunt victimele 
unei dependențe care le schimbă dispoziția. Dependenţii 
manifestă comportamente deviante și sunt imprevizibili. 
Au adesea perioade de eficiență maximă, urmate de perioa- 
de de gândire neclară, incapacitate de a raționa corect, ab- 
senteism, izbucniri nervoase și evitare. Drept urmare, efor- 
tul depus nu este temeinic, iar comportamentul este 
instabil. 

e Hoţul — A-și însuși bunurile companiei nu contravine sis- 
temului de valori al acestor indivizi. Coţcarii fură lucruri 
mărunte, cum ar fi timbre și rechizite. Hoţii adevăraţi fură 
lucruri serioase, cum ar fi informaţii despre companie, 
bani și clienți. 


Să examinăm mai detaliu fiecare dintre aceste „bătăi de cap“ 
pentru manager. Următoarele studii de caz descriu scenarii par- 
ticulare și oferă soluţii viabile pentru parentajul subalternilor. 

NEPUNCTUALUL CRONIC 


Audrey conduce o agenție de închirieri de automobile. De curând, 
a angajat-o pe Nan, care va avea propria echipă de serviciu clienți. 
Programul la birou începe la 9 dimineața și se termină la 5:30 du- 
pă-amiaza. În a treia ei zi de lucru, Nan întârzie 20 de minute. Își 
cere scuze față de Audrey, explicându-i că a fost prinsă în traficul 
aglomerat, în drum spre serviciu. Săptămâna următoare Nan ajun- 
ge la serviciu la 9:15 luni și la 9:20 marți. Dă vina pentru aceste in- 
cidente pe faptul că nu a sunat alarma de la ceasul deșteptător. 

În cea de-a treia săptămână la noul serviciu, Nan întârzie în 
fiecare trei zile din cinci. De data aceasta, Audrey se enervează. 
Vine la Nan și o întreabă ce se întâmplă. Nan recunoaște că a gre- 
şit, dar mărturisește că-și caută un alt apartament. La ședința săp- 
tămânală cu angajaţii, Audrey le reamintește tuturor că e impor- 
tant să fie punctuali. Nan dă din cap aprobator, semn că se va 
conforma. 

Lunea următoare, întreg departamentul se reunește la 8:45, 
pentru a se întâlni cu vicepreședintele de marketing. Prezenţa este 
obligatorie. Nan dă buzna în birou cu respiraţia tăiată la 9:15. 
Audrey se înfurie. „Știa că vicepreședintele companiei vine azi-di- 
mineață. Cum a putut să-mi facă una ca asta?“, se întreabă Audrey. 


Audrey e prinsă în cursă. Comportamentul altcuiva o calcă pe 
nervi. Sperase că Nan își va schimba comportamentul, dar timpul 
i-a dovedit că s-a înșelat. Acum aceasta percepe întârzierea croni- 
că de care suferă angajata ei ca pe un atac la propria persoană. 
Pentru ca Audrey să se elibereze, trebuie să-și reia rolul de mana- 
ger și să se poarte ca un părinte cu angajata ei. Poate începe prin 
aplicarea celor patru principii ale parentajului la firmă, adaptân- 
du-le situaţiei în care se află. 

Nan trebuie să cunoască în detaliu așteptările angajatoru- 
lui ei: Audrey îi expune lui Nan regulile de la birou. „Programul 


de lucru este următorul: ora de începere a zilei de lucru este 9 di- 
mineața, dar trebuie să ajungi la 8:45.“ 

Nan are nevoie de un feedback adecvat: Audrey mai trece în 
revistă prevederile din manualul conţinând principiile și proce- 
durile companiei și citează care e politica firmei atunci când se 
întârzie: „Dacă un angajat ajunge după ora 9 în mai mult de trei 
zile într-o singură lună, este dat afară“. 

Nan va testa terenul: Audrey își dă seama că cel mai probabil 
Nan va continua să întârzie la serviciu, chiar dacă i-a făcut cunos- 
cută politica firmei cu privire la acest aspect. Audrey este gata să 
fie supusă acestui test. 

Instrumentele de lucru în afaceri sunt cei mai buni prieteni 
ai angajatorului: Audrey continuă să se sprijine pe instrumente- 
le de lucru în afaceri. A făcut deja referire la manualul de princi- 
pii și proceduri al companiei, pentru a enunţa cu voce tare care 
sunt consecințele nepunctualității. Dacă Nan mai ajunge o dată 
după 9, Audrey îi poate da un preaviz scris. Dacă mai întârzie 
încă o dată, Audrey îi poate reaminti lui Nan care este politica fir- 
mei, spunându-i: „Data viitoare dacă mai întârzii, voi considera 
că ţi-ai dat demisia“. 


DIM (DISPĂRUT ÎN MISIUNE) 


Tanya, tehnician specializat în reparaţii de telefoane la o compa- 
nie de telefonie, este un angajat competent și eficient. Este capa- 
bilă să rezolve aproape orice problemă. Are referințe excelente din 
partea clienților mulțumiți de serviciile ei. Şefa ei, Rina, o apre- 
ciază, dar are o nemulțumire majoră — niciodată nu poate fi sigu- 
ră că Tanya va ajunge la serviciu. 

Una, două săptămâni, Tanya reușește să ajungă fără probleme 
la serviciu, după care începe iar să lipsească. Acum două luni, 

Tanya a cedat din cauza unor dureri de picioare și spate. A fost pe 
la mai mulți doctori, dar aceștia nu și-au putut da seama care e 
problema. În câteva zile, simptomele misterioase au dispărut, dar 
nu înainte să o fi făcut pe Tanya să lipsească o săptămână întrea- 
gă de la serviciu din cauza lor. 

Luna următoare, Tanya a mers la o nuntă în alt stat. Și-a luat 
vineri liber, apoi la întoarcere, din greșeală, a pierdut avionul de 
duminică. Greșeala a costat-o încă două zile, luni și marţi, de ab- 
sență de la serviciu. Apoi, Tanya locuiește cu bunica ei, care este 
în vârstă și ale cărei probleme medicale urgente o obligă să lip- 
sească uneori chiar și zile întregi. N-au trecut decât șase luni din 
primul an și Tanya și-a luat deja toate concediile medicale, zilele 
libere și de concediu la care avea dreptul. 

Rina o simpatizează pe Tanya, dar comportamentul ei de DIM 
este un exemplu prost pentru întreg departamentul și dă peste 
cap programările reparațiilor. Ultima picătură care a umplut pa- 
harul a fost atunci când Tanya a lipsit într-o zi fără să anunţe te- 
lefonic sau prin e-mail. La cinci după-amiază, Rita spumegă deja 
de furie. „Nu are dreptul să se poarte așa cu mine.“ Chiar atunci 
sună telefonul. E Tanya. „Rina, scuză-mă că am lipsit azi de la ser- 
viciu, dar bunica mea a murit azi dimineaţă și am fost să mă ocup 
de înmormântare.“ 

Furia Rinei se preschimbă pe loc în compasiune. În același 
timp, își dă seama că o scoate din minţi să aibă un asemenea 
subordonat. La o săptămână după înmormântarea bunicii ei, Rina 
se întâlnește cu Tanya și începe să aplice parentajul la firmă. 


Tanya trebuie să cunoască în detaliu așteptările angajato- 
rului: Rina îi spune Tanyei că lipsește prea mult de la serviciu. Îi 
înmânează o copie a manualului de principii și proceduri al com- 
paniei de telefonie. Îi reamintește care sunt regulile firmei. „Ţi-ai 
luat toate concediile de boală și zilele de vacanță. De acum înain- 
te, dacă mai lipsești, îți voi tăia din salariu.“ Rina îi reamintește 
și politica firmei cu privire la absența nemotivată: „Orice angajat 


care nu poate veni la serviciu într-o zi trebuie să sune până la ora 
8 dimineaţa în ziua respectivă ca să-și anunţe superiorul. Dacă nu 
face acest lucru în timp util, i se va desface contractul de muncă“. 
Rina îi reamintește situaţiile anterioare când Tanya nu a respec- 
tat această regulă și îi acordă trei luni pentru a-și redresa compor- 
tamentul. 

Tanya are nevoie de feedback adecvat: În următoarele trei 
luni, Rina urmărește cu atenție comportamentul Tanyei. Dacă 
Tanya lipsește într-o zi, dar sună să anunţe dimineaţă până la ora 
8, Rina reîntărește comportamentul pozitiv, mulțumindu-i că a 
respectat regulile companiei. 

Tanya va testa terenul: Într-o dimineaţă, Tanya revine la com- 
portamentul ei de DIM, atunci când sună la 9:30 ca s-o anunţe pe 
Rina că nu poate veni în ziua respectivă la birou. Rina îi dă Tanyei 
un avertisment verbal: „Dacă se va mai întâmpla să mă anunţi cu 
întârziere, voi fi nevoită să te concediez“. 

Instrumentele de lucru în afaceri sunt cei mai buni prie- 
teni ai angajatorului: Rina pune la dosar fiecare dintre conver- 
sațiile avute cu Tanya și îi urmărește prezența pentru evaluări ul- 
terioare. De asemenea, se consultă cu departamentul de resurse 
umane pentru a se asigura că aplică bine regulile companiei, 
atunci când trebuie să le adapteze pentru angajaţii care suferă de 
absenteism cronic. 


CINICUL 


De treizeci de ani, judecătorul M. Joseph coordonează activitatea 
de la biroul său judiciar și totul a mers ca uns. Anul acesta însă, o 
mare schimbare e pe cale să se producă. Întreg sistemul de drept 
al familiei trece de la programarea pe hârtie la sistemul de progra- 
mare on-line. Judecătorul Joseph apreciază eficiența și rapidita- 
tea pe care noul tip de programare le va aduce sistemului judiciar, 

care se mișcă destul de încet. Dar, în același timp, se teme că unii 
membri ai personalului său nu vor primi cu braţele deschise o ase- 
menea schimbare majoră. 

Martha, recepționera judecătorului Joseph, muncește pentru 
el de douăzeci și opt de ani. Loialitatea ei ca funcționar judiciar 
și om de bază nu intră în discuţie. Dar reacţia ei la ideile inova- 
toare variază de la „ce idee proastă“ la „nu va merge“. Când la bi- 
rou s-au instalat primele calculatoare la sfârșitul lui 1980, Martha 
a spus: „E o risipă de bani“. A învăţat să utilizeze computerul, dar 
ori de câte ori apărea vreo problemă în sistem se plângea cu amă- 
răciune. 

Acum, când se introduce sistemul de programare on-line, 
Martha e candidatul firesc la cursurile de specializare. Judecăto- 
rul Joseph o trimite să reprezinte biroul la workshopul despre im- 
plementarea programului. După trei ore de la începerea cursuri- 
lor, judecătorul primește un telefon de la instructorul-șef. „Ne 
întrebăm dacă nu ne puteți trimite un participant mai cooperant“, 
îi cere acesta. „Martha refuză să accepte noul sistem. Ne spune 
încontinuu din ce motive nu va putea fi adoptat de firma dumnea- 
voastră.“ Judecătorului Joseph începe să-i zvâcnească tâmplele. 
„Şi așa e destul de greu să trecem la un nou sistem de programa- 
re“, se gândește acesta. „De ce trebuie să se împotrivească la ori- 
ce schimbare?“ 

Judecătorul Joseph îl asigură pe instructor că Martha e capa- 
bilă să-și însușească și să implementeze noul program. Îl sfătuieş- 
te să o trimită pe Martha înapoi la el, la birou, în pauza de prânz. 
Punând telefonul în furcă, judecătorul Joseph se pregătește să 
aplice parentajul la serviciu. 


Martha trebuie să cunoască în detaliu așteptările angajato- 
rului: Judecătorul Joseph o duce pe Martha de la birou într-o ca- 
fenea din vecinătate. În timp ce iau prânzul, îi spune că îi aprecia- 
ză foarte mult eforturile, dar că și-ar dori să coopereze mai mult 
când vine vorba despre schimbări. Subliniază cât e de important 


să susțină această nouă metodă de programare — trecând peste 
suspiciunile pe care le are cu privire la aceasta. Îi dă exemple din 
trecut când a întâmpinat ideile noi cu ostilitate, iar acest lucru a 
avut repercusiuni negative asupra celorlalți membri ai echipei. În 
cele din urmă, judecătorul Joseph își exprimă așteptările: „Nu 
vreau să te aud pe tine sau pe oricine altcineva de la biroul nos- 
tru vorbind de rău despre acest proiect. Dacă te voi mai auzi ve- 
nind cu negativisme despre acest proiect, voi fi nevoit să îți dau 
un avertisment scris și să pun la dosar dovada faptului că nu ai 
cooperat, pentru a se ţine seama de atitudinea ta negativă în eva- 
luarea anuală“. 

Angajaţii au nevoie de feedback adecvat: Luna următoare, 
judecătorul Joseph urmărește cum se comportă Martha. O în- 
sărcinează să le arate celorlalți membri ai echipei cum se folo- 
sește sistemul de programare on-line. O laudă pe măsură ce 
fiecare angajat își însușește noul sistem. De asemenea, judecă- 
torul începe să o invite pe Martha la ședințe unde se discută 
schimbări ulterioare în funcționarea sistemului judiciar, ca să 
se poată implica tot mai mult în procesul de modernizare a bi- 
roului său. 

Angajaţii vor testa terenul: Judecătorul Joseph e conștient 
că Marthei nu-i stă în fire să accepte schimbările, deși i-a adus 
la cunoștință faptul că trebuie să se abțină de la a respinge 
toate sistemele și procedurile noi. Dacă o va mai auzi expri- 
mându-și negativismul în legătură cu sistemul de programare 
on-line, îi va reaminti imediat că remarcile cinice nu au un rol 
constructiv. 

Instrumentele de lucru în afaceri sunt cei mai buni prieteni 
ai angajatorului: Judecătorul Joseph folosește în cazul Marthei 
evaluările de performanţă, pentru a-i arăta în ce mod își poate 
modifica atitudinea. Stabilește ca obiectiv de dezvoltare profesio- 
nală pentru Martha „capacitatea de a se adapta la schimbări și de 
a adopta proceduri noi de lucru“. 

PASIV-AGRESIVUL 


Donna este patroana și managerul unui club de fitness, în spe- 
cial pentru familii, care însumează 5 000 de membri. De curând 
l-a angajat pe Arthur ca director de marketing și vânzări. Don- 
na îl admiră pe Arthur pentru perspicacitatea și competența sa 
în domeniul vânzărilor, dar se simte adesea subtil sabotată de 
către acesta în diferite moduri. 

În timp ce Arthur e plin de zel când vine vorba să-i întâlneas- 
că pe membrii potențiali ai clubului și să le ofere serviciile acestu- 
ia, el rămâne mereu în urmă când trebuie să pună în practică idei- 
le de marketing ale Donnei. Dacă îi cere să actualizeze scrisoarea 
de bun-venit către un membru nou, Arthur spune: „Sigur“. Două 
săptămâni mai târziu, când îi cere o primă ciornă a scrisorii revi- 
zuite, Arthur răspunde: „Am așteptat să-mi spui ce ai vrea să con- 
ţină noua scrisoare“. 

Ori de câte ori Donna are inițiativa unei activități de marke- 
ting, cum ar fi lansarea unei campanii de promovare sau participa- 
rea la un eveniment din comunitate, Arthur dă din cap aprobator 
sau spune: „Nicio problemă“. Din păcate, nu face nimic din ceea ce 
spune. Dacă Donna îl întreabă despre stadiul în care se află aceste 
proiecte, Arthur răspunde de obicei: „N-am reușit să fac prea mul- 
te încă, pentru că nu sunt sigur ce vrei“. În loc să întrebe sau să-și 
exprime o părere cu privire la eficacitatea ideii, el nu face nimic. 

În primăvară, Donna pregătește un stand la un mare târg de 
fitness organizat în comunitate. Îl însărcinează pe Arthur să se 
ocupe de aranjarea standului și de organizarea membrilor echi- 
pei, pentru a lucra la el. Arthur nu pare prea entuziasmat de acest 
proiect. În același timp, nu oferă niciun fel de feedback. 

Sâmbătă, dis-de-dimineață, Donna primește un telefon de la 
maseurul terapeut al clubului. „Sunt la târg, dar nu reușesc să dau 
de Arthur.“ Cum se va dovedi ulterior, Arthur n-a reușit să se tre- 
zească. Drept urmare, standul încă nu a fost aranjat. Până ce 


Arthur ajunge într-un final acolo, Donna este și ea la târg, spu- 
megând. „Ce s-a întâmplat?“, întreabă ea. „Nu știu“, răspunde 
Arthur. Donna continuă: „Am crezut că am stabilit că vom pregăti 
din timp acest eveniment și că vom aranja standul“. „Ei, bine, 
aceasta a fost ideea ta. Poate că data viitoare ar trebui să vii tu să-l 
aranjezi“, izbucnește Arthur. În timp ce Donna se îndepărtează de 
târg, decide că e timpul să fie mai dură cu Arthur. 


Arthur trebuie să cunoască în detaliu așteptările angajato- 
rului: Câteva zile mai târziu, după ce s-a calmat, Donna se întâl- 
nește cu Arthur. Trece în revistă evenimentele de sâmbătă dimi- 
neaţa și își exprimă dezamăgirea cu privire la comportamentul 
lui. Îi spune că, atunci când discută, planifică și convin asupra 
unui proiect de marketing, e de datoria lui să realizeze respecti- 
vul proiect. Când Arthur recunoaște, în cele din urmă, cănua 
crezut că târgul de fitness era un loc prielnic pentru a-și face noi 
membri, Donna îl ascultă. „Contribuţia ta este bine-venită, dar 
trebuie să ai curajul să-mi spui în față când nu ești de acord cu 
planurile mele de promovare a clubului. Dacă nu îți plac ideile 
mele“, adaugă aceasta, „vino tu cu alte idei“. 

Arthur are nevoie de feedback adecvat: Luna următoare, 
Donna se întâlnește cu Arthur frecvent pentru a parcurge planul 
de marketing. Verifică evoluţia fiecărui proiect. În timpul acestor 
întâlniri îi dă de înțeles că îi prețuiește părerea. Când Arthur își 
exprimă fără ocolișuri ideile și opiniile, Donna îi mulțumește. 

Arthur va testa terenul: Donna e conștientă că Arthur are 
tendinţa de a avea un comportament pasiv-agresiv. Urmărește 
acele situaţii când nu există concordanță între ceea ce spune și 
ceea ce face. De exemplu, dacă acesta e de acord să redacteze un 
anunţ pe care Donna intenționează să-l pună în câteva magazine 
cu produse pentru fitness, dar în mod repetat „uită“ s-o mai facă, 
îi va cere socoteală. 

Instrumentele de lucru în afaceri sunt cei mai buni 
prieteni ai angajatorului: Donna pune la dosar documente cu 

privire la comportamentul lui Arthur. E hotărâtă să meargă până 
la capăt, adică să-l concedieze dacă mai sabotează încă un pro- 
iect de marketing. De asemenea, intervievează candidați pentru 
postul lui Arthur, ca să aibă înlocuitor, în caz că hotărăște să-l 
dea afară. 


CERȘETORUL DE ATENȚIE 


Burt lucrează ca mecanic-șef la o mare reprezentanță de automo- 
bile. Cel mai bun mecanic din subordinea sa, Karl, întrunește toa- 
te calitățile pe care orice șef și le-ar dori de la angajaţii săi — e 
competent, de încredere, neobosit și mereu prezent. Cu o singu- 
ră excepţie. Karl are nevoie de foarte multă atenție atât din partea 
lui Burt, cât și a celorlalți mecanici de la garaj. 

Karl vorbește fără contenire. Sporovăie mereu și mereu de- 
spre cele mai mici detalii ale vieţii sale. De la traficul în drum 
spre serviciu, la ce a mâncat la micul dejun, la emisiunile TV la 
care s-a uitat noaptea trecută, Karl povestește fără oprire. Dacă 
unul dintre ceilalți mecanici adresează o întrebare nevinovată, 
cum ar fi: „Cât e ceasul?“, Karl îi dă un răspuns în cinci minute. 
Poveștile lui interminabile le distrag atenţia celorlalți și sunt o 
mare pierdere de timp. 

Karl are o metodă pentru a se băga și-n sufletul lui Burt. Cel 
puţin o dată pe zi, Burt se întoarce și dă din greșeală peste Karl. 
Angajatul neobosit îl abordează rapid pe Burt cu numeroase între- 
bări despre fiecare dintre mașinile la care lucrează. Adesea, Karl 
doar vrea să i se confirme că face ceea ce trebuie pentru a repara 
un vehicul. 

Deși Karl este un mecanic excelent, personalitatea lui de cer- 
şetor de atenţie îl calcă pe nervi pe Burt și-i scoate din sărite pe 
ceilalți mecanici. Burt hotărăște că trebuie să aplice în mod serios 
parentajul la firmă, în cazul acestui angajat incomod. 


Karl trebuie să cunoască în detaliu așteptările angajatoru- 
lui: Burt îl scoate pe Karl la o cafea pentru a discuta despre vii- 
torul lui la garaj. În timp ce servesc cafeaua și gogoșile, îi spune 
angajatului său vorbăreţ că face parte din slujba lui să se înțelea- 
gă bine cu ceilalţi colegi de serviciu. Îi explică lui Karl că, pălă- 
vrăgind încontinuu la garaj, îi distrage pe ceilalţi de la lucru. 
„Trebuie să pui frână. Când lucrezi la locul tău, abţine-te te rog 
să mai vorbeşti. Poţi să discuţi cât ai chef în timpul pauzelor și 
după serviciu.“ 

Dar, totodată, Burt impune o nouă regulă: Karl trebuie să-și li- 
miteze întrebările cât mai mult. „Eşti un mecanic extrem de capa- 
bil. Cunoști răspunsul la 95% din întrebările pe care le adresezi. 
Dacă e ceva urgent, notează-ți pe ceva și pune-o în cutia mea pen- 
tru corespondenţă.“ Burt îl asigură pe Karl că va veni să-l verifice 
de trei ori pe zi. Burt încheie conversaţia cu un avertisment: 
„Dacă vei continua să mă deranjezi pe mine și pe colegii tăi de 
serviciu, e posibil să trebuiască să-ți cauţi altă slujbă. Ai la dispo- 
ziție două săptămâni ca să îţi revii“. 

Karl are nevoie de feedback adecvat: Karl e de acord să-și re- 
dreseze comportamentul. În ziua următoare, merge la biroul său 
și lucrează temeinic, fără sporovăieli. La sfârșitul zilei, Burt îl ve- 
rifică și îl laudă pentru că a reușit să se abțină de la discuții. „Azi 
a fost foarte bine. Ţine-o tot așa.“ 

Karl va testa terenul: În ziua următoare, Karl încearcă să-l 
abordeze imediat pe Burt cu obișnuitele lui întrebări de baraj. 
Burt îl întrerupe în mijlocul unei propoziţii și-i spune: „Nu-ţi pot 
răspunde acum la întrebări. Sau le scrii pe o hârtie și le pui în cu- 
tia mea, sau aștepți până ajung la biroul tău, înainte de pauza de 
prânz.“ 

Instrumentele de lucru în afaceri sunt cei mai buni prieteni 
ai angajatorului: Burt pune la dosar conversațiile purtate cu 
Karl — incluzând ce schimbări de comportament a solicitat. Ur- 
mărește comportamentul lui Karl timp de două săptămâni și de- 
cide dacă să îl ţină sau să-l concedieze. 

NEGATIVISTUL 


Margaret, șefă de secție la un magazin de încălțăminte, are ne- 
voie de ajutoare pentru explozia de vânzări de la promoţiile din 
vară. Îi întreabă pe angajaţi dacă nu au prieteni care să doreas- 
că să lucreze în sectorul de vânzări, câștigând un ban de buzu- 
nar. Oricine e interesat va fi pregătit în săptămâna de dinain- 
tea celor trei zile de vânzări intense, ca să înveţe principiile de 
bază pentru vânzarea de încălțăminte și pentru servirea clien- 
ților. 

Ted, nou angajat la depozit, are o prietenă care-și caută de lu- 
cru și care ar fi interesată de un asemenea post de vânzător pe 
termen scurt. Margaret i-a transmis prietenei lui Ted, Zoe, să 
vină la interviu. Când Margaret se întâlnește cu Zoe, aceasta îi 
face o impresie destul de bună. Faptul că CV-ul lui Zoe arată că 
aceasta a schimbat patru locuri de muncă în mai puțin de doi ani 
o îngrijorează puţin pe Margaret. În același timp, zilele de super- 
promoție sunt peste numai două săptămâni, iar Margaret are ne- 
voie de ajutoare. 

În timpul săptămânii de pregătire, Zoe se comportă bine. 
Ajunge la timp și prinde cu ușurință ce are de făcut, cum să-i 
servească pe clienți, cum să înregistreze vânzările, cum să se 
descurce cu returnările și cu reînregistrarea produselor returna- 
te, așa cum fac ceilalți colegi din raion. Pare să se descurce. 

În prima dimineaţă a superpromoțiilor de vară însă, ceva nu 
mai e la fel. Magazinul e ticsit de clienți nerăbdători. Angajaţi 
vechi și noi trec cu rapiditate unul pe lângă altul prin depozitul de 
încălțăminte. Pantofii sunt împrăștiați peste tot și toată lumea 
este agitată — cu excepţia lui Zoe. În timp ce ceilalți angajaţi sunt 
plini de energie, activi și utili, Zoe se mișcă lent, ignorând cereri- 
le clienţilor cu privire la diferitele modele de pantofi. Mina ei a 
trecut de la amabilă la încruntată. Își ţine brațele încrucișate pe 
piept. Se uită cu dispreţ la mormanele de pantofi răspândiți în 


toate părțile. Atitudinea ostilă a lui Zoe inhibă clienţii și-i ener- 
vează pe ceilalți vânzători. 

Încercând să salveze situaţia și să se ocupe de noul ei angajat, 
Margaret își asumă rolul de părinte pentru angajat. 


Zoe trebuie să cunoască în detaliu așteptările angajatoru- 
lui: Margaret o ia deoparte pe Zoe într-un moment mai puțin 
aglomerat și o roagă să se întâlnească cu ea pentru scurt timp 
afară din magazin. Îi explică faptul că atitudinea ei este în mod 
vizibil negativă astăzi şi acest lucru este evident atât pentru 
clienţi, cât și pentru colegi. „Această promoţie presupune să 
avem o atitudine exemplară față de clienţii noștri. Dacă nu poți 
schimba macazul în următoarele douăzeci de minute, te voi pune 
să lucrezi numai în depozit pentru tot restul zilei.“ 

Zoe are nevoie de feedback adecvat: Zoe își cere scuze pen- 
tru proasta dispoziție avută și revine în magazin. Margaret este 
ușurată să observe că aceasta e capabilă să afișeze o mină amabi- 
lă față de clienţi. Margaret o verifică periodic pe parcursul zilei. 
Când un client satisfăcut îi mulțumește lui Zoe pentru amabilita- 
te, Margaret o recompensează printr-un zâmbet. „Te descurci ex- 
celent.“ 

Zoe va testa terenul: Margaret e convinsă că, deși a făcut-o 
pe Zoe să-și schimbe atitudinea negativă din prima zi, există 
încă posibilitatea ca Zoe să redevină ostilă din nou mâine sau 
poimâine. 

Instrumentele de lucru în afaceri sunt cei mai buni prieteni 
ai angajatorului: Cu toate că are nevoie de ajutoare, Margaret e 
hotărâtă s-o concedieze la următoarea repriză de negativism din 
timpul vânzărilor. La sfârșitul primei zile, îi cheamă pe toți mem- 
brii personalului și le expune următoarea regulă: „Mai avem încă 
două zile de vânzări și vreau ca toți să fim o echipă. Cine nu se va 
conforma sau nu va putea să facă față presiunii datorate volumu- 
lui mare de vânzări, acela va fi rugat să plece“. 

TRÂNTORUL 


Maria e director de vânzări la o companie care se ocupă cu li- 
vrarea de medicamente la domiciliu. Deoarece și-a pierdut cel 
mai bun angajat, o femeie aflată în concediu de maternitate, se 
teme că departamentul începe să îi scape de sub control. Îl are 
încă pe Dale, un angajat muncitor, serios, devotat, pe care se 
poate baza. Acesta susține că, dându-și un pic mai mult silin- 
ţa, poate coordona livrarea produselor medicale oriunde este 
nevoie. 

Maria vrea să creadă că Dale poate face față situației. În timp 
ce parcurg lista de obligații suplimentare, îi reamintește că toate 
comenzile trebuie livrate în ziua în care au fost făcute. Dale co- 
operează: „Desigur“. 

În primele câteva zile de la noile dispoziții, Margaret observă 
că Dale pare puțin copleșit. Vorbește mereu la telefon, iar peste 
tot pe biroul lui se află mormane de comenzi. Când Maria îl în- 
treabă cum merge, el răspunde: „Bine“. Se pare că produsele me- 
dicale sunt livrate ca de obicei, deci Maria îl lasă în pace. 

Maria aude în dimineaţa de luni a celei de-a doua săptămâni 
pe cineva urlând în biroul lui Dale. Merge acolo și găsește o asis- 
tentă medicală, care lucrează la domiciliu și care de obicei este 
foarte pașnică, strigând la Dale pentru că nu și-a făcut treaba. „Am 
pacienți care-și așteaptă oalele de noapte comandate de cinci zile. 
Este INACCEPTABIL!“ Dale își freacă ceafa și încearcă să-și calme- 
ze clienta enervată: „Vă promit că mă voi ocupa de asta. Acum 
suntem puțin cam aglomerați“. 

După ce a surprins scena, Maria își verifică mesajele, unde 
mai găsește încă cinci reclamaţii din partea unor asistente, doc- 
tori și pacienţi cărora nu li s-a făcut aprovizionarea. Sare ca arsă. 
Revine în biroul lui Dale, ia comenzile de pe biroul lui, ca să vadă 
ce alte produse nu au fost livrate încă. În mai puţin de cinci ore, 


se asigură că toate produsele comandate sunt împachetate și 
trimise. 

Maria nu reușește să înțeleagă de ce îi ia numai patru ore ca 
să rezolve sarcini pe care Dale nu le poate finaliza într-o săptămâ- 
nă întreagă. În loc să-și învinuiască angajatul pentru că se mișcă 
prea încet, ea încearcă abordarea parentajului în afaceri. 


Dale trebuie să cunoască în detaliu așteptările angajato- 
rului: Maria își revizuiește modul în care îl coordonează pe 
Dale. Decide că va dedica o zi pentru a-l instrui. Pe măsură ce îi 
explică metoda pentru asigurarea livrării produselor medicale, 
notează tot ceea ce e de făcut, pentru ca Dale să afle ordinea 
exactă a pașilor care trebuie urmați. La sfârșitul zilei, Dale cu- 
noaște în detaliu care sunt așteptările Mariei în ceea ce-l priveș- 
te. De asemenea, are notat tot ce trebuie să facă, spre a se putea 
coordona mai bine. 

Dale are nevoie de feedback adecvat: În săptămâna care ur- 
mează, Maria îl verifică periodic pe Dale pe parcursul fiecărei zile 
lucrătoare. Constată în ce stadiu se află cu livrarea produselor și 
îl ajută să o ia de la capăt dacă a rămas în urmă din cauza unei co- 
menzi mai dificile. 

Dale va testa terenul: Chiar dacă Maria și-a făcut timp pentru 
a-l instrui și verifica pe Dale, știe că acesta ar putea cu ușurință să 
fie depășit de situaţie. E conștientă că angajatul ei are nevoie de 
o îndrumare metodică, constantă și trebuie împins de la spate. În 
loc să-l lase să trândăvească, Maria îl monitorizează pe Dale în- 
deaproape. 

Instrumentele de lucru în afaceri sunt cei mai buni prieteni 
ai angajatorului: Ori de câte ori Dale are de îndeplinit o sarcină 
nouă, Maria îl informează asupra procedurii prin care are de exe- 
cutat respectiva sarcină. De asemenea, la începutul fiecărei zile 
de lucru se întâlnește cu el și îi expune prioritățile, ca să fie sigu- 
ră că sarcinile cele mai importante sunt îndeplinite. 

DEPENDENTUL 


Rick, manager de producție la o companie recunoscută de gablon- 
turi, contează pe Fran, directorul comercial pe importuri, că ține 
legătura cu fabricile din India și China. Obligația lui Fran este să 
se asigure că bijuteriile produse în țările respective ajung în Sta- 
tele Unite la timp și în perfectă stare. 

În ultima perioadă, lui Fran lucrurile i-au cam scăpat de sub 
control. Adesea întârzie la serviciu, unde apare obosită și răvă- 
șită. Rick observă că aceasta aţipește în timpul ședinţelor cu an- 
gajaţii. De mai multe ori, a găsit-o la ea la birou dormind buș- 
tean după prânz, pe la 14-15. Rick o trezește și îi spune să 
meargă acasă, dar aceasta insistă să rămână la serviciu. „Scuze. 
Nu prea sunt în apele mele pentru că nu am reușit să dorm 
azi-noapte“. 

Într-o zi, Rick o abordează pe Fran cu privire la un anumit 
transport de bijuterii care urmează să vină din India. Când să-i 
răspundă la întrebări, Fran stâlcește cuvintele. „Fran, ceva nu e în 
regulă. Te simți bine?“ „Sunt bine“, răspunde ea. „Tocmai am luat 
ceva pentru a calma răceala și m-a amețit.“ 

În aceeași seară, în timp ce Rick își făcea ordine pe birou, pre- 
gătindu-se de plecare, trei dintre colegii lui Fran intră la el în bi- 
rou și închid ușa. „Trebuie să discutăm ceva despre Fran“, îi spun 
aceștia. Rick îi invită să ia loc. În mai puţin de un minut, află lu- 
cruri care îi par de necrezut. 

Somnolenţa, vorbirea incoerentă și randamentul scăzut sunt 
rezultatul abuzului de droguri. Fran e dependentă de medicamen- 
te care se dau numai pe bază de rețetă — sedative de toate felurile. 


«a 


Cei trei colegi ai ei au dat peste „ascunzătoare“ într-o cutie unde 
credeau că se găsesc diverse tipuri de încuietori pentru brățări. 
Când i-au cerut cont lui Fran, aceasta le-a răspuns să-și vadă de 
treaba lor. Deoarece îi vor binele, aceștia s-au simțit obligați să îl 


anunţe pe Rick. 


Confruntat cu o asemenea situaţie, un manager trebuie să ia 
în calcul facilitățile oferite la nivelul companiei pe care o condu- 
ce. În general vorbind, dacă te droghezi în timpul serviciului, 
poate constitui un motiv de concediere. Însă, unele companii au 
programe de dezintoxicare pentru angajaţi. Altele pot acoperi tra- 
tamentul de dezintoxicare prin asigurările de sănătate. Ce e de fă- 
cut în cazul unui angajat care este dependent de medicamente? 
Decizia depinde de regulile companiei respective. Firma la care 
lucrează Rick și Fran oferă concediu medical pentru dezintoxica- 
re în cazul abuzului de substanţe. 

Fran trebuie să cunoască în detaliu așteptările angajatoru- 
lui: În ziua următoare, Rick se întâlnește cu Fran. Îi spune că e 
foarte îngrijorat de sănătatea ei și că performanțele ei la serviciu 
au scăzut. „Adormi la birou, ațipești în timpul ședințelor și stâl- 
cești cuvintele când îmi vorbeşti. Colegii tăi și-au exprimat îngri- 
jorarea cu privire la starea ta fizică și psihică.“ Îi spune că trebuie 
să se adreseze departamentului de resurse umane și să-și ia un 
concediu medical dacă are nevoie de timp pentru a-și reveni. 

Fran are nevoie de feedback adecvat: Rick o întreabă pe Fran 
dacă înțelege ceea ce i-a spus. Ea îi spune: „Cred că știu la ce te re- 
feri. Am nevoie de o zi ca să reflectez“. Rick îi răspunde: „Ai la 
dispoziţie oricât vei avea nevoie ca să reflectezi. Concluzia este că 
trebuie să apelezi la un specialist sau, dacă nu, vom fi nevoiți să 
renunțăm la tine“. 

Fran va testa terenul: În ziua următoare, Fran vine în birou 
la Rick și încearcă să negocieze. „Uite, știu că n-am prea fost în 
apele mele, dar mă gândesc că mi-aș putea reveni dacă îmi iau 
doar câteva zile libere ca să-mi rezolv problemele.“ Rick rămâne 
la ceea ce a spus inițial: „Dacă nu mergi la personal pentru a 
cere să primești ajutor de specialitate, vom fi nevoiţi să te con- 
cediem“. 

Instrumentele de lucru în afaceri sunt cei mai buni prieteni 
ai angajatorului: Rick sună la resurse umane și-i informează de 
situația în care se găsește Fran. De asemenea, pune la dosar toate 

incidentele care au adus situația până în stadiul de față, inclusiv 
mărturisirea celor trei colegi. În ziua următoare, Fran merge di- 
rect la departamentul de resurse umane și cere să primească aju- 
tor specializat pentru problema ei. 


HOTUL 


Galeria de artă a lui Sal se dezvoltă cu repeziciune. Bucurându-se 
de un simț artistic desăvârșit, prin care își dă seama ce se caută, 
ce e la modă și ce merită, acesta știe exact ce-și doresc colecționa- 
rii. Sal se ocupă cu plăcere de toate aspectele organizării galeriei 
sale, cu excepţia documentelor financiare. Fiind la curent cu reti- 
cenţa lui Sam de a ţine o atentă evidenţă a tranzacţiilor, contabi- 
lul lui Sal îi recomandă să-și angajeze cu normă întreagă pe cine- 
va care să-i țină registrul de casă. 

În ziua când dă interviu cu Gloria, Sal răsuflă ușurat. Gloria 
pare extrem de matură și onestă. Ajunge la serviciu la timp, achi- 
tă toate facturile la zi și preia întreg controlul asupra aspectelor 
financiare ale companiei. Faptul că acum o are pe Gloria să țină 
evidența tranzacţiilor îi permite lui Sal să se concentreze pe ceea 
ce știe să facă cel mai bine — să cumpere și să vândă artă. 

Într-o vineri, în timp ce Sal semnează cecurile de plată ale 
companiei, nu-i vine să-și creadă ochilor. Îi sar în ochi două 
cecuri emise pe numele Gloriei. Când îi înmânează Gloriei cecu- 
rile înapoi, îi împărtășește ce a văzut: „Poate că am halucinații, 
dar cred că am văzut două cecuri emise pe numele tău“. Gloria se 
face roșie ca sfecla la față. Calmă până în acel moment, devine vi- 
zibil agitată: „O, Sal, mă ocup eu de asta. Sigur am făcut o greșea- 
lă“. Cu aceasta, rupe unul dintre cele două cecuri în bucăţi foarte 
mici, adăugând: „Îmi pare rău. Nu-mi stă în fire să fac greșeli“. 

După ce Gloria și-a terminat programul și a plecat, Sal verifi- 
că dosarele cu evidenţa cheltuielilor și găsește extrasele bancare 


din ultimele șase luni. Îngrozit, vede mai multe copii ale cecurilor 
emise pe numele Gloriei. Apoi parcurge registrul de casă și desco- 
peră că Gloria își lua câte două cecuri de fiecare dată. De aseme- 
nea, a folosit cecurile galeriei pentru a-și alimenta cardul de cre- 
dit personal pentru achitarea facturilor. 


Gloria trebuie să cunoască în detaliu așteptările angajato- 
rului: În această situație, singura măsură pe care o poate lua e să 
o concedieze pe Gloria. În același timp, Sal trebuie să o denunțe 
pentru infracțiunea comisă. Tremurând din cauza șocului pe care 
i l-a provocat, Sal ridică receptorul și sună la poliție. 


PREJUDECĂȚI ALE MANAGERILOR 


Dacă îți dai seama că nu prea agreezi conceptul de parentaj la fir- 
mă, nu te condamnă nimeni. E nevoie de un efort susținut pentru 
a putea aplica aceste principii cu regularitate. În același timp, ai 
putea economisi ore întregi de frustrare și suferință dacă practici 
metoda noastră de a fi ca un părinte pentru angajat. 

Uneori, refuzul de a încerca să folosești tehnicile de parentaj 
la firmă provine din nevoia de a păstra anumite credinţe referi- 
toare la modul cum ar trebui să se comporte un manager. De 
exemplu, dacă tu crezi că angajaţii ar trebui să știe cum să-și do- 
zeze eforturile în funcție de activităţile prioritare, atunci te vei 
manifesta cu reticență când va fi vorba să îi ajuţi să-și stabilească 
prioritățile unei zile sau ale întregii săptămâni de lucru. Numim 
asumpțiile eronate care îi împiedică pe manageri să iasă din cursa 
unor situații dificile angajat-angajator, în care se află prinși, pre- 
judecăţi ale managerului. 

Iată zece dintre cele mai răspândite prejudecăţi ale manage- 
rului: 

Vă spun acest lucru o dată și n-am de gând să-l repet. 
Ei ar trebui să se poarte exact ca mine. 

Ei nu ar trebui să facă greșeli. 

Nu ar trebui să le fiu ca un părinte. 

Ei ar trebui să-și cunoască prioritățile. 

Ei ar trebui să știe ce vreau. 

Ei ar trebui să mă placă și să mă aprecieze. 

Ei ar trebui să știe că eu îi apreciez. 

Ei ar trebui să se înțeleagă între ei. 

Ei nu ar trebui să mă provoace. 

Prejudecățile managerului creează terenul propice pentru apa- 
riția sentimentelor de furie, frustrare, trădare sau manipulare față 
de cei pe care îi coordonează. Fiecare dintre aceste asumpții creș- 
te posibilitatea ca un manager să fie prins în lupte ineficiente 
pentru putere cu membri ai personalului său. Secretul pentru ca 
un manager să se elibereze de o prejudecată constă în dezvălui- 
rea acesteia. Odată descoperită, poţi hotărî dacă ești dispus să re- 
nunți la ea. Următoarele studii de caz ilustrează situații din viața 
reală, în care managerii scot la lumină propriile prejudecăţi și iau 
măsuri concrete pentru a schimba și îmbunătăți comunicarea cu 
angajaţii lor. 


1. VĂ SPUN ACEST LUCRU O DATĂ ȘI N-AM DE GÂND SĂ-L REPET 


Simptom: Te afli în postura de a te enerva ori de câte ori tre- 
buie să repeţi ceva ce ai mai spus. 

Soluţie: Acceptă că parentajul la firmă e un proces în curs de 
desfășurare. Repetiţia face parte din joc. Repetiţia face parte din 
joc. Repetiţia face parte din joc. 

Scenariu: E 9:30 dimineaţa, iar Shirley spumegă de furie. Acum 
două săptămâni, a stabilit o nouă regulă pentru angajaţi — să semne- 
ze de venire în fiecare dimineață, dar numai jumătate se conformează. 


„La începutul lunii, am dedicat o întreagă ședință cu angajaţii intro- 
ducerii noii reguli. Acum e jumătatea lunii. De ce anume au nevoie oa- 
menii aceștia ca să urmeze o procedură simplă?“ Încercând să se li- 
niștească, Shirley parcurge rapid testul de detectare a prejudecăților 
managerilor: 


e Ce se întâmplă de fapt? Am instituit un nou sistem de semna- 
re la venire, dar numai jumătate dintre angajaţi îl folosesc. 

e Care e vina lor? Nu-și amintesc ce am discutat. Nu par să în- 
țeleagă importanţa noii proceduri. 

e Care e vina mea? De vreme ce am explicat o dată noua proce- 
dură de semnare la venire, mă aștept ca toată lumea să o aplice. 

e Dela ce presupoziție plec? Cred că ar trebui să spun un lucru 
o dată fără să mă repet. 

e Ce alternative am? Pot purta în continuare ranchiună anga- 
jaţilor mei sau îl pot pune pe asistentul meu să le reaminteas- 
că tuturor în următoarele două săptămâni să folosească noua 
procedură zilnic. Dacă, după o lună, unii tot nu se vor confor- 
ma, pot fixa pedepse pentru nerespectare. 


2. EL AR TREBUI SĂ SE POARTE EXACT CA MINE 


Simptom: Se poate să te găsești în postura de a-i judeca pe an- 
gajaţii care nu-ți copiază în cele mai mici detalii comportamentul. 

Soluţie: Fii deschis la modalităţi diferite de a gândi și la mo- 
duri diferite de a rezolva sarcinile de lucru. 

Scenariu: Cal e patronul unei companii mici de zugrăvit. De obi- 
cei, lucrează ca zugrav-șef, angajând băieți tineri ca să-l asiste. Cal 
are o metodă foarte exactă pentru zugrăvit. De exemplu, dacă are de 
zugrăvit o cameră, el aplică bandă izolantă pe margini, de jur împre- 
jurul camerei, înainte de a începe. Totul — ferestre, uși și podele — 
este acoperit. Cal îi instruiește pe toţi membrii echipei sale să proce- 
deze exact la fel. 

Martin s-a alăturat de curând echipei lui Cal. El este muncitor, efi- 
cient și de încredere, dar folosește o versiune ușor modificată a meto- 
dei șefului său. Martin aplică bandă doar pe acel sector al camerei pe 
care urmează să-l zugrăvească. 

Pe Cal îl enervează cumplit această tehnică ce modifică metoda 
lui. „De ce nu îmi urmezi pur și simplu exemplul?“ îl întreabă. „Res- 
pect felul în care procedezi tu“, explică Martin, „dar mie metoda 
aceasta îmi pare mai logică și funcționează mai bine“. Plin de ran- 
chiună, gata să-i facă vânt celui mai bun angajat al său din cauza 
unor diferenţe de stil, Cal încearcă să pună în balanţă ambele laturi 
ale situației în care se află: 


e Ce se întâmplă de fapt? Angajatul meu refuză să pregătească 
o cameră pentru zugrăvit în felul în care procedez eu. El aplică 
banda izolantă pe bucăţi, în loc să acopere cu bandă întreg pe- 
rimetrul. 

e Care e vina lui? Persistă în a face ca el. 

e Care e vina mea? Insist ca el să respecte tehnica mea. 

e Dela ce presupoziție plec? El ar trebui să zugrăvească exact 
ca mine. 

e Ce alternative am? Pot continua să insist ca el să facă așa 
cum vreau eu și să-l concediez dacă nu-și schimbă metoda sau 
pot recunoaște calitatea muncii prestate de acesta. Dacă me- 
toda de a zugrăvi o cameră pe bucăţi are rezultate remarcabi- 
le, pot fi deschis la moduri diferite de a atinge același obiectiv. 


3. EI NU AR TREBUI SĂ FACĂ GREȘELI 


Simptom: Exagerezi greșelile celorlalți, le percepi ca pe niște 
catastrofe și le consideri de neacceptat; crezi că greșelile sunt un 
motiv pentru a-i concedia. 

Soluţie: Cine nu muncește nu greșeşte. Managerul, ca un pă- 
rinte pentru angajat, își ajută subalternii să înveţe din propriile 
greșeli. 


Scenariu: Lynn e proprietara unei firme cu pretenţii, de organiza- 
re de nunți. În ultimii doi ani, a angajat cinci asistente. De fiecare 
dată când aduce pe cineva, relaţia începe extrem de promiţător. Însă 
imediat ce asistenta face o greșeală, Lynn se ambalează. „Aceasta este 
o afacere care se respectă!“, strigă ea. „Nu ne putem permite să gre- 
şim.“ În mod inevitabil, angajatele lui Lynn își dau demisia. 

Când o intervievează și o angajează pe Fontana, Lynn crede că, în 
sfârșit, a găsit pe cineva care nu o va dezamăgi. Însă, după două luni 
de când lucrează pentru Lynn, Fontana o sună pentru a-i mărturisi ce 
greșeală a făcut. „Tocmai mi-am dat seama că e o eroare pe una din- 
tre invitaţiile la nuntă. În mod sigur am încurcat data. Am sunat la 
tipografie ca să corecteze greșeala. Încă mai e timp ca să o corecteze 
și să execute comanda corect, dar ne vor percepe o taxă suplimentară 
pentru corectare. Îmi cer scuze. “ 

Lynn este furioasă. Primul impuls este de a tuna și fulgera. În ace- 
lași timp, nu vrea să-și piardă asistenta prețioasă. Își mușcă limba, 
reușind să se controleze și examinează situaţia. 


e Ce se întâmplă de fapt? Angajata mea tocmai a făcut o gre- 
șeală care mă costă și pentru care va trebui să plătesc. 

e Care evina Fontanei? Nu a citit cu suficientă atenţie ciorna 
invitaţiei. În cele din urmă, a descoperit eroarea și a corectat-o. 

e Care e vina mea? Îmi este foarte greu să iert când cineva (ea 
sau oricine altcineva) face o greșeală. Mi-e teamă să nu pierd 
prea mult. 

e De la ce presupoziție plec? Angajaţii mei nu au voie să facă 
greșeli. 

e Ce alternative am? Pot să-i opresc Fontanei din salariu 
suma de bani cât m-a costat corectarea invitaţiilor sau pot 
considera taxa suplimentară plătită tipografiei ca pe o inves- 
titie în dezvoltarea ei. Putem folosi această întâmplare ca pe 
o oportunitate. Putem crea la birou acele instrumente prin 
care să reducem posibilitatea ca o asemenea problemă să se 
mai repete. 

4. NU AR TREBUI SĂ LE FIU CA UN PĂRINTE 


Simptome: Îţi displace că trebuie să-i responsabilizezi pe cei- 
lalți pentru munca lor; adeseori ţi-ai dori ca angajații tăi să se 
„maturizeze“ pur și simplu. 

Soluţie: Deși această idee este una generoasă, ea este complet 
nerealistă. Acceptă că a fi manager înseamnă să fii și un soi de pă- 
rinte. 

Scenariu: Angelo a fost angajat să coordoneze dezvoltarea pro- 
ducției la departamentul de cereale ambalate al unei mari firme pro- 
ducătoare de alimente. Iniţial, s-a ocupat de dezvoltarea producţiei la 
o companie de cereale mult mai mică. Acolo avea în subordine doi an- 
gajaţi. Acum conduce o echipă de cincisprezece oameni. 

În prima săptămână, Angelo face o ședință cu noua lui echipă. De- 
scrie tendinţele pe care le înregistrează industria cerealelor și propu- 
ne mai multe idei de produse, pe care și-ar dori ca noua lui echipă să 
le analizeze. 

În următoarele două săptămâni, Angelo trece de la o ședință la 
alta cu ceilalți șefi de departament. Este absorbit de asimilarea noi- 
lor informaţii despre corporație ca întreg, despre proiectele pe termen 
lung ale acesteia și despre obiectivele fiecărui departament. În același 
timp, are încredere că membrii echipei pe care o coordonează sunt an- 
corați în proiectele cu care i-a însărcinat. 

Spre surprinderea sa, două săptămâni mai târziu, la urmă- 
toarea întâlnire cu echipa, constată că aceștia n-au făcut mai ni- 
mic. Nimeni nu a început măcar să se documenteze pe vreuna 
dintre ideile de produse sugerate de el. Lui Angelo nu-i vine să 
creadă câtă lipsă de entuziasm. „Am discutat câteva idei precise 
de produse din cereale la întâlnirea noastră anterioară. Ce s-a 
întâmplat? “, îi întreabă el. Cineva observă: „Nu erai aici și nu 
am știut ce anume vrei să facem“. Angelo este înmărmurit. Nicio- 
dată nu avusese o asemenea problemă cu echipa lui mică, forma- 
tă din doi membri. Încercând să înţeleagă situaţia, o privește 
mai atent: 


e Ce se întâmplă? Echipa mea stă pe loc. 

e Care e vina lor? Acum două săptămâni, le-am dat o listă de 
proiecte pe care mi-aș fi dorit să le înceapă. Au reacționat po- 
zitiv la ideile expuse, dar n-au pus în practică niciuna dintre 
ele. Par să aștepte să-i instruiesc eu. 

e Care e vina mea? Am presupus că aceștia vor dezvolta concep- 
tele mele așa cum făcea vechea mea echipă — din proprie ini- 
țiativă. Am crezut că vor prelua ideile mele și le vor pune în 
practică imediat. 

e De la ce presupoziție plec? Nu ar trebui să le fiu ca un pă- 
rinte. 

e Ce alternative am? Pot să le port pică pentru pasivitatea lor 
sau le pot da direcții mai clare (adică, să practic parentajul la 
firmă), stabilind exact ce vreau să facă fiecare și înregistrân- 
du-le progresele. În timp, vor deveni mai încrezători. 


5. El AR TREBUI SĂ-ȘI CUNOASCĂ PRIORITĂȚILE 


Simptom: Dacă vezi că angajaţii tăi execută sarcini pe care tu 
le consideri neesenţiale, te înfurii. 

Soluţie: Informează-ţi zilnic angajaţii care sunt prioritățile 
tale și în ce direcție ţi-ai dori ca aceștia să-și canalizeze eforturile. 

Scenariu: Liam conduce departamentul de facturare al unui spi- 
tal de ortopedie. Are în subordine patru funcţionari la facturare. Liam 
este îngrijorat pentru că funcţionarii au rămas în urmă cu strângerea 
banilor datoraţi spitalului, chiar dacă par întotdeauna că au mult de 
lucru. La o examinare mai atentă, Liam își dă seama că membrii echi- 
pei de personal petrec cea mai mare parte a timpului întreţinând con- 
vorbiri telefonice cu clienţii care au întrebări cu privire la notele de pla- 
tă sau cu comercianții care-și cer banii. 

Liam crede că, mai degrabă decât să le răspundă acestora, anga- 
jaţii săi ar trebui să dea telefoane pentru a strânge datoriile de la 
companiile de asigurări și de la pacienţii neasiguraţi. „Mie îmi este 

atât de clar“, meditează acesta. „De ce nu înțeleg și ei că nu-i putem 
plăti pe comercianți și nici nu-i putem ajuta pe pacienți dacă nu 
strângem banii care ni se datorează?“ Încercând să înţeleagă mai 
bine situația, Liam caută să vadă unde se greșește: 


e Ce se întâmplă de fapt? Departamentul de facturare pe care 
îl conduc a rămas în urmă cu strângerea datoriilor către spital 
deoarece angajații își concentrează prea mult energia asupra 
notelor de plată către clienţi și asupra facturilor dinspre comer- 
cianți. 

e Care e vina lor? Aceștia nu fac decât să răspundă semnalelor 
primite din afară, în loc să își facă un program intern zilnic de 
strângere a banilor. 

e Care e vina mea? Continui să aştept ca ei să se trezească și să 
preia frâiele, salvând situaţia. 

e De la ce presupoziție plec? Presupun că oamenii mei ar tre- 
bui să știe cum să-și stabilească ordinea priorităţilor. 

e Ce alternative am? Pot organiza o ședință de zece minute în 
fiecare dimineaţă, prin care să informez pe fiecare funcționar 
în ce direcţie să-și canalizeze eforturile în ziua respectivă și să-i 
ajut să elaboreze un plan prin care să-și realizeze prioritățile. 
De asemenea, pot să-i organizez în așa fel încât să-i ajut să-și 
atingă obiectivele, de pildă, să-i las pe unii să răspundă la te- 
lefon, dându-le relaţii pacienţilor, în timp ce ceilalți ar putea 
să strângă fonduri. 


6. EI AR TREBUI SĂ ȘTIE CE VREAU 


Simptom: Îţi displace când membrii personalului tău sunt 
egoiști și nu țin seama de nevoile tale. 

Soluție: Din moment ce angajații tăi nu au cum să-ți citească 
gândurile, trebuie să le spui tu ce trebuie să facă și ce așteptări ai 
cu privire la ei. Învață să le ceri ceea ce vrei. 


Scenariu: Gail e șefă la o firmă de recrutare de manageri. Ea se 
pregătește pentru o prezentare importantă pe care o va susține mai 
târziu, în cursul zilei, în faţa consiliului director al unei companii 
aflate în topul primelor 500 al revistei Fortune. Asistenta ei, Mickey, 
întră în mod repetat la ea în birou cu întrebări care îi întrerup șirul 
gândirii. 

La a cincea întrerupere, Gail izbucnește. „Nu vezi ce fac?“ Mickey 
pare mirată și ușor contrariată. „Am la dispoziţie o oră pentru a-mi 
pregăti cel mai important discurs pentru firma noastră, iar tu nu ai 
de gând să mă lași în pace.“ Mickey își cere scuze: „Îmi pare rău că 
te-am deranjat. Nu am observat...“ În timp ce Mickey iese din biroul 
ei cu coada între picioare, Gail își dă seama că e posibil să fi exage- 
rat puţin. 

A doua zi, dimineaţa devreme, înainte ca Mickey să ajungă la bi- 
rou, Gail încearcă să reevalueze situația: 


e Ce se întâmplă de fapt? Ori de câte ori am de terminat un 
proiect important, Mickey mă întrerupe în mod repetat. 

e Care e vina lui Mickey? Pare să nu ţină cont de situația în 
care mă aflu și, în loc să-mi fie de ajutor, face exact opusul. 

e Care e vina mea? Nu o informez pe Mickey în legătură cu ce 
anume vreau de la ea, pentru că mi se pare că e evident. 

e De la ce presupoziție plec? Mickey ar trebui să știe și singu- 
ră ce vreau. 

e Ce alternative am? Pot continua să sper că Mickey va prinde 
semnalele mele neexprimate în cuvinte sau pot încerca să-mi 
comunic necesităţile mai clar. O pot anunţa pe Mickey cu pri- 
vire la priorităţile mele de zi cu zi. În viitor, dacă voi mai avea 
o prezentare importantă, i-aș putea spune lui Mickey dinainte 
că voi avea nevoie de o oră întreagă pentru a mă pregăti și că 
nu vreau să fie întreruptă. 

7. El AR TREBUI SĂ MĂ PLACĂ ȘI SĂ MĂ APRECIEZE. 


Simptom: Te simţi rănit și dat la o parte când angajaţii nu se 
poartă amiabil cu tine. 

Soluţie: Dacă vrei să fii popular, înscrie-te într-un club. Paren- 
tajul la serviciu presupune adesea să accepți că angajaţii tăi poa- 
te că nu te vor mai simpatiza dacă le vei cere să-și facă treaba. 

Scenariu: Anna lucrează ca șefă de birou la o firmă de avocatu- 
ră. În atribuţiile ei intră supravegherea a cincisprezece secretare, care 
introduc în calculator cât e ziua de lungă contracte, testamente, de- 
claraţii și alte documente legale. Una dintre secretare, Penelope, îi cere 
Annei o mulțime de favoruri. Mai întâi, lui Penelope îi vine un prieten 
în vizită. O imploră pe Anna să-i dea două zile libere în plus, ca să 
poată să-și facă datoria de gazdă. De teamă să nu pară rece sau in- 
sensibilă, Anna e de acord. Apoi Penelope se înscrie la un curs de tea- 
tru și o roagă pe Anna să o lase să plece mai devreme două seri pe 
săptămână. „Înseamnă foarte mult pentru mine“, îi spune aceasta. 
Din nou, Anna se înduplecă. 

Celelalte secretare observă că Penelope beneficiază de un trata- 
ment preferenţial din partea Annei. Ceea ce ele nu conștientizează e 
nevoia Annei de a se face plăcută. Anna se teme să o refuze pe Pene- 
lope, deoarece îi e teamă ca Penelope să nu o condamne. 

Într-o zi, în timp ce se afla la toaletă, o aude din întâmplare pe Pe- 
nelope cum o critică. „O pot face pe fraiera asta de șefă să-mi ciugu- 
lească din palmă“, se laudă ea. „E atât de nesigură, încât ar face ori- 
ce ca să-mi între în graţii.“ Anna este decepționată. Însă folosește 
această situație neplăcută pentru a-și evalua propriul comportament. 


e Ce se întâmplă de fapt? I-am făcut diverse favoruri Penelopei 
deoarece mi-a fost teamă că nu mă va simpatiza. 

e Care e vina lui Penelope? Se pricepe de minune să-mi ceară 
ceea ce vrea și să mă manipuleze să fiu de acord. 

e Care e vina mea? Mă tem prea mult că nu mă va mai plăcea 
dacă o refuz. 


e De la ce presupoziție plec? Cei aflaţi în subordinea mea tre- 
buie să mă placă. 

e Ce alternative am? Pot continua să încerc să-i fac pe toţi cei- 
lalți să mă placă (lucru care nu pare să funcționeze) sau pot 
lua poziţie când se impune, refuzând să mai fac favoruri into- 
lerabile și riscând astfel să nu fiu agreată. 


8. El AR TREBUI SĂ ȘTIE CĂ EU ÎI APRECIEZ 


Simptom: Nu suporţi să le recunoști meritele, să-i recompen- 
sezi sau să le mulțumești membrilor personalului tău. 

Soluție: Depășește această stare și spune-le „mulțumesc“ cât 
de des ai ocazia. Aprecierea este un ingredient esențial pentru 
managementul eficient. 

Scenariu: Doctoriţa Evans este extrem de mândră de serviciile 
medicale oferite cu profesionalism, amabilitate și înțelegere de către 
personalul ei medical. Aceasta a fixat standarde înalte atât pentru ea, 
cât și pentru personalul ei. 

Din acest motiv, e foarte uimită când Freda, șefă de birou, îi lasă 
următorul mesaj vocal: „Îmi pare rău, doamnă doctor Evans, dar nu 
mai pot lucra pentru dumneavoastră. V-am lăsat pe birou o scrisoare 
în care vă explic motivele“. 

Când Evans deschide scrisoarea, este șocată de conținutul aceste- 
ia. După Freda, șefa ei nu apreciază niciodată nimic din ceea ce face. 
„Mereu îmi atrageţi atenţia când greșesc, dar niciodată nu îmi mul- 
țumiţi când fac lucrurile așa cum trebuie. Lucrez pentru dumneavoas- 
tră de doi ani, dar niciodată nu mi-ați oferit vreo mărire de salariu. 
Niciodată nu mi-aţi spus mulțumesc pentru numeroasele sisteme pe 
care le-am creat pentru ca activitatea la biroul dumneavoastră să se 
desfășoare mai eficient. Nu pot continua să lucrez pentru o persoană 
atât de nerecunoscătoare.“ 

Deși cuvintele Fredei o uluiesc, reproșurile nu sunt tocmai noi. 
Acasă, copiii și soțul doctoriţei Evans se supără adesea atunci când 

aceasta are tendința de a le găsi pricină în tot ceea ce fac. Conducând 
spre casă după o zi agitată de tratat pacienţi, își dă seama că poate 
e timpul să se schimbe înainte de a mai pierde și alți angajaţi preţioși. 
În timp ce face gimnastică, împreună cu antrenorul ei personal, a 
doua zi dimineaţă la 6, doctoriţa Evans încearcă să diagnosticheze si- 
tuația în care se află: 


e Ce se întâmplă de fapt? Cel mai valoros angajat al meu toc- 
mai și-a dat demisia pentru că se simte subapreciat. 

e Care e vina Fredei? Aștepta semne concrete — cuvinte, fapte 
și recompense — care să-i arate că o apreciez. 

e Care e vina mea? Cred că salariul reprezintă unica apreciere 
de care are nevoie. 

e De la ce presupoziţie plec? Ei ar trebui să știe că îi apreciez. 

e Ce alternative am? Pot să uit povestea cu Freda și să caut an- 
gajaţi mai puţin sensibili, care să nu aibă nevoie de prea multă 
apreciere sau pot să încerc să aplic câteva gesturi de apreciere 
cu angajaţii care mi-au rămas. Pot începe prin a le mulțumi la 
sfârșitul fiecărei zile, să le cumpăr prânzul în zilele mai aglome- 
rate și să acord măriri salariale celor mai buni dintre ei. 


9. El AR TREBUI SĂ SE ÎNȚELEAGĂ ÎNTRE EI 


Simptom: Te neliniștesc conflictele sau certurile dintre anga- 
jaţi. Percepi neînțelegerile interpersonale ca pe ceva ridicol sau 
copilăresc. 

Soluție: Managerii-părinţi înțeleg că este normal să existe 
concurenţă între „fraţii“ de la locul de muncă. Găsește o modali- 
tate de a-i face faţă. 

Scenariu: Matt conduce o firmă care oferă servicii matrimoniale, 
numită „Viaţa pe bandă rulantă“. Firma lui, în plină ascensiune, ofe- 
ră servicii matrimoniale la mai bine de trei mii de persoane singure, 
cu diferite profesii. Doi dintre consilierii matrimoniali de la firma sa 


nu reușesc să se înţeleagă prea bine. Louise, angajată de mult timp la 
VPBR, nu este compatibilă cu Judy, nou-venită. 

Într-o marţi, Judy îl abordează pe Matt pentru a discuta proble- 
ma ei. „Louise nu vrea să lucreze cu mine. Am pretendenți care ar pu- 
tea fi cuplaţi cu persoane din seria ei, dar ea refuză să discute cu 
mine.“ Matt își exprimă dezacordul. „Louise este un angajat excelent. 
Nu pot să cred că nu puteți lucra împreună. Roag-o din nou și sunt si- 
gur că te va ajuta.“ Judy insistă: „Nu înţelegeţi. Am încercat, dar re- 
fuză să coopereze“. Matt îi face semn să plece, spunându-i: „Mai în- 
cearcă o dată“. 

Peste o săptămână, Matt intră în birou și o găsește pe Judy plân- 
gând la birou. „Ce s-a întâmplat?“, o întreabă el. „Louise i-a contac- 
tat pe doi dintre clienţii mei și le-a aranjat întâlniri cu clienţii ei fără 
să mă anunţe“, fornăie aceasta. „Am auzit-o din întâmplare spunân- 
du-i unuia dintre ei că încearcă să compenseze incompetența mea.“ 
Această veste este prea mult pentru Matt, care merge la el în birou și 
începe să evalueze situația: 


e Ce se întâmplă, de fapt? Am doi angajați care nu se înţeleg. 
Louise are prejudecăţi în ceea ce-o privește pe Judy și refuză să 
lucreze cu ea. 

e Care e vina lor? Louise se comportă imatur. Judy nu știe cum 
să se apere. 

e Care e vina mea? Refuz să cred că Louise s-ar putea preta la 
un comportament așa de meschin. Prefer să cred că Judy exa- 
gerează lucrurile. 

e De la ce presupoziție plec? Angajaţii mei ar trebui să știe 
cum să facă să se înțeleagă între ei. 

e Ce alternative am? Pot continua să ignor problema sau mă 
pot întâlni cu Judy și Louise ca să le pun faţă în faţă. O pot cri- 
tica pe Louise pentru că a cuplat clienţii fără să ceară sfatul al- 
tui consilier matrimonial, ceea ce încalcă regulile companiei. 
Pot insista ca, de acum încolo, Louise să o trateze pe Judy cu 
respect. 

10. EI NU AR TREBUI SĂ MĂ CONTRAZICĂ 


Simptom: Percepi sugestiile, amendările, corecturile ca pe 
niște critici. Îi consideri recalcitranţi pe cei care au păreri con- 
trare. 

Soluţie: Managerii-părinți acceptă că angajaţii care îi contra- 
zic au un rol pozitiv și îi învață cum să-și canalizeze sugestiile în- 
tr-un sens constructiv. 

Scenariu: La o firmă importantă, producătoare de îmbrăcămin- 
te, are loc întâlnirea la trei luni, pentru a prezenta colecția de panta- 
loni de toamnă angajaţilor din vânzări. Larry vrea să lanseze colecţia 
de toamnă și să stârnească entuziasmul personalului din vânzări. În- 
mânează tuturor celor prezenţi câte un catalog cu o listă de preţuri. 
Cally, una dintre cele mai vechi angajate în vânzări, ridică mâna și 
propune: „Cred că preţurile ar putea fi mărite. Produsele ar părea mai 
valoroase dacă le-ai mări prețul fiecăruia cu 10 dolari“. Larry se ener- 
vează, se înroșește și răspunde: „Acesta e prețul pe care piaţa noastră 
îl poate suporta. Lasă stabilirea prețului în seama contabilului-șef 
Cally insistă: „Nu, cred că ar trebui să regândești acest aspect, pentru 
că eu aș putea vinde mai mult dacă preţul ar fi mai...“ Larry o între- 
rupe cu: „lar eu cred că te înșeli“. Cu aceasta, nu-i mai dă nicio aten- 
ție lui Cally și încheie ședința. 

După ședință, Larry fierbe de furie. E mânios pe Cally că a pus pro- 
blema prețului de faţă cu ceilalți angajaţi în vânzări. „Ce știe ea de- 
spre cum se stabilesc preţurile?“, bombăne fără să-l audă nimeni. „Şi 
nici măcar n-are dreptate.“ 

În drum spre casă, Larry oprește la un magazin cu desfacere, pentru 
a verifica ce pantaloni vinde concurenţa și cum au pus aceștia preţurile, 
comparativ cu ei. Spre dezamăgirea lui, Cally are dreptate. Concurența 
percepe cu cel puţin 10 dolari în plus pentru fiecare produs la aceeași ca- 
litate. În timp ce conduce spre casă, Larry își reconsideră poziția: 


e Ce se întâmplă de fapt? Una dintre angajatele mele în vânzări 
mă contrazice la o ședință cu privire la preţurile practicate de 


noi. Nu mi-a plăcut comportamentul ei. Însă ideea ei merită 
luată în seamă. 

e Care e vina ei? A vorbit în plen, lucru care m-a deranjat. 

e Care e vina mea? Am luat sugestia ei ca pe o compromitere a 
contabilului-șef. Am susținut lista de prețuri, deși ulterior am 
descoperit că a avut dreptate. 

e Dela ce presupoziție plec? Angajaţii nu au voie să mă con- 
trazică. 

e Ce alternative am? Pot să stau pe poziție și să las neschimba- 
te preţurile la colecţia de pantaloni sau pot să-i mulțumesc lui 
Cally pentru că m-a prevenit cu privire la tendința generală a 
preţurilor și să modific prețurile conform acestei tendinţe. O 
pot ruga ca data viitoare când mai are o sugestie să mi-o co- 
munice în particular. 


NOTĂ DE FINAL 


Arta de a-i coordona pe ceilalţi este un proces în continuă dez- 
voltare. Fiecare persoană reprezintă o oportunitate de dezvoltare 
personală atât pentru managerul-părinte, cât și pentru sine. Nu 
este ușor să fii un manager eficient. Dacă folosești tehnicile pro- 
puse de noi, vei reuși cu ajutorul lor să depășești capcanele emo- 
tionale care apar la fiecare pas atunci când coordonezi activitatea 
altora. 

MANAGEMENTUL DE SUS ÎN JOS, PE SCURT 


Cele patru principii de bază ale parentajului la firmă 


Angajaţii trebuie să cunoască în detaliu așteptările an- 
gajatorului. 

Fișele posturilor 

Obiective 

Principii și proceduri 


. Angajaţii au nevoie de feedback adecvat. 


Evaluări ale angajaţilor 

Recompense pentru comportamentele pozitive 
Pedepse pentru comportamentele negative 
Angajaţii vor testa terenul. 

Fii consecvent. 

Fii convingător. 

Fii insistent. 


. Instrumentele de lucru în afaceri sunt cei mai buni 


prieteni ai angajatorului. 
Folosește toate instrumentele de lucru în afaceri enu- 
merate mai înainte. 


Nouă „bătăi de cap“ pentru manager 


Nepunctualul cronic: „(Din nou) nu mi-a sunat ceasul“. 
DIM: „Am o boală misterioasă. Nu pot veni la serviciu“. 
Cinicul: „Chestia asta nu va funcționa niciodată“. 
Pasiv-agresivul: „N-am făcut prea multe pentru că nu 
știu ce vrei...“ 

Cerșetorul de atenţie: „Bagă-mă în seamă! Bagă-mă în 
seamă!“ 


. Negativistul: „Nu-ţi plac pantofii ăștia. Du-te și ia-ţi ce 


vrei!“ 


7. Trântorul: „Voi termina mâine. Promit“. 
8. Dependentul: „Poate că e de la calmant...“ 
9. Hoţul: „Două cecuri? Hopaa...“ 


Zece prejudecăţi de care să ne ferim 


1. Vă spun acest lucru o dată și nu vi-l mai repet. 
Acceptă că parentajul la firmă e un proces continuu. 
Repetiţia face parte din joc. Repetiția face parte din 
joc... 

2. Eiar trebui să se poarte exact ca mine. 

Fii deschis la diferite moduri de a gândi și de a realiza 
orice sarcină de lucru. 

3. Ei nu ar trebui să facă greșeli. 

Cine nu muncește nu greșește. Managerul-părinte își 
ajută angajaţii să înveţe din greșelile lor. 

4. Nu ar trebui să le fiu ca un părinte. 

Deși e o idee generoasă, este complet nerealistă. Accep- 
tă că a fi manager înseamnă să fii ca un părinte. 

5. Ei ar trebui să-ți cunoască prioritățile. 

Informează-ţi zilnic angajaţii în legătură cu prioritățile 
tale și cu activitățile asupra cărora ţi-ai dori ca ei să-și 
concentreze eforturile. 

6. Ei ar trebui să știe ce vreau. 

Deoarece angajaţii tăi nu au cum să-ți citească gânduri- 
le, trebuie să le spui tu ce vrei și ce așteptări ai de la ei. 
Învață să ceri ceea ce vrei. 

7. Ei ar trebui să mă placă și să mă aprecieze. 

Dacă vrei să fii popular, înscrie-te la un club. Parentajul 
la firmă presupune adesea să fii dispus să nu te agreeze 
angajaţii, de vreme ce le ceri să-și facă treaba. 

8. Ei ar trebui să știe că eu îi apreciez. 

10. 


Treci peste asta și spune „mulțumesc“ cât de des ai oca- 
zia. Aprecierea este un ingredient esențial al manage- 
mentului de succes. 

Ei ar trebui să se înțeleagă între ei. 
Managerul-părinte înțelege că e normal să existe concu- 
rență între „frații“ de la locul de muncă. Găseşte un 
mod de a te descurca. 

Ei nu ar trebui să mă contrazică. 

Managerul-părinte își dă seama că angajații care îl con- 
trazic au un rol pozitiv și îi învață cum să-și canalizeze 
sugestiile în mod pozitiv. 


Capitolul & 


Cultura organizaţională — 
eşti în locul potrivit? 


Nou-veniţii la Parcurile tematice Disney urmează „Universita- 
tea Disney“, unde sunt iniţiaţi într-un nou limbaj și sunt în- 
doctrinaţi în stilul Disney: angajaţii sunt „actori“. Clienţii sunt 
„invitaţi“. O tură de lucru este „un spectacol“. Angajaţii înva- 
tă sloganurile Disney, cum ar fi: „Chiar dacă e o zi grea, noi 
trebuie să părem fericiţi”, „Trebuie să ai un zâmbet sincer, 
care să vină dinăuntru“, „Bărbaţii nebărbieriţi, femeile machia- 
te în exces și înjurăturile de orice fel nu sunt acceptate“. 
- din Built to Last, 


de James C. Collins și Jerry |. Porras 


— 


Până în acest moment, ne-am concentrat asupra abilității de a te 
elibera de rolurile constrângătoare, de relaţiile toxice, de cei ce 
ne încalcă granițele și de situaţiile încărcate emoțional de la ser- 
viciu. Am argumentat că, dacă reușești să-ți schimbi modul de a 
reacționa la factorii externi, poţi să-ți schimbi (și să-ți îmbunătă- 
teşti) calitatea experiențelor cotidiene de la locul de muncă. Dar 
ce e de făcut când te-ai eliberat în toate modurile posibile și totuși 
continui să te simți inconfortabil la serviciu? Ce alternative ai la 
dispoziție atunci? 

În anumite situaţii, chiar dacă stăpânești arta de a te elibe- 
ra, sentimentele de frustrare, mânie, neajutorare, anxietate sau 

disperare pot reveni, continuând să le resimți la serviciu. În ase- 
menea situații, disconfortul emoțional pe care îl resimți ar putea 
să aibă mai puțin de-a face cu anumite persoane sau situații, cât, 
mai degrabă, cu însăși firma la care lucrezi. Uneori, personalita- 
tea ta, etica ta și felul în care faci afaceri pot intra în conflict cu 
modelul culturii organizației, a angajatorului. 

Orice companie are propria cultură. Unele culturi sunt defi- 
nite mai explicit decât altele. Termenul de cultură organiza- 
țională se referă la atitudinile, comportamentele, etica și valo- 
rile predominante folosite în cadrul unei companii. În urma 
lucrului cu sute de firme și mii de angajați, am ajuns la urmă- 
toarea concluzie: Satisfacția de durată la serviciu este direct influ- 
ențată de cât de mult se potrivesc atitudinile, comportamentele, eti- 
ca și valorile personale cu cele ale angajatorului. Cu alte cuvinte, 
dacă nu-ți place să zâmbești, nu-ți va plăcea nici să lucrezi la 
Disneyland. 

Atunci când reușești să descoperi specificul culturii unei or- 
ganizaţii atingi un punct critic, deoarece, odată dezvăluite va- 
lorile specifice, poţi înţelege în ce mod te prejudiciază. De 
exemplu, dacă descoperi faptul că lucrezi într-un mediu ma- 
chiavelic, unde, dacă te autopromovezi și te lauzi singur, ești 
recompensat, însă tu te simţi în largul tău în locurile unde co- 
municarea directă și sprijinul reciproc dau regula, vei înțelege 
în cele din urmă de ce te simţi atât de incomod la serviciu. Sau 
dacă îți dai seama că șeful tău se așteaptă să fii disponibil șapte 
zile din șapte și 24 de ore pe zi să te ocupi de afacerile compa- 
niei, iar tu ești hotărât să petreci timp cu copiii tăi, vei afla de 
ce simţi că te afli într-o situație conflictuală, de fiecare dată 
când o obligaţie de serviciu se suprapune peste programul cu 
familia. 

Din păcate, majoritatea culturilor nu pot fi explicitate la fel de 
ușor precum cea de la Disney. De cele mai multe ori, atunci când 
nu li se potrivește cultura organizațională, angajaţii au tendința 
să interpreteze că „ceva sigur nu e în regulă cu mine“. 


© 


e De exemplu, Robert, un tip șters într-un mediu foarte solicitant. 
Acesta lucrează la o firmă de brokeraj, unde timpul de reacție, 
spiritul competitiv și capacitatea de asumare a riscurilor sunt 
recompensate. Robert e foarte priceput să analizeze tendințele 
pieței bursiere pe termen lung, dar nu se mișcă suficient de re- 
pede la bursă pentru a-și exploata analizele în termeni de pro- 
fit. „Comparativ cu ceilalți brokeri, sunt încet ca un melc“, măr- 
turisește el. „Nu sunt suficient de îndrăzneţ ca să dau lovitura. “ 

e Apoi, iat-o pe Gwen, director de marketing la o renumită filar- 
monică de stat. Aceasta își petrece cea mai mare parte a 
timpului răspunzând la e-mailuri sau participând la ședințe in- 
terminabile. Cutezătoare din fire, Gwen se satură de „deciziile 
aprobate în umanimitate“. În ultimul timp, se pomenește că își 
repede colegii. „Iubesc filarmonica, dar urăsc birocraţia. Orice 
inițiativă de marketing aș avea, trec luni de zile până se ajun- 
ge la o versiune diluată a ideii iniţiale.“ Organizarea interde- 
partamentală a filarmonicii o stoarce pe Gwen de energie. „Am 
pierdut orice urmă din entuziasmul pe care, cândva, l-am avut 
faţă de serviciul meu. “ 

e Alicia este o veterană în producerea știrilor de televiziune. La 
început, era nerăbdătoare să creeze subiectele pentru emisiuni- 
le de știri cu cea mai mare audienţă. Fragmentele ei pe proble- 
me sociale au câștigat numeroase premii de jurnalism și televi- 
ziune. Acum, după cincisprezece ani, Alicia a schimbat placa: 
„M-am săturat să tot alerg de colo-colo. Mi-a ajuns cât am lu- 
crat sub presiunea termenelor finale și nu mai suport să am 
de-a face cu personalităţile schimbătoare din televiziune“. În 
timp ce se plânge de condiţiile din mediul ei de lucru, Alicia se 
teme, în sinea ei, că nu mai e mulțumită deoarece a părăsit-o 
elanul creator. 


Fiecare dintre acești indivizi se simte nemulțumit și frustrat la 
serviciu. Fiecare persoană resimte disconfort prelungit la locul de 
muncă. Dacă vei tinde să susții că Robert trebuie să înveţe cum să 

opereze mai repede pe bursă, că Gwen ar trebui să-și găsească cu- 
rajul pentru a înfrunta birocrația, iar Alicia ar trebui să-și schim- 
be atitudinea, noi îți sugerăm că problema reală în fiecare dintre 
cazuri este o neconcordanţă cu cultura organizațională. Niciunul 
dintre acești oameni nu se află la „locul potrivit“ în mediul lor de 
lucru. În cazul Aliciei, locul pe care obișnuia să-l iubească a deve- 
nit acum prea strâmt. 


CUNOAȘTE-TE PE TINE ÎNSUȚI, 
CUNOASTE-ȚI COMPANIA 


Îţi oferim aici prilejul să analizezi cultura organizaţiei tale și să 
identifici cât de bine ți se potrivește. Parcurgând evaluarea cultu- 
rii organizaționale, pe care ţi-o propunem, îţi vei clarifica propri- 
ile atitudini, comportamente, etica și valorile și le vei compara cu 
cele de la locul de muncă. În timp ce faci această evaluare, poți 
descoperi că detalii aparent nesemnificative, cum ar fi codul ves- 
timentar sau mediul fizic, chiar contează pentru tine. Poţi, de ase- 
menea, să-ți dai seama ce dezvăluie detaliile din mediul de lucru 
cu privire la companie ca întreg. 


EVALUAREA CULTURII ORGANIZAȚIONALE 


Evaluarea culturii companiei tale începe cu o anchetă individua- 
lă. Vei citi și vei răspunde la șaisprezece întrebări, care acoperă 
un spectru larg de probleme de la locul de muncă. Răspunde cu 
atenţie la fiecare întrebare. Ancheta individuală te va ajuta să-ți 


faci o idee mult mai clară cu privire la mediul de lucru cel mai po- 
trivit pentru tine. 


ANCHETA INDIVIDUALĂ 


1. În acest punct al carierei tale, ce tip general de mediu de lu- 
cru îţi dorești? (Încercuiește o singură variantă.) 


A. 


B. 


C. 


D. 


E. 
F. 


Prietenos, colegial — lucru în echipă, împărțirea succe- 
sului. 

Competitiv, câștigi/pierzi — recompense concrete pentru 
performanţe ridicate. 

Conformist — recompense stabile dacă respecţi regulile jo- 
cului. 

Machiavelic — aliază-te cu cei ce dețin puterea și ridică-te. 
Creativ, individualist — pune-ți amprenta prin idei originale. 
Altul 


2. Ce tip de cod vestimentar preferi cel mai mult? (Încercuieș- 
te o singură variantă.) 


amro 


Clasic de birou 
Lejer de lucru 
În pas cu moda 


. Combinat — numai să fie original 


Sport 
În uniforma obligatorie 


. Altul 


3. Care dintre următoarele atitudini față de muncă ţi se potri- 
vește cel mai bine? (Încercuiește o singură variantă.) 


A. 


Muncește cu spor — să-ți depășești obiectivele face parte 
din normă; muncește din greu ca să avansezi. Orele peste 

program fac parte din joc. Prioritatea o reprezintă con- 
struirea carierei. 

B. Viteza întâi — lucrurile se mișcă încet, dar sigur. Lucrezi 
de azi pe mâine. 

C. Schimbă lumea — dedică-ți timpul și energia pentru o cau- 

ză nobilă. Schimbă viața celorlalți. 

. De mijloc — faci ce e de făcut, dar fără să te implici. Vrei să 
avansezi în carieră, dar îți faci, de asemenea, timp pentru 
viaţa ta personală. 

E. Atmosfera familiară — îndeplinești o varietate de sarcini 
într-un mediu familiar, confortabil. Să faci parte din fami- 
lia de la serviciu. 

F. Poziţia — imaginea contează. Să lucrezi pentru o firmă de 
renume într-un mediu atractiv. Esenţial este să fii asociat 
cu o companie care se bucură de o faimă bună. 

4. Aranjează următoarele trăsături în ordinea importanței pe 
care le-o acorzi la serviciu 
(1 = extrem de important, 5 = deloc important): 


Creativitate 
Eficiență 
Corectitudine 
Onestitate 
Spirit inovator 
Amabilitate 
Putere 
Prestigiu 
Profitabilitate 
Respect 
Responsabilitate 
Poziție 
Tradiție 


5. Aranjează următoarele recompense în ordinea importan- 
ţei pe care le-o acorzi 
(1 = extrem de important, 5 = deloc important): 


Recompense financiare 

Recunoaștere publică — recunoașterea meritelor 
Promovări — funcţii noi, mai multe atribuții 

Beneficii — cursuri de pregătire, călătorii, concedii, pla- 
nuri de pensionare, asigurare de sănătate 

Program flexibil — timp pentru tine și familie 

Importanță socială — să contribui la schimbarea vieții co- 
munității 

Dreptul de a fi creativ — libertatea de a-ți exprima ideile 


6. Care stil de management ţi se pare cel mai confortabil pen- 
tru tine? (Încercuiește o singură variantă.) 


A. 


B. 


F. 


Structurat — management de fixare a obiectivelor și moni- 
torizare a performanţelor. 

Lejer — poţi face ceea ce vrei, dar trebuie să ai rezultate. 
Legat de mâini și de picioare — ești monitorizat în tot ceea 
ce faci și ți se dau directive zilnic. 


. Lucru în echipă — suntem o echipă; împărțim recompen- 


sele. 

Toată lumea are mână liberă — fără să fii dirijat, fără să ți 
se ceară cont, management dezorientat. 

Altul 


7. Pentru care dintre următoarele motive crezi că cineva ar 
trebui să fie promovat? (Încercuiește variantele cu care ești 
de acord.) 


moon 


Realizări — care depășesc așteptările 
Inovări — propunerea de idei noi 
Strategii raționale 


. Relaţii („pile“) 


Sacrificii și efort 

F. Aspect fizic atrăgător 
G. Altele 


8. Ce tip de comunicare preferi într-o companie? 

A. Comunicare directă — îmi place să fiu ţinut la curent cu tot 
ce se întâmplă prin ședințe, mesaje electronice scrise sau 
vocale. 

B. Lanţul puterii — comunicarea este cenzurată și sunt infor- 
maţi doar cei care trebuie. 

C. Comunicarea informală — telefonul fără fir. 

D. Mă interesează doar informațiile care mă privesc. 

E. Am dreptul la intimitate — comunicarea este supraesti- 
mată. 

F. Altul 


9. Ce stil de luare a deciziilor funcționează cel mai bine pen- 

tru tine? (Încercuiește o singură variantă.) 

A. Compania încurajează angajaţii să ia decizii la toate nive- 
lurile. 

B. Deciziile sunt luate de un consiliu alcătuit din reprezentan- 
ţii fiecărui departament. 

C. Deciziile sunt luate prin consens — toţi cei afectați trebuie 
să fie de acord. 

D. Deciziile sunt luate de superiori și comunicate celorlalți. 

E. Altul 


10. În situaţii de criză, ce tip de abordare vă convine mai mult? 

(Încercuiește o singură variantă.) 

A. Muncim împreună ca o echipă pentru a rezolva criza. 

B. Aflăm cine e responsabil și hotărâm ca echipa lui să se ocu- 
pe de soluţionare. 

C. Aflăm cine e responsabil și îl punem să rezolve proble- 
ma. 

D. Mușamalizăm criza și ne ocupăm de ea în secret. 


E. 


F. 


Ignorăm problema. Lucrurile se vor rezolva de la sine. 
Alta 


11. Ce măsuri ar trebui luate când un angajat este prins că a în- 
călcat una dintre regulile companiei? (Încercuiește o singu- 
ră variantă.) 


12. 


13. 


mioon> 


Concedierea pe loc. 
Avertisment, urmat de o monitorizare atentă. 
Mustrare neoficială, din partea superiorului direct. 


. Marginalizare și umilire. 


Nicio măsură. 
Altele 


Cum te aștepți să te simți la serviciu? (Încercuiește o singu- 
ră variantă.) 


NWS 


pi 


F. 
F. 


Fericit și mulțumit. 

Frustrat, dar consolat pentru că schimbi ceva. 
Recunoscător că ai o slujbă — nu contează dacă e puțin 
cam plictisitoare. 


„ Sceptic — serviciul nu e ca să te simţi bine, ci ca să câștigi 


bani. 

Nervos și vindicativ — la serviciu dai de belea 
Realizat și încurajat. 

Altfel 


În opinia ta, care dintre următoarele calităţi sunt necesare 
pentru a avansa? (Încercuiește-le pe cele pe care le consideri 
importante.) 


mHioon> 


Muncitor. 
Inovator. 
Machiavelic. 


. Corect (respectă regulile jocului). 


Pașnic (se înțelege bine cu toată lumea). 
Descurcăreț (face bani). 

G. Altele 


14.Cum apreciezi capacitatea ta de a face față politicii 
companiei? 

Extrem de înaltă. 

Înaltă. 

Medie. 

. Redusă. 

Inexistentă. 


moon 


15. Cât de mult stres ești dispus să accepți în viaţa profe- 
sională? 

Espresso. 

Cafea tare. 

Porţia obișnuită de cafea. 

. Decofeinizată. 

Ceai de plante. 


moon 


16. Care expresie descrie cel mai bine codul tău moral ge- 
neral la serviciu? 

. Fii onest și cinstit. 

. Fă fapte bune când poți. Când nu poţi, fă bani. 

Avem dreptul la intimitate. 

. Adevărul este relativ. 

Cel mai puternic supraviețuiește. 

Alta 


mrioop> 


Acum, că ai completat această anchetă individuală, poţi trece 
mai departe la evaluarea companiei. Ca să evaluezi în mod corect 
cultura organizațională, te rugăm să citeşti și să răspunzi la ur- 
mătoarele întrebări. Ca să îţi faci o imagine corectă cu privire la 
cultura de la locul tău de muncă, fă tot ce-ţi stă în putinţă pentru 
a depăși valorile organizaționale afișate și a identifica comporta- 
mentele și atitudinile care sunt recompensate de fapt. 


EVALUAREA LOCULUI DE MUNCĂ 


Cum ai descrie mediul de lucru general din compania ta? 

(Încercuiește o singură variantă). 

A. Prietenos, colegial — lucru în echipă, împărțirea succesu- 
lui. 

B. Competitiv, câștigi/pierzi — recompense concrete pentru 
performanţe ridicate. 

C. Conformist — recompense stabile dacă respecţi regulile 
jocului. 

D. Machiavelic — aliază-te cu cei ce dețin puterea și ridică-te. 

E. Creativ, individualist — pune-ți amprenta prin idei origi- 
nale. 

F. Altul 


Care este codul vestimentar? (Încercuiește o singură va- 
riantă). 

A. Clasic de birou 

B. Lejer de lucru 

C. În pas cu moda 

D. Combinat — numai să fie original 

E. Sport 

F. În uniforma obligatorie 

G. Altul 


Care dintre următoarele abordări descriu cel mai bine ati- 
tudinea față de muncă a angajatorului tău? (Încercuiește o 
singură variantă). 


A. Muncește cu spor — să-ți depășești obiectivele face parte 
din normă; toți muncim din greu ca să avansăm și să avem 
rezultate. Stăm peste program în mod frecvent. 


Mă exasperează să lucrez cu tine. Cum să scapi din capcanele emoţionale de la serviciu 


| 


B. Viteza întâi — lucrurile aici se mișcă încet, dar sigur. leșim 
din tură după o zi de muncă și plecăm acasă. 

C. Schimbă lumea — toți ne dedicăm timpul și energia ca să 

schimbăm ceva. Ne sacrificăm pentru o cauză nobilă. 

. De mijloc — vrem să avem randament, fără să exagerăm. 
Munca înseamnă să-ţi faci datoria, dar fără să te implici. 
Ne facem timp și pentru viața personală. 

E. Atmosfera familiară — se așteaptă ca toți să îndeplineas- 
că o varietate de sarcini într-un mediu familiar, conforta- 
bil. Ne purtăm cu angajaţii ca și cum ar face parte din fa- 
milie. 

F. Poziţia — imaginea contează. Lucrăm pentru o firmă de re- 
nume într-un mediu atractiv. Cu toții facem impresie bună 
și nu ne dezicem de la renumele companiei. 

4. Aşază următoarele trăsături în ordinea valorii care li se 
acordă în cadrul companiei. Indiciu: Trăsăturile prețuite sunt 
adesea recompensate prin promovări, măriri salariale, laude în 
plen etc. (1= prețuită în foarte mare măsură, 5= nu e prețuită 
deloc). 


Creativitate 


Eficiență 
Corectitudine 
Onestitate 
Spirit inovator 
Amabilitate 
Putere 
Prestigiu 
Profitabilitate 
Respect 
Responsabilitate 
Poziţie 
Tradiție 


5. Din experiența ta, ce tipuri de recompense se practică la 
firma unde lucrezi? Așază următoarele recompense în or- 
dinea importanței pe care o au la firma unde lucrezi 
(1 = extrem de importantă, 5 = deloc importantă): 


Recompense financiare 

Recunoaștere publică — recunoașterea meritelor 
Promovări — funcţii noi, mai multe atribuții 

Beneficii — cursuri de pregătire, călătorii, concedii, pla- 
nuri de pensionare, asigurare de sănătate 

Program flexibil — timp pentru tine și familie 

Importanță socială — să contribui la schimbarea vieții co- 
munității 

Dreptul de a fi creativ — libertatea de a-ți exprima ideile 


6. Ce poţi spune despre stilul de management practicat în fir- 
ma unde lucrezi? (Încercuiește o singură variantă.) 


A. 


B. 
C. 


D. 


E. 
F. 


Structurat — management de fixare a obiectivelor și moni- 
torizare a performanţelor. 

Lejer — poţi face ceea ce vrei, dar trebuie să ai rezultate. 
Micromanagement — tot ceea ce faci este supus criticii și 
revizuit. 

Lucru în echipă — suntem o echipă, împărțim recompen- 
sele. 

Absent — lipsă de îndrumare, lipsă de răspundere. 

Altul 


După părerea ta, ce au la bază promovările? (Încercuiește-le 
pe cele care corespund). 


miop 


Realizări 
Inovări 
Strategii relaționale 


. Relaţii („pile“) 


Sacrificii și efort 
Aspect fizic atrăgător 

G. Altele 


8. Ce expresie descrie cel mai bine stilul de comunicare de la 

firma unde lucrezi? (Încercuiește o singură variantă.) 

A. Comunicare directă — prin ședințe, mesaje electronice scri- 
se sau vocale. 

B. Lanţul puterii — comunicarea este cenzurată în funcție de 
rang. 

C. Informaţia circulă din gură-n gură — poate să ajungă sau 
poate să nu ajungă la tine. 

D. Semnale de fum — mesaje la întâmplare, vagi, pe care ești 
lăsat să le interpretezi. 

E. Care comunicare? 

F. Alta 


9. Din experienţa ta, cum sunt luate deciziile la firma unde 
lucrezi? (Încercuiește o singură variantă.) 
A. Individual, la toate nivelurile din cadrul companiei. 
B. De un consiliu — participă cineva din partea fiecărui depar- 
tament. 
C. Prin consens — toți cei afectaţi trebuie să fie de acord. 
D. De către superiori și comunicate celorlalți. 
E. Altfel 


10.Cum abordează compania situaţiile de criză? (Încercuiește 
o singură variantă.) 
A. Muncim împreună ca o echipă pentru a rezolva criza. 
B. Aflăm cine e responsabil și hotărâm ca echipa lui să se ocu- 
pe de soluţionare. 
C. Găsim un responsabil și-l transformăm în țap ispăși- 
tor. 
. Mușamalizăm criza; ne ocupăm de ea în secret. 
Negăm criza până ce nu se mai poate face nimic. 
Altfel 


mi pi 


11. Cum sunt amendate comportamentele negative în firma 
unde lucrezi? (Încercuiește o singură variantă.) 


THINS 


Concedierea pe loc 
Avertisment, urmat de o monitorizare atentă 
Mustrare neoficială, din partea superiorului direct 


. Marginalizare și umilire 


Nicio măsură 
Altfel 


12. Cum ai descrie cel mai bine felul în care se simt angajații la 
serviciu? (Încercuiește o singură variantă.) 


A. 
B. 


C. 


D. 


E. 


F. 
G. 


Fericiți și mulțumiți 

Aceștia sunt frustraţi uneori, dar se simt bine pentru că 
reușesc să facă o schimbare. 

Recunoscători că au o slujbă — nu contează dacă e puţin 
cam plictisitoare. 

Sceptici — serviciul nu e ca să te simți bine, ci ca să câștigi 
bani. 

Nervoși și vindicativi. 

Realizați și încurajați. 

Altfel 


13. Ce tip de personă se descurcă cel mai bine în această firmă? 
(Încercuiește o singură variantă.) 


amm 


Muncitorul 
Inovatorul 
Machiavelicul 


. Cel corect — învaţă și respectă regulile jocului 


Cel colegial — capabil să se înțeleagă bine cu toată lumea 
De succes — aduce bani firmei 


. Altul 


14. Cum ai aprecia nivelul politicilor companiei? (Încercuiește 
o singură variantă.) 

A. Extrem de înalt 
B. Înalt 

C. Mediu 

D. Scăzut 

E. Altul 


15. Cum apreciezi gradul de stres de la firma unde lucrezi? (În- 
cercuiește o singură variantă.) 
A. Espresso 
B. Cafea tare 
C. Porţia obișnuită de cafea 
D. Decofeinizată 
E. Altul 


16. Care expresie descrie cel mai bine codul moral general la 
firma unde lucrezi? (Încercuiește o singură variantă.) 

. Fii onest și cinstit. 

. Fă fapte bune când poţi. Când nu poţi, fă bani. 

Avem dreptul la intimitate. 

. Adevărul este relativ. 

Cel mai puternic supraviețuiește. 

Alta 


mrioop> 


A treia și ultima parte a evaluării culturii organizaționale este 
o grilă de comparaţie. Dacă vei lua răspunsurile la ancheta indi- 
viduală și le vei suprapune peste răspunsurile la evaluarea locu- 
lui de muncă, vei putea să vezi efectiv unde te situezi în raport cu 
firma la care lucrezi. 

O mai ţineţi minte pe Gwen? Ea încearcă să înțeleagă de ce se 
simte atât de limitată și frustrată ca director de marketing la o ce- 
lebră filarmonică de stat. Grila ei de comparaţie clarifică destul de 
mult modurile în care valorile ei personale și stilul de lucru intră 
în conflict cu filarmonica. 


GRILĂ DE COMPARAȚIE 
A CULTURII ORGANIZAȚIONALE 


Nume: _ Gwen 
Funcție: Director de marketing, Filarmonica ABC 


1. Mediu de lucru dorit 1. Mediul de lucru actual 
Creativ, individualist Machiavelic 

2. Cod vestimentar preferat 2. Cod vestimentar practicat 
Lejer, de lucru Clasic, de birou 

3. Atitudinea mea față 3. Atitudinea companiei 
de muncă față de muncă 
De mijloc De mijloc 

4. Trăsături importante 4. Trăsături importante 
pentru firmă pentru mine 

Creativitate al. _5_ 

Eficiență _3_ l 

Corectitudine 3 Di 

Onestitate 1 4 

Spirit de inovație _1_ 4 

Amabilitate 224 ID iu 

Putere _5_ 2. 

Prestigiu Ii 5 

Profitabilitate 5 al, 

Respect -5 _2_ 

Responsabilitate _3_ -15 

Poziție _3_ -2 

Tradiție EE 2L. 


jm 

Recompense financiare 
Laude în plen 
Promovări 

Beneficii 

Program flexibil 
Importanță socială 
Dreptul de a fi creativ 


6. Stil de management 
preferat 


Lejer — poţi face ce vrei, 
numai să ai rezultate 


7. Motivele mele pentru 
promovare 


Realizări, inovări 


8. Stilul meu de comunicare 


Direct 


9. Mod de luare a deciziilor 
preferat 


Compania să încurajeze angaja- 
ţii să ia decizii la toate nivelurile 


10. Cum mă raportez la situa- 
ţii de criză 

Să lucrăm împreună ca o echipă 
pentru a depăși criza 


Onest și cinstit 


5. Recompense 


5. Recompense 


dorite oferite 
1 Bi 
5 1 
Di, 1 
3 xi 
za 3 
_l_ 1 
l 25 


6. Stil de management 
practicat 


Micromanagement — tot ceea ce 
faci este supus criticii și revizuit 


7. Motivele firmei pentru 
promovare 


Strategii politice, 
Sacrificii 


8. Stilul de comunicare 
al firmei 


Ambiguu 


9. Mod de luare a deciziilor 
practicat 


Superiorii iau deciziile și le 
transmit celorlalți 


10. Cum se raportează compa- 
nia la situaţii de criză 
Mușamalizarea crizei, se ocupă 
de ea în secret 


Cel mai puternic supraviețuiește 


Mustrare neoficială din partea 
superiorului direct 


12. Cum mă aștept să mă simt 
Realizată și încurajată 

13. Cine ar trebui să avanseze 
(primii 3) 

Zeloșii 

Pașnicii 

Inovatorii 


14. Nivelul preferat 
al politicilor 


Moderat 

15. Gradul de stres acceptat 
Porţie obișnuită de cafea 

16. Sistemul meu de valori 


Onest și cinstit 


Marginalizare și umilire 


12. Cum se simt angajaţii 
Nervoși și vindicativi 


13. Cine avansează (primii 3) 


Zeloșii 
Machiavelicii 
Cei care fac bani 


14. Nivelul existent 
al politicilor 


Mare 

15. Gradul de stres existent 
Espresso 

16. Codul moral al firmei 


Cel mai puternic supraviețuiește 


Așa cum indică graficul lui Gwen, ea își desfășoară activita- 
tea într-un mediu de lucru care contrazice firea ei. Evaluarea pe 
care ea o face culturii organizaționale relevă de ce ședințele in- 
terminabile și regiditatea birocratică de la Filarmonica ABC o 
epuizează. În același timp, Gwen consideră că e important ca 
slujba să nu-i ocupe tot timpul. Așa cum indică răspunsul ei la 
întrebarea numărul trei, aceasta preferă o slujbă care să-i permi- 
tă să aibă timp și pentru cei dragi. 

GRILA TA DE 


COMPARAȚIE 


A CULTURII ORGANIZAȚIONALE 


Acum este rândul tău. Compară răspunsurile de la ancheta 
personală cu cele de la evaluarea locului de muncă, ca să vezi în 
ce măsură cultura organizației din care faci parte se potrivește cu 
atitudinile, comportamentele, etica și valorile tale. 


Nume: 


Funcție: 


1. Mediu de lucru dorit 1. Mediul de lucru actual 


2. Cod vestimentar preferat 2. Cod vestimentar practicat 


3. Atitudinea mea față de 3. Atitudinea companiei 


muncă 


față de muncă 


4. Trăsături pe care 4. Trăsături apreciate 


le apreciez 
Creativitate 
Eficiență 
Corectitudine 
Onestitate 
Spirit inovator 
Amabilitate 
Putere 


de firmă 


Prestigiu 
Profitabilitate 
Respect 
Responsabilitate 
Poziție 


Tradiție 


5. Recompense dorite 
(ordonează-le de la 1 la 5) 
Recompense financiare 


+ Recompense oferite 


(ordonează-le de la 1 la 5) 


Laude în plen 


Promovări 


Beneficii 


Program flexibil 


Importanță socială 


Dreptul de a fi creativ 


6. Stil de management preferat 
al firmei 


. Stilul de management 


7. Motivele mele 
pentru promovare 
(primele două) 


. Motivele firmei 


pentru promovare 
(primele două) 


8. Stilul meu de comunicare 


. Stilul de comunicare 


al firmei 


9. Modul preferat de luare 
a deciziilor 


+ Modul practicat 


de luare a deciziilor 

I Mă exasperează să lucrez cu tine. Cum să scapi din capcanele emoționale de la serviciu 


. Cum mă raportez la 10. 


situații de criză 


Cum se raportează compa- 
nia la situații de criză 


HU. 


Pedepsirea comportamen- 11. 


telor negative 


Pedepsirea comportamen- 
telor negative 


12. 


Cum mă aştept să mă simt 12. 


Cum se simt angajații 


13. Cine ar trebui să avanseze 13. Cine avansează 
(primii 3) (primii 3) 
14. Nivelul preferat 14. Nivelul existent 


al politicilor 


al politicilor 


15. 


Gradul de stres acceptat 15. 


Gradul de stres existent 


16. 


Sistemul meu de valori 16. 


Codul moral al firmei 


DUPĂ EVALUARE 


Acum, că ai terminat evaluarea, iată cum poți folosi informaţiile 
pentru a deveni mai rezistent la serviciu. Fii atent în special la în- 
trebările 4 și 5. Observă când calitățile și recompensele pe care le 
dorești diferă de calitățile și recompensele oferite de compania ta. 

Dacă la firma unde lucrezi cultura organizațională se potriveș- 
te cu ancheta ta personală, fii sigur că și mediul de lucru actual ți 
se potrivește. Odată ce știi acest lucru, îți poți concentra energia 
astfel încât să funcționezi cât mai eficient în cadrul respectivei 
culturi. În acest caz, tehnicile de eliberare te vor ajuta să depășeşti 
orice dificultate interpersonală pe care o întâlnești în cadrul or- 
ganizaţiei. 

Dacă nu se potrivesc: în cazul în care cultura companiei con- 
trazice etica și valorile tale și practicile de afaceri pe care le folo- 
sești, poți căuta un acord mai bun. Asta ar putea însemna: 


A. Găsirea unui nou loc de muncă la o companie ale cărei valori, 
etică și practici de afaceri să fie mai apropiate de ale tale. 

B. Găsirea unui post nou în cadrul aceleiași companii, adică să 
lucrezi pentru un șef al cărui sistem de valori să fie mai apro- 
piat de al tău. 

C. Să stai deocamdată la firma unde lucrezi, dar să rămâi deschis 
în vederea altor oportunități. 

CUM ÎȘI SCHIMBĂ FIRMELE 
CULTURA ORGANIZAȚIONALA 


Firma la care lucrezi în prezent poate să difere foarte mult de cea 
care te-a angajat inițial. Aceasta se întâmplă deoarece cultura or- 
ganizațională se schimbă atunci când conducerea se schimbă. Două 
evenimente conduc la reevaluarea culturii organizaționale: 


1. Când o companie fuzionează cu o alta sau este cumpărată de 
o alta având o cultură organizațională diferită. 

2. Când conducerea unei firme se schimbă — managerul actual 
demisionează sau se pensionează. 


Dacă lucrezi pentru o companie care a trecut printr-o schim- 
bare de director sau de patron, iar tu tânjești după felul cum erau 
lucrurile înainte, aceasta se datorează probabil faptului că lucrezi 
într-un mediu în care etica, valorile și practicile de afaceri s-au 
schimbat. Noul sistem de reguli ar putea intra în conflict cu sis- 
temul tău personal de valori. Iată în continuare două studii de 
caz, în care schimbări structurale au condus la schimbarea cultu- 
rii organizaționale. 


FUZIUNEA 


Ralph lucrează de o viață la Banca Homestead, o instituție 
care se mândrește cu respectarea valorilor familiale. Atât 
el, cât și majoritatea colegilor săi lucrează aici de mai bine 
de cincisprezece ani. Au simțul onoarei și se simt respon- 


sabili față de clienţii lor și față de comunitate. Banca are re- 
putaţia că are grijă de angajaţii săi. Le oferă un program 
flexibil, pentru ca angajaţii să poată participa la întruniri- 
le de la școala copiilor și să-și poată însoți părinții mai în 
vârstă la consultaţiile medicale. 

Acum un an, Banca Homestead a fuzionat cu o altă ban- 
că comercială mult mai mare. Aceasta din urmă este mai 
competitivă şi orientată în mai mare măsură să obțină un 
profit maxim. Se așteaptă ca angajaţii să lucreze mai mul- 
te ore pe zi decât înainte, programul nu mai este flexibil. 
Toate consultațiile medicale și problemele de la școală ale 
copiilor trebuie rezolvate după serviciu. Dacă apare o ur- 
genţă de familie, trebuie să-ţi iei liber sau să-ți iei concediu 
medical. 

Tatăl lui Ralph s-a îmbolnăvit. Ei locuiesc în același 
oraș. Dintotdeauna de când lucrează pentru Banca Homes- 
tead, Ralph se putea învoi câteva ore ca să-și însoțească ta- 
tăl la spital sau la cabinetul doctorului unde avea progra- 
mare, întorcându-se la serviciu în mai puţin de două ore și 
recuperând în cursul săptămânii. Acum trebuie sau să-și ia 
liber pentru întreaga zi sau să plătească o asistentă ca să-l 
ajute, însoțindu-l pe tatăl lui. 

Tatăl lui Ralph suferă de o boală degenerativă. Până la 
sfârșitul anului, Ralph și-a consumat toate zilele în care 
avea dreptul la concediu de boală și zilele de concediu pro- 
priu-zis. Dacă în cazul vechii culturi organizaționale era 
dispus să muncească dublu pentru fiecare oră în care se în- 
voise, acum, în schimb, e plin de resentimente la adresa 
lipsei de generozitate a angajatorului său. Tânjește după 
compania de altădată. 

După ce Ralph își face evaluarea culturii organizațio- 
nale, își dă seama cât de radical s-a schimbat cultura 
companiei în ultimii ani. Dat fiind faptul că respinge ca- 

tegoric noua cultură a companiei, Ralph trebuie să ia o 
decizie. Sau se adaptează noii culturi, sau își caută un 
nou loc de muncă. Deoarece are nevoie de un salariu sta- 
bil, nu e pregătit să facă schimbări deocamdată. Însă poa- 
te începe să sondeze alte oferte de locuri de muncă, la 
companii care să corespundă mai mult sistemului său de 
valori. 


SCHIMBAREA CONDUCERII 


Kate lucrează ca inginer de sunet la o casă de discuri. Fir- 
ma unde lucrează înregistrează și distribuie ultimele nou- 
tăți din genul muzical country și western. Kate s-a alăturat 
acestei companii în plină expansiune acum cinci ani. La 
vremea aceea, afacerea era la început de drum. Fondatorul 
ei, Earl, este un antreprenor charismatic, care a încurajat 
gândirea avangardistă și ideile inovatoare. Sala sa de con- 
ferințe semăna mai curând cu o cameră de zi. Avea fotolii, 
canapele, instrumente muzicale și un bol mare de drajeuri 
M&M pe mijlocul mesei de cafea în formă de chitară. Pu- 
teai să te faci comod, să promovezi noi talente sau să dis- 
cuți proiectele în curs și să te simţi bine în compania cole- 
gilor de serviciu. 

Vara trecută, Earl s-a pensionat. În locul lui a venit un 
om de afaceri din Chicago, pe nume Sterling. Noul lider 
este mai strict. Printre primele lucruri pe care Sterling le-a 
făcut a fost să transforme camera de zi într-o sală de con- 
ferințe. Acum Kate a ajuns să stea într-un scaun cu spatele 
drept, de o parte a unei mese mari de conferințe, cu un ca- 
iet de luat notițe în dreptul ei. În loc de boluri cu drajeuri 
M&M şi dezbateri în contradictoriu, fiecare avansând noi 


idei, acum îţi aștepți rândul pentru a prezenta o opinie, 
aceasta urmând să fie supusă selecției. 

Lui Sterling îi place să lucreze cu prezentări Power 
Point, prin care să dovedească grafic câștigul companiei la 
fiecare trei luni. Cuvintele lui preferate încep toate cu lite- 
ra P — productivitate, profitabilitate, proceduri, principii, 
permisiune și protocol. Noii lui angajaţi au toți studii de 
master în afaceri sau licență în contabilitate. 

Kate nu mai recunoaște firma de altădată. Îi e dor de zi- 
lele când toată lumea se îmbulzea să facă norma de înregis- 
trări și niciodată nu știai ce-ţi va aduce ziua de mâine. Deși 
este conștientă de faptul că firma ar avea de câștigat din 
această abordare mai sistematică a dezvoltării afacerii, nu 
e sigură că această cultură organizaţională i se mai potri- 
veşte. E dispusă să lucreze pentru această companie mai se- 
rioasă sau e timpul să plece? 

Kate face testul de evaluare a culturii organizaționale. 
Când parcurge grila de comparaţie, își dă seama foarte clar 
că noul stil de a conduce nu se potrivește cu stilul ei antre- 
prenorial. Trebuie să accepte că, odată cu plecarea lui Earl, 
compania, care obișnuia să-i fie a doua casă, a devenit acum 
de nerecunoscut. Cu timpul, hotărăște să se asocieze cu co- 
legii ei și să pună bazele unui alt studio de înregistrări. 


AFLĂ CARE ESTE CULTURA ORGANIZAȚIONALĂ 
A FIRMEI /WA/NTE DE A ACCEPTA SLUJBA 


Data viitoare când îți cauţi un nou loc de muncă, ai grijă să 
descoperi cultura companiei înainte de a accepta vreo slujbă. De 
ce? Pentru că probabilitatea ca noua slujbă să îți placă va crește 

de zece ori dacă ți se potrivește cultura acelei companii. În același 
timp, dacă nu e pe măsura ta, vei avea posibilitatea să eviți un 
eşec profesional. 


1. ÎNVAȚĂ SĂ IDENTIFICI CULTURA DIN CLIPA ÎN CARE AI PUS PICIORUL ÎN FIRMĂ 


Pe măsură ce intri în mediul companiei, observă cum apare și 
cum te simți. Fii atent la orice reacție ai. Primele impresii sunt 
adesea cele mai corecte. 


Observă mediul fizic — Este curat sau murdar, organizat 
sau dezordonat? Sunt birourile dotate cu tot ceea ce este 
necesar sau nu, special amenajate sau improvizate? Spaţiul 
fizic este întunecos și mohorât sau luminos și reconfor- 
tant? Facilităţile de ansamblu îţi inspiră o stare prosperă 
sau sărăcie? 

Racordează-te la atitudinea pe care o degajă angajaţii — 
Par angajații companiei activi sau trândavi? Ritmul este 
alert sau destins? Când intri, ești întâmpinat cu amabilita- 
te? Percepi atmosfera generală ca fiind caldă sau rece, an- 
trenantă sau convențională? Simţi o atitudine euforică și 
creativă sau una rigidă și crispată? Ţi se pare colegială sau 
competitivă? 


2. DESCOPERĂ CULTURA CÂT TIMP DUREAZĂ INTERVIUL 


În timp ce discuţi cu potenţialul tău angajator, citește semne- 
le subtile, care îţi vorbesc despre cultura corporațională a compa- 
niei. Fii gata să pui acele întrebări care îți vor revela diferite as- 
pecte ale culturii. Iată câteva exemple: 


Care este programul de lucru al companiei? 


e Ce program urmați dumneavoastră (intervievatorul)? 

e Care e programul departamentului la care voi lucra? 

e Decâttimp lucraţi dumneavoastră (intervievatorul) pentru 
această companie? 

e Decâttimp este aici viitorul meu șef direct? 

e Cum se iau deciziile — și cum sunt deciziile comunicate 
personalului? 

e Ce rolare persoana care va primi această funcţie în luarea 
deciziilor? 


Pe măsură ce discuţi cu intervievatorul, observă gradul de 
stres al persoanei respective. Pare tensionat sau relaxat? Pare 
această persoană mulțumită sau nemulțumită de slujba ei? Ce tip 
de ținută poartă intervievatorul? Cum interacționează cu ceilalți 
membri ai personalului? 


3. DUPĂ INTERVIU, FĂ-ŢI TEMELE 


Cea mai sigură cale de a descifra o cultură e să vorbeşti direct 
cu cei care o cunosc pe propria lor piele. Din acest motiv, consti- 
tuie întotdeauna un avantaj să iei legătura atât cu angajații ac- 
tuali, cât și cu foști angajaţi. Cu toate că ar putea fi dificil să-i re- 
perezi, merită efortul. 


e  Întâlnește-te sau vorbeşte cu potenţiali colegi ca să-ți faci o 
idee mai clară despre cultura organizațională. 

e  Întâlnește-te sau vorbește cu cel care a ocupat înaintea ta 
postul pe care ar trebui să-l ocupi. 

e  Întâlnește-te sau vorbește cu foști angajați ai companiei. 


Întrebări pe care să le adresezi angajaţilor actuali sau foştilor 
angajaţi: 

Poți să-mi descrii firma la care lucrezi prin trei sintagme suc- 
cinte? 

Ce ai aflat despre compania ta și ţi-ai fi dorit să fi știut înainte 
de a te angaja? 

Pe baza căror criterii sunt promovați angajații? 

Cum se exprimă aprecierea față de angajaţi? 

Ce tip de comportamente sunt recompensate? 

Ce tip de comportamente sunt condamnate? 

Cunoști întotdeauna ce așteptări are angajatorul în ceea ce te 
privește? 


Se poate să nu-ţi fie prea comod să întrebi toate aceste lucruri. 


E în regulă. Te sfătuim să pui cât de multe întrebări poţi ca să 
storci informații despre cultura organizațională a potenţialului 
tău angajator. Un punct important înainte de a semna contractul 
de angajare este să sondezi efectiv etica, valorile și practicile de 
afaceri ale firmei unde urmează să te angajezi. 


STUDIU DE CAZ 


Elizabeth este avocat specializat în drept civil (dreptul 
la proprietate) și ea și-a părăsit primul loc de muncă atunci 
când a născut primul copil. După un an întreg de stat aca- 
să cu copilul, e pregătită să-și reia activitatea. Nevoile ei 
însă sunt acum altele, deoarece are un copil de îngrijit. E 
în căutarea unei slujbe care să-i permită o viață mai echili- 
brată. 

De la prima ofertă de slujbă căreia Elizabeth i-a dat 
curs, e sunată înapoi. E vorba despre o firmă renumită de 
drept civil, care o cheamă la un interviu. Știind că angaja- 
torul ei potenţial o va studia, este hotărâtă să-i scruteze și 


ea pe ei cu multă atenţie. Intenționează să descopere ce 
cultură organizaţională au, înainte de a accepta postul. 


1. ÎNVAȚĂ SĂ IDENTIFICI CULTURA DIN CLIPA ÎN CARE AI PUS PICIORUL ÎN FIRMĂ 


Mediul fizic: Elizabeth observă că biroul arată chiar foarte 
bine. Arhitectural, îţi dă impresia de deschis și curat. Camerele 
sunt decorate cu dichis, cu mobilă în stil clasic și lucrări de artă. 
E impresionată. 

Atitudinea pe care o degajă angajaţii: Elizabeth observă că, 
spre deosebire de spațiul foarte atractiv, angajaţii par grăbiţi și 
stresaţi. Se poartă cu amabilitate, dar par că se mișcă într-un ritm 
foarte rapid. 


2. DESCOPERĂ CULTURA CÂT TIMP DUREAZĂ INTERVIUL 


Elizabeth este intervievată de un grup de trei: un partener mai 
în vârstă, un partener mai tânăr și șeful departamentului de re- 
surse umane. Ea le răspunde la întrebări cu ușurință și îi face plă- 
cere că trebuie să-și reactualizeze cunoștințele de dreptul pro- 
prietăţii. Spre finalul interviului, Elizabeth pune și ea câteva 
întrebări. 

„Aş vrea să știu care este programul de lucru“, începe. Per- 
soana de la resurse umane îi răspunde, „Orele de lucru la birou 
sunt 8-16“. Elizabeth se uită înspre partenerul mai tânăr și îl 
întreabă: „Ce program aveți dumneavoastră?“ Acesta îi răspun- 
de: „Nu plec niciodată mai devreme de ora 20“. Deoarece ar 
urma să lucreze pentru partenerul mai în vârstă, Elizabeth îl în- 
treabă: „Care este programul de lucru la departamentul pe care 
îl conduceţi?“ Acesta îi zâmbește și îi spune: „Atâta timp cât îți 
faci treaba, poţi pleca oricând dorești“. La aceasta, partenerul 
mai tânăr râde forțat. 

Elizabeth își încheie propriul interviu, întrebându-i pe fiecare 
de cât timp lucrează în firma respectivă. Află că persoana de la re- 
surse umane este acolo de numai un an. Partenerul mai tânăr a 
venit acum trei ani, iar partenerul mai în vârstă este cel care a 
fondat firma cu cincisprezece ani în urmă. 


3. FĂ-ŢI TEMELE DUPĂ INTERVIU 


Elizabeth pleacă de la interviu interesată de slujbă, dar fără a 
cunoaște exact programul de lucru. Hotărăște să examineze si- 
te-ul firmei, pentru a vedea dacă nu cunoaște pe vreunul dintre 
angajaţi. Spre încântarea ei, descoperă un fost coleg de facultate, 
acum avocat aici. Îl sună a doua zi și-l întreabă dacă e de acord să 
se vadă la o cafea. 

În timp ce servesc un cappuccino, cei doi foști colegi de facul- 
tate au câteva minute un schimb de replici de socializare. Apoi, 
Elizabeth începe să-l sondeze cu privire la firmă. „Descrie-mi te 
rog firma la care lucrezi prin trei sintagme succinte“, îi cere. 
„Stres, program încărcat, din nou stres“, îi răspunde acesta. „Ce 
ai aflat despre compania ta și ai fi dorit să fi știut înainte de a te 
angaja?“, îl întreabă Elizabeth. „Partenerii noștri mai vechi sunt 
toți maniaci“, mărturisește el. „Trăiesc şi respiră prin muncă, se 
hrănesc cu muncă. Și se așteaptă să faci și tu la fel.“ 

În acest punct al discuţiei, Elizabeth a obținut toate informa- 
tiile de care are nevoie pentru a lua o hotărâre cu privire la sluj- 
bă. În mod cert, cultura acestei companii nu-i va permite să aibă 
o viață echilibrată. Nu se potrivește cu nevoile ei de proaspătă mă- 
mică. Îi mulțumește fostului coleg pentru timpul acordat și se gră- 
beşte să ajungă înapoi la birou. 

Lumea afacerilor reprezintă un flux continuu. Companiile se 
deschid, se închid, își schimbă conducerea, fuzionează și se 
restructurează. Depinde de tine să stabilești ce tip de mediu 
de lucru îți dorești și tipul de cultură organizaţională care ţi se 


potrivește. Folosește testul de evaluare a culturii ca să ai o idee 
mai clară cu privire la nevoile tale și pentru a te simți împlinit la 
locul de muncă. Apoi decide în ce măsură ești dispus să faci com- 
promisuri. 


CULTURA ORGANIZAȚIONALĂ PE SCURT 


Evaluează cultura organizaţională de la firma unde lucrezi, 
ca să vezi dacă ti se potrivește în termeni de... 


e Mediu de lucru general 

e Cod vestimentar 

e Atitudine față de muncă 
e Sistem de recompense 

e Stil de management 

e Criterii de promovare 

e Stil de comunicare 

e Mod de luarea deciziilor 
e Abordarea crizelor 

e  Pedepsire a comportamentelor negative 
e Moral al angajaţilor 

e Nivel de politizare 

e Nivel de stres 

e Cod etic 


Culturile se schimbă atunci când... 


1. O companie fuzionează cu o alta sau este vândută. 
2. Se schimbă conducerea — actuala conducere pleacă sau 
se pensionează. 

Descoperă cultura unei companii înainte de a accepta postul 


1. Începe să identifici cultura din clipa în care ai intrat: 
e Observă mediul fizic. 
e Constată ce atitudine degajă angajații. 

2. Descoperă cultura în timpul interviului. 

3. După interviu, fă-ți temele: 
e Pune întrebări actualilor și/sau foștilor angajați. 

50 DE SEMNE ALE TULBURĂRILOR PSIHICE 


[FIFTY SIGNS OF MENTAL ILLNESS. 
A GUIDE TO UNDERSTANDING MENTAL HEALTH] 


AUTOR: JAMES WHITNEY HICKS 


TRADUCERE DIN ENGLEZĂ DE CRISTINA SPĂTARU 


Furie, oboseală, obsesii, pierderi de memorie, tulburări de 
performanță sexuală, gânduri suicidare. Să fie acestea semnele 
unei tulburări psihice? Cum ai putea fi sigur? Ar trebui să consulți 
un medic? Această carte se adresează tuturor celor care doresc 
să-și înțeleagă propriile simptome sau manifestările persoanelor 
dragi. 

50 de semne ale tulburărilor psihice vorbește despre: anxietate, 
tulburările de comportament alimentar, compulsiile, înșelăciu- 
nea, ideile delirante, negarea, depresia, euforia, doliul, halucina- 
tiile, confuzia de identitate, gelozia, mania, pierderile de memo- 
rie, oscilaţiile de dispoziţie, vorbirea fără sens, obsesiile, panica, 
paranoia, automutilarea, preocupările sexuale, tulburările de 
somn și gândurile suicidare. 

50 de semne ale tulburărilor psihice a fost aleasă, în 2005, cea 
mai bună carte non-ficțiune a anului de către National Alliance of 
Mental Illness (Liga Naţională pentru Tulburările Psihice), iar în 
2006 a primit premiul „Ken“din partea Bibliotecii de cercetare 
din cadrul spitalului Kenneth Johnson Memorial al National 
Alliance of Mental Illness. 


Dr. James Whitney Hicks este director asociat al Departa- 
mentului de servicii clinice al Centrului de psihiatrie crimina- 
listică din New York City. De asemenea, este profesor asistent de 
psihiatrie la Universitatea New York. 


Ceilalti 

Și eu 

Cum să-ţi dezvolti 
competentele sociale 
ISABELLE FILLIOZAT 

CEILALȚI ȘI EU 
CUM SĂ-ȚI DEZVOLȚI COMPETENȚELE SOCIALE 


[LES AUTRES ET MOI, 
COMMENT DEVELOPPER SON INTELLIGENCE SOCIALE] 


AUTOR: ISABELLE FILLIOZAT 


TRADUCERE DIN FRANCEZĂ DE NICOLAE BALTĂ 


Să dai bună ziua, să spargi gheața, să începi o conversaţie, să 
stabileşti o relaţie, toate acestea se învaţă, se perfecționează și te 
fac fericit. Deseori însă teama de a deranja, de a fi judecaţi, de a 
nu ști ce să spunem ne împiedică să ne apropiem de ceilalți. Ne 
simțim neajutorați, impresionați, rușinați. Isabelle Filliozat oferă 
o adevărată meditaţie despre raporturile noastre cu ceilalți. Ea 
descrie codurile, aceste gesturi și cuvinte deseori automate de la 
începutul unui contact, și exerciţii practice de combatere a timi- 
dităţii şi a prejudecăţilor. Într-adevăr, felul nostru de a saluta, de 
a întinde mâna sau obrazul, de a ne privi interlocutorul influen- 
țează evoluţia relaţiei. Autoarea ne invită să redescoperim polite- 
tea inimii, gustul discuţiei, al conversaţiei pentru a ne simți mai 
liberi și mai fericiți. Îndrăznind să dăm și să primim, devenim 
realmente subiectul și nu, ca până acum, obiectul vieților noastre. 
O carte pasionantă despre recăpătarea controlului asupra emoți- 
ilor și a gesturilor noastre, pentru a putea intra în relație cu cei- 
lalți fără a ne teme de ei și fără a-i judeca. 


Isabelle Filliozat este psiholog clinician și psihoterapeut din 
1982. Este autoarea mai multor cărți, printre care marele ei 
succes L'Intelligence du coeur (1997), Je t'en veux, je t'aime (2004) 
și Il n’y a pas de parent parfait (2008). 


